
CCP ISO RE SU LO SC RIILI ORLLOR 


Între 18—23 iunie 1956, s-au desfășurat la București lucrările pri- 
mului Congres al scriitorilor din Republica Populară Romină. După cu- 
vintul de deschidere al acad. Mihail Sadoveanu, asistența a intimpinat 
entuziast salutul C.C. al P.M.R. adresat Congresului, rostit de tovarășul 
Miron Constantinescu, membru în Biroul Politic al C.C. al P.M.R. 

Acad. Mihai Beniuc a expus Raportul general asupra literaturii din 
R.P.R. şi perspectivele ei de dezvoltare. 

Au fost prezentate apoi corapoartele : Asupra problemelor prozei con- 
temporane (de Petru Dumitriu), Asupra problemelor poeziei (de Dan 
Deșliu), Asupra problemelor dramaturgiei (de Mihail Davidoglu), Asupra 
criticii literare (de Paul Georgescu), Asupra literaturii naționalităților con- 
locuitoare (de Nagy Istvan), Asupra literaturii pentru copii şi tineret (de 
Marcel Breslaşu), Asupra traducerilor literare (de Alex. Balaci). 

Scriitorul Aurel Mihale a prezentat Raportul asupra noului Statut 
al Uniunii Scriitorilor din R.P.R. 

Au fost alese organele statutare ale Uniunii Scriitorilor. 

Congresul a adoptat o Rezoluţie și a trimis un salut Comitetului 
Central al P.M.R. 

Publicăm Salutul Comitetului Central al P.M.R. adresat Congresului 
scriitorilor, Rezoluţia Conaresului şi Salutul adresat Comitetului Central 
al P.M.R. de către Congres. 


Congresului scriitorilor din R. P, R. 


Comitetu! Central al Partidului Muncitoresc Romin adresează un cald salut 
primului Congres al scriitorilor din Republica Populară Romină. 

Realizàrile istorice ale poporului nostru în făurirea şi întărirea regimului de 
democratie populară, în construirea societății noi, socialiste, au determinat avintul 
creatiei literare, creind conditiile aparitiei unor opere de seamă care au îmbogățit 
patrimoniul culturii noastre. 

Preluind din trecut tot ce a fost mai de preț în literatura poporului romin si 
u naționalităților conlocuitoare, continuind şi dezvoltind tradițiile realiste inaintate, 
scriitorii noştri şi-au pus întreaga lor putere de creație in slujba poporului, în slujba 
cauzei construirii socialismului. 

Scriitorii noștri se inspiră din exemplul de profund umanism, de bogăție de idei, 
de forță artistică şi educativă, pe care-l dă literatura sovietică. 

Ideile marzism-leninismului exercită o puternică influență asupra scriitorilor pe 
care-i ajută să vadă mai clar rolul şi misiunea lor în societate. 

Combaterea de către partid a teoriei antipopulare a „artei pentru artă“ a ajutat 
scriitori valoroşi să se elibereze de balastul decadentismului şi a dat forță talentului lor. 

Alături de scriitorii virstnici s-a ridicat o generație nouă: de tineri scriitori 
înzestrați, care se afirmă tot mai mult prin lucrările lor literare. Scriitori de diferite 
formatii slujesc prin talentul lor interesele poporului, cauza înfloririi patriei noastre 
si a apărării păcii. 

În condiţiile create de regimul democrat-popular, scriitorii din rîndurile națio- 
nalităților conlocuitoare aduc o prețioasă contribuție la dezvoltarea literaturii R.P.R. 
precum și la întărirea frăției dintre poporul romin şi celelalte naționalități prin nume- 
roase cărti de valoare. 

Literatura noastră este o literatură cu adevărat liberă, deoarece toți scriitorii 
talentati s-au situat în mod liber, deschis, pe baza propriei lor convingeri, de partea 
fortelor progresiste ale societății. 

Aprecierea pe care milioanele de cititori o acordă oricărui succes al prozei, 
poeziei, dramei, satirei, criticii literare, stimulează pe scriitor să-și pună tot talentul, 
toată puterea inspirației artistice în slujba făuririi unor noi opere de valoare. Scriitorii 
luptă pentru a ridica literatura realist-socialistă spre culmile creației artistice, pentru 
a exprima in operele lor în toată plinătatea marile idei ale epocii noastre, conflictele 
ei esențiale, eroismul neasemuit al clasei muncitoare, al poporului care înfăptuieşte 
cea mau profundă transformare revoluționară din istoria sa. De aceea, scriitorii şi citi- 
torii resping cu hotărire orice tendință de a nega realizările de seamă obtinute de 
literatura noastră în perioada de trecere la construirea socialismului. 

Congresul al II-lea al Partidului Muncitoresc Romin, relevind realizările litera- 
turii, a arătat că în creația literară se reflectă insuficient schimbările istorice ce se 
petrec în țara noastră. Sarcinile mărețe stabilite de Congres în domeniul dezvoltării 
industriei socialiste, transformării socialiste a agriculturii, înfloririi culturii, ridicării 
continue a nivelului de trai, consolidării orinduirii democrnt-populare, sarcini care 
insuflețesc in munca lor pe muncitorii, țăranii, intelectualii patriei noastre, vor inspira, 
fără îndoială, scriitorilor noi opere literare de o mare furță artistică, pătrunse de elan 
revoluționar. 

Purtidul cheamă pe scriitori să reflecte în operele lor, prin mijloace specifice 


artei, realitatea noastră complexă și clocotitoare, să redea în mod multilateral pro- 
cesul de transformare şi innoire a societății noastre şi schimbările profunde pe care 
acest proces le determină în psihologia, atitudinea morală, viața personală a oamenilor. 

Scriitorii sint chemați să înfățișeze în cărțile lor oameni care, biruind greutăți 
ș: neajunsuri, înfruntind natura, schimbă înfățișarea țării noastre şi îi înmultesc bo- 
gățiile, să dezvăluie forțele morale care-i îndeamnă la fapte eroice, să zuyrăvească 
procesul de creștere a constiintei oamenilor muncii care, transformind societatea, se 
transformă pe ei înşişi, eliberindu-se de inriurirea vechilor deprinderi şi moravuri. 
Numai astfel literatura va putea să-și exercite marea ei acțiune educativă, innoitoare 
şi să îndeplinească rolul activ pe care trebuie să-l aibă în lupta pentru lichidarea 
influentelor capitalismului în conștiința oamenilor. 

Grija pentru un bogat conținut de idei al operei literare nu poate ji despărțită 
de grija peniru măiestria artistică, pentru multilaterala dezvoltare a individualității 
creatoare a scriitorului, pentru frumusetea și bogăția limbii în care sint scrise aceste 
opere. 

Scriitorii şi criticii trebuie să se călăuzească după cerința Congresului al II-lea 
al P.M.R. ca operele creatorilor „să fie făurite la un înalt nivel de măiestrie, asa cum 
merită temele mărețe, cărora le sint consacrate“. , 

Cititorul nou, format la şcoala luptei revoluționare, acordă pretuirea sa tocmai 
acelor opere care oglindesc această luptă în toată diversitatea sa, și nu acceptă operele 

ce vădesc tendința de a da o imagine dulceagă, trandafirie a realității, de a prezenta 
drumul luptei noastre revoluționare ca o plimbare pe o şosea pavată — lucrări care 
în loc să arate calea rezolvării contradicțiilor între vechi și nou și a invingerii greu- 
tăților inerente perioadei de construire a socialismului, le trec sub tăcere. 


Masa cititorilor, al căror grad de cultură, exigentă artistică și ideologică cresc 
necontenit, respinge şi critică cu asprime acele cărți care nu ştiu să deosebească 
esentialul de neesențial, fenomenele trecătoare de cele ce se dezvoltă și triumfă în 
realitatea noastră. Asemenea cărți nu sint în stare să reflecte în chip realist lupta 
între vechi şi nou, să afirme victoria inevitabilă a noului în imagini artistice con- 
vingătoare. Ele duc la pierderea simțului proporțiilor şi a perspectivei istorice, la 
prezentarea exagerată a ceea ce este negativ, abject sau morbid şi nu arareori la 
denigrarea realității. 

Realismul socialist asigură cea mai deplină reflectare a adevărului obiectiv. 
El nu are nimic comun cu atitudinea obiectivist-burgheză față de realitate a aşa-zisei 
teorii a „adevărului integral“. 

Partidul educă pe scriitori în spiritul dezvăluirii şi înfățișării adevărului vieții 
în lucrările lor. Cu cit mai clar şi mai conștient se situează scriitorul de talent în 
creația sa de partea fortelor înaintate ale societății, cu atit mai adinc va reuși să 
descopere și să redea în toată complexitatea lui adevărul despre realitatea noastră. 
Realismul socialist cere creatorului să participe activ la transformarea realității, inspi- 
rînd cititorilor săi optimismul revoluționar și dindu-le claritatea țelului şi perspec- 
tivei, nestrămutata convingere în victoria marilor idealuri ale umanității. Pentru ca 
aceste sarcini să fie îndeplinite sint necesare studierea şi cunoaşterea profundă a 
vieții de către scriitor, contactul permanent cu oamenii muncii, o participare activă 
la viața obștească. 

Nimic nu poate dăuna mai mult creației unui scriitor decit lipsa de contact 
cu realitatea, cu munca eroică şi viața de toate zilele a muncitorilor şi țăranilor, decit 
închiderea scriitorului într-un cerc strimt de așa-zise interese „pur literare“. 

Cetățean al patriei sale socialiste, purtător al ideilor înaintate ale timpului său, 
scriitorul este părtaş activ la marea luptă pentru triumful deplin al ideologiei clasei 
muncitoare. La unii scriitori se manifestă confuzii ideologice alimentate de existența în 
țara noastră a rămășițelor claselor exploatatoare, cit și de influențe ale ideologiei 
claselor exploatatoare dinafară. Conștienți de marea insemnătate a literaturii în 
lupta ideologică, scriitorii trebuie să combată cu maximă hotărire tendintele de libe- 
ralism față de naționalism, față de recidivele de decadentism și apolitism. 

Este necesară o mai intensă muncă de însușire şi aprofundare de către scriitori 
şi critici a învățăturii marxist-leniniste şi, în special, a teoriei marzist-leniniste a 
cunoașterii, însușirea temeinică a obiectivelor partidului, a liniei sale generale, pentru 
a putea mobiliza prin creațiile lor pe oamenii muncii la înfăptuirea politicii partidului. 

Un rol de seamă în lupta pentru inflorirea literaturii îi revine criticii literare. 
Literatura noastră are nevoie de o critică combativă, care să analizeze în spirit par- 
linic operele literare apărute, să susțină cu tărie tot ceea ce e nou și înaintat, să 
descopere şi să combată cu fermitate tendințele de cocoloșire a lipsurilor de care 
suferă unele cărți în ce privește conținutul lor de idei şi nivelul de măiestrie artistică. 
Criticii literari au sarcina de a contribui la aprofundarea şi dezvoltarea principiilor 
esteticii marzist-leniniste, de a aborda cu curaj problemele reflectării adevărului 
vieții, ale tipicului şi individualizării artistice, ale măiestriei, de a analiza şi sintetiza 
cu competență experiența drumului rodnic parcurs de literatura noastră în anii de la 
eliberarea tării. 

Din critica literară trebuie înlăturat cu desăvirșire dogmatismul, care impinge 
literatura la scheme şi gituiește elanul creației artistice. Trebuie eliminate manifestă- 

rile de tămiiere reciprocă şi de spirit de grup, care împiedică lupta liberă şi princi- 
pială de opinii de pe pozițiile realismului socialist. 

Partidul condamnă cu asprime critica distructivă, fără de temei, lipirea de 
etichete, metodele birocratice, administrative în îndrumarea creației literare, ignorarea 
trăsăturilor specifice ale creației literare şi tendințele de nivelare și uniformizare a ei. 
in orientarea vieții literare partidul se călăuzește după principiile leniniste asupre 
literaturii. 

O deosebită atenţie trebuie acordată valorificării moștenirii literare. Partidul a 
combătut cu tărie tendințele de negare a moștenirii literare progresiste, disprețul fată 
de valorile culturale ale trecutului. În același timp trebuie respinse tendintele de 
însușire necritică a întregii literaturi din trecut, sau a întregii opere literare a unor 
scriitori ai trecutului. 

În opera de valorificare critică a moștenirii literare, ca şi în opera de valori- 
ficare a creaţiei literare din alte tări, urmăm învățătura lui Lenin cu privire la exis- 
tenta a două culturi in fiecare cultură națională, în societatea împărțită în clase 
antagoniste. 

Congresul scriitorilor va dezbate problemele legate de activitatea Uniunii Scrii- 
torilor din R.P.R. Congresul va contribui fără îndoială la îmbunătățirea muncii 
Uniunii Scriitorilor care trebuie să se ridice la nivelul răspunderii înalte ce-i revine 
in dezvoltarea creaţiei literare pe drumul arătat de partid, în ridicarea măiestriei 
artistice a scriitorilor, în întărirea rolului activ al literaturii în construirea societății 
socialiste. 

O latură deosebit de importantă a activității Uniunii Scriitorilor este educarea 
şi formarea tinerei generaţii de scriitori, ridicarea de noi talente din rindurile oame- 
nilor muncii. 

Uniunea Scriitorilor trebuie să stringă necontenit legăturile frăteşti ale scriito- 
rilor noștri cu scriitorii sovietici şi cu scriitorii din țările de democrație populară, să 
dezvolte legăturile cu scriitorii din toate țările, contribuind astfel la întărirea păcii 
și prieteniei intre popoare. 

Urăm Congresului scriitorilor din R.P.R. spor la muncă şi deplin succes în 
lucrările sale. 

Comitetul Central al Partidului Muncitoresc Romin își exprimă încrederea deplină 
că scriitorii vor fi la înălțimea înaltei lor misiuni, că îşi vor închina tot talentul lor 
cauzei construirii socialismului în patria noastră, cauzei păcii și progresului. 


COMITETUL CENTRAL 
AL PARTIDULUI MUNCITORESC ROMÎN 


Rezoluţia Congresului scriitorilor din R. P. R. 


În cei doisprezece ani care au trecut de la eliberarea patriei, poporul nostru 
a dobindit, sub conducerea Partidului Muncitoresc Romin, însemnate victorii în toate 
domeniile vieții şi a devenit un factor de seamă în lagărul mondial al socialismului. 

Primul Congres al Scriitorilor din R.P.R. constată cu bucurie că în cadrul acestor 
succese literatura a realizat izbînzi însemnate. Continuînd şi dezvoltînd marile şi glo- 
rioasele tradiții realiste ale literaturii noastre, scriitorii şi-au făcut din marea cauză 
a slujirii poporului muncitor şi a construirii socialismului o cauză de onoare. Au fost 
reate — În cele mai felurite genuri — numeroase opere care sint o contribuţie de 
seamă în tezaurul culturii patriei. 

Prin însuşirea realismului socialist, atit in literatura romînă, cit şi în literatura 

naționalităților conlocuitoare, s-au creat opere care oglindesc veridic multe din aspec- 
tele luptei poporului în această epocă de făurire a unei noi vieţi. Tot mai mult eroul 
principal al literaturii noastre devine poporul, omul nou, constructor al socialismului. 

Toate aceste succese, obținute în lupta impotriva ideologiei burgheze și a teoriilor 
estetizante, n-ar fi fost cu putință fără indrumarea neintreruptă și grija plină de 
dragoste a partidului. 

Succesele literaturii noastre sint cu atit mai însemnate cu cit am avut de dus la 
capăt sarcini de creaţie cu totul noi. 

De mare folos ne-a fost şi ne este valorificarea experienței bogate a scriito- 
rilor sovietici, deschizători de drum pentru literatura realismului socialist. 

Prin ciştigarea libertății politice şi sociale de către poporul nostru avem azi 
o literatură cu adevărat liberă, în care scriitorii de toate generațiile işi dezvoltă 
multilateral înclinațiile artistice, putind astfel servi cauza poporului cu toate puterile 
lor creatoare. 

Congresul constată că pe lingă toate realizările, munca scriitorilor mai prezintă 
încă lipsuri serioase. Astfel, literatura nu reflectă indeajuns prefacerile revoluţionare 
prin care trecem, schimbările profunde ce se petrec în sufletul omului nou, construc- 
tor al socialismului, atitudinea lui morală deosebită, problematica inedită a vieţii con- 
temporane care-l frămintă și căreia izbuteşte să-i răspundă într-un spirit nou. Aspecte 
noi ale vieţii, conflicte dramatice între nou şi vechi, probleme de mare actualitate nu 
sint reflectate cu destulă putere în creaţia literară. Chipul omului inaintat, care mun- 
ceşte cu eroism și abnegaţie la construirea patriei noastre socialiste, nu e încă înfă- 
jişat în întreaga lui bogăţie. Mai apar cărți plate, cenușii, schematice, care sărăcesc 
realitatea şi nu răspund cerinţelor legitime ale cititorilor. Cu toate progresele realizate 
în ultima vreme, critica literară nu sprijină cu destulă fermitate literatura, nu luptă 
îndeajuns pentru orientarea ei justă, nu dezbate cu destulă îndrăzneală problemele 
estetice ale realismului socialist și ale întregii mișcări artistice contemporane. 

În etapa actuală a dezvoltării literaturii noastre se ridică pentru scriitorii din 
R.P.R. noi şi mari sarcini de răspundere. Rolul deosebit al literaturii în educarea ma- 
sselor muncitoare în spiritul socialismului, pentru lichidarea rămăşițelor capitalismului 
în conștiința oamenilor creşte considerabil. 

Pentru a putea fi cu adevărat scriitori ai epocii socialiste, trebuie să oglindim, 
așa cum ne îndeamnă Comitetul Central în salutul său, cu o și mai mare expresivitate, 
tabloul vieţii noastre, atit de amplu și de bogat. Măreţe sint sarcinile stabilite de 
Congresul al II-lea al partidului, în domeniul dezvoltării construcţiei socialiste, trans- 
formării socialiste a agriculturii, înfloririi culturii, ridicării neintrerupte a nivelului 
de trai, întăririi puterii democrate. Aceste sarcini însuflețesc în muncă muncitorii, 
ţăranii şi intelectualii patriei noastre, iar pentru noi, scriitorii, ele sint nesecate și 
luminoase izvoare de inspiraţie. A izbuti ca prin mijloacele specifice ale literaturii, 
într-o expresie originală, de o înaltă ţinută artistică, să milităm pentru îndeplinirea 
acestor sarcini, este o datorie de onoare față de popor. 

Scriitorii sînt chemaţi să pătrundă mai adinc în inima oamenilor muncii, să 
cunoască și să reflecte multilateral şi profund gindurile şi sentimentele oamenilor, 
cafe, luptind cu greutăţi şi neajunsuri, înfruntind natura, schimbă şi infrumuseţează 
reincetat fața patriei. 

Scriitorii trebuie să trăiască cu intensitate problemele vieții contemporane, să 
participe în mod creator la lupta pentru construirea unei lumi noi, să cunoască 
îndeaproape şi amănunţit oamenii și faptele lor. Pătrunşi de spirit de partid, scriitorii 
au îndatorirea de a prezenta în imagini artistice adevărul vieţii în toată plenitudinea 
lui, de pe inaintatele poziţii de luptă ale clasei muncitoare. De pe aceste poziţii ei 
sint datori să combată fără nici o îngăduință tendințele negativiste, de denigrare a 
realității şi de minimalizare sceptică a realizărilor poporului, cit şi tendinţele de 
poleire a realităţii, de ascundere a lipsurilor şi contradicţiilor. 

În lumina sfaturilor cuprinse în salutul Comitetului Central devine şi mai lim- 
pede pentru toți scriitorii că nu se pot duce la indeplinire aceste sarcini de mare 
răspundere, fără ridicarea continuă a nivelului măiestriei artistice. Nu poate fi de 
folos poporului literatura plată, plictisitoare, inexpresivă. Opera de artă oglindește 

într-un chip propriu, specific, realitatea și ea nu trebuie să fie o simplă ilustrare a 
unor idei generale, ci să facă să trăiască o mare bogăţie ideologică, în fapte şi oameni 
vii, puternic individualizaţi. Avem datoria să încurajăm cu toată căldura afirmarea 
cit mai viguroasă a unui număr de personalități artistice distincte, cultivarea atentă 
și perseverentă a unei mari varietăți de curente, stiluri şi genuri literare şi promo- 
varea artei, in toată diversitatea ei de pe platforma realismului socialist, înepotriva 
oricărei îngustimi dogmatice. O grijă excepţională trebuie să avem pentru păstrarea 


și imbogăţirea tezaurului scump al limbii noastre literare. 

Trebuie să facem cit mai mult loc imaginaţiei creatoare, sensibilităţii, origina- 
lității în tratarea aspectelor celor mai diverse ale vieții din jurul nostru. 

În activitatea noastră literară să avem mereu în față sarcinile puse de partid 
camenilor muncii şi să ne călăuzim după învățătura partidului. Să apărăm ca lumina 
ochilor puritatea ideologică a literaturii. Congresul scriitorilor condamnă cu asprime 
abaterile de la principiile marxism-leninismului în problemele artei, tendinţele libera- 
liste şi concesiile făcute ideologiei burgheze. Totodată, scriitorii îşi afirmă hotă- 
rirea de a lupta de pe poziţiile marxism-leninismului, împotriva dogmatismului, a în- 
gustimii de vederi, ca și împotriva oricăror încercări de a înlocui, în dezbaterea pro- 
blemelor literare, lupta deschisă de opinii, argumentarea principială, prin sentinţe 
scolastice şi alte asemenea metode străine scriitorilor devotați luptei poporului. 

Criticii noştri au datoria să promoveze o critică combativă care să studieze cu. 
dragoste şi să analizeze principial, mult mai atent, operele literare apărute, să sus- 
țină cu tărie tot ce e nou și înaintat în ele, să descopere şi să combată cu fermitate 
tendinţele de ascundere a lipsurilor de care suferă creaţia literară în ceea ce 
priveşte conţinutul de idei şi măiestria artistică. 

Critici trebuie să aprofundeze și să dezvolte principiile esteticii marxist-leniniste, 
să ajute scriitorilor să valorifice experienţa literaturii mondiale contemporane, să folo- 
sească din ea tot ce constituie o realizare prețioasă a spiritului uman şi sä dea o: 
atenție deosebită operei de preluare, în spirit critic, a moştenirii noastre literare. 

Împlinirea acestor sarcini va depinde în mare măsură de activitatea Uniunii 
Scriitorilor și a conducerii sale. Astfel, în noul comitet vor trebui să fie dezvoltate: 
colaborarea principială în spirit colectiv și analiza problemelor fundamentale ale lite- 
raturii, asigurindu-se astfel ca Uniunea Scriitorilor să fie cu adevărat forul de condu-: 
cere al vieţii literare. Noul comitet are sarcina de seamă de a stimula pe toate căile, 
spiritul dezbaterilor creatoare în secţiile de creaţie, filialele și organele de presă ale 
Uniunii. Ocupindu-se mult mai îndeaproape de nevoile materiale și spirituale ale scrii-: 
torilor comitetul are datoria să lupte impotriva metodelor de tutelare măruntă şi 
administrativă a creaţiei, cit şi împotriva spiritului de grup, a „,bisericuțelor“ literare,,. 
a relațiilor neprincipiale şi netovărăşeşti între scriitori. 

O grijă deosebită va trebui să fie acordată dezvoltării literaturii naționalități- 
lor conlocuitoare. Parte integrantă a culturii socialiste din R.P.R., literatura naționali- 
tăților conlocuitoare a dat pînă acum opere remarcabile — rezultat al politicii leniniste- 
a P.M.R. in problema naţională. Scriitorii maghiari, germani, sirbi au în faţă probleme: 
de creație asemănătoare cu cele pe care le rezolvă scriitorii romini, dar au şi unele: 
probleme specifice. Prin acţiuni adecvate, conducerea Uniunii Scriitorilor va trebui să 
ajute scriitorilor naționalităților conlocuitoare să rezolve aceste probleme și să valo- 
rifice tradiţiile culturilor naţionale respective, pentru a putea cîştiga noi succese pe: 
drumul realismului socialist. 

Tineretul este schimbul nostru de miine. De aceea, Uniunea Scriitorilor trebuie» 
să aibă o grijă continuă pentru dezvoltarea tinerelor talente literare, ca şi pentru 
educarea lor în spiritul ideologiei marxist-leniniste. 

Viața literară cere ca Uniunea Scriitorilor să se ocupe cu mult mai mare: 
atenţie de indrumarea ideologică a publicaţiilor ei, avind grijă să împiedice alunecarea 
lor pe panta spiritului de grup. Publicaţiile Uniunii Scriitorilor trebuie să alcătuiască 
un tot unic şi combativ, în lupta pentru ridicarea continuă a nivelului ideo.ogic şi. 
artistic al literaturii. 

Noua literatură a R.P.R. face parte integrantă din literatura progresistă uni- 
versală. Ea nu se poate dezvolta decit într-o legătură cit mai strinsă cu tot ce este 

înaintat în literatura întregii lumi. Este de datoria noii conduceri a Uniunii Scriitorilor 
să dezvolte multilateral legăturile noastre cu reprezentanţii marii literaturi a Uniunii 
Sovietice, cu scriitorii din ţările de democrație populară și cu toţi scriitorii progresiști 
din lumea intreagă. 

Congresul împuternicește conducerea Uniunii Scriitorilor să studieze cu cea mai 
mare atenţie toate propunerile şi criticile făcute în cadrul dezbaterilor și să ia măsu- 
rile corespunzătoare. 

Încheindu-și lucrările, Congresul exprimă, în numele tuturor scriitorilor, adincă 
recunoștință Partidului Muncitoresc Romin şi Comitetului său Central, pentru grija şi 
îndrumarea continuă acordată. Congresul asigură poporul muncitor și partidul că 
scriitorii nu se vor da înlături de la nici un efort pentru a dezvolta tezaurul cultural 
al patriei noastre, pentru a fi astfel demni de epoca marilor înfăptuiri, de epoca de 
construire a socialismului, de epoca victoriei nemuritoarelor idei ale marxism-leninis- 
mului. 


Salutul adresat C. C. al P. M. R. de către Congresul 
scriitorilor din R. P. R. 


Comitetului Central al Partidului Muncitoresc Romin 


Scriitorii din Republica Populară Romină, întruniţi în primul lor Congres, mul- 
ţumesc din adincul inimii Partidului Muncitoresc Romin și Comitetului său Central 
pentru tot ceea ce au făcut şi fac în vederea înfloririi continue a literaturii romine. 

Congresul a constatat cu bucurie că drumul pe care s-a dezvoltat literatura 
noastră nouă a asigurat succesele mari ale creației noastre. Este clar că operele lite- 
rare cu care se mindreşte poporul nostru au fost cu putință prin indrumarea atentă, 
necontenită și prin grija părintească purtată de partid literaturii și fiecărui scriitor 
în parte. Partidul a pus preocuparea față de creația literară în rindul marilor sale 
preocupări pentru transformările istorice ale vieții din ţara noastră. Partidul ne-a 
ajutat să pătrundem mai adînc în esența vieţii poporului nostru și să realizăm o lite- 
ratură de înaltă valoare artistică pusă în slujba poporului. Viaţa cea nouă a poporului 
a dat aripi inspiraţiei şi fanteziei creatoare, a descătușat toate energiile care vor să 
slujească adevărului. Numai astfel s-a putut crea o atit de strinsă coeziune ideologică 
în frontul nostru literar, numai astfel s-au putut aduna într-un singur mănunchi 
toate talentele, scriitori din toate generaţiile, reprezentanţii poporului romin şi ai 
tuturor naționalităților conlocuitoare din R.P.R. 

Noi, scriitorii, ne exprimăm sentimentele de profundă mulțumire și dragoste 
şi ne însușim pe deplin nobilele sarcini pe care Comitetul Central al P.M.R. ni le-a 
pus în faţă în salutul adresat Congresului. 

Călăuzindu-ne după sfaturile înțelepte ale partidului noi mergem înainte prin 
eforturi susținute şi prin dezbateri creatoare, dezvoltind varietatea genurilor literare, 
a stilurilor si curentelor în cadrul realismului socialist, înlăturind lipsurile și greşelile 
activităţii noastre, pentru îmbogățirea tezaurului literaturii noastre cu noi opere care 
să zugrăvească munca minunată a poporului şi să-l insuflețească în făurirea so- 
cialismului. 

Trăiască prietenul scriitorilor, conducătorul luptei pentru fericirea poporului 
nostru — Partidul Muncitoresc Romin ! 

Trăiască literatura legată de cauza poporului, literatura omului nou dintr-o ţară 
nouă şi increzătoare în viitorul ei! 

CONGRESUL SCRIITORILOR 

CAMIL PETRESCU 


Despre unele probleme 


Naturalism în teatru 


Mi s-a cerut, de către cititori stirniți de discuțiile despre naturalism din 
ultima vreme, să propun citeva indicatii pentru identificarea naturalismului, anume, 
in teatru. 

Fireşte că acest lucru nu se poate face aci decit în mod cu 'totul sumar; 
voi căuta să evit de altfel încercările de a complica această temă şi mai ales voi 
evita s-o inec într-un noian de citate şi amănunte, pentru a-i putea păstra o anume 
lapidaritate. 

Naturalismul a apărut — după cum se ştie — ca o vehementă reacție im- 
potriva artei şi literaturii cu personaje excepționale, împotriva situațiilor care de- 
pășesc orizontul obișnuit, împotriva oricărui fel de înălțimi, de culmi. 

Temelor mari, priveliştilor neobișnuite (in interiorul omului sau în afara lui) 
denunțate ca „reale“, ca nefirești, ca false, li s-a opus un pretins adevăr al vieţii 
„de toate zilele“, al singurei modalități a vietii socotite adevărate... De fapt, s-a 
propus o grosolană simplificare a concretului, faimoasa „felie de viață“, adică în 
realitate o nejustificată abstractie. 

Scriitorul „naturalist“ vrea să se arate inteligent şi cu vedere pătrunzătoare. 
El descoperă şi arată triumfător cititorilor lui, celor ce-l admiră, aspectele „,necu- 
noscute“, detectate de el, numai amănuntele dezgustătoare ale vieții, cărora le pro- 
clamă primatul, ca fiind... fireşti. Necesităţile naturale chiar, ca și patologicul, n-au ` 
scăpat astfel multor matadori ai naturalismului, care au crezut că, arătindu-și aci 
iscusința, „depășesc“ o artă cu valori uneori milenare. 


Zugrăâvind cu stăruință ceea ce e respingător, greu de suportat, chiar şi numai 
fugitiv, autorii naturalişti erau mindri de performanța lor ca de o mare descoperire. 

Chiar atunci cind n-a făcut etalaj de „aspecte respingătoare“, naturalismul 
s-a inecat in fapte voit mărunte, socotind că ceea ce e jos în trup e mai adevărat 
decit ceea ce e sus. E necesar să arătăm aci o nuanță în eaplicitarea naturalismului, 
care ne va apropia de o definiție practică a lui, după ce îi vom însemna aci carac- 
terul trecător. De altfel, în forma inițială 'excesivă nici nu a fost viabil. A mai 
rămas azi doar la periferia artei, sub forma cultului banalității şi în formalismul pato- 
logic. Mai sint încă rari autori, cu vanitate artistică arierată, care se mai dedau la 
asemenea performanțe, mereu mindri de isprava lor. În acest sens naturalismul apare 
ca o varietate a formalismului, așa cum, așa-zisul „conținutism“ este şi el o alta, 

alături de soiurile dulceagului. Căci nu putem trece cu vederea pe de altă parte că, 
adeseori, și mari scriitori realişti nu ocolesc unele aspecte iritante, respingătoare, ale 
realităţii (descrierea unor maladii grele, jocul cu rezonanțe psihologice adinci ale vieții 
sexuale etc.) atunci cind necesitățile operei lor o cer (Shakespeare, Balzac, Flaubert, 
Maupassant şi alţii). De ce ei nu pot fi însemnați cu pecetea naturalismului ? Pentru 
motivul că in opera lor zugrăvirea unor asemenea momente este doar un mijloc, un 
procedeu ajutător şi accidental, nu un scop în sine. Este un moment structural, 
menit să înlesnească o mai deplină înfățișare a întregului, care depășește cu totu: 
la marii scriitori caracterul naturalist. De altfel, însuşi Zola — care poate fi 
socotit un fel de teoretician şi un fruntaş al curentului naturalist — nu e în toate 
romanele lui, nici chiar în toate cele etichetate de unii ca atare, cu adevărat 
naturalist ... Astfel, pe cînd Thérèse Raquin de pildă este o proză mediocră şi tri- 
vială, Germinal este un mare roman realist, cu toate pasajele care le par unora prea 
crude, fiindcă țelurile realizate în acest roman justifică şi chiar cer asemenea pasaje, 
dindu-le o semnificație adinc umană. Absența lor ar fi o falsificare: Un adevărat roman 
realist transcende — prin semnificație — faptele. 

În lumina acestor lămuriri să propunem o definiție practică a naturalismului, 
care ni se pare că va ajuta pe cei care doresc să se descurce în meandrele proble- 
maticii artei. Mai ales în teatru, unde ţintesc aceste lămuriri. Să spunem din capul 
locului deci că naturalismul este un „realism“ nesemnificativ şi inutil, adică un „rea- 
lism“ lipsit de autenticitate. , 

Şi acum, citeva indicații sumare ca nişte puncte de reper. 

Este naturalist autorul dramatic care încarcă inutil textul cu un limbaj 
pedant „de specialitate“, ca să arate că e cunoscător, care înfățișează, fără să fie 
cerute de necesităţile piesei, scene pretins copiate după natură. Trebuie să arătăm 
însă că în aprecierea acestei „inutilități“ se poate vedea şi perspicacitatea criticii, care 
de multe ori consideră inutile tocmai episoade care la marii scriitori tin de esența 
operei, în genere. Oricum, piesa naturalistă e lipsită de semnificatie, are un fals ca- 
racter documentar. Trăsăturile personajelor în asemenea lucrări sînt grosolan şi stri- 
dent subliniate. Fără- puterea de a zbura, textul se tirăşte ca o rață după autor. 

Este naturalist actorul care vrind să „facă“ ostentativ „adevărat pe scenă“, 
işi păstrează vocea lui „naturală“ (vocea pe care noi am numit-o cindva „voce 
Costică“) şi care este cea mai mare calamitate a teatrului. Ba, uneori chiar îii 
ingroașşă vulgaritatea. El crede că e bine să joace în Shakespeare „cu glasul lui de 
geasă”, cu vocea cu care se ceartă cu servitoarea. (Fireşte că acest actor naturalist 
nu ştie cum apare accentul autenticității în arta teatrului, ce este o voce grea de 
sensurile concretului.) Tot „ca la el acasă“, ori ca la cafenea, se mişcă actorul natu- 
ralist de la un capăt la altul al scenei — de obicei cu spatele spre sală — și cind 
se oprește, imită iscusit pe cel care mânincă cireşe şi scuipă simburi ilustrativ. 
Sub motiv că Racine nu e natural, el îi va debita versurile ca într-o conversație 
întimplătoare în jurul mititeilor la birt. Pe Caragiale îl joacă strimbindu-se mult, 
cu o voce spartă ca un fund de butoi, fără să-i păstreze lumina, inteligenta. Atunci 
cind vrea să reprezinte un savant de 60 de ani, actorul naturalist va lua un mers co- 
cirjat şi va vorbi rar, ca un cretin. (Tocmai în zilele cind scriu aceste rinduri, are loc 
in Capitală „Congresul matematicienilor romini“, la care participă făcind o adevărată 
demonstrație de vioiciune intelectuală și marele savant Hadamard, care e în virstă 
de 92 de ani şi a venit cu avionul să ia o parte vie la lucrările congresului.) Pentru 
actorul naturalist, orice țăran strigă, latră rural, iar unul de 45 de ani e un moş 
gingav, abia se mișcă şi mestecă în gol. Dacă are o scenă care i se pare lui de haz, 
actorul își biţiie mîinile un sfert de ceas. Cind trebuie să moară în fata spectatorului, 
el agonizează ca un apucat un sfert de oră. 

Regia naturalistă va lungi interminabil pasajele banale şi terne ale textului 

(de pildă, marile scene ca: „Dă-mi un pahar de apă!“ etc.) şi, în schimb, va pierde 
pe drum toate replicile profund semnificative ale piesei. Montarea naturalistă a 
unei piese este aceea în care cele 36 de tablouri ale unei drame istorice sînt con- 
struite fiecare dintre ele, fără deosebire, în cinci dimensiuni pe scenă, cu citeva etaje: 
şı cu toate acareturile respective, plus un grajd, o trăsură, pădurea și muntii din fund, 
chiar dacă intr-unele din aceste tablouri nu se schimbă decit trei replici incolore, puse 
de autor ca să facă legătură şi trecerea dintre tablouri. Două tone de decor pentru 300 
de grame de text. Se cheltuiesc inutil bani grei, care ar putea să fie de folos într-altă 
parte. Se istovesc scrişnind din dinți maşiniştii nevoiți să-și vadă astfel batjocorită 
greaua lor muncă. Se plictisesc și capătă ginduri negre spectatorii, așteptind în pauze 
interminabile, mai lungi decit tablourile respective, schimbarea decorurilor. Regizorul 
si scenograful vor să „facă real“ şi nu produc decit lamentabile şi haotice șandramale: 
de hirtie incleiată, care se vrea castel, cu satele vecine, ori cazinou muncitoresc cu 
bulevard cu tot. Se aduce pe scenă o mobilă care necesită trei camioane ca să fie trans- 
portată, şi care e atit de greoaie pe scenă încit te apasă, ca si cînd ai duce-o în spate. 

Realism inutil încărcat și umflat fără semnificatie, lipsă de bun simț, mito- 
cănie artistică, parazitism intelectual, iată ce este caracatița naturalistă în teatru. 

TUDOR ARGHEZI 


După 25 de ani 


Probabil că o frecventare continuă a teatrului te specializează atit de mult, 
în calitate de spectator şi de critic, încît nu-ţi mai poţi da seama de diferenţe, 
sporiri şi denivelări. Totul curge otova şi neintrerupt între 1 ianuarie și 31 decem- 
brie ale profesiei şi vieţii. Luminare şi flori la naştere, luminare şi flori la moarte, 
schimbarea formei aparente, de la buchet la coroană, şi de la crucea de botez la 
crucea de cimitir, sint simple şi banale amănunte... Arhivarul se face cotidian, 
coase de mii de ori același dosar, îşi ia țuica de prînz uniform timp de o parte de 
veac şi degeteie-i rămîn din ce în ce mai prăjite de ţigare. Pensie, bancă în Ciş- 
migiu, gineri, nurori, nepoți şi gata! Încă o existență opacă a trecut, fără nici o 
tresărire de dincolo de ins. 

O călugăriță avea de 20 de ani un pisoi. Îmbătrinind împreună, printr-o ne- 
întreruptă, intimă osmoză, maica semăna cu pisoiul şi pisoiul cu maica, aproape leit, 
la figură. Într-un birou lucrează 20 de ani şase funcţionari, șeful, contabilul, copista, 
omul de la uşe şi se recunosc, ca şi cum ar fi aceiași din ceasul şi ziua angaja- 
mentului. Toţi s-au alterat pe nesimţite dar în reciprocitatea mediocrizării, nuanţă 
cu nuanţă, nu se văd zbirciţi, chilugi, înăcriți și demonetizați. Mă uit la negustorul 
meu de salată, cum ia cu aviditate bancnotele de lei terfeliţi prin sute de pipăiri 
îngălate şi buzunare murdare: pentru el, banir sint noi, nouți și la tejgheaua lui, 
ei are dreptate. N-ai mai văzut chiar un prieten de zece ani. El pentru sine-i acelaşi, 
tu nu-l mai recunoşti. Te salută, îi stringi mîinile confuz și-l întrebi: „Ce mai 
faci, domnule Maximilian ?“ — El îți răspunde: „Să mă iertaţi, sînt Titi Grigorescu“. 

„A, pardon! Doamna e bine ?* — „Încă nu m-am însurat !* (Necunoscutul are 
vreo 55 de ani.) — „,Uitasem. Ce mai e nou la Craiova ?“ — „Nu știți că stau la 
Mur-Fatlar ?“ 

În asemenea fracțiuni, se cheltuieşte existența și dispare scopul vieţii, care-i 
trăirea succesiv mai vie, mai ridicată, mai depăşită şi înnoită. Omul își pierde naivi- 
tăţile pruncului care-i moare în suflet devreme. Unul zice: „Mi s-a urit“, altul: 
„Mă plictisesc“. N-am înţeles cum te poți plictisi, decit într-un fel, dacă nu ţi-e 
dragă meseria, dacă n-ai o preocupare constantă, dacă accepţi să nu mai zbori şi 
te pitești, infricoșat de lumină, în bălării şi urzici. Căci zilele tale nici nu ştii cum 
se risipesc, dacă urmăreşti hotărît miracolul vieţii în parcurile visării tale. 


Acum vreo 25 de ani am părăsit stalul de teatru, în care imi creionasem 
impresiile . de spectator alţi vreo douăzeci, şi după o pauză de pătrime de veac, 
pun iarăşi piciorul pe dunga de covor dintre fotoliile cu fața la scenă. Am intrat 

întii în sala goală, cu scaunele goale şi cu cortina lăsată. Din întunericul şi tăce- 
rea acestei singurătăţi, va ieşi la noapte, mi-am putut spune, o viaţă de simbole; 
incă o dată emoţiile ne vor crispa din adinc. Emoţia nu e numai decit tragică şi 
dureroasă, ea vine din întîlnirea justă a unei umbre de sunet interior cu altul, şi, 
spontană, nu poate fi calculată. Simţirea mea se suprapune cu talentul artistului, 
de sinceritate. De ce-ţi ascunzi o lacrimă și ţi-o ștergi pe furiș, ca să nu ţi-o vadă 
vecinul de cot, şi la o mișcare de balet? De ce îți pişcă inima sau ţi-o exaltă o 
atingere exactă a unei secunde de arcuş cu secunda unei corzi? Din două. fire 
încrucișate brusc şi depărtate subit cade o floare, drept în umbra salciei tale, şi umbra 
tremură toată. O replică de șapte cuvinte, grăite nu ştiu cum, modulate cumva 
pe o mimică fulgerătoare, ieșită fără socoteală din ţişnirea geniului, neașteptată, te 
zguduie şi te fericeşte. Apleacă-te puţin pe braț şi strecoară-ţi discret batista pe 
sub ochi. Ce poate fi asta ? S-a trezit, neclar şi tot somnoros dintr-un vis alb, în 
leagănul tainelor tale, pruncul pe care-l omori în fiece zi cite puţin 


Je suis un berceau 
Qwune main balance 
Au fond d'un tombeau 
Silence, silence... 


Cu ce trebuie să încep, după 25 de ani de absență din stal? Am început cu 
teatrul rominesc, O scrisoare pierdută, Apus de soare. Vizite de politețe, la conacele 
literare, al lui Caragiale, al lui Delavrancea, al lui Alecsandri. I-am lăsat portarului 
apartamentului din strada Zorilor, al lui Davila, o carte de vizită, deocamdată de 
scuze, pentru Vodă Vlaicu. Aș fi vrut să-i revăd şi broasca ţestoasă dintr-un aqua- 
rium de sticlă, dacă mai trăieşte. Citisem pe undeva că papagalul și ţestoasa mai 
durează vreo citeva sute de ani după ce flașnetarul și autorul dramatic deced. 

Am urmărit în scenă actori de înaltă desfășurare, vreo trei, patru generaţii 
pe lingă cei de ultim tineret, egali în valoare. Din vreo trei cîți ştiu să citească şi să 
recite un text în teatru, cu măsura sensibilităţii de intelect adecuată, cunosc pe unul, 
numerotat de la natură. Desigur, fără nici o aluzie la Vraca maestrul, care colaborind 
în Scrisoarea a treia cu Eminescu, rimase oaspe cu Ispas, acordindu-i lui Istaspe, cu 
gentileţe, un pseudonim drăgălaș. 

Dar, în așteptarea ducerii pină la capăt a spiralei personale, se petrece o 
zăticnire. Cam pe la mijloc sau ceva mai sus, linia helicopterului se fringe sau se 
inmoaie, plutirea dînd înapoi. Cedarea aduce aminte cartuşul umed, în momentul 
trăgaciului, mat. Explozia se rezolvă-n pislă. Cine abate verticala ? Cine toarnă 
apă în iarba de pușcă ? Un vrăjmaş? Nu! Regizorul. 

Sub raportul regiei, nivelul teatrului rominesc, superior multora altora străine 
și în stare, la o intrecere de clasicism, să le facă să roșească, scade, scade mereu... 
S-ar putea cita şi numele celor care-și întrețin o reputaţie artificială cu oxigen de 
laborator şi pilule aurite, uitind meritele intimidate, la periferia teatrului, între ma- 
şinişti, electricieni şi sufleuri. O atmosferă combinată cu chimicale şi surogate, în 
jurul cite unui devenit printre evenimente, stăpineşte scena şi abate şi schimbă 
drumul evoluţiei către magaziile cu molii. În armată, la citeva trese pe umăr şi 
chipiu, se verifică aptitudinile reale, defuncte sau deficitare, ale ofițerului comandant 
și negativul, fără supărare, se pensionează sau e retrogradat. E adevărat că tresele 
nu sint acoperite de nume lansate cu trimbiţa de hirtie a presei şi bătute în toba 
criticii de aparențe. 

O încercare de limpezire mai precisă va fi schițată în numărul viitor. Cititorul 
trebuie obișnuit cu un unghi de vedere nou, chiar fals, pe încetul. Ad majorem 
Dei gloriam... 

VERA CĂLIN 


Risul lui Shaw 


Irlanda a dat literaturii engleze o seamă de scriitori nonconformişti, critici 
lucizi, satirici acerbi ai societăţii burgheze. Ţara cu pășuni intinse, „insula de sma- 
ragd“, redusă la situația de colonie engleză, a fost un sol propice pentru dezvol- 
tarea spiritului critic, ireverențios faţă de suficiența sigură de sine a englezului 
din metropolă. Acest spirit l-au personificat, din trecut şi pină astăzi, de la Swift 
ia George Bernard Shaw, mari personalităţi literare. 

Se împlineşte curind un veac de la naşterea lui Shaw şi şase ani de la moartea 
sa. O viaţă atit de lungă i-a îngăduit să fie martorul declinului capitalismului, a 
cărui dezvoltare a urmărit-o de la sfîrşitul erei victoriene şi pină în zilele noastre. 

Modul paradoxa! și excentric care este cel al criticii lui Shaw — cuprinzătoare 
şi multilaterală de altfel — a îngăduit cititorului burghezo-filistin să bagatelizeze 
satira dramaturgului irlandez, să cocheteze cu imaginea, pe care el, cititorul sau 
spectatorul conformist, şi-o descoperea în piesele lui Shaw. L-au ajutat În acest sens. 
pe lingă paradoxele uneori derutante ale scriitorului, și anecdotica extrem de bogată 
ce s-a creat în jurul figurii lui. S-a născut astfel imaginea unui original, excentric 
şi frondeur, umorist dar inofensiv, imagine comodă pentru opinia filistină ce trebuia 
să înghită hapurile foarte indigeste pentru ea, oferite de piesele lui Shaw. Cind 
părăseşte stilul lui obișnuit, ceea ce i se intimplă destul de rar, 'George Bernard 
Shaw rosteşte totuşi fraze categorice, care-i precizează, fără putință de răstălmăcire, 
poziția : „Sistemul nostru capitalist trebuie să sfirșească într-un faliment al civi- 
lizaţiei. Nu putem supraviețui mult sub un astfel de sistem — şi chiar și atit cit 
vom putea, o vom face cu prețul unei mizerii ingrozitoare şi a unei sărăcii degra- 
dante pentru nouă zecimi din omenire“ (1932). 

La 15 ani, Bernard Shaw trebuie să-și cîştige existența. Deși posesor al unor 
talente variate (în muzică, în literatură) devine încasator în biroul unui unchi. 
În această calitate, circulă periodic prin cartierele mărginaşe ale oraşului, pentru 
a încasa chiriile unor nenorociţi, adăpostiți în cocioabe. Experienţa va fi folosită în 
piesa Casele văduvului. Cu o capacitate uimitoare de absorbţie se cultivă între timp, 
trecînd de la muzică la literatură, de la literatură la economie politică şi biologie. 
La Londra e pe rind funcţionar comercial al societăţii de telefoane, critic muzical 
și romancier. Sintem în jurul anului 1880. Capitalismul trecea printr-una din crizele 
sale ciclice, fabricile se inchideau, șomajul creștea. Prins în virtejul mișcărilor de 
protest, Shaw participă la 'mitinguri. La unul dintre acestea, vorbește americanul 
iienry George, autorul unei lucrări, Progres și sărăcie, care preconizează naționali- 
zarea păminturilor. Aceasta avea să fie platforma teoretică a viitoarei mișcări fabia- 
niste. Socialismul fabian era o formulă mic-burgheză și aderind la această mișcare — a 
„socialiştilor de salon“, cum erau numiţi fabienii — Bernard Shaw avea să-şi îngusteze 
orizontul politic. Dar împrejurarea aceasta îl face să parcurgă opera lui Marx şi să par- 
ticipe la activitatea obştească. În urmă, evenimentele aveau să corecteze perspectiva fa- 
biană și să lărgească sfera de înțelegere politică a dramaturgului. 

Primele piese ale lui B. Shaw datează din 1885—1892 și sint grupate sub 
titlul Piese neplăcute. Neplăcute desigur pentru lumea posedanțţilor onorabili, de 
vreme ce ele arată care e baza materială a respectabilității burgheze. Tinărul Sar- 

torius din Casele văduvului află că averea tatălui său — proprietarul unor cocioabe 
din slumurile Londrei — a fost adunată din exploatarea nenorociţilor adăpostiţi în 
aceste locuințe insalubre. După sistemui inaugurat cu prima piesă, Profesiunea doam- 
nei Warren dârimă o altă reputaţie de onorabilitate. Doamna Warren, care-şi creşte 
fiica în principiile unei morale austere, e proprietara unor case de prostituție, de 
pe urma cărora s-a îmbogățit. În ambele piese, tînărul dramaturg atacă ipocrizia 
burgheză, acea existență dublă ce favorizează construirea unui edificiu de respec- 
tabilitate pe o bază profund imorală. 

În ciclul Celor patru piese plăcute, Candida ni-l arată pe Bernard Shaw subtil 
cunoscător al sufletului feminin şi adept al libertăţii femeii de a-și alege drumul 
in viață. Candida, soția pastorului Morell, trăiește alături de soţul ei, un bărbat 
protector, echilibrat şi poate prea prozaic, o viață ce i se pare anostă. Ea iubeşte 
şi este iubită de poetul singuratic și romantic Marchbanks. În momentul cînd trebuie 
să se hotărască, Candida alege liber viaţa alături de soţul ei, pe care-l știe, în ciuda 
aparențelor, cel mai slab dintre cei doi. Poetul are arta, poetul e puternic. Femeia 
doreşte să-şi justifice existența prin ajutorul dat celui în nevoie. Cu cîțiva ani în 
urmă, fusese tratată aceeași temă în Femeia mării de către Ibsen, dramaturgul nor- 
vegian a cărui operă o popularizase Bernard Shaw, între altele, prin studiul Chinte- 
senta ibsenismului. 

Cu actul Omul destinului cuprins în același grup al Pieselor plăcute, Bernard 
Shaw incepe seria pieselor istorice. Dacă finalitatea pieselor cu tematică contempo- 
rană a fost pentru Shaw dezumflarea reputaţiilor de onorabilitate burgheză, piesele 
istorice nu sint nici ele străine de scopul ruinării falselor reputaţii. Ele se încadrează 
curentului mai larg al polemicii duse de scriitorii înaintați din cea de a doua jumă- 
tate a veacului trecut împotriva celor ce, ca Thomas Carlyle, Nietzsche, priveau istoria 
drept dar el eroilor. 

Scriitorul cel mai prins de polemica împotriva celor ce priveau istoria ca pro- 
dusul personalității geniale este, cu siguranță, Pernard Shaw. Nota polemică nu 
răsună numai în piesele sale istorice. In Om și supraom ea apare evidentă. George 
Tanner din această piesă pare un rebel, o întruchipare a forței virile, a acelei „voințe 
spre putere“ pe care Nietzsche o socotea impuls al oricărei fapte mari. Tanner ce- 
dează pină la urmă docil în fața voinţei feminine, ce sălășluiește în grațioasa Ann, 
pe care din convingere nu doreşte s-o ia de soție. Devenit Don Juan în actul III, 
care se petrece în infern, Tanner spulberă mitul Don-Juanului cuceritor, a cărui 
agresivitate, expresie a „voinței spre putere“, domină şi subjugă femeile. Victimă 
a voinței feminine, el este deţinătorul unei false reputaţii. 

În piesele istorice, acțiunea de minimalizare şi de romantizare a marilor 
personalități, cărora li s-a atribuit răspunderea unor importante fapte istorice, e mai 
evidentă. Napoleon, în actul Omul destinului şi-a cucerit bunăvoința Directoriului 
prin manevrele de seducţie operate de soția lui. Acum, Bonaparte se află în Italia, 
într-un han, în drum spre Lodi, și victoria îi este asigurată, fiindcă a ştiut să 
spună soldaţilor lui în zdrențe: „Voi aveţi patriotism şi curaj, dar n-aveţi bani, 
haine și nici chiar ce să mincați. În Italia se află toate astea și glorie pe deasupra. 
Ele se pot cîştiga de o armată credincioasă condusă de un general, care priveşte 
jaful ca dreptul natural al soldatului. En avant, mes enfants !* 

Cezar din Cezar şi Cleopatra, piesă din grupul celor „pentru puritani“, pierde 
genialitatea pe care i-a atribuit-o istoria şi devine un bărbat tomnatic, sensibil la 
farmecele zglobii ale Cleopatrei, o fetiță de 16 ani. El ascunde sub coroana de 
lauri pe care o poartă în permanenţă, o compromiţătoare chelie. Își aniversează de 
șapte ori intr-un an ziua nașterii prin cîte un banchet, dacă în felul acesta poate 
cuceri o femeie sau să împace un ambasador. În totul e un om obosit, uşor sceptic 
şi lipsit de iluzii. 

Ioana d'Arc din Sfinta Ioana nu e păstoriţa iluminată, războinica frumoasă și 
îndrăgostită de Dunois din piesa lui Schiller, ci o făptură sănătoasă şi raţională, 
care înțelegea necesitățile politice ale momentului. 

Antiromantismul duce însă la parodie bufă, cind în Androcle și Leul Bernard 
Shaw îi arată pe martirii creştini făcînd glume şi formulind paradoxe în pragul morţii 
care-i așteaptă în arenă. 

În prefeţele foarte abundente ale pieselor sale, pe care Shaw le justifică 
uneori cu seriozitate, alteori cu cochetărie (,0o operă literară are nevoie de expli- 
cație și reclamă, pentru ca dictonul după care un geniu cere piine și capătă o piatră 
funerară să nu se adeverească“), deslușim, prin țesătura paradoxelor, explicaţia 
acestei parodii a istoriei, acestei bagatelizări care ruinează deopotrivă false şi înte- 
meiate reputaţii. Romantismul prezentase în mod abuziv dragostea ca motor al fap- 

telor istorice. În teatrul lui Shaw, antiromantic prin excelentă, Ioana d'Arc nu va 
fi o tînără romantică, nici Napoleon un pasionat al cuceririlor. nici martirii creştini, 
«exaltați ai credinţei. Pa 

B. Shaw are o viziune personală asupra istoriei şi pentru a o exprima artistic 
îşi ia libertatea de a privi din nou, cu ochii omului din veacul său, ceea ce a mai 
fost privit in alte veacuri, cu alţi ochi. Mijloacele ce-i ingăduie realizarea acestei 
wziuni sint originale. În general, legile genului dramatic îngăduie creatorului de 
teatru să-și exprime părerile doar prin in- 
“termediul personajelor şi organizarea ac- 
ţiunii. Părerea iui e, prin urmare, implicită. 
Pe Shaw nu-l derutează însă aceste tră- 
sături specifice ale genului. El intervine 
direct, ca om al veacului său, în con- 
flictele lui dramatice. O face copios în 
-prefețe şi foarte des în indicaţiile scenice. 
„Aceste intercalări de perspectivă modernă, 
atit timp cît nu intervin în textul dra- 
matic, încă nu primejduiesc specificul ge- 
nului. Dar Shaw nu se opreşte ici. Ori- 
cînd, în desfăşurarea unei piese istorice, îl 
descoperim pe el, comentatorul modern, 
căruia avansul temporal îi îngăduie să în- 
“ţeleagă ceea ce personajele trecutului ig- 
norau. De aci, folosinţa anacronismului voit. 
În Sfinta Ioana, Warwick, reprezentantul 
“feudalităţii engleze, îi explică lui Cauchon, 
arhiepiscopul francez, esenţa puterii feudale 
şi-i prevestește apropierea monarhiei abso- 
lute în spiritul istoriei moderne. 

Dar Shaw merge mai departe. El pla- 
'sează în gura personajelor istorice ironii 
la adresa politicii şi moravurilor Angliei 
contemporane. Astfel, întreaga scenă a ju- 
decăţii din Discipolul diavolului, piesă a că- 
rei acţiune se situează în secolul al XVIII-lea, 
se înfăţişează ca o satiră la adresa metode- 
lor folosite în colonii de englezul din metro- 
polă al epocii imperialiste. Egiptenii din Cezor şi Cleopatra spun „Egiptul egipteni- 
lor !* anticipind lozinca lui Monroe. Piesa aceasta abundă în anacronisme, deşi în 
postfață, Bernard Shaw se scuză cu falsă ingenuitate pentru singurul anacronism 
“rătăcit, acela de a fi pus în compoziţia reţetei recomandate de Cleopatra lui Cezar 


Bernard Shaw, sculptură de A. Rodin 


împotriva cheliei — romul. i 
Prezent în fiecare din piesele sale prin astfel de anacronisme — de fapt co- 
-mentarii ale autorului pe marginea evenimentelor descrise — Shaw contribuie și prin 


:acest procedeu la pulverizarea miturilor din istorie. Privite parcă prin extremitatea 
care micşorează a binoclului, figurile istorice devin derizorii, iar istoria se trans- 
formă adesea in farsă. Hotărirea de a desprinde mersul faptelor istorice de marile 
individualități il face însă pe Shaw să acorde un loc prea însemnat hazardului. Așa 
“sse face că acceptăm greu motivarea succesului revoluției americane, oferită de Shaw 
în Discipolul diavolului: armata generalului Burgoyne nu s-a putut întîlni cu cea 
a lui Howe, trimeasă și ea spre reprimarea insurecției, pentru că Howe n-a vrut 
să-şi întrerupă vacanța. 

Problemele grave ale exploatării industriale sînt tratate cu acelaşi ton de per- 
siflaj caracteristic lui Shaw. Industriaşul Undershaft din Maiorul Barbara (1906) 
«exclamă cu satisfacție: „Sint deosebit de bine dispus pentru că azi dimineață, la 
fabrică, am aruncat în aer 27 de manechine de soldați cu o puşcă cu care înainte 
nu aruncam decit 13“. Cultivind filantropia, Undershaft își rezumă cu emfază cinică 
“crezul : „Fabricantul de arme trebuie să dea arme tuturor celor care-i oferă un preţ 
onest, fără să se .uite la persoane sau principii: aristocratului și republicanului, 
nihilistului şi ţarului, protestantului și catolicului, banditului și polițistului, omului 
negru, alb, galben, de orice condiţie, de orice naţionalitate, de orice credință, pentru 
orice nebunie, orice cauză, orice crimă“. Derutant, finalul piesei ne-o arată pe 
răzvrătita fiică a lui Undershaft, Maiorul Barbara, cucerită de spiritul în care e 
organizată intreprinderea industrială a tatălui ei. 

Se simte în această piesă, apropierea catastrofei. Armamentul fabricat de 
Undershaft trebuia să găsească debuşeu. Atmosfera sumbră a războiului trăieşte 
intens în piesa Casa inimilor sfărimate, jucată pentru prima oară în 1919. În prefaţă, 
Bernard Shaw explică înţelesul piesei şi al simbolului cuprins în ea: „Casa inimilor 
sfărimate nu este doar numele piesei care urmează după această prefaţă. Este inte- 
lectualitatea Europei oţioase înaintea războiului. Cind am început piesa, nu se trăsese 
încă nici un glonte ; și doar diplomaţii de profesie şi cîțiva amatori, puţini la număr, 
care aveau pasiunea politicii externe ştiau că armele erau încărcate. Un dramaturg 
rus, A. Cehov, dăduse şi el patru studii dramatice despre Casa inimilor sfărimate, 
dintre care trei: Livada cu _ vișini, Unchiul Vanea şi Pescărușul au fost jucate în 
Anglia. Tolstoi, în lucrarea sa Roadele învățăturii ne-a arătat-o cu disprețul lui cel 
mai neînduplecat. Tolstoi nu şi-a cheltuit simpatia pentru Casa inimilor sfărimate, 
şi el' ştia că enervarea extremă și bagatelizarea evenimentelor din atmosfera aceea 
supraincălzită de salon predau lumea în seama vicleniei și forței ignorante şi fără 
scrupule, cu toate consecințele îngrozitoare pe care le vedem astăzi. Tolstoi nu era 
pesimist, el n-avea de gind să lase casa în situația în care o găsea, dacă putea s-o 
scuture de urechi din starea de voluptate plăcută și îngrozitoare în care se afla şi 
a minuit cu energie tirnăcopul. El a tratat boala locatarilor ca pe o intoxicație cu 
opium și de aceea i-a scuturat cu brutalitate pînă cind i-a trezit“. Aceste cuvinte, 
pe lingă că lămuresc simbolul piesei (Casa inimilor sfărimate e o anumită parte din 
societatea europeană, cuprinzind intelectualitatea cufundată intr-un marasm de inac- 
tivitate şi purtind, după B. Shaw, o parte din răspunderea războiului), ne arată şi 
ceea ce datorează dramaturgul literaturii ruse. Ceva din tristețea pieselor lui 
Cehov, aducînd în scenă oameni inutili, străbate și în piesa lui Shaw. În plus, aflăm 
in drama servitorului ceva din atmosfera încărcată a ajunului de catastrofă. Dar, în 
timp ce cele mai frumoase personaje cehoviene întrevăd lumina, întimpină viitorul, 
printre rataţii adunaţi în casa în formă de vapor a căpitanului Shatover nu străbate 
nici o rază de speranță. Nimic nu îndulcește tabloul sumbru al destrămării vechii 
societăţi. 

Bernard Shaw a înţeles că bomba căzută în grădina casei lui Shatover, explozia 
cu care se incheie Casa inimilor sfărimate — primul război mondial — nu va mătura 
epavele, că domnia burgheziei în ţările capitaliste avea să se asocieze mai departe 
cu aspecte tragice, grotești, revoltătoare. Vizita făcută în 1931 în Uniunea Sovietică 
îi lărgește perspectiva, făcindu-l să depăşească limitele socialismului fabian. Într-o 
serie de articole scrise după întoarcerea în Anglia, B. Shaw spune cu curaj adevărui: 
despre ţara socialismului, infruntind ironia și calomnia opiniei burgheze. 

Dintre piesele scrise în această perioadă, Căruta cu mere, pamflet dramatic, de 
o violenţă rar întilnită chiar si la un critic atit de ireverenţios ca Shaw, exemplifică 
această maturizare politică. Caracterizată prin aceeaşi excentricitate, cu care şi-a 
exprimat de obicei Shaw convingerile, Căruța cu mere se petrece într-un viitor plasat 
prin 1960. Urmărirea faptelor în viitor, pe temeiul logicii dezvoltării lor, îngăduie 
dramaturgului să dea în această fantezie o viziune bufă a relaţiilor anglo-americane, 
viziune pe care prezentul o confirmă. În general, urmărirea desfășurării evenimen- 
telor, pe liniile socotite directoare ale istoriei, explică de ce scriitorii ce privesc 
istoria sub aspectele ei grotești și o comentează cu ajutorul anacronismului voit, 
sint înclinați spre perspective utopice. Găsim la Bernard Shaw, între altele, viziunea 
utopică a viitorului în originala piesă Înapoi la Matusalem. 

Satiric corosiv, pamfletar de vervă, fantezist excentric în piesele sale, Shaw a 
imbogăţit literatura dramatică universală cu note, tonuri, dimensiuni noi. A știut så 
fie bufon și paradoxal în cele mai multe piese, grav şi demascator în Profesiunea 
doamnei Warren, plin de dragoste pentru omul simplu în Pygmalion. A dezumflat în 
piesele istorice falsele reputaţii, pe care ni le-a transmis istoria aservită posedanţilor, 
a satirizat nemilos degradarea unor nobile profesiuni în societatea burgheză (Medicul 
în dilemă, Armele și omul). Pentru cunoscătorii literaturii şi spiritului poporului 
englez, tonul satirei lui Shaw nu este un obiect de mirare. Există în literatura engleză 
tradiția unei critici sociale formulate la tonul glumeț, numai aparent bagatelizant 
şi paradoxal, de o excentricitate ce merge pînă la absurd dar care nu diminuează 
eficacitatea protestului. Această tradiţie absorbită și valorificată creator a ilustrat-o 
la rindul lui, strălucit, vreme de aproape un veac, dramaturgul irlandez. 

MARCEL BRESLAȘU 


Note de spectator 


Sfirşitul acestei stagiuni teatrale va fi fost insemnat prin citeva importante 
evenimente culturale : pentru întiia oară după 23 August actorii primei noastre scene 
participă la o competiție internaţională, la Paris ; Decada dramaturgiei originale întru- 
nește în Capitala noastră echipele din care se va cerne „schimbul de miine“ al scenei 
romineşti ; două companii venite — una din Apus, alta din Răsărit — ne aduc solia a 
două mari popoare, a două mari culturi: „Atelierul“ din Paris și Teatrul Academic 
de Artă (M.H.A.T.) din Moscova. În aceeași ultimă perioadă a anului teatral se inscriu 
şi premierele citorva piese în repertoriul teatrului original — Trei generații a Luciei 
Demetrius, Horia a lui Mihail Davidoglu și altele, pe scenele bucureştene şi pe cele 
ale altor orașe ale ţării. 

Tinăra noastră revistă de teatru are, așa cum “zice francezul, „destulă piine 
pe policioară“, un bogat și variat material, pentru a da seama cititorilor săi de cele 
inşirate mai sus (şi nu numai de analiză ci și de sinteză). Această bogăţie şi această 
varietate nu sint întimplătoare. Ele marchează o etapă în evoluţia fenomenului tea- 
tral în ţara noastră, sub dublul semn al unei maturizări a teatrului autohton şi al 
lărgirii schimburilor culturale, aspect specific al destinderii internaţionale tot mai 
accentuate. 

Dacă la enumerarea de mai sus adăugăm și dezbaterile în jurul dramaturgiei, 
prilejuite de primul Congres al scriitorilor din R.P.R. şi care au îngăduit o privire 
de ansamblu, o apreciere a realizărilor și a perspectivelor literaturii noastre teatrale, 
va apărea cu limpezime criteriul călăuzitor al notelor ce urmează: ele sint — şi 
se vor a fi — cercetarea unuia din aspectele acestui fenomen de ansamblu. situarea 
lui în „contextul“ momentului, pe care acest preambul cată să-l inregistreze în com- 
plexitatea şi unicitatea lui organică. Vreau să spun că însemnările pe marginea vizi- 
tei ce ne-a făcut-o valoroasa trupă a „Atelierului“ dau seama (și țin seama, chiar 
dacă nu se releră explicit la ea) de intreaga Cunţurictură în care se înscriu specta- 
colele prietenilor noştri francezi. 

Ei 


Publicului nostru i s-a oferit posibilitatea să prețuiască o manifestare tipică 
a teatrului care se joacă azi în Occident, ori mai bine zis una din fațetele foarte 
diferenţiate ale fenomenului teatral în care se oglindesc tendințele şi orientările 
contradictorii din societatea capitalistă. Ar fi greșit să credem că „acesta este teatrul 
francez de astăzi“, că ceea ce ni s-a înfățișat ne poate da o imagine altfel decit 
fragmentară — şi implicit deformată — a poziţiilor pe care se situează întregul 
fenomen teatral din Apus. Nicicind mai mult decit în perioada aceasta de frămin- 
tări sociale, ciocnirile pe tărimul ideologic nu au fost mai acerbe, antagonismele 
mai răspicate, întruchipările celor două culturi în prezenţă, mai fățiș, mai voluntar, 
mai tendenţios opuse. De la înclinarea conservatoristă a Comediei Franceze, — cu re- 

pertoriul in general imuabil, cu stilul de joc şi de elocuţie îndeobşte refractar inovații- 
lor şi abia in ultima vreme cucerit de unele iniţiative iîndrăsneţe ; care oficiază în faţa 
unui public parcă el însuşi imuabil, alcătuit din „francezii mijlocii“ —  scobo- 
ritori  epigonici ai omului cumsecade, „lhOnnete homme“ al sutei a şapte- 
sprezecea, şi care îşi ţine cumpăna între extremele ultrareacţionare şi cele deli- 
berat, angajat progresiste — o întreagă gamă cromatică de programe, tehnici, stiluri, 
obiective şi solicitări se înfruntă şi se confruntă în înmiitul joc de răsfringeri dintre 
scenă şi sală... O numărătoare completă ar fi desigur fastidioasă. Să ne mărginim 
la citeva dominante ale acestei cromatici. Zeci de companii — compuse din tineri 
pătimași ai teatrului, adeseori diletanți — cutreieră astăzi -Franţa, reinviind tradiţia 
multiseculară a spectacolului cvasiimprovizat, în curtea unui han, la poarta unei 


uzine, în preajma unei arii de treier sau pe o creastă însorită, la culesul viilor. 
E lesne de bănuit ce joacă aceste trupe ambulante ìn fața oamenilor simpli: un 
repertoriu suculent, plin de vervă, de sarcasm şi satiră socială, alternind capodoperele 
veşnic vii ale literaturii clasice cu piese de cea mai acută actualitate. „La centru“ 
se joacă perifericul teatru bulevardier — cu eternul triunghi în care adulterul e 
pigmentat cu vagi considerente existenţialiste. Şi farsa grosolană sub semnul uzurpat 
al verdelui umor galic, destinată mai ales ocupanților americani, în care textul este 
la fel de puţin învăluit ca și actrițele... Şi piesele „cu teză“ în care blazatul, mo- 
fluzul spectator din lumea celor două sute de familii — bogătaşii — îşi regăsește 
și își recunoaşte morbidețea, meschinăria, spaimele, descumpănirea, furtunile într-un 
pahar cu apă... Către celălalt chenar al frescei, în contrastant relief se desenează 
luminosul „Teatru al poporului“, insufleţit de Jean Vilar, îndrăzneţ, combativ, înnoi- 
tor, adresindu-se — ingăduiți-mi să mă slujesc de acest termen — marilor elite 
populare. Alături de acestea, printre acestea, așezate pe poziţii eclectice, cu flagrante 
discontinuități în orientare, o serie de teatre numite generic „libere“, dar cu mari 
deosebiri de atitudine în raport cu „libertatea“: de la arbitrariul suprarealist şi 
emanciparea de orice constringere a „convențiilor“ teatrale, pînă la spectacolul cu- 
minte în fond şi speculind teribilisme mai mult formale, care fring lanţuri de carton 
și dau fiorul măgulitor al neconformismului — pentru durata celor trei acte — 
micului-burghez răzvrătit, în parter, şi intelectualului veleitard şi timorat, de la 
balcoane. 


+ 


Mă aflam tînăr student la Paris, acum mai bine de un sfert de veac, cînd 
asemenea teatre „libere“ răsăreau ca ciupercile după ploaie. O sete de viață, de 
i afirmare, de războire cu prejudecățile de 

Scenă din „Vicleniile lui Scapin“ tot soiul, o pasiune iconoclastă însuflețeau 
generaţia scăpată din război. Mici „bătălii 
E ale lui Hernani“ se dădeau la toate colțu- 
rile. Teoriile abia mai țineau pasul tradu- 
cerii lor în practică. Se polemiza pe scenă 
şi în foaiere, în ziare şi în cafenele lite- 
rare. Toată această tulburare avea să 
despartă apele, să polarizeze tineretul fran- 
cez către stinga şi către dreapta, animo- 
zitatea care se risipea în hărţuieli verbale 
avea să se închege în lupte de opinii, în 
luări de poziţii care au culminat cu lup- 
tele de stradă un deceniu mai tirziu, în 
pragul creării Frontului Popular. Răscolesc 
aceste amintiri pentru a desprinde din ele 
observaţia că puţine dintre teatrele „li- 
bere“, înjghebate în acele vremuri, s-au 
putut menţine şi consolida, că multe s-au 
dat la fund, ori — pentru a rămine la 
suprafață — au trebuit să imbrace livreaua 
teatrului comercial, să „joace“ după cum le 


cînta publicul plătitor, să-şi vindă obrazul 
pe un blid de linte... 

Mă văd şi acum în serile cind ur- 
cam întortochiatele ulicioare din Montmar- 
tre şi aşteptam cu un simțămint de tine- 
rească evlavie să se deschidă uşile inguste 
ale „Atelierului“, cu faţada lui semănind 
mai mult a locuinţă particulară decit a 
edificiu public, alb printre pomii firavi ai 
piaţetei cu aspect provincial. Intram, eu 
și ceilalţi de un leat cu mine, cind rămi- 
neau locuri nevindute... Şi intram aproape 
seară de seară, nu doar că s-ar fi vindut 
vreodată locurile toate, dar ispitele erau 
multe şi aveai să alegi între Montmartre. 
sau P,Oeuvre“, sau „Vechiul Hulubar“, sau 
atitea altele care au strălucit o stagiune, 
ori numai citeva săptămini, prăbuşindu-se 
apoi în falimente mai răsunătoare decit 
succesele de la premieră. 

Printre cele puţine care au răzbit 
urgia vremurilor, care au întemeiat o tra- 
diţie, au format o şcoală şi un stil, şi-au 
creat un public statornic — exigent și 


Scenă din „Cei 37 de bănuți ai domnului 
prieten —, se numără teatrul musafirilor Montaudoin“ 


noştri din anul acesta, „Atelierul“. Nu re- 


ţinusem în 1928, cînd l-am văzut pe marele Dullin jucind rolul lui Volpone pe 
minuscula scenă a „Atelierului“', numele celui care creionase decorurile şi costumele, 


un flăcăiandru de 18 ani, André Barsacq... Dar, cu întiia ridicare de cortină, iata 
regăsit“ pe scena C.C.S.-ului — firește cu măiestria împlinită a artistului care este 
astăzi — in acel amestec de sobrietate şi de fantezie, în acea subordonare a ele- 


mentelor plastice, a mediului ambiant dat textului slujit şi care se impun ca prin+ 
cipalele lui însușiri. 


Lă 


acelei învățături a ctitorului, ilustrul actor și animator care a fost Charles Dullin, 
spiritul de echipă, strădania unanimă a acestui teatru fără mari vedete, temeinicia 
şi pasiunea profesională a celor tineri ca şi a celor bătrini, dăruirea care este semnul 
şi măsura oricărei arte! Colectivul, care ni s-a înfățișat, răspunde cu vrednicie 
prin felul muncii sale la nobila vocabulă de „atelier“, înscrisă acum 34 de ani pe 
frontispiciul vechiului teatru Montmartre. 


Şi. am mai „recunoscut actorii“ — fireşte alții! —, crescuți în disciplina 


$ 
Am incercat să schițez în citeva trăsături, virtuțiile cele mai vizibile — dar 
întru nimic ostentatorii — ale colectivului oaspeţilor noștri. Desigur, aceste calități 


işi au pe alocuri şi reversul lor de medalie: omogenitatea echipei se soldează uneori 
într-o lipsă de diferențiere a planurilor de joc, stilul reținut, rezervat, ajunge la o 
reducere la acelaşi numitor a „momentelor“, la o mărunţire a nuanţelor, în detri- 
mentul reliefului, al ritmului. Unele apăsări, unele îngroşări — ca şi unele estompări 
şi vătuiri — apar de aceea ca formale, ca arbitrare, tocmai din pricina distonării 
lor cu maniera generală a jocului. 

Nu găsesc alt termen de comparaţie decit acela cu fenomenul de „fading“ la 
radio, şi lucrul e cu atit mai surprinzător cu cit concepția precumpănitoare — în 
regie şi în interpretare — este una vădit realistă. 

Aceasta ne-au dovedit-o (cu excepţia rezervei de mai sus) punerea în scenă, 
jocul actoricesc ca şi celelalte elemente ale spectacolului — decor, costume, muzică 
și lumini — care toate alcătuiesc o imagine veridică, autentică, nedeformantă, chiar 

atunci cind este stilizată, a realităţii, fie că e vorba de comedia dell’arte, de o şotie 
ca aceea a lui Henry Monnier, de un vodevil, de o comedie-balet sau de o „dramă“. 

„Teatru fără vedete“ este un fel de a vorbi! Spre lauda actorilor francezi 
se poate spune mai curind: un teatru fără vedetism. Excelenţi actori — unii cres- 
cuți în şcoala „Atelierului'“, alţii veniți de pe alte scene — servesc spectacolul 
jucînd o seară rolurile titulare pentru a apărea a doua zi într-o scurtă compoziţie, 
într-o fugară siluetă sau chiar în figurația anonimă şi mută... Barsacq dă el însuși 
exemplu, jucind de la rolul „gras“ al domnului Montaudoin, pînă la cioclul din 
Înmormintarea sau la „primul agent“ din Balul hotilor. Remarcabilul Georges . Rollin, 
care ne-a prezentat un Scapin îndrăcit şi cuceritor, îl întruchipează și pe cenuşiul 
domn Préparé, abia desluşit printre amicii defunctului Perinet... Acelaşi lucru se 
poate spune despre toţi ceilalţi, actori și actrițe, care trec cu simplitate şi cu grație 
din fruntea afișului, la coada lui. 

* 


Cele cinci piese, pe care le-am putut vedea în Bucureşti, dovedesc o atentă 
si judicioasă întocmire a repertoriului pe de o parte prin varietatea lui, pe de alta 
printr-un soi de unitate în această variație. (Selecția a fost, desigur, anevoioasă, ea 
avind a ţine seama de o serie de date tehnice: deplasarea unei echipe cit mai re- 
strinse care să acopere distribuţia celor cinci lucrări, transportul a cit mai puţine 
decoruri şi ușurința de adaptare a acestora pe scenele turneului.) Sub acest raport 
trebuie subliniată veritabila performanță realizată de actori, care au jucat nu numai 
seară de seară ci și în matineu, aproape zilnic, fiecare dintre ei făcînd parte din 
aproape toate distribuțiile — ba jucind două sau trei roluri în spectacolul „coupe“. 
Astfel, unui dintre cei mai buni comedieni ai trupei, Paul Oettly, care a depășit de 
mult vremea cînd avea nevoie să-şi compună un cap pentru a juca un rol de bunic, 
ne-a apărut in Geronte (precum numele îi spune!)), în d-l Belhamy, în notarul 
lemartois, în chelnerul de la Senlis, în lordul Edgar — roluri de mare întindere și 
de mare răspundere în economia fiecărei lucrări. Efortului lui de a fi mereu „altul“ 
este locul să-i alăturăm efortul mostru de a-l vedea mereu „altfel“. Remarca aceasta 
este valabilă, din păcate, şi pentru ceilalți merituoşi actori ai trupei şi cu atit mai 
mult pentru actriţe, ale căror mijloace de a-şi fabrica o altă fizionomie este şi mai 
redusă. 


Vorbeam mai sus despre „unitatea în varietate“ a repertoriului. Deşi le-am 
văzut în altă ordine decit aceea în care au fost scrise, piesele se organizează în 
memorie, reluindu-șşi locul lor firesc : în depănarea unui fir continuu, care s-ar putea 
numi comedia franțuzească de-a lungul a trei secole, de la Molière la Anouilh (ordi- 
nea este și cronologică). 

Realismul' critic şi-a găsit de foarte multe ori expresia cea mai energică — şi 
adeseori cea. mai durabilă — în comedie, în satiră îndeobşte. Cind este vorba de fran- 
cezi, justețea acestei propoziţii se întemeiază pe ambii termeni ai noţiunii de realism 
critic. Realist este francezul prin caracteristica lui gindire logică, prin darul său 
de observaţie și de asociere, prin capacitatea de abstragere şi generalizare — car- 
tezianismul său funciar. Critic, de asemenea, prin simţțămintul său de justiție socială, 
prin spiritul de trondă la adresa oricărei limitări materiale sau morale, păminteşti 
sau divine, prin harul său de a detecta comicul, insolitul, prin ironia lui nativă, 
care i! fac deopotrivă să ridă franc sau să persifleze subtil, pe oricine şi pe el 
insusi —  voltairianismul lui înnăscut. Rabelais, Marot, Villon, Montaigne, Molière 
şi La Fontaine, deși născuţi „avant la lettre“, sint voltairieni ca şi Voltaire el insuși, 
ca şi urmaşii acestuia, Courteline sau France, Daumier, Forain sau Effel... 

Fireşte, nu toţi aceștia sint aștri de aceeași mărime, dar alături de ei (şi de 
alţii, ar adăuga un critic profesionist contemporan romin) se cuvine să-l numărăm 
pe Monsieur Tout-le-monde, Domnul Toată-lumea, care, precum se ştie, are mai 
mult spirit decit Voltaire în persoană. 


Cele cinci piese jucate de actorii „Atelierului“, la Bucureşti, însumează succe- 

sivele luări de, poziţie critică faţă de realitatea orinduirii burgheze, de la tonica şi 
virulenta dăscăleală a genialului Molière, în neostenita răfuială cu fățărniciile vremii 
lui, pină la timida, clorotica, suava şi inconsistenta zeflemea a lui Anouilh, cu mo- 
rala edulcorată, cu satira pe muchea de cuţit a compromisului, cu critica veşnic pe 
punctul de a-şi cere scuze şi de a se refugia într-o complicitate lașă, neputincioasă ... 

Moliere işi ajuta spectatorul să se afle pe sine, să se comporte conform cu 
interesele sale şi ale clasei, autorul şi personajele. sale fiind ei înşişi purtătorii şi ex- 
ponenţii conștienți, activi ai unei ideologii, ai unor tendințe precise... La capătul 
acestei evoluţii, Anouilh — şi eroii și (aş spune) spectatorii săi autobiografici, se 
străduiesc să „nu se afle“, să nu se regăsească, să nu dea cu ochii de ei înşişi, des- 
cumpăniţi, dezorientaţi, la o răspintie de drum la care nu ştiu incotro să o apuce... 

Personajele lui Anouilh se joacă cu propria lor inimă, ca pisica cu șoarecele. 
împărţirea pieselor lui — după modelul lui Shaw, în piese plăcute şi neplăcute, 
in piese „roz“ şi piese „negre“ — este inşelătoare. Ambele cicluri sint de un tran- 
dafiriu maculat şi de un negru spălăcit; prin bătaia unui optimism diletant se 
străvede urzeala inextricabilă a iţelor în care stă încurcat eroul, dacă poate fi numit 
astfel. Chiar încercările de evaziune ale cîte vreunui tinăr sînt înfăţişate cu condes- 
cendentă ironie, sau chiar cu dezabuzat scepticism... Şi te cuprinde un fel de ciudă 
in fața acestor fermecătoare fantoşe, că atita spirit, atita gingășie. atita subtilitate 
şi atita graţie se risipesc în paradoxe, în gesturi schițate, în atitudini mimate, într-o 
parodie, intr-o caricatură tragică a vieții... 


Lăsind acestea la o parte — dacă pot fi lăsate şi în măsura în care ar putea 


Scenă din „Înmormintarea““ 


fi lăsate — actorii „Atelierului“ şi-au vă- 
dit măiestria, mai ales în cele două piese 
ale lui Anouilh — şi lucrul este firesc 
dacă n-am ţine seama decit de faptul că 
este autorul cel mai jucat pe scena lor,. 
că s-au identificat cu personajele (aceleaşi, 
citeva, aşezate altfel, ca într-un mozai” 
cu piese numărate dar dispuse mereu 
altfel), că opera autorului se potriveşte 
mai bine cu tehnica lor de echipă ; replicile 
îşi fac ecou mai mult decit îşi răspund, 
personajele sint plămădite din aceeași pastă, 
au o substanţă comună, ori, mai bine zis,. 
o inconsistenţă comună... Arta de a Je 
anima, de a le face credibile, de a te ataşa 
de peripeţiile lor, bufe în Balul hotilor, 
transcendente — sub aparenţa „jocului gra- 
tuit“ de la Gide cetire — în Întilnirea 
de la Senlis, este o artă subtilă, impresio- 
nantă şi principala izbindă a actorilor și 
a regiei. Andre Barsacq a pus ambele a- 
ceste piese în scenă, le-a făcut decoruri şi 
costume, realizind în toate compartimentele: 
Scenă din „Balul hoților“ spectacolului, după părerea mea, cele ma: 
izbutite manifestări ale teatrului său. Sub- 
liniez incă o dată că piesele lui Jean Anouilh pun nu numai multiple probleme, ci și 
veritabile capcane în fața celor care le joacă, prin derutanta interferenţă dintre real. 
şi „feeric“, prin uzul și abuzul de monolog „interior“ rostit cu glas tare, prin răstur- 
narea textului cu subtextul în sus. 
Actorii virstnici Pierre Palau, Paul Oettly, Marcel d'Orval, Madeleine Geoftroy,. 
Lise Berthier, tinerii Michel Herbault, Denis Manuel, Jean Bertho şi tinerele Fran- 
çoise Golea, Edith Lansac şi Nelly Vignon, pe care i-am văzut şi în celelalte piese: 
reprezentate, şi-au dat aci întreaga măsură a talentului lor. Bonomia truculentă 
a pintecosului Palau, ingenuitatea fluidă dar nu evaporată a blondei Golea, prestanța 
şı dezinvoltura lui Herbault mi-au plăcut cu deosebire, poate pentru pricina că. 
întrupează mai „fidel“ imaginea eroilor acestor piese — atit de îndeminatic tea- 
trale — făcute totuși, parcă mai mult pentru lectură, pentru desfătare intelectuală, 
pentru „spectacolul într-un fotoliu“, în sensul în care îl concepea Musset. 
Interpretarea Vicleniilor lui Scapin ne-a pus în fața unei îndrăzneţe versiuni 
scenice a comediei molicrești. Dacă unii regizori au incercat să-l „modernizeze“ pe 
Molière, jucindu-l pînă și în costume din vremea noastră, Barsacq şi companionii lui 
fac experimentul de a întoarce comedia la izvoarele ei italieneşti, la o comedie a 
măștilor, cu eroii deliberat schematizaţi, cu un joc în care textul e dezmembra. 
de nesfirşite lazzi“ introduse, de tumbe și salturi, de fugăriri şi cocoţări, în special 
ale vicleanului valet. Fireşte, această viziune aduce cu sine o înviorare, o împros- 
pătare a genului, dar mă indoiesc dacă excesul tribulaţiilor și al vociferărilor nu: 
dăunează piesei. Departe de mine gindul de a privi tradiția calsică — Molière in- 
clusiv_— ca ceva „venerabil“ şi intangibil. Dar foarte inzestratul Georges Rollin, 
în rolu! lui Scapin, nu mi-a părut ideal distribuit, frenezia lui artificioasă marcind 
întregul ritm al spectacolului... Se pare că Vicleniile s-au jucat pentru prima oară 
în această distribuţie, acum, în fața publicului bucureștean. S-ar putea ca reprezen-- 
tarea piesei să ciștige în cumpăt, să atenueze unele asprimi, unele precipitări, după 
un oarecare rodaj... Același Georges Rollin ne-a lăsat impresia unui mare actor: 
de compoziţie, în rolul lui Robert din intilnirea de la Senlis, parazitul cinic, amoral.. 
al visătorului Georges. 

Scenă din „Vicleniile lui Scapin“ 


Între bastonada — la propriu şi la figurat — a lui Moliere pe spinarea „retro- 
gradului“ Geronte şi aluziile „nici măcar cu o floare“, cu care iși menajează Anouilh 
publicui spectator, se situează celelalte două comedii, care au completat programul 
„Atelierului“. Ele aparţin unor autori de pe la mijlocul veacului trecut, Henry 
Monnier şi Eugene Labiche. Monsieur Prudhomme, celebrul prototip al burghezului 
francez, contemporan al celor doi autori, a fost imortalizat de Monnier: el este 
frate geamân, ori cel mult văr primar cu Monsieur Perrichon, eroul vestitei comedii 
a lui Labiche. Venali, inculți, sentenţioși, gravi şi ridiculi, ipocriti înainte de orice, 
Prudhomme şi Perrichon apar în nenumărate ipostaze, în operele celor doi umo- 


riști. În piesele pe care le-am văzut, Joseph Prudhomme se numeşte Belhamy — dar 
şi el ar fi fost capabil să declare: , aceasta e opinia mea și o împărtăşesc“ — iar 
Perrichon se numeşte Montaudoin — dar și eì și-ar fi tirguit, înainte de a călători 


în Italia, un carnet în care să însemne, în dreapta cheltuielile şi în stinga peisajele 
celebre care l-au impresionat! Nu e de mirare că ambele personaje ne sint iînfă- 
țişate de respectivul autor într-un moment important, ba chiar solemn:  Belhamy 
își înmormintează un bun prieten, Montaudoin îşi mărită fata. Prilej, pentru Monnier 
și pentru Labiche — cu mijloace cu totul diferite — să demaște inumanitatea acestor 
oameni, fragilitatea simțămintelor şi a relaţiilor de familie, de prietenie, lustrul sub 
care se ascunde o lume meschină şi falsă, în care totul e raportat la bani! 

Cettly este un Belhamy candid şi teribil. De altfel, toată voioasa pogrebanie 
a amicului se pretează la scene de un diabolic umor şi montarea în care se împle- 
teşte un realism la hotarul naturalismului, cu elemente de grimă şi gestică expre- 

sioniste. a găsit tonul cel mai adecvat pentru a pune în valoare muşcătoarea satiră 
a lui Monnier. 

În rolul lui Montaudoin, Barsacq este monumental! Măreţ şi josnic, gran- 
dilocvent şi timorat, iîncrezut şi bănuitor (e un contemporan al lui Jupin Dumitrache 
şi piesa se invirteşte în jurul onoarei de familist); acest pater familias este şi el 
un monstru candid şi teribil care iși adoră şi îşi terorizează nevasta, fiica, prietenii, 
musafirii. Cred că acest giuvaer — un singur act, cu zeci de situații ilariante, în 
cascadă... ascendentă — ar avea şi azi succes pe una din scenele noastre (De alt- 
fel, a fost jucat pe vremuri într-o „localizare“ dacă nu mă înşel, datorită lui George 
Ranetti.) | 
2 Amuzindu-se ei înşişi, punind în joc vervă spumoasă, un antren contagios — 
actorii „Atelierului“* au făcut din cele două comedioare, un veritabil triumf al 
teatrului realist francez, al sănătoasei tradiții de satirizare a micilor cusururi şi a 
marilor păcate, un triumf al lor, al artei lor. 

Popasul pe meleagurile noastre al trupei „Atelierului“ a fost pentru publicul 
rominesc o încintare, pentru actorii teatrelor noastre un prilej,de a lua contact cu 
efortul interesant al unei înjghebări artistice cunoscute şi apreciate in Franţa ca şi 
în alte părţi ale lumii. Musafirii noştri au fost înconjurați cu afecţiune, cu dragoste 
şi toţi şi-au făcut printre noi mulţi prieteni. 

Ca prieten am scris aceste pagini, fără să-mi precupeţesc lauda meritată, fără 
să trec sub tăcere unele rezerve, sau unele îndoieli. 

Ca prieten aş dori ca acestea din urmă să chezășuiască sinceritatea elogiilor, 
temeinicia prețuirii mele. 

la zilele Decadei 


Decada dramaturgiei originale a adus în sălile bucureştene atîta risipă de 
decoruri şi lumini, atitea replici, fantezie regizorală, roluri noi, premiere şi, deopotrivă, 
atitea articole în ziarele Capitalei, cronici elogioase sau rezervate, aprecieri uimite 
şi declarații oficiale, încît a schița citeva. impresii asupra acestui eveniment teatra! 
e un lucru din capul locului primejduit de viciul banalității. 

Undeva în confesiunile sale, Sainte-Beuve spunea : „Apelind la scrutinul tuturor 
opiniilor, criticul işi va dobindi rezultatul cel mai complet şi mai drept.“ 

Cuvintele criticului francez sînt cu atit mai valabile, cu cit, „alegerile“ fiind 
terminate, opiniile discutate şi tipărite, iar concluziile trase, nouă nu ne mai rămîne 
decît să aşternem pe hirtie citeva reflecții și evocări ale ,„Decadei de 11 zile“, acest 
eveniment unic prin caracterul său în istoria teatrului nostru. 

Priveliştea atîtor teatre, cu sau fără tradiție, venite din toate punctele car- 
dinale ale țării, aducînd mesaje de artă autentică, vibrație şi dăruire, indiferent de 
textul generos sau zgîrcit al pieselor, nu se poate să nu fi emoționat şi captivat 
totodată pînă şi pe cel mai sceptic om de teatru. Fără a fi pompcşi sau retorici, 
unii dir aceşti sceptici (după încheiere) afirmau cu toată tăria şi certitudinea 
că Decada a marcat o etapă deosebită în viața teatrală, a constituit o surpriză şi 
o garanție a forțelor teatrului nostru contemporan. Evident, în afara laturii emo- 
tionante, a aspectului sărbătoresc şi generator de optimism, caracteristice acestui 
festival teatral — analizat cu luciditate şi spirit critic, raportat la cerințele tot mai 
mari față de o artă realist-socialistă — Decada a reflectat nivelul general al teatru- 
lui nostru cu succesele şi frinele sale, cu punctele sale de vîrf și scăderile sale, 
ca şi nivelul dramaturgiei originale, cu căutările şi împlinirile sale, cu eroii autentici 
si schematici, cu conflictele veridice şi artificioase, totul într-un variat mozaic de cu- 
lori, simţiri şi mişcări de scenă şi într-un răstimp ameţitor de scurt. 


O problemă de algebră 


Puţini dintre acei care în zilele Decadei au văzut spectacolele, fie ale unui și 
aceluiaşi teatru, într-o sală sau alta, fie ale citorva teatre, toate anunţate de bătaia 
gongului la aceeași oră fixată; puţini dintre aceia care se obișnuiseră să vadă gru- 
puri de actori invadind toate bulevardele Bucureştiului şi puțini dintre aceia care 
nici nu bănuiesc marea mulțime nevăzută de maşinişti şi tehnicieni, sufleri şi regi- 
zori de culise, cunosc munca organizatorică, problemele şi soluțiile cărora a trebuit 
să le facă față comisia de organizare a Decadei. 

Numai prezentarea unui număr de 82 de spectacole în fața publicului şi de 


WWW .cimec.ro 27 


alte 23 în faţa juriului — și aceasta, în răstimp de numai 11 zile — a constituit 
o adevărată problemă de algebră. Probleme a iscat şi adaptarea fiecărui spectacol 
la scenele respective (fie spus cu acest prilej, s-a dovedit încă o dată cit de ne- 
corespunzătoare sint unele scene din Capitală) ; în această privință cel mai greu a 
tras chestiunea decorurilor. În aceeaşi ordine de idei e interesant de știut că în 
zilele Decadei, caravane de vagoane de cale ferată şi autocamioane au transportat 
decorurile la Bucureşti, pe drumuri de sute de kilometri. lar în nopţile Decadei, 
după ce cortinele se lăsau peste deznodăminte, iar rotativele trăgeau cronicile dra- 
matice, pe străzi alergau camioanele care duceau și înapoiau decorurile de la 
uriașul depozit special amenajat în Parcul Libertăţii. Regretăm că în problemele 
decorurilor putem vorbi mai mult și mai lesne despre aspectul tehnic, de adapta- 
bilitatea sau inadaptabilitatea lor la scenă (cazul Împărătiței lui Machidon — Turda 
și cazul spectacolului Horia — lași), de caracterul spectaculos al transporturilor 
şi mai puţin despre valoarea lor scenografică, despre calităţile lor artistice. Citez, 
fireşte, unele excepţii: decorurile la Horia care au contribuit mult la reliefarea 
textului şi plasticizarea acțiunii; de asemenea, decorurile la piesa intr-un ceas bun 
(Teatrul de Stat — Galaţi) semnate de Al. Brătăşanu, ca şi rezolvarea scenografică 
interesantă a actului I din Avansarea șefului (Teatrul de Stat Valea Jiului — Petro- 
șani). Dar ca totdeauna excepţiile nu confirmă decit o regulă. În cazul nostru, 
regula e cuminţenia, lipsa de îndrăzneală şi fantezie din partea majorităţii pictori- 
lor scenografi. (Recunosc, „descoperirea“ nu e inedită.) Așadar, în nopţile Decadei, 
ca părţi componente ale ei, pe străzile Bucureştiului, se puteau întilni (la ore tirzii) 
camioane pline de practicabile cu panouri pictate înfățişind Munţii Apuseni ori casele 
lui Machidon Olteanu; unele transportau și membri ai comisiei de organizare în 
turele de control — (aceştia „scuturau“* Decada în timpul nopţii, ca să poată apărea 
„dichisită“ in timpul zilei) şi... grupuri, grupuri de actori. 


Nu şizau pierdut condiţia de elevi 


Ce se poate spune despre tinerii actori veniţi în Decadă ? Desigur, fiecare are 
biografia sa, visurile şi problemele sale; a le schița aici înseamnă a comite un act 
mult mai schematic decit multe roluri de eroi pozitivi interpretate de ei înşişi. 
Orgoliile şi frămintările unor tineri actori le-am putut cunoaște în Decadă cu aju- 
torul Preludiului Anei Novac — pe care tînărul colectiv al Teatrului de Stat din 
Galați l-a interpretat cu deosebită dăruire și avint. Trăindu-și scenic întrebările şi 
răspunsurile, tineri actori ca Matei Alexandru, Dana Comnea, Vera Varzopov, Leonard 
Calea au făcut din Preludiu (nu trebuie uitată contribuţia regizorului Crin Teodo- 
rescu) surpriza Decadei. Surpriza a fost nu numai pentru mezini, ci şi pentru foştii 
lor dascăli. Radu Beligan — care a condus anul trecut clasa proaspeţilor absol- 
venţi — ne-a vorbit de pildă într-un scurt interviu despre foştii săi ucenici: „Mi-am 
revăzut foştii elevi și actualii colegi de scenă în spectacolele: Într-un ceas bun, 
Preludiu şi Liceenii. Cred că azi, nici unul din ei nu regretă că a plecat în provincie. 
În București, într-un an de zile, n-ar fi avut atitea posibilităţi de afirmare cum 
au avut În aceste puține zile“. Cuvintele lui Radu Beligan ne-au amintit de tabloul 
exilului în provincie, care întuneca altă dată întreaga existenţă a unui tînăr actor. 
«Promoţia de anul trecut a Institutului — ne-a mai spus interlocutorul nostru — 
a fost sfătuită să plece împreună, să ducă mai departe colectivul închegat care s-a 
format pe băncile şcolii. Evident, ei au plecat cu inima strinsă, socotindu-se fiecare- 
un reprezentant al „generaţiei de sacrificiu“.» Şi astfel s-au născut Teatrul de Stat 
— Galaţi şi secţia romînă a Teatrului de Stat — Oradea... 

„... lar astăzi, ceea ce izbeşte in primul rind în jocul lor este sentimentul 
„echipei“, al colectivului unit prin aceleaşi experienţe și aspirații.“ Cu emoție, fostul 
„dascăl“ al promoţiei (ne e totuşi greu să ni-l imaginăm pe Radu Beligan în alt rol 
de dascăl decit cel al prof. Miroiu sau -Andronic) ne-a povestit despre „mica ședință 
de producţie“, care a avut loc în culise, după spectacolul prezentat în faţa juriului. 

Atunci, actorii s-au preschimbat iar 
în elevi şi pentru citeva clipe a 
reînviat fosta clasă de Institut. «E 
bine că ei continuă să păstreze „con- 
diţia de elevi“», — declara cu satis- 
facţie Radu Beligan, mărturisind că 
el însuşi nu se va dezobişnui nicio- 
dată de sentimentul că e un veşnic 
ucenic, un etern elev la şcoala vieții 
şi a scenei. 

Exprimindu-şi cu un suris des- 
«chis bucuria pentru rezultatele Deca- 
dei, care au confirmat succesul şcolii 
noi, al metodelor ştiinţifice de învă- 
ţămint — el ne-a mai împărtăşit şi ————— ——— 
unele temeri ale sale privitoare la Atunci. . . a reînviat fosta clasă de Institut... 
dezvoltarea tinerei generaţii. În pri- 
mul rînd, se pune problema unui repertoriu adecvat, care să nu le forțeze brusc 
evoluţia, să nu-i determine la salturi periculoase în munca lor de cucerire a mă- 
iestriei artistice. Ministerul Culturii trebuie să acorde acum un deosebit sprijin 
acestor tinere teatre. „Mă refer la lipsa de pictori scenografi competenţi, lucru care 
stîinjeneşte pe actori in munca lor, pe urmă, la asigurarea condiţiilor materiale celor 
mai bune şi la o sumă de alte probleme.“ A 

La despărţire, Radu Beligan ne-a condus spre clasa sa din anul I, care se 
pregătea pentru exarnene. Deschizind încet ușa, am asistat la următoarea scenă: 
studenţii, în aparentă dezordine, dar cu o logică precisă în fiecare mișcare, se 
-grimau, aranjau lucrurile, finisau decorurile, totul cu un amestec de bucurie și îngri- 
orare. Altă viitoare promoţie. 

Credem că nici aceştia nu-și vor pierde niciodată „condiţia de elevi“ şi în 
„decadele următoare ne vor dărui aceleaşi surprize ca şi colegii lor mai virstnici. 


Trei examene de stat 


În această Decadă, alături de tinerii actori, în generaţia nouă care a pătruns 
în teatru s-au remarcat şi cîțiva tineri regizori. Munca unora a fost răsplătită prin 
-distincţiile juriului, a altora a fost amintită și menţionată în presă, fapt cert e că 
prezența acestor tineri regizori a constituit o altă surpriză a Decadei. 

Pe Mihai Dimiu, Valeriu Moisescu și Radu Penciulescu i-am întîlnit în sălile 
Institutului a doua zi după încheierea Decadei. Aici, în această ambianţță care le-a 
fost familiară atiția ani, cei trei regizori — deja reputați! — s-au transformat 
imperceptibil în studenţi, proaspăt „lansați“, ai examenului de stat. 

Dacă pentru absolvenţii altor institute, examenul de diplomă constituie o di- 
zertaţie lungă, savantă şi copios documentată — cele trei piese prezentate ca examen 
de stat, respectiv Ultima oră, Într-un ceas bun şi Liceenii, au fost mai mult decit 
o dizertaţie. O pledoarie entuziastă, pasionată, desigur cu stingăciile inerente înce- 
putului, o dizertaţie viu colorată, invitind la îndrăzneală în artă, impotriva şablo- 
nului și conformismului. Despre spectacolul lui Mihai Dimiu s-a vorbit pe larg în 
presă. Ceea ce vrem să subliniem noi este doar tendința tinărului regizor de a cer- 
ceta drumuri nebătătorite, de a proiecta o lumină nouă asupra piesei; lucrul acesta 
apare cu deosebire în actul I. Acelaşi lucru se vădeşte şi în Liceenii, spectacol pe 
«care regizorul Radu Penciulescu l-a conceput intr-o manieră deosebită de spectacolul 
Teatrului Naţional din Bucureşti. Timbrul nou, nealterat de rutină, a răsunat şi în 
piesa Într-un ceas bun (regia Val. Moisescu), manifestindu-se indeosebi în viziunea 
scenuvyrafică a actului II (camera fraţilor Averin) şi în concepţia finalului în care 
«comicul se impleteşte suav cu un lirism reținut. 

Comisia care a examinat aceste lucrări n-a fost de astă dată constituită 
numai din juriul Decadei sau profesorii Institutului ci şi din publicul Capitalei, 
recunoscător faţă de aceste sincere manifestări de artă. El a promovat prin aplauze 
pe cei trei candidați. 


Cea mai tinără autoare 


Fireşte, judecind nu după vîrstă (în artă, virsta nu poate constitui un criteriu 
de valoare) ci după apariția la iumina reflectoarelor, piesa Mariei Földes, Zile obişnuite, 
este cea mai tînără lucrare a dramaturgiei originale, prezentată în cadrul Decadei. 

Lăudată şi criticată — ca orice piesă — Zile obișnuite a primit botezul focului 
literar, atestindu-și astfel viabilitatea. 3 

În seara prezentării spectacolului în sala C.C.S., în faţa juriului, nu mai puţin 
emoţionată decit actorii era autoarea. 

Ea ne-a mărturisit strinsa conlucrare cu Teatrul de Stat din Baia Mare, care 
a stat la baza muncii sale de creație. Talentatul regizor Harag György, care a pus 
piesa în scenă, impreună cu întreg colectivul au fost de un neprecupețit ajutor 
dramaturgului începător. Scrisă pentru actorii acestui teatru, din colectivul cărora 
Maria Földes a făcut cindva parte, piesa Zile obișnuite — în ciuda asemănărilor de 
mediu si atmosferă cu alte lucrări ale dramaturgiei noastre — a adus în cadrul 
Decadei tonalitatea proprie a unor eroi autentici cu frămintări adevărate, realitatea 
unei lumi a familiei burgheze, vare se destramă. Înainte de a încredința hirtiei cele 
citeva cuvinte pe care ni le-a spus autoarea, vrem să mai adăugăm 0 reflecţie pe mar- 
ginea Zilelor obișnuite. Ca orice lucru valoros, care dobindește forță generalizatoare, 
piesa Mariei Földes a scos încă o dată în relief — ca în procedeul chimic cu hirtia 
de turnesol — punctele ciștigate ale dramaturgiei noastre, ca şi verigile sale slabe. 
Bineînțeles ne referim la eroii pozitivi, care și in piesa Mariei Földes sint mai sărăciţi 
sufletește, mai liniari decit cei cărora li se opun. 

Deşi in această Decadă s-au perindat pe scenă nenumărați eroi de toate vir- 
stele dir diferite medii şi de diferite facturi psihice — pe care unii actori i-au 
îmbogățit substanţial (e suficient să amintim doar creaţia Eugeniei Eftimie-Petrescu 
în rolul Mariei Pricopie din Atențiune, copii !), dovedind şi celor mai sceptici marele 
succes al unui festival de piese originale — nu ne putem declara mulţumiţi. Mai 
lipsesc glasuri pe scenă, glasurile contemporanilor noștri cu timbrul lor autentic şi 
pur în frumuseţea sa. 

Piesa pe care Maria Földes ne-a declarat că o va scrie acum, e poate o pro- 
misiune in acest sens. 


Discretă, autoarea nu ne-a spus mai mult despre şantierul său literar. În 

schimb, ne-a vorbit despre...  Decadă, despre tinerețea care s-a manifestat cu acest 
prilej — neţinind seama de virste, topind într-un singur șuvoi impetuos generaţiile 
teatrului rominesc ; despre suflul nou care a pătruns în arta teatrală, manifestindu-se 
în provincia care odinioară nu era decit un cimitir al năzuinţelor artistice. Ilustrin- 
du-și afirmaţiile cu numele unor tineri autori, regizori sau actori, ca Ana Novac, 
Octavian Sava şi Virgil, Stoenescu, Crin Teodorescu, Harag Gyorgy, Cristina Tacoi, 
lon Vilcu şi nenumărați alții, Maria Földes ne-a mărturisit, roşind, bucuria de a fi 
ajuns în Decadă şi Zilele obișnuite. Sperăm că la viitoarea competiție a teatrelor 
noastre, tinăra autoare va avea bucuria să-și vadă şi piesa la care lucrează acum 
Şi cine poate şti cine va fi atunci cel mai tînăr autor ? 


In culisele unui spectacol 


Un spectacol așteptat cu nerăbdare a fost Horia. Așteptarea n-a fost zadar- 
nică şi nici nerăbdarea nejustificată. Spectacolul Horia, cu circumstanţele unei munci 
duse într-un scurt interval de timp, a fost — ca și piesa — bogat, dens, cu mo- 
mente de intensă emoție şi poate cu puțin prea multă emfază. Dar cum nu inten- 
tionam să facem o cronică dramatică şi nici o analiză a piesei, obiectivul nostru 
reportericesc a vizat culisele. 

În culise n-am ştiut ce să privim mai întîi: decorurile, interpreţii principal 
sau numeroasa figurație. 

Fapt este că indiferent dacă întreg colectivul teatrului a intrat sau nu în 
figuraţie la Horia, la Iaşi a rămas, din tot teatrul, doar portarul. În rest, tot colec- 
tivul a venit la Bucureşti, nădăjduind adinc laurii victoriei. În timpul pauzelor de Ja 
un tablou la altul (şi au fost destule) — cind decorurile uriașe infățișind Munţii 
Apuseni se schimbau cu saloanele lui Iosif al II-lea, am putut rupe citeva vorbe cu 
unii interpreţi : Miluţă Gheorghiu, artist emerit al R.P.R., laureat al Premiului de stat 
— însuși contele Jankovitz, punindu-și peruca albă, pudrată — ne-a mărturisit că 
apreciază foarte mult teatrul iui Mihail Davidoglu şi, mai mult, că a jucat în toate 
piesele sale incepind cu Omul din Ceatal. Spusele sale au fost întărite de Margareta 
baciu, artistă emerită a R.P.R., care a realizat in figura Mariei Paven tipul unei 
aprige şi duioase, răzbunătoare și totodată gingașe femei din ţara moţilor. Intrind 
in cabină, după ce pe scenă fusese omorît, Şpanul Intze — Ştefan Dâncinescu — 
ne mărturiseşte că i-a venit greu să joace după ce în dimineaţa acelei zile văzuse pe 
G. Calboreanu în Apus de soare — spectacolul prezentat pentru participanţii la 
Decadă. 

„Să faci un meseriaş să plingă e mai greu, căci oricum, el pricepe tainele 
meșteşugului“* — a conchis actorul ieșan, recunoscindu-șşi sincer emoția şi admirația 
față de interpretul lui Ştefan cel Mare. 

Un tinăr actor ieşan, sigur pe el, avintat pe scenă în rolul lui Ionuț, fiul lui 
Horia — este Virgil Costin. În culise, insă, actorul e timid și nervos. Proaspăt ab- 
solvent al Institutului, Virgil Costin a visat de mult acest rol şi nenumărate nopți 
Şi le-a petrecut aplecat deasupra textului. Ştiind că juriul — deci și foştii săi pro- 
esori se află în sală — tracul său era neinchipuit. Dar numai în culise! Pe scenă, 
ionuț s-a arătat viteaz şi neînfricat, aidoma fiului lui Horia. 

Din păcate, vizita noastră ìn spatele decorului a fost scurtà. Mişcarea preci- 
pitată, vălmășeala scenică din actul IV se propagaseră şi în culise. Riscind să fim 
striviți, printre decoruri, reflectoare şi actori care se îmbulzeau, am fugit în salà 
pentru a asista la ultimul tablou care, spre tot regretul nostru — din pricini tehnic- 
regizorale — nu s-a mai prezentat. 


In loc de încheiere 


Cele 11 zile de creatoare emulațţie artistică au conținut 
atita material faptic, purtător de sensuri diferite şi gene- 
ralizatcare, incit pe marginea Decadei se pot scrie nenumă- 
rate pagini de evocare sau de eseu; poate chiar o opera 
beletristică ... (Aceste cuvinte, precum se vede, infirmă păre- 
rea noastră de la inceput.) Într-un material ca al nostru, 
care creionează citeva impresii, a trage concluzii e mai greu. 
Poate ar fi fost mai bine să mai existe citeva capitole; 
de pildă, unul intitulat De ce ne e frică să ridem, în care 
să se discute nu numai concepţia regizorală a Teatrului de 
Stat din Petroșani asupra piesei Avansarea șefului, ci şi alte 
interpretări regizorale grave, rigide, dar lipsite de simţul a- 
precierii umorului, care, uneori totuşi, mai poate fi întîlnit în 
piesele noastre. 

S-ar mai putea scrie un capitol intitulat, să zicem, Nota 
zero la dicțiune, unde ar abunda exemple de bilbiială, nepunc- 
tare a replicii, lipsă de respect faţă de limba literară, ca 
şi agăţarea cu tot dinadinsul de anumite „,replici-cirlig“ la 
public și frazarea lor intenţionat subliniată. Dar, cum am- 
bele probleme au mai fost ridicate în consfătuirile dintre 
actori în zilele Decadei, să propunem şi titlul unui alt canitol 
«+. un capitol bine cunoscut : existent de altfel în Munca actorului cu sine însuși, şi, de- 

dicţiunea . . . sigur, şi acesta binecunoscut tuturor, anume Comunicarea. 

Dintre sutele de actori care s-au perindat în aceste zile 
pe scenă, puțini dintre ei s-au „înțeles“ bine cu adevărat şi au comunicat sincer ceea 
ce aveau de spus. Cuplul Cristina Tacoi şi Eliza Plopeanu (loana-Rariţa din Inima 
noastră — Teatrul de Stat-Oradea) constituie în acest sens un exemplu _ fericit, ar- 
monios şi... rar. Cine a văzut Atențiune, copii! (Teatrul de Stat- Orașul Stalin) nu 
va uita niciodată impresia penibilă lăsată de mișcarea automată a actorilor pe scenă, 
de replicile recitate repede și sec, impresie cu atit mai pregnantă cu cit în acest 
spectacol] a traii intens, radiind în jurul său, creaţia Eugeniei Eftimie-Petrescu. 

Uzanţa cere la încheierea unui articol să fii concluziv, să desparţi exemplele 
pozitive de cele negative și să deschizi perspective spre viitor. 

Aceste citeva rinduri nu ţin însă să marcheze un final. Afişul Decadei. în ape 
albastre, cu litere galbene, va rămîne mult timp în amintirea noastră, cu varietatea 
reprezentărilor pe care le deşteaptă, ca simbol al unor manifestări artistice de 
neuitat. ... Şi ca un prolog al viitoarelor decade. 


(Desene de Ci: Damadian) 

V. MAXIMILIAN 

Ani, din cei CINCIZECI ŞI cinci... 


Primii mei dascăli de teatru 


Buzăul nostru a fost şi este unul din ora- 
şele iubitoare de teatru. Trupele de actori făceau 
pe vremuri acolo stagiuni întregi. Elevilor de 
liceu nu le era interzis să meargă la teatru, in- 
diferent de piesă sau de genul spectacolului. 
Mijloacele de intrare gratuită erau şi ele infinit 
de multe, de variate şi de sigure. Frecventarea 
aceasta pătimaşă a teatrului de provincie precum 
şi prietenia cu componenţii mai mititei ai aces- 
tui teatru ne-au fost de mare folos la repre- 
zentaţiile noastre în familie. De la aceştia am în- 
vaţat anumite lucruri referitoare la tehnica tea- 
trală : alcătuirea unei scene, a decorurilor, 
cum să ne deghizăm, cum să ne îÎmbrăcăm, 
iar jocul virfurilor trupelor de provincie ne-a 
încălzit şi ne-a atras apoi spre meseria aces- 
tora. De la aceştia am furat picătura de aluat 
ce avea să dospească mai tirziu însuşirile sce- 
nice ale actorilor buzoieni în contact cu arta 
înaintaşilor lor din Capitală: Aristide Deme- 
triad, Leonard, Ciucurette, Niculescu-Buzău, ba- 
ritonul Costescu-Duca, tenorul Andreescu şi cel 
care scrie aceste rînduri — dacă ar fi să în- 
şir numai pe actorii buzoieni din generația mea. În sala teatrului „Moldavia“ şi-au 
făurit aceştia visurile ce aveau să-i îndrepte spre cariera artistică. 

Provincia a dat mulți artişti de seamă teatrului romînesc. Cu toate acestea, 
sînt sigur că mulți dintre colegii mei, mai ales cei tineri, nu ştiu care sînt acele 
vîrfuri de actori din provincie care, cu atîtea decenii în urmă, au îndrumat cu 
talentul lor, spre cariera teatrală, pe mulți dintre slujitorii scenei noastre. 

Se ştie că cinematograful nu era introdus. Nici măcar inventat. Şi, totuşi, 
provincia îşi avea sălile ei de spectacol. Pentru cine ? 

Nu pentru turneele artiştilor teatrelor naționale. Asemenea turnee se făceau 
rareori în timpul stagiunii de iarnă. 

Nimeni n-ar fi riscat să construiască o sală de teatru, care să nu-şi găsească 
intrebuinţare o bună parte a anului. Atunci ? 

Explicaţia există pentru colegii din generaţia mea ; dar ţin s-o dau şi celor 


* Din volumul în pregătire „Evocări“, amintiri din 55 de ani în teatru 

mai tineri: rezistenței pînă la sacrificiu şi stăruinţei unor devotați ai meseriei 
actoriceşti datorăm și sălile de teatru şi publicul pregătit de astăzi. 

Ori de cite ori, vreuna din aceste companii de teatru părăsea Buzăul, gindul 
meu o urmărea zi de zi. Mocnea în inima mea ceva nemărturisit. Inchideam ochii 
și nu-i deschideam decit cind auzeam paşii mamei aproape de mine. Ea ar fi vrut 
ca pe lingă fratele meu, mecanic la C.F.R., să mă vadă impiegat de mişcare, cu 
vremea poate şef de staţie, cu șapca roşie. Eu să dau drumul trenului să plece din 
gară, fratele meu să fie pe locomotivă, iar ea, de la fereastra unei modeste gări, 
printre ghivecele de mușcată, să privească mindră la noi. Acesta era visul ei. 

Mama nu era împotriva teatrului, de care, de altfel, nici nu prea avea idee. 
Auzise însă şi ea de sărăcia în care trăiesc actorii, şi deci orice ajutor din partea 
mea, cum nădăjduia, era exclus. 

Buzăul produsese actori care cinsteau orașul cu succesele lor şi cu toate 
acestea părinții nu se îndemnau nici unul să-şi facă copiii actori. 

Regretatul meu prieten, Ciucurette, îmi povestea o dată că o vecină a întrebat 
pe mamă-sa: 

— Miţo, ce s-a făcut fiu-tău, Ghiţă? 

— E sergent-major la artilerie, a răspuns mîndră mama lui Ciucurette. 

— Adevărat ? Să-ţi trăiască! Eh, cine are minte, ajunge! Dar Fănică? 

— Fănică e elev de administraţie. 

— Fănică ? Uite-te la el! Nu s-a lăsat nici el mai prejos! Să-ţi trăiască! 

Şi, apoi, cu jumătate de gură adăugă: 

— Ăl mare, Nae (adică Ciucurette) e tot...? 

— Da. E actor la Teatrul Naţional. 

Şi prietena, neștiind ce să spună, se mulțumi să îngine: 

— Ei, ce vrei... ? I-o fi plăcut lui... 

De la actorii care cutreierau provincia, de la Theodor Popescu, Ion şi Alexandru 
Vlădicescu, Fanny Tardini, Alexandru Marinescu. Zaharia Burienescu. Alexandru 
Leonescu, am luat acea picătură de aluat de care am pomenit adineaori. Le sînt 
recunoscător şi nu mă sfiesc s-o spun. 

Dotat cu o voce puternică și frumoasă, Theodor Popescu a plecat în Italia să 
studieze canto pentru cariera de operă ce credea că i se potriveşte. Acolo, însă, 
s-a entuziasmat de arta celebrilor tragedieni Rossi şi Salvini şi, întors în ţară, 
a hotărît să infăptuiască cele ce văzuse şi învățase de la marii săi dascăli. 

S-a căsătorit cu una din domnișoarele Ademolu, de origină italiană, a căror 
cultură și talent au folosit mult teatrului rominesc. A deschis prima stagiune de 
tragedie în R. Vilcea, pentru care s-a construit Teatrul Adriani. 

De o constituție robustă, cu o față prelungă, un păr bogat pieptănat peste 
cap, totdeauna îmbrăcat corect, avind un mers apăsat, Theodor Popescu era actor 
pe stradă, oriunde, oricind, ca şi colegul nostru francez „,Brichanteau“, descris 
de Jules Claretie. Ca și acest actor, ținea la podoabele feței. Purta mustăţi după 
moda tragedianului Rossi, maestrul și contemporanul său. Poate genul rolurilor cerea 
aceasta, sau fiindcă portul mustăţilor îi ţinea mai puţin izolaţi pe actori de ceilalţi 
concetăteni. Mustaţa rasă a fost multă vreme semnul dezonorant al actorilor și 
ocnaşilor. . 

Tonul vorbirii lui Theodor Popescu era grav și preţios. Cînd te întreba „ce 
mai faci ?“ ți se părea că pînă atunci te-a căutat să-ţi pună întrebarea asta şi că 
ti-a purtat de grijă. Îţi strîngea mîna cu putere, deschidea ochii mari şi articula 
fiecare silabă, ca şi cum ar fi vrut să fie auzit şi de cei din jur. Era un mijloc 
de a-și mai consuma temperamentul de „tragedian“. Stăruința de a crea în provincie 
un public pentru tragedie nu i-a fost ușoară, și nici plină de satisfacţii. Patima de 
meserie şi ambiția de a rezista l-au făcut să contracteze mari datorii. 

Theodor Popescu, actor din cap pînă în picioare, şi încă de tragedie, se socotea 
însă mai presus de toate piedicile ce i se puneau în cale. Era mîndru de meseria 
lui şi mereu convins că poartă cu el, chiar pe trotuarele noroioase ale oraşelor de 
provincie, coroana și hlamida regilor ce jucase. Dacă nu găsea pe cineva de la care 
să împrumute bani, se uita cu dispreț, de la înălțimea staturii sale, ia trecătorii de 
pe stradă, murmurind : ce oraş e ăsta în care nu găseşti să împrumuţi nici măcar 
2000 de lei?!! 

Mult timp, datorită costumelor din piesa Doi sergenți, singurele ce-i mai 
rămăseseră nepuse în gaj din marea sa garderobă, și-a mai putut aranja cite o 
reprezentație in București, la Grădina Raşca sau Dacia, din Piaţa de Flori. 

În această piesă, reprezentată ori de cite ori îl forța lipsa de cele necesare, 
juca pe sergentul Guillaume. Deşi bătrin, il prindea bine uniforma. De la intrarea 

- sa în scenă impresiona pe spectatori. Se lăsa uneori prea influențat de tempera- 
mentul focos al actorilor italieni de pe vremuri. 

Spre sfirşitul vieţii sale, îl întilneam cînd cobora strada Cimpineanu, ca apoi 
să urce scara ce ducea la Direcţia Generală a Teatrelor. Timiditatea cu care păşea 
îi trăda scopul. Alte visuri avusese în viață... ambiţii frumoase... să concureze, 
poate, această instituţie, la ajutorul căreia apela acum ca un înfrint... 

Theodor Popescu, în afară de multe creaţii dramatice, a dat teatrului romi- 
nesc unul din cele mai frumoase talente. Pe fiul său, Achil Popescu, a cărui moarte 
fulgerătoare este şi astăzi regretată de toţi aceia care l-au cunoscut. 


Marea mea pasiune a fost opereta. Acest gen optimist de teatru m-a atras 
spre el ca un magnet, influențind puternic alegerea carierei mele. 

Prima companie, care m-a atras către acest gen, a fost compania lui Al. P. 
Marinescu. 

Parcă-l văd: îmbrăcat cu paltonul său cu pelerină și totdeauna cu „joben“, 
purtind în mina stingă piese sau partituri de muzică, iar în mina dreaptă, nelipsita 
sa umbrelă, Al. P. Marinescu avea caracteristica înfățișare a unui director de teatru. 

Şi îl mai văd în serile de spectacol, supraveghind intrarea publicului, în 
acelaşi pardesiu sau palton cu pelerină, de sub care apăreau minecuţele de dantelă 
sau botforii de muşama ai personajului în care trebuia să apară pe scenă peste 
cîteva minute. 

Vigilent şi autoritar, dar corect; necruţător cu artiştii nedisciplinaţi, dar 
drept ; econom la vorbă în „afară de repetiții, aşa de econom, încît, la plata lefu- 
rilor, fiecare angajat avea în plic pregătită suma ce avea de primit, evitind discu- 
tiile. Şi totuși, Marinescu era de o volubilitate delicioasă ca actor și plin de duh 
cînd, în calitate de director, avea de comunicat ceva publicului. 

Conștiinciozitatea cu care işi pregătea reprezentațiile a rămas de pomină în 
lumea actoricească. 

Se spune — şi nimeni din cei care l-au cunoscut nu se îndoiește — că, deși 
de aproape de 30 de zile juca în serie opereta Pericola, Marinescu chema trupa în 
fiecare dimineață să repete această operetă. 

Dacă, în timpul reprezentaţiei, vreun actor începea să încurce textul rolului, 
Marinescu incepea să tremure, se apuca cu miinile de culisele decorului şi gemea 
de parcă ar fi fost cuprins de o durere fizică. | 

Compania de operetă Al. P. Marinescu a durat mulţi ani, numărind printre 
angajaţii săi pe cei mai reputați artiști de pe vremuri ai acestui gen. Ion Băjenaru, 
tenor de mare valoare, C. Bărcănescu, tenor cu frumoasă reputaţie, N. Leonard, 
„prinţul operetei“, Nicu Poenaru, creator a mai multor roluri din operete clasice, 
Achil Popescu, june comic, Irina Vlădaia, primadonă de operă, Eliza Odiseanu, pri- 
madonă cu frumoasă înfăţişare, losefina Gălușcă, subretă, creatoarea operetei 
M-lle Nitouche, comicii I. Anestin, Fărcășanu, N. Popescu, Tănăsescu, toţi avind 
mari calități artistice. Iar, în timp ce Teatrul Naţional era în vacanţă, creatorul lui 
Jupan din opereta Voievodul Țiganilor, marele Ştefan Iulian deseori a onorat repre- 
zentațiile Companiei de operetă Al. P. Marinescu. Din 1889, renumele companiei l-a 
fixat în istoria operetei apariția Norei Marinescu, neîntrecută pină astăzi în tot ce 
a jucat, începînd cu Cireșica în arest şi sfirșind cu opereta Păpusa de Audran. 

Stagiunea de operetă a trupei Marinescu era așteptată în provincie cu mult 
interes : majoritatea spectatorilor se grăbea să se aboneze de la primul afiş-tele- 


gramă. Tineri şi bătrîni, dar mai ales îndrăgostiţi, fredonau multă vreme după ple- 
carea trupei: 


Era în luna lui April 
Aveam. iluzii de copil... 
din Vinzătorul de păsări, sau 


De e vreun vis 

Mă prind că gindul 

ți este la vreun Făt-Frumos... 
din De-aș fi rege etc. 


Reprezentaţia așa-zisă de „adio“ a companiei Marinescu era o adevărată săr- 
bătorire. Bătrinii ofereau flori artiştilor, iar tinerii deshămau caii cupeelor şi se 

inhămau ei înşişi, ca să plimbe prin oraș la lumina „„masalalelor“ pe actorii aplau- 
daţi ìn cursul stagiunii. 

După retragerea din teatru a Norei Marinescu a urmat, cum era şi firesc, 
descompunerea trupei. Bătrinul ei director s-a retras la Fălticeni. Acolo, din cind în 
cînd, îşi potolea nestinsul său dor de teatru organizind cu elevii liceului local repre- 
zentaţii în scop de binefacere. Această trupă de copii îi amintea de succesele unor 
reprezentații pe care nici el, nici noi, actorii de astăzi, nu le putem uita. 


„„Băiat de talent” 


În vara anului 1903, s-a format la „Grădina Blanduziei“ o companie de ope- 
retă, sub direcția Andronescu-Mihalovici. Cum începusem să fiu cunoscut ca ele- 
ment de operetă, încă din stagiunea de iarnă de la Societatea lirică, mi s-a propus 
şi mie să fac parte din această companie. 

Opereta începuse să-și mai revie din letargia în care se găsise pînă atunci: 
trupe de operetă jucau la grădinile „Mitică Georgescu“, „Carpaţi“ și la „Raşca“. 
Condiţiile in care se juca opereta în aceste grădini lăsau de dorit. Rezultatele bă- 
nești impresionaseră pe întreprinzătorii de teatre de pe vremea aceea, care vedeau 
o afacere convenabilă in reintroducerea acestui gen, însă, în condiţii artistice mai 
bune, nu aşa cum se încercase pînă atunci. Şi astfel a luat ființă trupa de la 
„Grădina Blanduziei“. 

De la început, publicul a arătat acestei companii o foarte mare încredere; 
probabil ca urmare a repertoriului care îngloba, pe lingă operete vechi, şi multe 
altele noi, sau poate aceasta era şi o consecință a elementelor artistice ce o com- 
puneau. Făceam parte din această companie: Băjenaru, Bărcănescu, Murgeanu, Ciu- 
curette, Carussy, eu; doamnele Margareta Dan, Virginia Miciora, Leontina Ioanid, 
Aura Mihăilescu, Ana Grand și alţii. Decorurile şi costumele erau împrumutate de la 
Teatrul Naţional din Craiova, coriştii de la Opera Teatrului Naţional din Bucureşti, 
iar orchestra compusă numai din profesori de conservator, condusă de dirijorii 
Neuwirth şi Bianchi. 

Dintre toate elementele bărbătești, eram cel mai tinăr. Nu prea vedeam posi- 
bilități de a mă ridica, cu talentul și experiența mea. Aveam însă o memorie exce- 
lentă şi o putere de muncă, pe care nu le avea nimeni în trupă. Aveam deci tocmai 
ceea ce trebuia unei companii care era la început, și unui tînăr care voia să se 
evidenţieze. Posibilităţile au apărut repede. Pe cînd cintăreţii angajaţi jucaseră tot 
repertoriul de operetă, comicii habar n-aveau de aceasta. Aveam deci de lucru. 

Ca să se poată schimba repede afișul cu o altă operetă, cum se cerea pe 
atunci, era nevoie ca cineva să învețe rolurile în două-trei repetiţii. Eu eram gata 
pentru aşa ceva. Această energie şi, mai ales, acest curaj, de a juca roluri mari 
in fugă mi-au adus primul meu succes de operetă în rolul lui Florian din Fetița 
dulce, mare izbindă a acelei stagiuni. 

Rolul acesta fusese distribuit mai întîi mult regretatului Murgeanu — actor 
excelent, foarte inteligent, bine făcut, frumos la chip. Un mare talent, ce putea 
deveni un mare actor. L-au pierdut tocmai frumoasele sale calități. A vrut să 
guste viața din plin, cu toate plăcerile ei. 

Viața actorului, cred unii dintre colegi, trebuie să fie cu totul altfel decit a 
tuturor celorlați oameni. Dacă, de cele mai multe ori mizeria a distrus sănătatea 
actorului, totuşi, nu de puține ori, și plăcerile și succesele, venite mai ales după 
o perioadă de mizerie, i-au fost fatale. Cine poate rezista acestora e un om fericit. 
Cine ? Şi ciţi pot? Actorul îşi cultivă simpatiile uneori cu sacrificiul vieţii. Sînt 
încă directori pe lumea asta, care fixează onorariul angajatului în raport cu nu- 
mărul de scrisori de dragoste pe care le-a primit. Preferă pe actorii sau actrițele 
singure, căci pentru bunul mers al unei întreprinderi teatrale — spun ei — actorul 
și actrița trebuie să fie ai tuturor şi ai nimănui. 

Sint totuşi unii artişti fericiți, cu moralul suficient de puternic, care nu se 
lasă pradă succeselor personale. Murgeanu nu a putut face aceasta și, pînă la 
sfirşit, florile au omorît fluturașul. 

Înconjurat de persoane în mijlocul cărora se simțea mai bine decit în teatru, 
Murgeanu devenise cheltuitor. Nu-i ajungeau niciodată banii și, din pricina aceasta, 
avea dese conflicte cu directorul. Ori de cite ori i se refuza un avans, refuza să 
joace în seara aceea. Se schimba spectacolul sau juca altcineva în locul lui, după ce, 
mai întîi, se anunţa publicului „,...că d-l Murgeanu fiind bolnav... etc.“ Asta nu-l 

împiedica să apară în grădină, în timpul reprezentaţiei, şi să salute pe actorii de 
pe scenă, cu cunoscutul lui „Salve, doctore“, spre uimirea spectatorilor. 

În ce priveşte neglijenţa sa, aceasta era proverbială. Venea la spectacol în 
ultimul moment. Se uita, prin gaura cortinei, în grădină şi trimetea controlorul să 
cheme la el cite un spectator, pe care îl cunoştea sau nu, şi pe care, cu foarte 
multă dibăcie, îl convingea să-i împrumute hainele, pălăria şi bastonul. Bietul spec- 
tator, dacă nu primea în schimb hainele lui Murgeanu, era nevoit să stea în cabină 
pină la terminarea reprezentaţiei. Se îmbrăca de împrumut, dar îi şedea mai bine 
decit proprietarului hainelor. Era delicios în năzdrăvăniile lui şi nu te puteai supăra 
pe el, niciodată. 

Neglijenţele acestea, însă, creşteau zi cu zi şi lui Murgeanu nu-i mai plă- 
ceau repetițiile. La Fetița dulce, după o săptămînă de repetiții, nu învățase nici 
primul număr de muzică. Maestrul Neuwirth — fire extrem de nervoasă — nu ştia 
ce să mai facă cu el. Din ciocnirile lor, s-a ajuns la ideea de a i se lua rolul ca 
să mi se dea mie. Murgeanu, o dată măcar, nu a regretat şi cu nimic nu s-a tul- 
burat prin aceasta prietenia dintre noi. 

S-a stins la 29 de ani, lăsind multe regrete şi, din păcate, şi mulţi imitatori ai 
originalităților lui. 

În trei luni am jucat la grădina „Blanduzia“ în operetele: Clopotele din 
Corneville de Fraţii Planquette, Mascota de Audran, Pericola de Offenbach, Barbă 
albastră de Offenbach, M-lle Nitouche de Hervé, Fetița dulce de Reinhardt, Contesa 
Pepi de Johann Strauss, De-aș fi rege de Adam, Vagabonzii de Ziehrer, Bocaccio de 
Suppé, Vinzătorul de păsări de Zeller, Sărmanul Ionathan de Millăcker şi în comedia 
La vinătoare de I. Lalla. Douăsprezece operete în douasprezece săptămîni şi numai 
roluri principale. 

Activitatea mea neobosită — uneori chiar cu succes — a atras atenţia spec- 
tatorilor ce frecventau aproape în fiecare seară reprezentațiile noastre de la „Blan- 
duzia“. Începuse să mi se spună: „băiat de talent“, primul grad al actorului. Eram 
primit cu plăcere la masa scriitorilor şi a artiştilor de toate genurile, prietenii cole- 
gilor mei mai în virstă. Primul cerc din care am făcut și eu parte era format din 
Ion Brezeanu, Petre Liciu, Nae Ciucurette; George Ranetti, N. Țăranul, directorii 
„Furnicii“, tenorii Băjenaru, Bărcănescu, prof. Pandele, Georgescu oboistul, Marion de 
la „Universul“, Iancu Drăgoiescu, prietenul din copilărie al marelui Caragiale, viorist 
în orchestră, Niţă Ionescu, cismar socialist, avocatul Mircea Petrescu, prefectul de 
la Tulcea, sculptorul Spăthe, Nae Eliescu regizorul, toți luau parte aproape regulat, 
la întilnirile noastre în jurul unei preparaţii culinare speciale a lui Franz, vițe- 
larul. Discuţiile despre teatru și, mai ales, despre actori începeau cam după primul 
pahar de vin, și mai totdeauna cu observaţii şi glume inteligente. 

Intermezzo-ul dintre discuţii îl făceau cîntăreții Băjenaru și Bărcănescu, în- 
tovărășiți de cor, adică de comeseni, dirijat de Liciu sau Georgescu oboistul. Venea 
apoi rindul cupletelor din operete cintate de către Ciucurette şi mine. Cintecele ţă- 
rănești erau specialitatea lui Niţă cismarul, tenor în orele libere. 

Eram legaţi prin cea mai strinsă prietenie. Întilnirile noastre au fost un prilej 
de frățietate. Nelipsitul Niţă, socialistul, ne numea „democrați intelectuali“, fiindcă, 
în calitatea lui de cismar, a văzut printre noi „des...culţi“. 

Ne adunam de obicei pe calea Şerban Vodă, în singura cameră pentru con- 
sumatori a unei circiume, cu butoaiele de vin în prăvălie, lipită de locuința lui Niţă. 
Muşteriii aduceau mincarea cu ei. Pe proprietar îl chema Zissu. Ca şi „tata Pascale“ 
din strada Țăranilor, astăzi Aurel Vlaicu, ţinea să aibă un vin „sincer“ și clienţi 
cunoscători. „În ale bucătăriei nu mă amestec, zicea el. N-aş fi în stare să satisfac 
gusturile tuturor consumatorilor. Cu intelectualii mă împac foarte tine în privinţa 
asta“, și se uita cu jind la căpăţina de vițel friptă. 

N-au trecut mulți ani și prăvălia lui Zissu, prietenul artiștilor si al tuturor 
mușteriilor ce intrau cu sfertul de piine într-o mină şi cu brinza într-alta, a fost 
inlocuită cu o casă modernă. La cîțiva paşi a apărut un local frumos, tot cu numele 
de Zissu, probabil urmașul, în care elitele cu curtezanii și curtezanele Bucureştiului 
se delectau cu cupletele echivoce si senzuale ale diseurilor la modă, aruncindu-șşi 
unii altora priviri discrete şi promițătoare. Dar, a trebuit să piară și al doilea local 
Zissu, împreună cu cei care îi dăduseră viaţă. 

Multe lucruri am învăţat de la vechii mei prieteni de atunci, astăzi toţi dis- 
păruți, şi la care mă gindesc cu tristețe cînd le mai pronunț numele. 

Un singur lucru n-am putut să învăţ de la ei: să beau. Acest cusur m-a 
ţinut departe de unele cercuri de prieteni, din care aş fi ţinut poate să fac parte. 

Cu pionierul operetei romineşti, la Parcul Oteteleşeanu 


În timpul celor două-trei luni, cind mă zbăteam la laşi şi la Focşani în neîn- 
chipuite mizerii, in vara anului 1904, la Bucureşti, se puneau bazele unei companii 
serioase de operetă, companie care, 20 de ani, a făcut reputaţia şi viaţa mai ome- 
nească multora dintre alcătuitorii ei, asociaţi şi angajați. 

Cu toate preferințele publicului şi cu toate bunele condiţii în care se putea 
reprezenta, opereta tot nu-şi fixase un „domiciliu“, unde s-o găsească cineva dacă 
dorea să o vadă. 

Îmbrăţişată, din cînd în cind, .de Teatrul Naţional, era repede dată la o parte, 
apărind sfioasă în cite o reprezentaţie de beneficiu la sfîrşitul stagiunilor. 

Lincezind şi gata să dispară, opereta se refugiase la Craiova, cam pe la 1890. 
Aci, cu cintăreţii aduși din 'Bucureşti şi cu minunaţii comici: Tănăsescu, Creţu, 
Anestin, N. Popescu, Nanu, încep să se organizeze memorabile stagiuni de operetă, 
ale căror reprezentații, cum au fost cele cu: Vinzătorul de păsări, Pericola, Săr- 
manul Ionathan, Mikado şi Ali Baba, au culminat ca interpretare şi montare, avind 
in frunte pe Nicu Poenaru. 

Dar probabil că, după un timp şi la Craiova, începuse să se șoptească cite 
ceva despre „scopul cultural al teatrelor naţionale“ și astfel, biata operetă a fost 
forțată să se retragă în dulapurile bibliotecilor, aşa cum făcuse și la București. 

Faptul acesta a dat prilej ca, paralel cu reprezentațiile sporadice de operetă 
ale teatrelor oficiale, să se alcătuiască trupe particulare, continuind să dea, în ora- 
şele de provincie, spectacolele muzicale de succes, întrerupte fără motiv serios la 
Bucureşti şi Craiova. 

De pe la 1895, opereta începe să fie plimbată în lungul şi latul ţării, în spe- 
cial de compania Al. Marinescu, despre a cărei frumoasă reputaţie am mai vorbit. 
În 1907, aceasta îşi încetează însă activitatea prin căsătoria Norei Marinescu. 

Ultima mare izbindă a operetei, pe scena Teatrului Naţional din Bucureşti, a 
fost în 1903 cu Vagabonzii. 

Licăriri de acest fel s-au mai văzut vara, în grădinile: „Mitică Georgescu“ — 
pe strada Cimpineanu, vecină cu Teatrul Naţional (în 1900—1901); „Triumf“, de- 
venit apoi „Carpaţi (1902); „,Raşca“ (1902); „Blanduzia“ (1903). 

Odată cu primele ploi ale lui septembrie — dacă stagiunea rezista pină 
atunci — trupa de operetă se desfăcea, pentru ca fiecare actor să-şi reia locul 
în teatrul din care plecase la sfîrşitul iernii. Şi astfel, opereta ajunsese să nu-şi 
mai găsească nici local, nici interpreţi. Condamnarea ei definitivă la moarte era 
hotărită ; ii trebuia un om energic, priceput, cu garanţii morale şi materiale, care 
s-o salveze. 

Spre norocul ei, dar mai ales spre norocul atitor artiști tineri, omul care 
trebuia a apărut în persoana lui Constantin Grigoriu, salvatorul și, cu drept cuvint, 
întemeietorul adevăratei operete rominești. Pînă la el, Bucureştiul nu avusese o trupă 
de operetă, permanentă. 

Tenor de operă și operetă, profesor de muzică, autorul comediei de mare 
succes de pe vremuri, Don vagmistru, Grigoriu avea, pe lingă însuşirile necesare 
unui conducător de teatru, şi spirit excelent de administrator. 

Potrivit zicătorii: „Lac să fie, că broaşte-s destule“ — adică artişti cin- 
tăreți —, cel dintii lucru pe care l-a făcut Grigoriu a fost inchirierea parcului 
Oteteleşeanu. A căutat într-adins o grădină în adevăratul înțeles al cuvintului, in 
care şi publicul și actorii să se simtă bine. Numai parcul Oteteleşeanu, bogat în 
copaci mari şi stufoşi, cu peluze îmbrăcate în flori, cum era pe atunci, putea să-l 
satisfacă. Dar tocmai această închiriere a făcut pe mulţi să considere intreprinderea 
plănuită de Grigoriu ca născută-moartă. 

Parcul Oteteleşeanu, înconjurat de ziduri ce împiedicau privirile spectatorilor, 
era necunoscut. Servise doar la rare chermese, date în scop de amuzament propriu 
de către aristocrațimea bucureşteană. 

Numai cu un an înainte de înființarea companiei „Grigoriu“, această superbă 
grădină începuse să fie închiriată pentru teatru. După o lună de viaţă, s-a şi inchis. 
Fusese compromisă de un fals cintăreț, care s-a dat drept celebrul şansonetist 
Paul Delmed, provocind un mare scandal. Un alt scandal i-a urmat imediat acestuia 
cu opera Traviata, reprezentație rămasă de pomină. Din distribuție făceau parte şi 
Niculescu-bBuzău, Nicu Corfescu, cunoscutul bariton, devenit tenor, care cinta pentru 
toți artiştii de pe scenă. Nici unul dintre solişti nu-şi cunoștea partea muzicală. 

Se mai spunea că plantaţia parcului era periculoasă sănătății. Răutăcioşii spu- 
neau că, odată cu biletul de intrare în parc, e bine ca spectatorul să-şi ia şi un 
bilet de băi la Tekirghiol. Reumatismul era sigur, ziceau unii, alţii susțineau că 
este atita igrasie şi frig în parc, încît antreprenorul restaurantului Tomek, pe locul 
unde este astăzi Teatrul de Estradă, nu cumpăra vara ghiață. Lega sticlele de vin 
cu sfoară, le lăsa jos în parc şi, după 
un minut, le ridica îngheţate. 

Grigoriu făcea haz de glumele 
răutăcioşilor şi, incă din februarie 1904 
avea în buzunar contractul cu parcul 
şi cu aproape toţi viitorii săi anga- 
jaţi, aleşi cu priceperea omului de me- 
serie. 

Prima stagiune s-a deschis la data 
de 26 iunie (de două ori 13, spuneau 
superstițioşii) a aceluiaşi an cu: Prin- 
tesa de Canarii de Lecocqg. Din distri- 
butia rolurilor făceau parte: Eăjenaru, 
Ciucurette,  Niculescu-Buzău,  Carrussy 
etc., doamnele El. Mavrodi, L. Ioanid, 
Ana Grand ş.a. Opereta fusese bine pusă 
la punct şi frumos montată în decoruri 
şi costume de epocă. 

A avut, cu toate acestea, o că- 

V. Maximilian şi G. Carussy E a a & plăcut. Nu mai era 

în „Țăranul voios“ i Di atu > : 

j Fantezia autorilor depăşea margi- 

nile, iar şarja, la care erau obligați 

interpreții, a indispus publicul. Textul, plin de vorbe seci şi intraductibile, a avut 
nevoie de adaptări şi astfel s-a ajuns la versuri ca acestea : 


A 
TARA NUL voos 


Eu sint generalul Bombardos ! 
Du-te la dracu de scirbos! 
Eu sint generalul Pataoues ! 
Vedea-te-aș sus pe meterez! 


După două reprezentații, Prințesa de Canarii a fost scoasă de pe afiş, pentru 
totdeauna. 

Chiar cu cinci decenii în urmă, publicul bucureştean nu era uşor de mulțumit. 

A doua operetă din aceeași stagiune a fost: Vint de primăvară cu muzica 
de Joseph Strauss (nu de Johann Strauss, cum a fost afișată acum citva timp de 
compania de la Teatrul Alhambra). 

Scrisă după moda vieneză de pe atunci, cu personaje din viața de toate zilele, 
cu melodii ușor de prins, cu dansuri vioaie, Vint de primăvară a fost marele succes 
care a pus o temelie solidă companiei „Grigoriu“. 

Carussy a fost excelent într-un ramolit prefăcut; Leontina Ioanid, vioaie pe 
atunci, s-a întrecut cu falsul ramolit. Partea principală de cîntat era încredinţată 
lui Bărcănescu şi d-nei Margareta Dan. Niculescu-Buzău a făcut ani de zile să 
se ridă de deliciosul lui „Ce mi-ai dat, madam!* Eu aveam 22 de ani şi mi-aş fi 
scos şi ochii să-i zvirl în public, dacă mi s-ar fi cerut, numai să fi avut succes. 
Dar chiar de atita... n-am avut nevoie. 

lar dacă Vint de primăvară ar fi căzut, trupa era pregătită cu alte operete, 
gata să fie reprezentate. 

Energia şi activitatea neobosită a directorului se imprimaseră uşor, fără nici o 
protestare, și angajaţilor. Repetiţiile începeau de la opt dimineața şi ţineau pînă 
la prînz, ca să reinceapă la trei după amiază. Grigoriu era primul şi pleca ultimul. 
De pe scaunul din stinga scenei supraveghea mersul repetiţiilor, iar seara, la Bucu- 
rești și în provincie, își avea în permanenţă locul său printre primele bănci, impu- 
nînd trupei atenţie, disciplină și bună conduită. 

Grigoriu a fost pasionat de teatru și de aceea l-a slujit cu sacrificiul odihnei 
şi al sănătăţii lui. Ca să nu fie influențat în obiectivitatea de care avea nevoie, el 
n-a jucat decit o singură dată în compania sa, în opereta Voievodul țiganilor. Este 
unicul caz, pentru un director îndrăgostit de meserie. A preferat să-și închine 
ultimii ani unei conduceri rodnice, fericit de succesele companiei, de a cărei for- 
maţie era mindru şi cu care se identificase. 

Nimeni nu intreba: cind incepe opereta sau cind vine opereta? Se spunea: 
cind începe Grigoriu sau cind vine Grigoriu? Se ştia că era vorba de operetă. 
Datorită conducerii pricepute şi energice a directorului ei, activitatea companiei 
„Grigoriu“ s-a înscris ca una din cele mai frumoase pagini din mişcarea teatrală 
de la noi. A fost prima companie care şi-a format un public, aşa încît să poată 
juca seară de seară, chiar şi iarna, în Bucureşti, în timpul stagiunii Teatrului Na- 
tional. Jar dacă recunoaștem interdependența între teatre, meritul lui Grigoriu nu 
se reduce numai la succesul operetei. Mărind, în mod nemaiiîntilnit pînă la el numă- 
rul spectatorilor de fiecare seară, a servit prin aceasta toate genurile dramatice. 


„Prințul Leonard 


Inchid ochii şi mă duc cu mintea în primii ani ai copilăriei mele. Sint şase 
decenii şi totuşi îl revăd pe scumpul meu prieten ca atunci, cu pălăria lui de paie, 
cu panglici de marinar, cu hăinuţele de catifea albastră şi cu ghetuţe albe ca şi 
ciorapii ce se intrezăreau ieşind puţin peste carimb. 

Nu era încă dat la şcoală şi deci nu-i era îngăduit să meargă singur pe stradă. 
Îmbrăcat ca o păpuşică şi frumos ca cea mai frumoasă dintre fetițe, mi-l încredin- 
tase mamă-sa ca împreună să ne ducem la plimbare. Ţinindu-ne de mină, am ieşit 
pe poarta caselor în care am locuit mulţi ani cu Leonard, pășind, el mindru de liber- 
tatea ce pentru prima oară o căpătase, iar eu mindru de prietenul meu admirat 
de toți pe lingă care treceam. 

Cine era această făptură mică, plăpindă, distinsă, emoționată, care privea ne- 
dumerită la zburdălniciile celorlalţi copii, fericiţi de libertatea lor? Nimeni nu-l 
mai văzuse pină în ziua aceea. 

Tatăi lui Leonard, mereu plecat de acasă, din cauza ocupaţiei lui, nu se putea 
bucura de plăcerea de a-și plimba copilul. Mama lui, a doua — fără cunoștințe la 
Buzău — fire retrasă, nu-l scotea niciodată pe micul Leonard. Curtea îi era singura 
plimbare şi eu singurul lui prieten. 

Îl revăd pe Leonard în braţele bunului său tată, aceleași brațe în care şi-a 
dat sfîrşitul, cîntind încetişor: 


Cind săracul tatăl meu, 
Era tinăr, cum sint eu... 


cîntec sortit să-i aducă, în cariera lui de actor, unul din cele mai frumoase succese, 
în rolul lui Adam din Vinzătorul de păsări. 

Îl revăd apoi pe neuitatul meu prieten, ca elev în clasele primare, intor- 
cîndu-se de la distribuirea premiilor, totdeauna cu cărți şi coroniţă de premiant 
întîi. Şi nu-l pot uita cînd, cu ţurcana pe-o ureche, cu o tunică de dorobanţ, cioa- 
ceci albi şi opincuţe, s-a produs pentru prima oară — nu avea decit opt ani — 
cu $Şoldan Viteazul, cintecelul lui Alecsandri. Parcă-l văd şi acum coborind de pe 
scena teatrului „Moldavia“, în uralele tuturor și înconjurat pînă la asfixiere de cei 
care-l auziseră, doritori acum să vadă cît mai de aproape pe frumosul şi micul 
artist. 

De pe atunci, cariera lui era definitiv sortită. 

Îl revăd pe Leonard, în uniforma lui de liceu, repetind intr-o piesă a lui 
A. de Herz, cu muzica de Nona Ottescu. 

Îl revăd apoi corist şi, îndată după aceea, tenor, neintrecutul tenor al ope- 
retei noastre. Ne-au legat 40 de ani de prietenie, dintre care 20 nedespărțiţi, zi cu 
ZI, pe aceeaşi scenă, martor al gloriei cu care a fost încununat, așa cum se cuvenea 
marilor lui merite. 

Pentru cei care l-au văzut jucind, această glorie nu a fost surprinzătoare. 
Leonard poseda din belșug tot ce trebuia unui actor şi tot ce trebuia unui cintăreț. 
Vocea iui Leonard, temperamentul lui, frumusețea lui, puse în serviciul unei simţiri 
unice, ridicau rolurile ce le juca la înălțimea farmecelor sale personale. 

Danillo din Văduva veselă devenea frumos ca Leonard ; Jossy din Dragoste de 
tigan căpăta căldura lui Leonard; Niky din Farmecul unui vals împrumuta delica- 
tețea lui Leonard, şi așa mai departe. Pentru el rolurile nu erau decit pretexte de 
inspirație pentru a pune în evidenţă marile lui insuşiri. 

Într-o carieră de relativ scurtă durată, Leonard a cucerit mai multe succese 
decit poate atinge într-un număr îndoit de ani cel mai reputat dintre artiști. 

Creaţiile lui artistice vor rămine timp îndelungat de neinlocuit. lar dacă vreo- 
dată un viitor tenor ar încerca să se apropie de rolurile create de Leonard, o va 
face desigur cu timiditate. Fiindcă, trebuie să recunosc, în același timp cu Leonard, 
au pierit și Văduva veselă, Farmecul unui vals, Prinț și bandit, Dragoste de tigan 
1001 de nopți, Bayadera, Orlov, Contesa Marita etc. 

Regretele tuturora, regretele sincere ale adevăraților iubitori de teatru, vor 
improspăta mereu aducerile aminte din serile acelea de tinerețe, de voioşie, de cintec 
şi de dragoste, întruchipate în persoana lui Leonard. 


Cineva a spus că „artiștii sint nişte instrumente muzicale cu ajutorul cărora 
popoarele exprimă ceea ce simt“. 

În acest chip, rostul artistului din orice ramură este lămurit perfect. El poate 
să exprime sentimentele omenești şi, exprimindu-le, face pe alții să le simtă. Printre 
aceste sentimente există unul pe care am vrea să-l vedem exprimat în viață sau pe 
scenă cit de des. Este acel al dragostei. 

Toţi am iubit cel puţin o dată în viaţă. Dar nu fiecare dintre noi a știut să-şi 
exprime iubirea așa cum a simţit-o, pentru a o putea transmite. În aceasta constă 
misterul marii simpatii de care se bucură actorii interpreţi ai dragostei. Prin puterea 
talentului cu care se fac crezuţi că „iubesc într-adevăr“, ei provoacă în sufletul 
nostru dorinţa de a iubi și a fi iubiţi. 

Asemenea artiști, indispensabili teatrului, sint însă — din nenorocire — foarte 
puțini. Sint epoci în care regizorii îi caută ca pe „iarba de leac“. Dar zadarnic, 
deoarece nu-i găsesc. Fiindcă dragostea, pe lingă puterea de a fi exprimată, pre- 
tinde și o înfățișare atrăgătoare și arta de a ști s-o exprimi. Un artist urit poate fi 
simpatic, chiar foarte simpatic, apreciat pentru talentul său. Nu îi este însă încre- 
dințat, nici vorbă, un rol de amorez. Zicătoarea că „ochii îndrăgostiţilor nu văd“ nu 
poate fi admisă ca scuză pe scenă. Pentru marele actor comic italian Ganduzio, urit 
ca moartea, s-a scris Într-adevăr o piesă într-un act, în care eroul (Ganduzio) pro- 
mitea că într-un ceas va izbuti să sărute o foarte frumoasă femeie. A izbutit într- 
adevăr, dar publicul n-a putut fi încredințat că frumoasa femeie s-a îndrăgostit cu 
adevărat de el. Acest sentiment frumos, dragostea, dătător de optimism şi încre- 
dere, și-a găsit în Leonard pe unul din cei mai desăvirșiți interpreţi ai săi: cald în 
expresivitate, frumos ca înfățișare. 

Totuși, succesele lui Leonard se datoresc nu numai acestor calități. Leonard 
a fost interpretul dragostei adevărate și curate, cum o dorim fiecare. În toate rolurile 
lui, „a iubit şi a suferit pentru dragoste“. Opereta nu l-a obligat să reprezinte nici- 
odată seducători sau amanți odioșşi, ce se scăldau în mocirla adulterului. De aceea, 
simpatia, îndreptată „asupra personajelor“ înfățișate de artist, s-a răsfrint încetul cu 
încetul și asupra propriei lui persoane. | 

Fotografiile lui Leonard se vindeau de cum apăreau. Albumele și ghiozdanele 
tineretului erau pline cu chipul său, în diferite roluri. Timp de aproape 20 de ani, 
în special fetele nu-și mai vedeau realizat idealul căsătoriei decit printr-o dragoste 
așa cum o exprima Leonard. Părinţii disperaţi, cind fiica lor refuza să se mărite cu 
tinărul dorit de ei, strigau recalcitrantei : „Ce, vrei să ţi-l dau pe Leonard ?” 

Și, cum anii nu au putut influența nici asupra înfățișării, nici asupra tempera- 
mentului său, simpatia de care s-a bucurat Leonard, pină în ultimele zile, devenise 
generală. Tineri și bătrîni voiau să-l cunoască pe neiîntrecutul tenor al operetei. 

Plecat de dragul teatrului de pe băncile Institutului Ottescu, Leonard nu a 
vrut să-și întirzie cariera cu anii de conservator. Dorea să ia cît mai curind contact 
cu publicul. Ceea ce simţea că are de dăruit, i s-a părut deajuns ca să se poată urca 
pe scenă. Şi nu s-a înșelat. În doi ani, ajunge prim-tenor de operetă, fără nici un 
studiu de canto sau de artă dramatică. 

Nicu Poenaru, neuitatul bariton, a fost singura școală a lui Leonard. În trupa 
acestuia și-a făcut primele luni de ucenicie. De minunatul fel de a cinta al lui 
Poenaru, Leonard a ţinut totdeauna seamă. Cele citeva lecţii care le-a luat mai 
tirziu la Paris, cu celebrul profesor Reské, nu l-au putut obişnui să facă mai mult 
„bel-canto“ decit la începutul carierei sale. Leonard nu a căutat niciodată să emo- 
ționeze prin virtuozitate vocală, ci prin căldura şi convingerea cu care cinta. El a 
cintat cu inima, răscolind astfel inimile celor care-l ascultau. Arta aceasta nu se 
poate învăța. Profesorul care o posedă nu o poate explica, iar elevul, care nu o are, 


WWW .cimec.ro 
42 


nu o poate pricepe. Leonard se născuse, odată cu celelalte calități, şi cu un ase- 
menea dar. 

Şi mă întreb care școală — afară de marea lui pasiune de a juca — i-ar fi 
putut da rezistența de a cinta — matineu şi seara — în 360 de reprezentații pe an, 
cu excepţia rarelor perioade de alterări vocale ? Leonard a cintat în 20 de ani cam 
tot atita cit ar cinta cinci tenori într-o sută de ani. 

Contactul acesta des cu publicul i-a fost, însă, de mare folos. A avut prilejul 
ca, de ia reprezentaţie la reprezentație, să se supravegheze la intervale scurte. Şi 
astfel, fără sfatul nimănui, cu un instinct rar printre cîntăreți, Leonard reuşise să 
aibă o pronunție şi o articulaţie perfecte. Nici o consonantă nu era neglijată. Cuvin- 
tele cintate de el erau perceptibile de cel mai defectuos auz, fără ca muzicalitatea 
ariei să aibă cituşi de puţin de suferit. 

Spectatorii puteau să scrie, în timpul reprezentaţiilor, versurile ariilor ce le 
plăceau. 

În ce priveşte mijloacele de interpretare actoricească, Leonard nu a cedat 
niciodată îrinelor vreunei școli de artă dramatică. De altfel, nici n-a urmat vreo 
școală. Temperamentului său viu, aprins, uneori sălbatic, îi convenea libertatea, lăsin- 
du-se condus numai de bunul simţ. 

Leonard a fost, după cum am mai spus, interpretul prin excelență al „dra- 
gostei curate, adevărate“. Or, sinceritatea indispensabilă reprezentării acestui simţă- 
mint e primejduită de îndată ce se recurge la artificii de interpretare. Tocmai de 
aceea, interpretările colțurate in expresii, pe ici pe colo, ale lui Leonard, erau vii 
imprimînd personajelor „un firesc“ care le făcea să trăiască. El nu a fost și nici nu 
a vrut să fie „amorezul-păpușă“, alb ca varul, cu pete roşii pe pomeți și cu tălpile 
pantofilor lustruite. Nu chema. niciodată frizerul teatrului ca să-i onduleze părul 
inainte de intrarea în scenă. Dăruit cu niște ochi mari și expresivi, nu şi i-a subliniat 
decît într-un mod foarte neglijent cu creioanele negre, ce măresc ochii, dar nu le 
dau şi viaţă. 

Apărea înaintea publicului cu fața lui arsă de soare, ce se potrivea în chip 
admirabil unui temperament aprins. Odată intrat în scenă, sub această înfăţişare, își 
grada „jocul scenei“ după intensitatea emoţiilor ce le avea de redat. 

Își dădea bine seama că, prin el, spectatorii exprimau ei înşişi ceea ce simt, 
sau ceea ce doreau să simtă. Toate creaţiile lui Leonard i-au fost inspirate de public. 
În mod intuitiv, pătrunsese secretul profesiei și știa că un rol, oricit de bine ar fi 
studiat în timpul repetiţiilor, se modifică seara la reprezentaţie și numai astfel 
capătă o formă definitivă. Ştia că forța și energia, dobindite în timpul jocului, sint 
în funcţie de dispoziția publicului. Şi Leonard i s-a supus. 

Prin dispariția lui, multe doruri au rămas înăbușite. Regretele ce le-a lăsat sint 
unanime ; nu mai vorbesc de faptul că opereta a primit o lovitură zdrobitoare. li va 
rămîne însă în veci recunoscătoare, pentru nivelul artistic la care a inălțat-o. 

Statuia ce i s-a ridicat pe șoseaua Kiseleff, de către numeroșii săi prieteni şi 
admiratori, este semnul prețuirii de care s-a bucurat, dovada popularității lui 
aproape unice, semnificind, în același timp, faptul că în teatru nu există gen 
dramatic superior sau inferior, ci „actor“ superior și inferior. Acest adevăr a devenit 
evident de-abia astăzi, în zilele pe care le trăim, cind partidul și guvernul acordă 
aceeași apreciere actorilor, indiferent de genul şi de specialitatea lor. 

Şi asupra lui Leonard s-a răsfrint, în mod retrospectiv, această justă consi- 


De la stînga la dreapta : V. Maximilian grimîndu-se pentru rolul Topaze ; în Aţă din 
„Lumpatius Vagabondus“ ; în Psoi-Stahici din „Jucătorii de cărţi“ 


derare. I s-a consacrat o emisiune radiodifuzată în care s-au transmis arii cintate 
de el. Eu nu pot să nu-mi amintesc cu emoție aici acest fapt, care arată că, în cadrul 
valorificării moştenirii culturale şi artistice a trecutului, se scutură praful uitării şi 
de pe amintirea acelora dintre slujitorii artei,. care, pînă acum, erau îndeobşte ne- 
glijaţi — actorii, de pe urma cărora se credea că nu mai rămîne după moarte nimic. 


"Soții Bulandra şi „Compania“ 


La data morţii scumpului şi neuitatului meu prieten, făceam parte de cinci 
ani din compania Tony Bulandra-Lucia Sturdza-Bulandra-Manolescu-Maximilian-Storin 

Citind programul teatrului, nu puteai să nu recunoșşti valoarea artistică a 
companiei. | 

Cind citeai însă, pe stradă, afișul unei piese, te întrebai mirat: ce fel de repre- 
zentație o fi asta cu Storin şi Maximilian ? cu Manolescu, cu Lucia şi Tony Bu- 
landra şi Maximilian...? şi așa mai departe. Dramă o fi, ori comedie? Ori nici una, 
nici alta ? 

lar cind ne vedeau pe toţi asociaţii făcînd parte din aceeași distribuție, intrau 
la bănuieli gindind că nu toți avem roluri după puterea noastră artistică şi că jucam 
toți numai fiindcă piesa e slabă, ori ca să luăm ochii spectatorilor cu apariţii de 
nimic. 

Pe firma teatrului Bulandra, numele de Bulandra, deşi a fost pus la singular, 
insemna totdeauna : soții Bulandra, aşa că cei trei asociați „„Bulandra-Maximilian- 
Storin“ au insemnat patru. 

De obicei, companiile teatrale, cu directori ale căror soții s-au amestecat în 
conducere, au avut o scurtă durată. Amestecul Luciei Sturdza-Bulandra în conducerea 
teatrului. insă, a fost pavăza impotriva pericolelor de care era ameninţat acest teatru. 
Soții Bulandra s-au ajutat şi s-au completat reciproc. 

Tony Bulandra, fire blindă, uşor de convins, gata totdeauna să cedeze; Lucia . 
Bulandra, fire neînduplecată. Tony Bulandra, actor deosebit al companiei, preocupat 
de rolul său, dădea uneori drumul frinelor conducerii; Lucia Bulandra le apuca 
strîns, cu o mare energie, admonestind în dreapta şi în stinga, în folosul disciplinei, 
atit de necesară în activitatea teatrală. Tony Bulandra, o apariţie zimbitoare, amabil 
și elegant, ingrijit în imbrăcăminte, ca o femeie cochetă ; ori de cite ori se prezenta 
undeva, impresiona în cel mai plăcut mod. Lucia Bulandra, serioasă pină la asprime, 
cu vocea sa bărbătească, foarte puţin cochetă, cu îmbrăcămintea sa obişnuită, impunea 
prin logica și inteligența cu care işi susținea cauza. 

Mă surprind rizind, cind mă gindesc la modul cum decurgeau audienţele noa- 
stre la vreun „don ministru“ care catadicsea să ne primească pentru a răspunde 
unora din nenumăratele noastre „cereri de ajutor“. Ne aşezam în dreapta și în stinga 
Luciei Bulandra, fără să scoatem un cuvint, mimind cînd trist, cind zimbitor sau 
induioşați, potrivit discursului pe care-l rostea stimata noastră asociată, în fața „dom- 
nului ministru“. 

Procedeul nostru era lipsit de demnitate. Dar „boceala“ noastră, se vede, avea 
mai mult efect față de domnul ministru respectiv, decit fraze ca : „dezvoltarea tea- 
trului, repertoriul şi activitatea noastră recunoscută de către publicul din toată ţara 
etc.“ Lucia Bulandra îşi dădea mai bine seama de asta decit noi. 

lar, din punct de vedere actoricesc, soţii Bulandra au fost stilpii puternici pe 
care s-a sprijinit efectiv compania ce conduceau. Prezenţa lor a făcut să nu se simtă 
de loc plecarea Mariei Ventura și Mariei Voiculescu, ori de cîte ori acestea părăseau 
teatrul Bulandra. 

Lucia Bulandra și Tony Bulandra au fost-cu adevărat sortiți teatrului. Şi unul 
și celălalt fuseseră inzestrați cu excepţionale daruri: înalţi, cu trăsăturile feței 
regulate, frumoşi, cu voci pline şi bine timbrate, voci de dramă, cum se aud rar pe 
scenă, deși uneori erau poate prea mult folosite în detrimentul sentimentului ce 
intenționau să exprime. -+ 

Darurilor fizice ale lui Tony Bulan- 
dra, în afară de farmecul personal pe care 
îl împrumuta rolurilor pe care le juca, 
li se mai adăuga modul superior in care 
poseda meșteșugul actoricesc: o pronun- 
tare admirabilă și gesturi elegante. Lucia 
Bulandra, însă, era inferioară lui Tony în 
ceea ce priveşte aceste din urmă calităţi. 
Valoarea interpretării, însă, nu a fost mai 
mică, însuşirile ei de mare artistă procu- 
rindu-i răsunătoare succese. 

În legătură cu frumuseţea fizică a 
actorului mi-am dat seama, în tot cursul 
carierei mele, că această mare calitate, 
prin care actorul poate dobindi cu ușurință 
succese uriaşe, are darul de a anula une- 
ori celelalte însuşiri cu adevărat artistice, 
nu numai pentru că de la o virstă oarecare 
încep să dispară, ci şi pentru că „chipul 
frumos“ al actorului îi oferă atitea succese, 
incit îşi neglijează mijloacele artistice. 
Mult regretatul meu prieten Leonard, acel 
„Făt-Frumos“ al operetei, a trebuit să fie 
sclavul frumuseții sale ; publicul nu i-a în- 
găduit niciodată să-și modifice fața, decit, 
cel mult, cu o mustăcioară. Ori de cite ori 


De la stînga la dreapta : Al. Dan, V. Maxi- Leonard şi-a adus pe scenă vreo modi- 
milian, N. P. Ciucurette, N. Sinescu, ficare înfățișării lui naturale, cu vreun de- 


Al. Bărcănescu ghizament comic sau cu vreo îmbrăcăminte 

sărăcăcioasă, adecvată personajului drama- 

tic, nu a mai solicitat în aceeaşi măsură atenția publicului; admiratorii săi nu l-au 
vrut pe scenă decit frumos, aşa cum era în viaţa de toate zilele. 

Pentru același motiv, valorosul artist Iancovescu nu a renunţat la calităţile sale 
„fizice decit cu sacrificiul unui insucces. 

Tony Bulandra a avut tot ce i-a trebuit pentru rolurile mari, clasice. Totuși, 
succesul sigur i-a venit ori de cite ori şi-a păstrat cit mai neschimbată înfăţişarea 
lui zilnică, dînd prilej publicului să vadă în el pe amantul frumos, mereu bine îm- 
brăcat, „ă la lord Brumell“. Lipsit de aceste mijloace, a contrariat uneori pe admi- 
ratorii săi, în dauna creației lui dramatice. 

Şi m-am întrebat, atunci, cine este vinovat de prețuirea aceasta nedreaptă a 
valorii adevăratelor calități actoriceşti ? Eu cred că vinovatul este însuşi actorul, 
dacă îşi sprijină, timp de prea mulţi ani, succesele pe mijloacele sigure în care are 
încredere şi mai ales dacă abuzează de ele. Cind încearcă apoi să-și pună în evidenţă 
meșteșugul pur artistic, se întîmplă să fie prea tirziu. Publicul e prea obişnuit cu 
înfăţişarea care l-a delectat ani de-a rindul şi nu poate renunța la ceea ce altă dată 
i-a făcut plăcere. Un actor care, din instinct sau din înţelepciune, nu s-a lăsat 
stăpinit de plăcuta sa înfăţişare, ca mijloc de reușită în teatru, a fost George Vraca, 
unul din primii actori ai scenei noastre. Încă de la inceputul carierei sale, el şi-a 
deprins publicul să-l vadă cu simpatie şi in roluri ale căror chipuri nu erau tot- 
deauna de bărbaţi frumoşi. Şi, lucru ciudat, Vraca a plăcut mai mult în rolul lui 
Faust bătrin, decit tinăr. 

Soții Bulandra au avut satisfacţiile artiștilor celor mai mari ai ţării, cu succese 
neintrecute şi care le-au fixat pentru totdeauna numele în istoria teatrului rominesc. 
Activitatea de conducători ai teatrului Bulandra i-a aşezat, de asemenea, printre 
creatorii de energii actoricești, creatori de autori dramatici necunoscuţi, deoarece 
teatrul Bulandra a făcut posibilă reprezentarea multor piese romineşti — cărora nu 

le-ar fi venit rindul curind sau poate niciodată la teatrele naționale — și a mai fost 
un principal răspinditor de opere celebre ale marilor autori străini, a căror cunoaştere 
era necesară culturii. Activitatea acestui teatru poate fi considerată drept o ade- 
vărată şcoală de artă dramatică. 

Nu pot uita nic. un moment că în compania soţilor Bulandra mi-am realizat 
multe din dorințele mele artistice, pentru care părăsisem opereta. În acest teatru 
am simţit cele mai mari emoţii din viața mea; acolo, am putut să arăt că sint 
pregătit şi că pot să fac mai mult decit făcusem pină la intrarea mea în această 
companie. Rolurile mele şi diversitatea lor vorbesc: Magnificul încornorat, Domnișoara 
Nastasia, Neguțătorii de glorie, Michel Perrin, Cărăbușii, Papa se lustruiește, Topaze, 
Burghezul gentilom, Floarea de lămiiță, Domnul de la ora 5, Etienne, Marius, Omul 
care a văzut moartea, Omul fără identitate, Slugă la doi stăpini, Teatru la castel, 
Volpone şi alte 100 pe care le-am jucat pe scena teatrului Bulandra. 

În fiecare din aceste roluri, am căutat să-mi pun toată experiența şi toate 
însușirile mele artistice, dezvoltate prin cele citite, auzite sau văzute la distinșii mei 
colegi, romini sau străini. Acestora ie datorez toate realizările mele începînd din 
anul 1923. 


WWW .cimec.ro 


Goethe: Realitate ȘI aparență” 


Concepţia despre artă a lui Goethe s-a dezvoltat în intimă conexiune cu 
idealul său umanist. Pentru poet, omul cu viața lui, produs suprem al naturii, 
constituie însăşi esența artei. În acest sens, concepția goetheană reprezenta o pozitre 
înaintată opusă orinduirii sociale a epocii, în Germania. Explicindu-și idealul artistic, 
Goethe chema omul să se ridice pe o treaptă superioară, subințelegind prin aceasta 
eliberarea lui din condiția care-l împiedica să-și desăvirșească menirea. 

Frumosul artistic este, pentru Goethe, omul în suprema sa realizare corporală, 
morală şi spirituală: „,...ultimul produs al naturii mereu în dezvoltare este omul 
frumos. Ce-i drept, natura nu-l poate realiza decit arareori... În schimb, iată că 
apare arta: culme a naturii, omul devine conștient că este o întreagă natură, care 
trebuie iarăşi să dea naștere unei forme culminante. În felul acesta se dezvoltă, 
făcind să triumfe perfecțiunea şi virtuțile, alegind, orinduind, armonizind şi dind 
semnificație lucrurilor, pentru a se ridica în cele din urmă la plăsmuirea artistică, 
ce ocupă un loc însemnat alături de celelalte înfăptuiri ale sale... În alcătuirea ei 
spirituală (arta) absoarbe tot ceea ce e măreție, dăruire, dragoste nețărmurită, insu- 
flețind figura umană şi înălțind în același timp omul deasupra lui însuși...“ (studiul 
despre Winckelmann). 

Acesta este momentul teoretic în care se întîlnesc, în esență, ideile lui Goethe 
despre natură, societate şi artă. Şi în lumina acestui ideal artistic trebuie citit si 
înțeles articolul pe care-l reproducem mai jos. 


Într-un teatru german, scena reprezenta o clădire ovală, în formă de amfi- 
teatru, în lojile căreia mai mulți spectatori pictați pe pinză păreau să asiste'la 
ceea ce se petrece jos. Unii dintre spectatorii ,veritabili din parterul și lojile tea- 
trului şi-au manifestat nemulțumirea față de aceasta și s-au arătat indignaţi de 
încercarea de a li se înfățișa un lucru pe cit de neadevărat pe atit de neverosimil. 
Această întîmplare a dat loc la o discuţie, al cărei conţinut îl vom consemna cu 
oarecare aproximaţie aci : 

Artistul (prin mandatarul său): Să încercăm să găsim o cale de înţelegere. 

Spectatorul : Nu văd cum 'ați putea justifica un asemenea mod de a prezenta un 
spectacol. 

Artistul: Cind veniţi la teatru — nu-i așa? — nu vă așteptați desigur ca tot 
ce veți vedea acolo să fie adevărat şi real. 

Spectatorul : Nu! Cer însă ca totul să-mi pară cel puţin adevărat și real. 


* Titlul complet al articolului, publicat în revista „Propylien“* (1798), este: Realitate şi aparentă, 
Despre adevăr și veridicitate în opera de artă. O convorbire. 

Artistul: lertaţi-mă dacă, incercind să citesc in sufletul dumneavoastră, susţin că 
în nici un caz nu cereți acest lucru. 

Spectatorul : Ar fi ciudat dacă n-aş cere-o! Căci altminteri, de ce şi-ar mai da 
decoratorul silința să tragă toate liniile după cele mai stricte legi ale pers- 
pectivei, să redea toate obiectele în poziţia lor cea mai firească ? De ce s-ar 
mai studia costumele ? De ce s-ar cheltui atita pentru a mă transpune în 
epoca respectivă ? De ce tocmai actorul care exprimă cit mai real sentimen- 
tele e cel mai lăudat, actorul care — prin 'grai, poză şi gesturi — se apropie 
cit mai mult de adevăr, care îmi dă iluzia că nu mă aflu în fața unei ficțiuni, 
ci a unor fapte reale ? 

Artistul: Văd că vă exprimaţi destul de bine simțămintele; dar cred că 'e mai 
greu ‘decît vi se pare să vă dați destul de limpede seama de ceea ce simţiţi. 
Ce aţi spune dacă aş obiecta că spectacolele de teatru nu vă par nicidecum 
reale și că, dimpotrivă, vă dau doar o aparență a realităţii ? 

Spectatorul : Voi spune că faceţi subtilități care nu sînt altceva decit un simplu 
joc de cuvinte. 

Artistul : Şi eu imi voi permite să vă răspund că, dacă vorbim de manifestările 
spiritului nostru, nici un cuvint nu poate fi îndeajuns de delicat şi de subtil, 
şi că jocurile de cuvinte de acest fel corespund unor cerințe ale spiritului 
care, deoarece nu putem exprima de-a dreptul ceea ce se petrece în noi, 
caută să opereze prin contradicții, să atace problema din două părţi, pentru 
a putea pătrunde în miezul chestiunii. 

Spectatorul : Fie! Dar vorbiţi mai lămurit şi, dacă-mi este permisă rugămintea, cu 
exemple. 

Artistul : Exemple pot aduce ușor și in avantajul meu. Să zicem că sinteţi la operă; 
nu resimţiți o plăcere vie, o adevărată desfătare ? 

Spectatorul : Dacă spectacolul este bine pus la punct, una din cele mai mari desfă- 
tări din cite cunosc. | 

Artistul : Dacă insă cei de pe scenă se intilnesc şi se salută cintind, citesc ciîntind 
bilețelele pe care le primesc, îşi declară cîntind dragostea lor, ura lor, toate 
pasiunile lor, se bat şi mor cîntind, mai puteți spune că întreaga reprezen- 
tație sau cel puțin o parte a ei, vă pare reală ? Ba, v-aş întreba chiar dacă 
ea redă măcar aparența realității ? 

Spectatorul : Într-adevăr, dacă stau să chibzuiesc, n-aş mai putea s-o afirm. Din 
toate astea, parcă nimic nu-mi mai apare real. 

Artistul : Şi totuși, spectacolul vă satisface pe deplin. Nu mai încape nici o îndoială. 
E drept, îmi amintesc încă prea bine cum încercau unii să ridiculizeze spec- 
tacolul de operă, tocmai din cauză că e atit de izbitor de neverosimil, şi cum 
a continuat să fie totuși pentru mine, de cînd mă ştiu, un prilej de rară 
desfătare, şi asta cu atit mai mult cu cit spectacolul de operă devine din ce în 
ce mai bogat și mai desăvirşit. ...Şi nu vă simţiţi cu totul furat de închipuire 
la reprezentațiile de operă ? 

Spectatorul : închipuire ! N-aş vrea să folosesc cuvintul ăsta! Parcă da,! Parcă nu! 

Artistul: Vă aflaţi deci şi dumneavoastră în faţa unei contradicții totale, care imi 
pare mult mai gravă decit un simplu joc de cuvinte. 

Spectatorul : S-o luăm pe-ndelete şi vom lămuri astfel lucrurile. 

Artistul : De îndată ce lucrurile se vor lămuri, vom cădea şi noi de acord. Îmi per- 
miteţi să vă pun unele întrebări cu privire la chestiunea la care ne-am oprit ? 

Spectatorul : Este de datoria dumneavoastră, după ce ați provocat această confuzie, 
să-mi puneţi întrebări. 

Artistul: Nu vă place, aşadar, să numiţi închipuire stările de emoție în care vă 
transpune opera ? 

Spectatorul : Nu prea, şi totuşi este vorba de ceva care se apropie mult de ea. 

Artistul : Nu-i aşa că uneori aproape că uitaţi de dumneavoastră inşivă ? 

Spectatorul : Nu aproape, ci cu desăvirşire, dacă întreaga operă, nu numai scena res- 
pectivă, este izbutită. 

Artistul : Sinteţi deci încintat ? 

Spectatorul : Nu o dată mi s-a întîmplat să fiu. 

Artistul : Puteţi să-mi spuneţi şi în ce imprejurări ? 

Spectatorul : Mi s-a întîmplat de atitea ori, încît mi-ar veni greu să le înşir. 

Artistul : Şi totuşi, aţi spus-o: atunci, desigur, cînd totul se îmbină în chip armonios. 

Spectatorul : Fără doar şi poate! 

Artistul: Armonia vine oare din perfecțiunea reprezentației sau corespunde unui 
dat al naturii ? 

Spectatorul : Fără îndoială, din reprezentaţie. 

Artistul : Şi desăvirşirea e totuși un produs al artei. 

spectatorul : Desigur. 

Artistul : Înainte, am contestat într-un fel adevărul operei, susținind că ea nu pre- 
zintă nicidecum în chip verosimil ceea ce vrea să redea; dar, putem noi oare 
contesta un adevăr lăuntric, care izvorăşte din însăşi consecvența operei de artă? 

Spectatorul : Dacă opera e izbutită, firește că ea își formează o mică lume proprie, în 
care totul se petrece după anumite legi, trebuie să fie judecat după legile lui 
proprii şi se face simţit în felul său propriu. 

Artistul: Nu s-ar putea oare deduce din aceasta că adevărul artistic și adevărul 
natural sint două lucruri cu totul deosebite și că artistul n-ar trebui şi n-ar 
avea voie să se străduiască ca opera lui să pară o operă a naturii? 

Spectatorul : Şi totuşi, ea ne pare de multe ori o operă a naturii. 

Artistul : N-o pot nega. Dar în schimb, imi dați voie să fiu sincer? 

Spectatorul : De ce nu ? Doar nu ne-am propus să ne spunem numai amabilităţi. 

Artistul : Atunci, mă încumet s-o spun: numai unui spectator cu totul incult o operă 
de artă poate să-i pară o operă a naturii; și totuși, un asemenea spectator e 
iubit și prețuit de artist, chiar dacă se găsește pe treapta cea mai de jos. Din 
păcate însă, doar in măsura în care artistul coboară pînă la dinsul; niciodată 
spectatorul respectiv nu se va ridica odată cu artistul adevărat, dacă acesta 
trebuie să-și ia zborul spre înălțimile la care il îndeamnă geniul său, pentru 
a-şi desăvirşi în întregime opera. 

Spectatorul : Îmi pare ciudat, dar putem discuta. 

Artistul : N-aţi discuta dacă n-aţi fi urcat și dumneavoastră o treaptă superioară. 

Spectatorul : Permiteţi-mi dar să încerc să pun eu însumi ordine în cele discutate 
pînă acum și să merg mai departe; permiteţi-mi să fiu de data asta eu acela 
care pune întrebările. 

Artistul : Cu atit mai bine. 

Spectatorul : Spuneaţi că numai omului incult opera de artă îi poate părea operă a 
naturii. 

Artistul : Desigur ! Amintiţi-vă de păsările care zburau în jurul cireşelor pictate de 
un maestru. 

Spectatorul : De acord. Dar nu e oare asta o dovadă că fructele au fost pictate cu 
măiestrie ? i 
Artistul : De loc! Îmi dovedeşte cel mult că amatorii aceștia n-au fost decit nişte 

biete vrăbii. 

Spectatorul : Totuşi, nu pot să nu consider un astfel de tablou ca fiind o operă 
măiastră. 

Artistul : Vreţi să vă povestesc o intimplare mai recentă ? 

Spectatorul : Ascult de obicei cu mai multă plăcere poveştile decit raționamentele. 

Artistul: Un mare naturalist avea in casă, printre alte animale, o maimuţă, care 
într-o bună zi dispăru ; după lungi căutări, dădu de ea in bibliotecă, unde ani- 
malul şedea pe jos, dar in jurul lui stăteau risipite nişte gravuri dintr-un 
album de istorie naturală. Surprins de acest studiu asiduu, stăpinul se apropie 
și văzu, spre mirarea şi ciuda lui, că lacoma maimuţă mincase toți gindacii 
pe cate ii găsise reprodușşi în pozele cărții. 

spectatorul : Povestea e destul de nostimă. 

Artistul : Şi, sper, concludentă. Doar n-o să puneţi aceste ilustrații aiături de tabloul 
unui mare artist ? | 

Spectatorul : Nu tocmai! 

Artistul : Dar o să puneţi maimuța alături de amatorii inculți ? 

Spectatorul : Asta da, şi mai ales de cei lacomi! Îmi sugeraţi un gind ciudat. Nu 
cumva amatorul incult cere ca o operă de artă să fie naturală, tocmai pentru 
a o putea savura ca pe un lucru real, într-un chip uneori simplist şi chiar 
vulgar ? 

Artistul : Sint cu totul de această părere. 

spectatorul : Şi susțineți deci că un artist, care caută asemenea efecte, se înjoseşte ? 

Artistul : Este convingerea mea cea mai adincă. 

Spectatorul : Mai constat totuși, în cele ce spuneţi, o contradicție. Adineauri, şi de 
altfel şi cu alte ocazii, mi-aţi făcut cinstea să mă socotiți printre amatorii cel 
puţin semicultivați. 

Artistul : Printre amatorii pe cale să devină cunoscători. 

spectatorul : Atunci, spuneţți-mi: de ce o operă de artă îmi pare și mie naturală? 

Artistul : Deoarece corespunde celei mai bune părţi a firii dumneavoastră, deoarece 
este o operă care întrece natura, dar nu e în afara ei. O operă de artă perfectă 
este o operă a spiritului omenesc și, de aceea, o operă a naturii însăşi. Dar 
cuprinzind obiectele izolate într-un singur tot şi acceptind chiar și pe cele mai 
comune în toată semnificația şi importanța lor, ea depășește cadrele naturii. 
Opera de artă vrea să fie înţeleasă de către un spirit care s-a format şi dez- 
voltat armonios şi care găseşte ceea ce e remarcabil și desăvirșit, ca fiind pe 
măsura firii sale. lată ceea ce amatorul de rind nu poate pricepe; el tratează 
opera de artă ca pe o marfă, pe care o poate găsi pe piață, pe cînd amatorul 
edevărat nu vede numai adevărul reproducerii, ci şi calităţile selecţiunii, spirituali- 
tatea compoziţiei, suprapămintescul microcosmosului artistic ; el simte că pentru 
a savura opera trebuie.să se ridice pînă la nivelul artistului, să se concentreze 
în afara vieţii sale risipite, că trebuie să conviețuiască cu opera de artă, s-o 
vadă de mai multe ori şi, prin aceasta, să-i asigure o existență superioară. 

Spectatorul : Bine, prietene! Mi s-a întimplat ca într-o expoziție de tablouri, la 
teatru sau în faţa altor genuri de creaţie, să încerc asemenea simţăminte şi 
am intuit oarecum ceea ce pretindeți dumneavoastră de la un spectator. În 
viitor mă voi observa cu și mai multă atenție şi voi căuta să adincesc operele 
de artă; dar, dacă nu mă înșel, ne-am îndepărtat foarte mult de la obiectul 
discuţiei noastre. Aţi vrut să mă convingeţi să admit ideea prezentării pe 
scena operei noastre a unor spectatori pictaţi pe pinză ; dar nu văd încă, oricit 
ne-am înţeles pînă aici, cum veți apăra şi această licență și sub ce rubrică 
ințelegeţi să-i plasați pe aceşti spectatori pictați. 

Artistul : Din fericire, opera se reprezintă astăzi din nou; desigur că nu veţi ocoli 
acest spectacol ? 

Spectatorul : Nicidecum ! 

Artistul: Dar oamenii pictaţi !... 

Spectatorul : Nu mă vor speria, deoarece mă consider superior unei vrăbii. 

Artistul : Aş dori, în interesul nostru comun, să ne reintilnim cit mai curînd. 


În romineşte de Iosif C. Mătăsaru 

Stanislavski, Knebel... şi noi 


În numărul 1 al revistei „Teatrul“ a fost publicat articolul „Ştiinţă sau empi- 
rism ?“ al maestrului Ion Finteşteanu. 

Vorbind despre „ambianța solemnă“ — condiție fundamentală a procesului de 
creație scenică —, despre rolul activ al regizorului, despre munca actorului cu sine 
însuşi şi despre perspectiva rolului, domnia-sa încheie: „...incă sînt uzitate metode 
empirice în teatrul nostru... Pentru a le lichida, este nevoie ca regizorii şi actorii 
să studieze şi să aplice cu convingere învăţătura transmisă de înaintașii noştri, care 
au creat şcoala noastră realistă: Constantin Nottara, Iancu Petrescu, Aristide Deme- 
triad, Nicolae Soreanu, Paul Gusty ; să îmbogăţească această școală cu metoda ştiin- 
ţifică în munca artistică, pe care ne-o pune la dispoziție marea, incomparabila expe- 
riență de teatru a lui Stanislavski“. 

Subscriind întru totul conţinutul şi concluzia articolului maestrului Finteşteanu, 
Mihai Raicu reia discuţia în numărul următor al revistei, în articolul intitulat „„Despre 
analiza în acţiune“. Comentind metoda „analizei în acțiune“, susținută de regizoarea 
sovietică M. Knebel, M. Raicu ne lămureşte că aceasta constă în ridicarea actorului, 
in timpul perioadei de lucru „la masă“ și aducerea lui pe scenă pentru a acționa. 
Comparind punct cu punct fazele acestei metode cu metoda „acțiunilor fizice“ a lui 
Stanislavski, după ce ne relatează experienţele făcute de unii regizori şi studenți- 
regizori în sensul „metodei Knebel“, M. Raicu trage concluzia că „in teatrul rominesc, 
lămurirea aplicării practice a sistemului Stanislavski este o sarcină de seamă a acto- 
rilor şi regizorilor noştri“. 

Faptul că un actor şi regizor de categoria maestrului Finteșteanu și un regizor 
tînăr îşi unesc glasurile, cerind teatrului rominesc să crească spre desăvirşire, să 
devină o artă conştientă de misiunea sa, de limitele şi de legile ei, nu poate fi decit 
îmbucurător. 

Ani şi ani, pe parcursul unei lungi perioade din existența teatrului rominesc, 
vocile puţine ale celor care cereau această elementară limpezire au fost înăbuşite de 
corul asurzitor al celor ce considerau că rominul s-a născut nu numai poet, ci şi 
actor şi că teatrul se poate face foarte bine numai „după ureche“. Partizanii „instinc- 
tului“ şi ai „talentului înnăscut“ abuzau şi mai abuzează încă și acum de exemplul 
lui Iancu Petrescu. E mai comod pentru lenea și superficialitatea unora dintre noi 
să contăm pe sfintul duh, decit pe voința şi perseverența noastră. Iată însă că lucru- 
rile n-au putut și nu pot merge aşa. Nu numai Stanislavski — a cărui viață şi operă 
au însemnat un efort neîntrerupt pentru stabilirea unor baze solide ale artei teatrale — 
dar şi Gordon Craig, Jacques Copeau, Louis Jouvet, Charles Dullin şi mulți alţi oameni 
de teatru ai veacului nostru au luptat și luptă încă în acest sens. Flaubert scria: 
„A venit clipa să dăm artei (în genere) aceeași perfecție ca științelor fizice, cu 
ajutorul unei metode inflexibile“ ; iar Gordon Craig, în 1908, adăuga: „,Teatrul nu 
și-a găsit incă acel mod de expresie nou, unic, care să-i permită să fie o artă“. 
Din 1908 s-au schimbat multe. Cei mai sus citați și Stanislavski, mai cu seamă, au 
făcut mult pentru despotmolirea teatrului din empirism. Asemenea strădanii au depus 
și mulţi din oamenii noştri de teatru din trecut. În zilele noastre, eforturile pentru 

aşezarea teatrului pe temelii artistice solide sint cu osebire susținute. Mai rămine 
însă mult de făcut, pentru ca teatrul nostru să ajungă la o artă desăvirşită. 

Ca să ne dăm seama ce anume este încă de făcut, trebuie să pornim însă de 
la cunoaşterea adincă a realităţii noastre teatrale. 

Să „facem punctul“, cum spun navigatorii. Să știm precis unde ne aflăm, ca să 
știm apoi incotro pornim. 

Privind înapoi, va trebui să recunoaștem, împreună cu maestrul Finteşteanu, 
că „in ultimii ani teatrul a făcut la noi progrese remarcabile“. 

Într-adevăr, numărul teatrelor a crescut considerabil, au apărut teatre în 
aproape toate regiunile ţării, cu actori din ce în ce mai mulţi şi mai buni, s-au 
născut dramaturgi noi, şi cu ei o nouă dramaturgie; încep să răsară regizori tineri 
aiături de cei vechi şi cunoscuţi; un repertoriu bogat şi variat aduce la teatru un 
public viguros, setos de cultură şi artă, care se înmulțește şi se dezvoltă văzînd 
cu ochii. | 

Toate astea sint realități. Maestrul Finteșteanu spune însă mai departe că 
„munca artistică se bazează astăzi, în teatru şi institut, pe o metodă științifică“. Este 
adevărat că, în cuprinsul articolului, sint semnalate unele deficiențe care infirmă în 
bună măsură afirmația de mai sus, dar tonul general rămine foarte optimist. Autorul 
articolului pare că nu consideră problema prea gravă şi că acordă teatrului rominesc 
perspectiva destul de apropiată ca, numai prin citeva reforme privind atmosfera de 
creaţie, etica regizorului și a actorului şi metoda de lucru, să atingă culmile rivnite 
de Stanislavski şi bătrinii noştri realiști.| Atit de scurt și aparent uşor să fie drumul 
de la „empirism“ la „știință“ ? Atit de repede se poate trece de la „meșteșug“ la 
artă ? Îmi permit ca aici să nu mai fiu de acord cu maestrul Finteşteanu. E o mică 
chestiune de proporții, de optică. Maestrul Finteșteanu vede lucrurile pe măsura 
domniei-sale. Dacă toți oamenii noștri de teatru ar avea seriozitatea, spiritul. de 
metodă, capacitatea intelectuală şi calitatea artistică de care a dat dovadă o viață 
întreagă actorul, regizorul și profesorul Ion Finteşteanu, nici nu s-ar fi putut vorbi 
la noi de empirism. 

Dar, din păcate, nu e tocmai așa. Tocmai de aceea, mi se pare încă mai departe 
de miezul problemei punctul de vedere al lui Mihai Raicu. El nici măcar nu mai 
observă lipsurile semnalate de maestrul Finteşteanu, ci se ocupă exclusiv de „analiza 
în acţiune“, ca şi cum terenul e pregătit, condiţiile create, și nu mai rămine decit să 
găsim „metoda“ cea mai eficace şi mai rapidă pentru a ridica teatrul rominesc cu o 
treaptă mai sus. 

Nu e o imputare. Bănuiesc că nici n-a avut intenţia să arate de unde trebuie să 
pornim, ca să iîmplinim „saltul calitativ“ al teatrului nostru, ci, pur și simplu, a vrut 
să ne prezinte şi să he propună o metodă de lucru mai bună. Dacă a vrut numai 
atit, a reuşit de minune. Analiza lui e lămuritoare decola Tei pentru cei ce au citit 
sau n-au citit articolul regizoarei sovietice. 

Dacă insă socotește metoda Knebel drept singurul remediu pentru îndreptarea 
lipsurilor ce se pot imputa teatrului nostru, cred că greșește. 

Orice om de teatru cu bun simţ recunoaște covirșşitoarea importanță a învăţă- 
mintelor lui Stanislavski. Eu unul mărturisesc că mă incintă incă mai mult „varianta 
Knebel“ decit clasica metodă a acţiunilor fizice. Dar nici una, nici alta nu pot fi con- 
siderate un fel de „Sesam, deschide-te!* pentru ansamblul problemelor teatrului 
nostru. În sensul strict dialectic, aş spune că nu putem porni de la sisteme și metode 
(de la „suprastructură“, ca să zicem așa), ci de la baza umană, de la plămada acto- 
ricească (adică de la „structură“). 

Plămada aceasta, elementul om-actor, trebuie să fie prima noastră preocupare, 
dacă vrem să croim haine frumoase şi trainice pentru noul teatru rominesc. 

Nu încape discuţie că, pînă la urmă, ne vom sluji printre altele și, în prim 
plan, de țesătura solidă Stanislavski-Knebel (bineînțeles pe urzeala noastră Nottara- 
Gusty), dar totul trebuie să fie pe măsura actorului nostru. Altfel, hainele, oricit de 
frumoase, ar risca să-i fie prea largi sau prea strimte, cu siguranţă incomode şi 
poate chiar de prisos. 

Îmi îngădui să vorbesc astfel în numele unei experiențe care, dacă n-a putut 
cuprinde prea mult în timp, a cuprins, prin forța împrejurărilor, ceva mai mult în 
adincime și în diversitatea aspectelor teatrul rominesc contemporan. 

În ultimii ani, am lucrat la Teatrul Naţional „I. L. Caragiale“, într-un teatru 
din regiune și la o clasă de regie din Institut. S-ar putea spune, în mic, că am cunos- 
cut cele mai importante medii ale teatrului nostru. 

Cu fiecare etapă nouă în munca mea, cu fiecare experiență nouă, am simțit 
tot mai acut nevoia de ridicare a nivelului artistic al teatrelor noastre. 

Peste tot, la Naţional, la Institut, sau la teatrul din capătul tării, m-a izbit 
dureros caracterul diletant, de improvizație, care stă uneori la baza creaţiei noastre 
scenice. 

Se poate spune oare că, în ultimii ani, la noi se aplică o metodă științifică? 
Nu cred. Excepţiile nu fac decit să confirme regula. 

Ce ar trebui să facem ca să ajungem la stadiul de a putea aplica o metodă 
științifică ? Răspunsul îl vom găsi în orice teatru care a avut momente de creație 
autentică, şi mai ales în experiența lui Stanislavski. 

Care e secretul lui Stanislavski ? Foarte simplu. El a înțeles că o sămință nouă 
nu poate da roade decit într-un pămînt bun și bine lucrat. 

Cu trudă şi cu răbdare, el a injghebat de-a lungul unei vieți intregi o trupă 
selecționată, care a devenit curind un ansamblu închegat, omogen, de un înalt nivel 
cultural şi artistic, animat de aceleaşi nobile principii etice. În acest pămînt, lucrat si 
îngrijit fără răgaz, a aruncat el sămința unei metode şi a cules roadele unui sistem. 

Aşa au zămislit și Davila, Nottara şi Gusty teatrul nostru realist. După aceştia, 
Victor Ion Popa (constrins să se multumească cu actori în general modești, din cauza 
concurenţei teatrelor mercantile) și, mai tirziu, Marietta Sadova au încercat şi ei să 
înjghebe teatre cu temelii mai adinci și mai solide, sprijinite pe ansambluri ar- 
monioase. 

Nu ştiu dacă voi reuşi să scot în evidență destul de limpede importanța elemen- 
tului uman in croirea unor drumuri noi, adică importanța relaţiilor dintre structura si 
calitatea individului, de o parte, și structura, calitatea și omogenitatea colectivului, de 
cealaltă parte. 

Pe aici ne întilnim cu „echipa“, cu „limbajul comun“, cerute cu crescindă in- 
sistență. în ultima vreme, de oamenii noştri de teatru. 

Ce metodă, ce sistem se pot aplica unei mase amorfe, fără criterii comune în 
aplicarea unui principiu comun, pentru atingerea unui ţel comun ? 

De ce Teatrul Naţional, „prima scenă a ţării“, nu mai e ce a fost? Pentru că 
înainte avea o structură omogenă, pe care acum nu o mai are. Înainte, dascălii mai 
sus-pomeniţi creşteau actorul — din primul an de conservator pînă cind ajungea 
societar — in acelaşi spirit: în spiritul continuității tradiţiilor și a! învățămintelor 
artistice lăsate moștenire de marile figuri ale teatrului rominesc; în spiritul unei 
munci serioase şi perseverente pentru o artă scenică realistă, care, chiar dacă nu 
atinsese culmile desăvirșirii și uneori era abătută spre alte orizonturi de alți regizori, în 
orice caz, prin Nottara și Gusty tindea către păstrarea nealterată a bunelor traditii. 

Nu e un secret pentru nimeni că structura actuală a Naţionalului e oarecum 
hibridă. Din „vechiul Naţional“ au rămas destul de puţini actori care să ştie să 
exprime în chip practic acel spirit de continuitate al tradițiilor noastre. Au plecat 
maeștrii Şahighian, Vraca, Critico, Valentineanu. Nu mai sint Sonia Cluceru, Băltăteanu, 
Mihai Popescu. Actorii valoroşi veniți din fostele teatre particulare cu greu se pot 
suda cu vechea gardă, pe'care o reprezintă doar o mină de mari și recunoscute valori. 
Alături, îşi duc o viață artistică umbrită, o generație de actori mijlocii ca vîrstă şi ca 
posibilități și o mină de tineri dezorientaţi, intraţi cu mari nădejdi la „Naţional“, dar 
lăsați să crească în voia domnului, ca bălăriile. Din armata asta de actori s-ar putea 
face cu ușurință citeva teatre (de pildă, unul de dramă, unul de satiră și încă unul 
de tineret), dar foarte greu un teatru care să amintească și să poarte mai departe, 
imbogățindu-le, vechile virtuți ale ,„„Naționalului“. 

În adevăr, cum s-ar putea închipui o metodă unitară de lucru, oricit de legată 
de vederi ştiinţifice, verificate, care să poată mula un asemenea conglomerat ? 

În celelalte teatre din București situaţia nu e cu mult deosebită. În general, 
teatrele bucureştene se caracterizează printr-un nivel ideologic, cultural și artistic 
destul de inegal, şi prin colective foarte ieteroclite. 

În ceea ce privește teatrul din ţară, Decada a putut da o perspectivă de ansam- 
blu. Dacă se poate considera o performanţă remarcabilă saltul făcut de majoritatea 
teatrelor din regiuni, de la spectacolele aproximative de acum cîțiva ani la ceea ce 
am văzut la sfîrşitul lunii mai, ar fi o copilărie să nu recunoaștem că empirismul este 
încă în floare şi în multe din aceste teatre, că structura multor colective este departe 
de a fi satisfăcătoare, că abundența și diversitatea de „maniere“ de a face teatru nu 
ne îngăduie încă să vorbim despre roadele vizibile ale unei munci ştiinţifice. 

Am văzut la Decadă decalajul dintre maniera de joc vetustă a unora dintre 
actori și interpretarea proaspătă a altora, înlăuntrul aceluiași teatru, sau (ceea ce e 
mai grav) inlăuntrul aceluiaşi spectacol. Ilustrativ ni se pare în acest sens turneul 
teatrului din Cluj cu piesele Avansarea șefului, Într-un ceas bun şi Pygmalion, unde 

am avut impresia că vizionăm nu trei spectacole ale aceluiaşi teatru, ci trei teatre 
diferite. 

Am mai văzut că acolo unde colectivul e amorf şi regizorul lucrează după reţete 
anacronice, apar spectacole care agravează lipsurile textului (vezi Torpilorul roşu- 
Constanţa). Şi, în sfîrşit, am văzut cu bucurie că acolo unde există colective omogene 
şi regizori inteligenţi și talentaţi, ca la Galaţi şi la Baia Mare — secția maghiară, 
rezultatele sint miraculoase, chiar dacă actorii sînt tineri şi destul de neexperimentați. 

Nu e oare prematur, în această situaţie, să vorbim despre detalii de metodă, 
inainte de realizarea unei omogenități a colectivelor noastre de teatru ? 

Si acum, cite ceva despre Institut. 

Cel mai puţin cunoscut, dar poate cel mai important sector al teatrului romi- 
nesc actual este Institutul de teatru. Aici se află răsadurile viitorului, „,„pădurea 
tinără“. De aici ar trebui să pornească înzdrăvenirea teatrului nostru. 

După patru ani de activitate in corpul didactic al Institutului, îndrăznesc să 
spun că perspectivele acestea sint încă de domeniul viitorului. E adevărat că mulţi 
profesori (intre care — fără complezenţă — se numără maestrul Ion Finteşteanu şi 
Mihai Raicu) incearcă să lucreze după o metodă cu adevărat științifică, dar nu toţi 
profesorii au căzut de acord asupra unicităţii acestei metode. Încercările timide şi mo- 
deste, ca la orice început, ne dau totuși dreptul să sperăm că viitoarele generaţii de 
actori și regizori vor avea de spus un cuvint incă mai greu decit în decada care a 
trecut. 

Recapitulind, trebuie să tragem concluzia că prima etapă în procesul de dări- 
mare a empirismului din teatrul rominesc şi de reclădire cu material nou, pe vechile 
tundamente ale tradiției noastre, a unei adevărate arte scenice realiste romineşti, este 
o fază de triere, eliminare și selecţionare. 

Ar urma o fază de regrupare a elementului uman, după nivel şi afinități artis- 
tice, care sperăm că ar duce la acea structură omogenă a colectivelor de teatru, fără 
de care nu se poate concepe un limbaj comun. 

Cu asemenea colective unitare, armonioase, educate ideologic şi artistic într-un 
spirit nou, cu un repertoriu ales cu consecvență pe profilul teatrului, s-ar putea porni 
cu sorți de izbindă la aplicarea unei metode ştiinţifice, către o înaltă artă teatrală. 

Orientindu-se din capul locului după principiile de mai sus, aceste colective — 
vechile teatre restructurate sau formații noi — vor putea să-şi contureze un stil 
propriu. Cu condiţia, insă, de a fi însufleţite de același nobil avint artistic și de a fi 
conduse de adevăraţi animatori, competenţi și generoși, în sfîrşit, cu condiţia de a 
fructifica experiența și contribuţiile metodologice ale celor capabili să aducă lumini 
noi și, în primul rind, ale lui Stanislavski şi Knebel. 

O asemenea mișcare înflăcărată va trebui să pornească de pe băncile Institutului 
şi să continuie pe scenele tuturor teatrelor din ţară. În ea vor trebui să se integreze 
dramaturgii, regizorii, pictorii, actorii... și publicul, pe care trebuie să-l învăţăm să 
fie continuu la înălțimea unei asemenea arte. 

Domingo Piga: „Caragiale... scriitor chilian” 


Pe regizorul chilian Domingo Piga am reu- 
şit să-l întilnim în răgazul scurt dintre două 
vizite, prevăzute în programul oaspetelui sud- 
american. Am profitat de acest prilej spre a-i 
solicita citeva date în legătură cu viata teatrală 
din Chile şi mai ales despre activitatea Teatrului 
Experimental al Universităţii din Chile, al cărui 
regizor şi codirector este. 


— Din informaţiile destul de generale pe 
care le deținem despre Teatrul Experimental, 
ştim că ați montat acolo un spectacol Caragiale. 
Cind şi cu ce prilej? 

— Stagiunea trecută, am prezentat come- 
dia O scrisoare pierdută. Înscrierea lui Caragiale 
in repertoriul nostru nu era legată de un eve- 
niment special, ci, a corespuns obiectivelor mari 
pe care le urmăreşte Teatrul Experimental al 
Universităţii din Chile, de la înfiinţarea sa. 

— Titulatura formației dv.: Teatrul Ex- 
perimental al Universităţii din Chile corespunde 
unei situații de fapt ? 

— Teatrul Experimental a luat naştere în 
anul 1941, sub egida Universităţii din Chile, 
din iniţiativa unui grup de profesori şi studenţi. 
Directorul teatrului era Pedro de Lavarra, pro- 
fesor de limba spaniolă, un pasionat al teatru- 
lui. Actorii și tehnicienii au fost recrutaţi tot din rîndurile profesorilor şi studenţilor. 

Lucrind sub egida Universităţii, sintem totuşi un teatru autonom, cu o formă 
de organizare proprie. Teatrul este condus de un comitet executiv din care fac parte 
şefii diferitelor secţii. Prin vot secret, consiliul alege din rîndurile sale pe directorul 
teatrului, regizorul principal şi pe administrator. Tot consiliului executiv îi incumbă 
rezolvarea problemelor importante ale activităţii noastre şi, în primul rind, aceea 
a repertoriului. 

— Lucrați de mult în cadrul acestui teatru ? 

— De la înfiinţarea sa. Eram student, de 19 ani, în anul II la drept şi anul I 
la pedagogie, cind am luat pentru prima „oară legătură cu teatrul. Patima teatrului 
a încolțit repede în inima mea şi din jurist și profesor de limba spaniolă, am devenit 
regizor de teatru. 

— Vorbeaţi mai înainte de obiectivele mari ale teatrului. Vreţi să le precizati ? 

— Formaţia noastră şi-a propus să popularizeze autorii clasici, moderni, să 
stimuleze dramaturgia națională, să formeze o şcoală teatrală națională, și implicit, 
să educe cadre tinere actoricești şi regizorale. Astfel, de la bun început, Teatrul 

Experimental şi-a ales un drum mult deosebit de cel al altor teatre chiliene je azi 
ca şi din trecut. Mișcarea noastră teatrală, ale cărei perioade de înflorire se situează 
spre sfîrşitul secolului XIX și în preajma anului 1920, a cunoscut şi cunoaşte şi 
astăzi sistemul impresarilor. În general, din rîndurile actorilor, se aleg şefi de com- 
panii teatrale. Comanditate şi dirijate de diverşi impresari, aceste companii urmăresc 
un singur ţel: cel comercial. Situaţia de azi este caracteristică şi pentru trecut, 
sau viceversa. Spre deosebire de aceste formaţii, Teatrul Experimental s-a constituit 
pe sistemul asociaţiei. 

— Trebuie să deducem din cele spuse de dv. că Teatrul Experimental nu este 
un teatru comercial ? 

— N-a fost niciodată. Deși ne-am început activitatea ca o formaţie de ama- 
tori, astăzi sintem un teatru profesionist de stat, singurul, de altfel din Chile. Re- 
gizorii, actorii şi tehnicienii sint salariaţii Universității şi deci ai statului, în măsura 
in care Universitatea din Chile este de stat. 

— Şi activitatea teatrului ? 

— La început modestă, cu un singur spectacol duminică dimineaţa pe scenele 
teatrelor profesioniste, care ne ofereau adăpost, sau în săli de cinema. Primele spec- 
tacole au fost primite cu multă bunăvoință. Timp de șase ani am jucat în aceste 
condiţii. Au fost ani de căutări, de studii. În acest răstimp, am efectuat călătorii 
de studiu in Europa: am cunoscut tradiţiile și curentele teatrale din Anglia, Franţa, 
Italia. Abia în noiembrie 1954 am dobindit o sală proprie, situată în centrul ora- 
șului „Antonio Varas“. Avind o capacitate de 500 de locuri, sala, iniţial destinată 
unui cinematograf, este prevăzută cu o scenă foarte mică: șapte metri lungime 
şi şase metri adincime; în schimb, are o înălțime de 30 metri. De atunci, luptind 
cu ingratitudinile scenei, prezentăm spectacole seară de seară ca orice teatru pro- 
fesionist. 

— Din ce se compune repertoriul dv. ? 

— În primul rind, din lucrările dramaturgiei clasice engleze, spaniole, franceze, 
italiene, ruse. În al doilea rînd, încercăm să valorificăm dramaturgia chiliană din 
ultimele secole, din păcate, uitată de mulţi. În al treilea rind, din lucrările dramatur- 
giei contemporane chiliene şi străine. În felul acesta, îl jucăm pe Moliere, Cehov şi 

Calderon dela Barca, Garcia Lorca, Pirandello, Giraudoux, Anouilh, Requenna, Buero- 
Vallejos (un scriitor spaniol modern). Considerăm însă că o mișcare teatrală nouă 
impune o dramaturgie nouă. În acest sens, eforturile noastre converg spre stimula- 
rea dramaturgiei autohtone. Pe această linie am înregistrat unele succese. Vă pot 
cita cițiva dintre dramaturgii formați de teatrul nostru: Maria Assuncion Requenna, 
Luco Cruciaya şi Daniel Barros. Pe de altă parte, revista noastră de teatru „Teatro“ 
publică lunar cite o piesă, contribuind în acest fel la dezvoltarea dramaturgiei 
noastre. 

— Înscrierea unei piese în repertoriu este legată de o aprobare din partea Uni- 
versității ? 

— În ultima instanță, desigur. Întimpinăm suficiente dificultăți din partea 
Consiliului Universităţii. Trebuie să ţineţi seamă de situația internă din Chile, pentru 
a înțelege pe ce coordonate se situează îndeobşte diferendele noastre. 

— Ce lucrări figurează în repertoriul stagiunii 1955/1956 ? 

— Întii, o precizare: stagiunea noastră teatrală nu se extinde pe doi ani, ci 
pe unul. Diferenţele de latitudine geografică dintre Europa și America de sud 
determină şi o altă împărțire a anului în anotimpuri: respectind tradiţiile teatrale, 
stagiunea începe toamna, adică în aprilie, şi sfirșește vara, în decembrie. Stagiunea 
anului 1955 am deschis-o cu o piesă italiană, Un caz interesant, de Buzatti. Am 
montat apoi o piesă chiliană a lui Luco Cruciaya, Văduva lui Apablaza. Au urmat 
Alcadele din Zalameea a lui Calderon dela Barca, Hedda Gabler de Ibsen, jucată 
cu prilejul comemorării scriitorului norvegian. Vom incheia stagiunea cu Pălăria de 
paie, a lui Labiche. 

— În repertoriul dv. apar genuri foarte diferite. Cărui public vă adresati cu 
precădere ? 

— Intelectualilor, salariaţilor, muncitorilor. În prima perioadă a activităţii 
noastre ne adresam ín special intelectualității. Astăzi, ca toate teatrele din Apus, 
iuptăm pentru ciştigarea spectatorilor. Aceasta prin repertoriu, stilul spectacolelor 
noastre şi prin politica de prețuri. Spre deosebire de teatrele dv., cu prețuri unice 
pentru toate zilele săptăminii, la noi, în zilele de lucru, cînd teatrul este frecventat 

cu precădere de salariaţi, preţul unui loc este mai scăzut (250 pesos) decit dumi- 
nica şi zilele de sărbători (400 pesos), cind majoritatea spectatorilor provin din rîn- 
durile păturilor avute. Folosim pe scară largă şi sistemul abonamentelor. În- afara 
acestor spectacole plătite, oferim în fiecare joi spectacole gratuite soldaţilor, elevilor 
şi studenților. 

— Spre ce şcoli regizorale se îndreaptă preferința dv.? Ne referim la cele 
create în Europa în ultimii 30 de ani. 

— Problema nu poate fi generalizată. În ultimă instanţă, totul depinde de 
gustul şi concepţiile unuia sau altuia dintre regizori. Unii înclină spre şcoala lui 
Copeau, alții spre şcoala engleză. Cei mai mulţi îl preferă pe Stanislavski. 

— Vorbeaţi la un moment dat despre formarea unei școli teatrale naţionale 
ca de un obiectiv important al Teatrului Experimental. Ce măsuri ați inițiat în 
această direcție ? 

— În 1948, a luat ființă o şcoală de artă dramatică, afiliată Universităţii. 
Pentru moment, școala nu se integrează în sistemul învățămîntului superior, deşi 
elevii trebuie să fie absolvenţii unei școli medii, iar primirea lor se face pe bază 
de concurs. Şcoala are trei secţii: regie, actorie şi tehnică, aceasta din urmă pre- 
gătind pictori, scenografi, creatori de costume şi machiori. Şcolarizarea durează trei 
ani, după care elevii mai fac un an de practică, chiar în teatrul nostru. În afara 
obiectelor de strictă specialitate, elevii școlii studiază istoria artelor, istoria teatrului, 
tehnica literaturii dramatice. Primul an e comun pentru toate secțile, elevii par- 
curgind în special materiile teoretice. Totuși, elevii actori şi regizori joacă chiar din 
primul an de şcolarizare, sub îndrumarea profesorilor. 

— Absolvenţii școlii sint angajații Teatrului Experimental ? 

— Nu-i o regulă generală. Ce: mai mulţi da. Unii însă sînt primiţi de cele- 
lalte teatre. 

— in afara Teatrului Experimental, care sînt instituțiile teatrale importante 
din Chile ? 

— În ordinea importanţei trebuie să citez în primul rind Teatrul Universităţii 
catolice din Santiago. Nu-i un teatru de stat, dar nici comercial nu este, fiind sub- 
venționat de Universitate. Dintre teatrele comerciale, cel mai de seamă este al 


Scenă din „O scrisoare pierdută“ 


WWW .cimec.ro 


Scriitorilor dramatici chilieni. În rest, abundă companii teatrale comerciale, născute 
şi destrămate prin voinţa diverşilor impresari. În ce priveşte celelalte oraşe ale 
țării, acestea cunosc mai ales o dezvoltată mișcare teatrală de amatori. 

— Întreprindeţi turnee prin țară şi străinătate ? 

— Condiţiile geografice ale ţării noastre sint destul de neprielnice deplasă- 
rilor. Teatrul dispune totuși de o formaţie specială de turnee, care vizitează în mod 
organizat celelalte orașe. În străinătate n-am fost încă, dar vom organiza un mare 
turneu în America Latină. 

— Întrețineți legături cu celelalte teatre ale Americii Latine ? 

— Cu unele, foarte strinse. Teatrul Experimental este considerat ca un ex- 
ponent al mişcării teatrale sud-americane. De aceea primim numeroase invitaţii din 
partea diverselor teatre, iar în școala noastră studiază şi mulți străini. 

— Am vrea să revenim la o întrebare anterioară şi să vă solicităm amănunte 
despre montarea spectacolului O scrisoare pierdută și reacția publicului. 

— Deşi am avut unele temeri în ceea ce priveşte caracterul iui pronunțat na- 
tional, publicul chilian l-a înţeles din plin pe Caragiale, gustindu-l ca pe un scriitor 
chilian. La fiecare din cele peste 50 de spectacole ale Scrisorii pierdute sala teatrului 
a fost plină. Rezolvarea scenică a spectacolului a fost legată, în primul rind, de 
posibilităţile reduse ale scenei noastre. De aceea am montat spectacolul numai în 
două decoruri în loc de trei, inițial prevăzute de text: decorul actului 1 şi III. Pro- 
fitind de înălțimea scenei, decorul actului III era suspendat şi coborit la momentul 
oportun. În felul acesta, pauza dintre actul II şi IIl era redusă la cinci minute. 
Finalul piesei, deși jucat in decorul actului I, a căpătat o rezolvare plastică nouă: 
deschizind uşa fundalului spre grădina casei şi luminind puternic scena, am creat 
o legătură organică între exterior şi interior. De altfel, unele din rezolvările scenice 
ne-au fost sugerate de monografia tipărită cu prilejul Centenarului Caragiale. 

Interlocutorul nostru își cercetă îngrijorat ceasul: depășisem de mult timpul 
îngăduit. Scuzindu-se, d-l Domingo Piga îşi ia rămas bun de la noi. 

Conducindu-l spre ușă, îi mai punem o ultimă întrebare: 

— Impresiile dv. despre teatrul nostru ? 

— Excelente. Am văzut o serie de spectacole deosebit de valoroase. Mi-a 
plăcut Marcel Anghelescu în Matei Millo, tot ansamblul la Trei generații. M-au im- 
presionat Apus de soare şi Pădurea. Am avut prilejul să asist la repetițiile cu Horia şi 
Volpone, lucru la fel de instructiv pentru mine, ca şi contactul nemijlocit cu 
oamenii de teatru din Romiînia. 

Zimbind adăugă : - 

— Am o singură observaţie de făcut: spectacolele sint mult prea lungi. 
Spectatorul chilian nu suportă un spectacol depășind două ore. În unele cazuri, 
piesa propriu-zisă nu e atit de lungă, în schimb pauzele sint exagerate... Desigur, 
observația mea nu se referă decit la aspectul formal al spectacolului teatral, nicide- 
cum la esenţa sa, care rămine remarcabilă. 

Ne-am despărțit în stradă, mulțumindu-i pentru informațiile căpătate şi pen- 
tru fotografiile înţățișind aspecte din spectacolul O scrisoare pierdută pe scena înde- 
părtatului Teatru Experimental din Chile. 


V. D. 

Motoo Hatta: „Teatrul japonez are origini străvechi”... 


Motoo Hatta — directorul şi regizorul-şef al Institutului de Regie din Tokio, 
membru al Comitetului Congresului Național al Culturii din Japonia — a participat 
treme de mai bine de 30 de ani, în calitate de director de scenă, la mişcarea demo- 
cratică a teatrului japonez. Împiedicat în anii războiului să-şi desfăşoare în chip orga- 
nizat activitatea, el și-a reluat-o abia după 1955, înfințind Institutul de Regie, pe 
care-l conduce. În afară de nenumărate piese tradiționale-autohtone, Motoo Hatta 
a pus în scenä la teatrul Skiji din Tokio: Visul unei nopți de vară de Shakespeare, 
Revizorul, Avarul, Tartuffe, Don Juan etc. 

Ca oaspete al redacției noastre, d-sa ne-a împărtăşit cîteva lucruri despre tea- 
trul japonez. 

— Teatrul japonez este complet diferit de teatrul european; la noi există 
forme foarte vechi, specifice. Astfel, cea mai veche manifestare este aceea denu- 
mită Bugaku, practicată în cadrul ceremonialului de curte şi care s-a menținut nu- 
meroase veacuri, înflorind mai ales în secolele VIII şi IX. Adusă din Coreea şi China, 
această formă spectacologică avea mai mult caracterul unui dans carnavalesc. Mai 
tirziu, teatrul s-a depărtat de curtea imperială, mutindu-și scena la curţile marilor 
moşieri și feudali. Noul teatru (Nogaku) însemna un pas înainte pe drumul perfec- 
ționării tehnicii dramatice. În faţa unor cercuri limitate de spectatori, pe scenă se 
desfăşura un fel de recital poetic cu acompaniament instrumental. Exista, conco- 
mitent cu acesta, aș putea spune o altă ramură — teatrul Kioben — adresată într-o 
măsură mai mare oamenilor de rind. Subliniez că la baza acestuia stăteau teme şi 
creații folclorice. 

— Dar teatrul Kabuki ? 


Teatrul Nô: măşti de marionete 


Teatrul Kabuki : scenă dintr-o piesă jucată în 1953 


— E forma sub care europenii cunosc mai bine teatrul japonez. Acesta e 
teatrul a cărui naștere se produce în secolul XVII, teatrul cu cea mai mare influență 
asupra publicului și susținut mai cu seamă de negustorimea orașelor. Teatrul Kabuki 
era un adevărat imn optimist închinat vieţii, o demonstrație a bucuriei de a trăi. 


Se cerea o mimică actoricească mai complexă, o mișcare scenică bogată, un acom- 
paniament muzical susținut. 


Aşa cum se intimplă de obicei, influența claselor stăpinitoare şi-a pus și 
in acest sector o amprentă negativă, impingind genul Kabuki spre un formalism 
exterior, estetizindu-l, în dauna adevărului vieţii, ducindu-l la scheme-şablon de genul 
dublei sinucideri din dragoste etc. 

— Influența teatrului european s-a făcut simțită, deci, destul de tirziu... 

— Într-adevăr, deşi celelalte ramuri ale artei, pictura, sculptura, muzica s-au 
dezvoltat, genul de teatru Kabuki a rămas în vechea sa albie cu teme feudale, 
lipsit de o dramaturgie modernă. A fost greu pentru regizorii, autorii şi actorii japo- 
nezi să studieze teatrul european. Dificultatea a fost sporită de necunoașterea lim- 
bilor străine, a obiceiurilor. 

În 1890 s-au făcut primele încercări de creare a unei școli moderne japoneze, 
la început cu o bază progresistă, realistă, apoi, odată cu intrarea Japoniei in orbita 
capitalismului (după războiul ruso-japonez din 1905), teatrul japonez a început să 
poarte pecetea societății în care el avea să se dezvolte. Şi, totuși, după 1907, mai 
multe grupuri de intelectuali progresiști dau un suflu nou de viață teatrului: apar 
societăți literare inaintate, apare „teatrul liber“, desigur fără a avea nici o înrudire 
cu mișcarea inițiată ceva mai devreme de Antoine în Franţa. Atunci se desemnează 
contururile teatrului japonez modern, apare dramaturgia modernă japoneză, orien- 
tată de profesorul Subboutri, şi mai ales de Osanay. În 1909 se traduc, la noi, pie- 
sele lui Shakespeare, se reprezintă intiia oară Ibsen. De fapt, asimilarea teatrului 
european s-a făcut neorganic, teatrul nostru orientindu-se mai mult pe o linie na- 
turalistă, manieră care avea să domine multă vreme teatrul japonez. 

Osanay a vizitat Europa, a cunoscut diversele curente teatrale, a stăruit asupra 
dramei ruse, şi mai ales a studiat de aproape sistemul Stanislavski. 

Ar trebui poate să pomenim cite ceva despre numeroasele dar efemerele com- 
panii teatrale care au dat spectacole cu piese europene, dar e mai bine să ne oprim 
asupra unei date importante din istoria teatrului japonez — anul 1921, anul formării 
„„Companiei dramatice de avangardă“. Conducătorii acestei companii au avut de 
înfruntat aprige represiuni polițienești. Creşterii mişcării muncitoreşti îi corespunde 
o nouă orientare a teatrului, tot mai apropiată de metoda realistă. Se reprezintă în 
fața publicului Mama de Gorki... În timpul războiului, conducătorii teatrelor cu 

orientare democratică, apropiați de clasa muncitoare, au fost arestați, schingiuiți... 
Abia în 1945, mişcarea teatrală a putut să-şi afirme principiile ei dramatice, prin 
grupurile de dramaturgi organizate, prin „Noua companie de dramaturgie“. Forțele 
de ocupație americane au exercitat şi ele măsuri restrictive împotriva manifestărilor 
noastre teatrale, cenzurînd uneori chiar piese americane, ca de pildă cele semnate 
de Odets sau Hellman ! 

Astăzi există în Japonia o bogată activitate teatrală, susținută de organizațiile 

muncitoreşti; de asemenea au apărut un număr mare de piese scrise de oameni 
ai muncii pentru spectacolele cu amatori. 
A Un rol însemnat în viaţa culturală a Japoniei îl joacă Congresul Naţional al 
Culturii, care cuprinde şi un departament de dramaturgie. Este o organizaţie în 
cadrul căreia cercurile de profesioniști se consultă între ei și dezbat în conferinţe 
felurite probleme, privind dezvoltarea artelor noastre. Printre altele, oamenii de 
teatru studiază felul în care s-ar putea grefa sistemul lui Stanislavski pe tradiţiile 
teatrului japonez. Străduința noastră — a încheiat Motoo Hatta — este de a pune 
teatrul japonez în slujba păcii și a democraţiei. Este mesajul pe care l-am descifrat 
și în frumoasele realizări ale teatrului rominesc... 


A. P. 

Între concluzii ȘI premise 


M-me de Staël îi scria într-un rind celebrului actor francez Talma: „Arta 
dumneavoastră este pentru mine mai presus de toate celelalte: e trecătoare ca 
tinerețea, frumusețea, fericirea, și tocmai imposibilitatea de a o fixa, cum se întimplă 
în pictură şi poezie, o face și mai prețioasă“. 

Un sentiment asemănător de regret, împletit cu un mănunchi de proaspete și 
trainice amintiri, am încercat parcă şi noi la închiderea admirabilului festival de 
primăvară al teatrului rominesc. Prea au fost multe momentele de autentică încin- 
tare artistică, prezente în desfășurarea paradei celor peste douăzeci de teatre, răsă- 
rite ca prin minune şi înrădăcinate acum temeinic în realitatea noastră culturală, 
pentru a ne putea despărți cu indiferență de ele. Şi încercind, după un scurt răstimp, 
să ne obiectivăm, să le privim cu o luciditate rece, trebuie să facem un efort, posibil 
numai în perspectiva necesității. 

Scepticismul celor care priveau cu o îngăduință amabilă această Decadă a 
dramaturgiei originale, ca şi entuziasmul nestăvilit al pasionatilor s-au transformat 
astăzi într-o convingere neclintită că evenimentul trăit de curind a fost neobişnuit 
şi că a lăsat dire adinci, cu neputinţă de ignorat, pe drumul dezvoltării fertile a 
teatrului nostru. 

Încetul cu încetul, dincolo de momentele de efuziune lirică, îşi fac loc o serie 
de constatări, care capătă tot maj mult dreptul de a-și zice concluzii. 

Un roi extrem de însemnat l-a jucat şi de data aceasta „„majestatea sa cu- 
vintul“. Cele mai valoroase realizări pe pianul artei teatrale au fost înregistrate 
de colectivele care au pornit de la texte cu necontestate valențe artistice. Tabelul 
premiilor inscrie pe locul întii reprezentarea Preludiului (Teatrul de Stat din Galati) 
și a Citadelei sfărimate (secția maghiară a Teatrului din Oradea), iar puțin mai 
încolo aceea a Zilelor obişnuite (secția maghiară din Baia Mare) şi a Ultimei ore 
(secția romină a aceluiași teatru), confirmind, fără drept de apel, însemnătatea con- 
siderabilă a piesei ca bază a spectacolului. 

Dacă afirmatia anterioară se vede contrazisă de frumoasele creații actoricești 
ale Cristinei Tacoi (Inima noastră), ale lui Gheorghe Leahu (Boieri și ţărani) sau ale 
Eugeniei Petrescu  (Atenţiune, copii !), în piese cu stingăcii, inadvertente literare, 
aceasta este datorită numai unei aparente. Fiindcă timbrul propriu, harul interpre- 
ților, s-a grefat în aceste cazuri tocmai pe existența, bogată în sensuri şi accente 
“emoționale, a cite unui personaj plămădit cu talent de autorii unor lucrări destul 
de slabe în ansamblul lor. 

În întilnirea prietenească, pasionată, cu textul dramatic, diferit situat pe scara 
valorilor literare, dar orientat invariabil pe linia investigației în teritoriul realității 
noi, regizorii și actorii teatrelor din regiuni au făcut o încurajatoare demonstratie. 
Ei ne-au dovedit că adevăratele forțe artistice pe tărimul teatrului există, abundă, 
pe întreg cuprinsul țării. 

Crin Teodorescu, Grof Ladislau, Mihai Dimiu, Harag Gyorgy au răspuns răs- 
picat, prin inteligentele și originalele lor compoziții regizorale, acelora care, de la 
o vreme, se lamentează, cu respirația întretăiată, pe tema unei crize acute a direcției 
de scenă. Am fost ispitit, după fiecare spectacol realizat de cei de mai sus, să mă 

adresez unor conjrați de ai lor bucureșteni, arătindu-le că mănușa îndrăznelii crea- 


toare, pe care ei o aruncă în ultima vreme mereu — din păcate, mai cu seamă în 
coloanele gazetelor — a fost ridicată şi e în miini bune. 
Tot aşa cum îmi căutam interlocutorul — care s-a tot îndoit de eficiența in- 


juziei tineretului în teatru şi a educației artistice primite la Institut —, cind m-am 
trezit profund emoționat în stal de realizările excepționale ale Cocăi Andronescu, ale 
Imi Matei Alexandru, Dana Comnea, Genoveva Preda, Eliza Plopeanu, lon Vilcu, Cseke 
Sándor ş. a. Tinerii aceștia, cu distincte personalități actoricești, şi-au dat cu succes 
examenul în Decadă pe partiturile unor eroi pozitivi — nu totdeauna desăvirşit 
întruchipați incă pe scena rominească —, care ne-au sedus, solicitind imperios iden- 
tificarea, la dimensiunile reale, cu contemporanii noştri. 


Pînă şi critica dramatică — a cărei incriminată platitudine şi lipsă de inven- 
tivitate inspirau pe o scriitoare, în paginile revistei noastre, să-i închine malitios cu- 
plete de altă dată — s-a trezit din somnolență, în cele zece zile de efervescenţă 


artistică, şi a consemnat cu promptitudine și adesea cu competență (excepție fac 
unele improvizații vinovate, de soiul cronicii Notei zero la purtare prezentate de 
Teatrul din Craiova, semnată prudent G. R.), bogăția de spectacole prezentate pe 
scenele bucureștene. Ea a dovedit — și o așteptăm de acum înainte consecventă pe 
această linie — că fenomenul teatral poate fi găzduit cu mai multă frecvență și 
regularitate în paginile gazetelor noastre. 


În afară de aceasta... 
Trebuie adăugat că... 

A mai ieşit în evidență... 
Pe lingă cele de mai sus... 


Sint nenumărate alte constatări, care îşi așteaptă rindul să fie înşirate pe 
itinerariu! concluziilor Decadei. Mi se pare insă insuficientă alinierea lor grăbită, în 
slove de mașină de scris sau de tipar, pe lungi coloane imaculate de ihirtie. Parcă 
or fi mai înțelept să ne împăcăm cu ideea că avem de-a face cu o serie de premise, 
care trebuie studiate cu profunzime, minuţțiozitate, competență și răbdare. Indepen- 
dent de mulțimea şi varietatea concluziilor pe care trebuie să le tragem, este lim- 
pede că ne găsim, în orice caz, în fața unor premise susceptibile să condiționeze, 
azi mai mult ca oricind altă dată, dezvoltarea excepțional de înfloritoare a teatru- 
lui nostru. 


Un preludiu promițător 


Piesa Anei Novac, alcătuită mai mult dovedit din plin colectivul Teatrului de 
din fragmente dramatice avînd fiecare ar- Stat din Galați, în frunte cu Crin Teo- 


hitectura sa proprie, decît dintr-un ansam- 
blu deplin închegat, e scrisă totuşi cu un 
simț sigur al frazei rostite, al replicii; e 
plină de idei al căror suport îl constituie 
cîteva caractere puternice, exprimate la- 
conic într-un limbaj clar; e străbătută in 
permanență de o undă de lirism, ce stă- 
ruie ca o pecete pe gindurile eroilor săi. 
Spaţiul ei poetic nu e o grădină aranjată 
după toate legile esteticii, ci o pădure săl- 
batică, cu copaci de toate vîrstele, din spa- 
tele cărora poeta zvirle cu întrebări --— 
una după alta — impunîndu-ți un dialog 
dificil și prevenindu-te parcă cu un surîs 
malițios : „nu e nevoie să-mi răspunzi pe 
loc. poţi să te gîndești şi acasă“. $i, în- 
tr-adevăr, pleci de la teatru îngîndurat. 
Preludiu e o piesă grea. Desţelenirea şi 
ridicarea ei la rang de spectacol implică 
măiestrie, muncă migăloasă, aspră dar pa- 
sionantă, elan şi talent. Aceste virtuţi le-a 


dorescu, ceea ce explică de altfel izbinda 
sa artistică. 

Problema vocației, a talentului în tea- 
tru, a fraternizării generaţiilor de artişti 
(maeștri și ucenici), a eticii artistice, a 
dragostei, a luptei împotriva ideologiei an- 
tirealiste îşi află în spectacolul lui Crin 
Teodorescu un răspuns neted. În confrun- 
tarea vieții din culise, înfățișată în actul I, 
cu ceea ce se întîmplă în cele următoare, 
regizorul creează diferenţa dintre ieri şi 
azi : un ieri încărcat de ofense, de com- 
promisuri şi de amărăciunea unei demni- 
tăți ultragiate ; un astăzi luminos, în care 
tineretul poate să-și aleagă drumul, potri- 
vit cu aptitudinile sale, să înveţe, să vi- 
seze şi să înfăptuiască, să creeze, să iu- 
bească şi să se bucure de viaţă. 

Această teză majoră a regiei s-a trans- 
mis spectatorului printr-un joc cald, im- 
petuos, susținut pînă la capăt, în special 

Scenă din „Preludiu“ 


de interpreții personajelor a căror infă- 
țişare morală se structurează în condiţiile 
de astăzi: Matei Alexandru (Adam), Ale- 
xandru  Azoiţei (Andrei), Sebastian Rado- 
vici (Mihai, cu drumul său mai complicat), 
Dana Comnea (Ana), Genoveva Preda 
(Balerina). Grupul acestor interpreți a 
tost echipa de şoc a spectacolului. Ei au 
susținut din plin ritmul, nervul şi ten- 
siunea sentimentelor jucate, mișcindu-se or- 
ganic în viața scenei pe itinerariul rela- 
țiilor impuse de regie. 

Printr-o prezență scenică puternică, prin 
atacarea fermă a replicii — rezultat al 
unei gîndiri intense —, dramatic dar im- 
punîndu-şi o anume reținere (trădată nu- 
mai de două ori. în actele II si IV. cînd 
s-a răstit, inutil şi strident, la Balaur), 
simpatic şi omenesc, Matei Alexandru 
creează un conducător de partid într-un 
fel cu totul străin de retorismul fals ro- 
mantic, de calmul duhovnicesc, care au 
denaturat în destule cazuri chivul unor 
asemenea eroi. Că eroii pozitivi pot în- 
ceta de a mai fi palizi pe scenă o dove- 
deşte şi interpretarea lui Alexandru Azoi- 
tei. Discreția şi demnitatea iubirii sale 
pentru Ana am făcut-o pe aceasta să nu 
prindă tilcul tulburätoarei mărturisiri din 
finalul tabloului 3, ridicată de interpret la 
o adevărată culme dramatică a rolului (în 
paranteză fie spus, regia ar fi putut să 
evite şi aici ieşirea precipitată din scenă 


5 — Teatrul 


a eroului, procedeu care, repetat prea des 
în finalurile scenelor dramatice, se trans- 
formă într-un clișeu). 

Trebuie remarcate concepția realistă a re- 
piei și creaţia lui Radovici în rolul Mihai. 
Rătăcirea personajului e jucată cu atita 
sinceritate, eroul — tip egocentric prin ẹx- 
celență — îşi simte atit de dureros rata- 
rea, încît acest lucru nu numai că nu ate- 
nuează sentința critică a spectacolului, dar 
dă o nouă dimensiune perspectivei schitate 
omului : aceea de a găsi în el însuşi pu- 
terea de a se salva. 

Dana Comnea aduce în rolul Anei elan, 
inteligență și căldură, gata în orice clipă 
să depăşească sentimentele de mijloc. să 
dea în clocot, cum s-ar spune, să atingă 
acea totală dăruire de sine pe care o im- 
plică personajul acesta, să sacrifice posi- 
bilităţile — nespus de scumpe — ale rea- 
lizării sale artistice de dragul omului iubit. 

Genoveva Preda a fost, în actul I, un 
fulg de zăpadă și nu-i putem reproşa de- 
cît refuzul de a-și întina într-o oarecare 
măsură puritatea, pentru a sugera strică- 
ciunea încuibată în această mică hoaţă, 
care spune cu atita dezinvoltură că mama 
ei se află în comă. Acest lucru ar fi fost 
necesar, pentru ca să apară şi mai preg- 
nante gingășia și prospeţimea tinereții ei, 
regăsite odată cu rostul în viață, dobindit 
în actele următoare. (Reproşul se cuvine 
adresat mai degrabă regizorului care, sedus 

de posibilitățile oferite de costumul bale- 
rinei şi de grația cu care şi-l poartă, a 
pedalat — de altfel cu un frumos simţ 
plastic — pe eleganță şi diafan.) 

Ludmila Petrov e o actriță talentată, dar 
cu o sensibilitate nedisciplinată, pe care 
încă nu şi-o comandă şi nu şi-o dozează 
cu destulă economie. De aceea, necontenita 
lacrimă în ochi și în glas a dat ralului ei 
o tristețe maladivă, chiar stările de bucu- 
rie avînd un caracter dureros şi, la un 
moment dat, monoton. 

Leonard Calea — actor cu o frumoasă 
putere de concentrare — apasă din cînd 
în cînd pe un straniu afectat și teatral, 
care dacă în actul I ar mai putea fi ex- 
plicat prin cinismul şi cabotinismul perso- 
najului, în celelalte acte — cînd devine 
mesagerul înflăcărat al tinereţii, al doru- 
lui de creație — nu mai are nici un sens. 

S-au încadrat frumos în ansamblu: Pă- 
lădescu, acesta totuşi acuzînd uneori prea 
mult şi cu mijloace nefireşti nota copilă- 
roasă a lui Tibi (precipitarea sacadată a 


mişcărilor şi pripeala frazării sînt abuzive) ; * 


Vera Varzopov (în rolul Liei), a cărei sen- 
sibilitate şi simplitate s-ar cere străbătute 
de mai multă pasiune; Lulu Savu în Ela; 
George Mușceleanu în Demetriu şi Ricardo 
Colberti ale cărui puţine repetiţii l-au făcut 
să rămînă încă debitor rolului Bogdan. 
(Mai multă forță şi vehemență se cereau 
în scenele demagogice din actul III, cînd 
joacă o carte pe viață și pe moarte.) 

Pe Ștefan Iordănescu l-am lăsat la urmă. 
fiindcă n-am știut în ce lot să-i menţio- 
năm frumoasa realizare în rolul Balauru- 
lui: la tineri sau la virstnici. Actorul a 
vădit un deosebit simț al gradației, inter- 
pretînd etapele transformării personajului 
către a doua sa tinerețe, lipsit însă de ele- 
ganța atitudinii şi a ţinutei, și de aceea 
nefiresc pentru cel ce învață pe studenți 
nu numai nobila rostire a cuvîntului, ci 
si graţia cu care un Mercuţio, de pildă. 
îşi poartă costumul. 

Decorul expresiv — totdeauna bun ca 
plantație — oferă largi posibilități de joc. 
Frumos luminat în actul I, este totuși mai 
puțin motivat, în același act, deoarece nu 
înțelegem ce reprezintă, de pildă, deschi- 


Debutul 


Oricît de puţin „comparatist“ ar fi un 
critic, apropierea dintre Zile obişnuite de 
Földes Maria și Citadela sfărimată, Fami- 
lia Kovacs sau Trei generaţii — pentru 
a nu vorbi decit de piese contemporane — 
i se oferă spontan, quasi cu necesitate. 
Aceasta datorită unei evidente analogii in 


zătura panoului din dreapta, prin care ac- 
torii apar şi dispar ca nişte salamandre 
dintr-un cămin uriaș; după cum nu admi- 
tem că spectatorii, presupuşși în culise, ar 
putea să nu fie deranjați de vacarmul ce- 
lor petrecute în scenă; în asemenea mo- 
mente, ar fi fost cazul să se tragă o grea 
draperie de pluș, despărțitoare, care apare 
numai decorativ, 

Pentru virsta sa artistică (patru mon- 
tări), Crin Teodorescu vădeşte o surprinză- 
toare maturitate în meșteșugul regiei, fer- 
mentată de un temperament neliniștit; o 
gîndire care scotocește în adincime carac- 
terele eroilor, o migală de ceasornicar pa- 
sionat de amănunte, fără a pierde totuși 
din mînă sensul principal al situaţiilor 
scenice, nota lor dominantă, căutînd în 
permanență adevărul sentimentelor, simpli- 
tatea și o delicată tălmăcire a poeziei tex- 
tului (vezi finalul actului I). Regizorul are 
simțul ritmului, al pauzelor de respirație 
sau tensiune, al detașării momentelor. Pen- 
iru dezvoltarea sa (și a spectacolului) i-am 
sugera să se concentreze către crearea unei 
organicități mai viguroase în scenele de 
ansamblu (în scenele de doi se descurcă 
excelent). Astfel, forfoteala de culise sau 
panica stirnită de izbucnirea  isterică a 
amantei fabricantului (actul I), așteptarea 
înfrigurată a grupului de candidați în fața 
ușii fatale a sălii de examen, reacțiile 
candidaților la deschiderea prin surprin- 
dere a acestei uşi (cu spirituale soluții 
regizorale), sau participarea grupului de 
studenți la scena în care Popp află din 
ziar că a fost distins cu o decorație — 
moment important în dezvoltarea persona- 
jului și a relaţiilor de caldă afecțiune din- 
tre. el și studenți —, toate acestea sînt gîn- 
dite regizoral, corect executate de actori, 
dar insuficient străbătute de respirația co- 
mună, de trăirea scenică organică și au- 
tentică a grupurilor umane. 

Aceste observații critice apar din pricina 
exigenței pe care o ridică spectacolul în- 
suşi, atît de bogat în realizări remarca- 
hile si care — tocmai pentru că își află 
prețuire — se cer cît mai desăvirşite. 


George RAFAEL 


unui talent 


temă : destrămarea (morală și fizică) a 
unei familii burgheze. Comparaţia cea mai 
directă, însă, rămîne de făcut cu Citadela 
sfărimată, aproape contemporană atît ca 
plasare a acțiunii, cît şi ca perioadă a elabo- 
rării. Era poate de așteptat ca într-un 
moment istoric și într-un mediu similar 

analogia tematică să aibă corespondențe şi 
soluții dramatice apropiate. Şi, interesant 
de remarcat, aceasta nu pentru că autorii 
noştri ar fi izbutit să taie nodul gordian 
al conflictului principal din societatea 
noastră — lupta dintre nou şi vechi — 
ci tocmai pentru că n-au făcut-o în sufi- 
cientă măsură. In Zile obișnuite, contlic- 
tul direct, care să pună față în față cele 
două lumi, e şubred, datorită în primul 
rind fragilității eroilor pozitivi, inexisten- 
ței lor dramatice. Sub imperiul legilor ge- 
nului, autoarea — care avea nevoie de un 
motor al acţiunii —a creat un alt conflict, 
nu între termenii extremi ai antagonismu- 
lui social prezentat, ci unul în însuşi sînul 
familiei destrămate : fiul se ridică împo- 
triva tatălui şi familiei sale, simte nevoie 
de a evada din cercul ei de fum înecă- 
cios. Obiectivul piesei devine astfel des- 
crierea decăderii burgheziei în nucleul ei 
social — familia ; factorul dinamic — în- 
trebarea : cine se salvează de la pieire? 
Froul lui Földes ar putea s-o facă, dar, 
pînă la sfîrșit, părăseşte lupta şi se sinu- 
cide. Se sinucide fiindcă e slab, fiindcă 
e bolnav şi dezechilibrat sufleteşte, sau 
fiindcă viața i se pare lipsită de perspec- 
tive ? Răspunsul dat de autoare e nedeslu- 
şit. Ceea ce încurcă lucrurile aici, credem, 
e împletirea nedibace a cazului social cu 
un caz patologic, pentru că acestea își a- 
coperă, îşi uwmbresc retiproc esențele. 

Autoarea Zilelor obişnuite a dovedit, în 
schimb, o remarcabilă capacitate de des- 
criere a ambianţei, de -a crea atmosferă. 
E, de altfel, şi calitatea lui Lovinescu în 
Citadela sfărimată ; deosebirile rezidă însă 
în gradul de tensiune, de încărcare dra- 
matică : Lovinescu tinde spre o atmosferă 
de tensiune dramatică, în timp ce Földes 
se orientează spre momente tragicomice 
(Zile obişnuite e, de fapt, subintitulată — 
tragicomedie) . 

Apoi, ceea ce face ca lucrurile să apară 
cu totul de sine stătătoare, e localizarea. 
Oricite trăsături fundamentale comune -ar 
avea o familie burgheză romînă (din Bucu- 
reşti) cu una maghiară (din Tg. Mureș 
sau Sighet), există o multitudine de nuan- 
te, în expresii și în ținută, care le colo- 
rează autonom, le fac de nesubstituit. În 
acest sens, Földes Maria e înzestrată cu 
n fină (şi subtil ironică) putere de obser- 
vare. Ea a demonstrat în Zile obişnuite de- 
pline posibilități de a contura caracterele 
în dialog, peste care a înțeles foarte bine 
cum să lase — în plutiri cînd line, cînd 
apăsătoare —  pînzele unei atmosfere de 
colorată autenticitate locală. Faptul e evi- 
dent încă de la primul act, în succesiunea 
unor scene de familie de savoare incontes- 
tabilă, în care se instilează picături in- 
tense de umor şi ironie. În plus, Földes 


dispune de o inspirată inventivitate a na- 
rațiunii dramatice. (Povestea caselor na- 
ționalizate, de pildă, vindute fictiv în vir- 
tutea unei iluzorii restaurări a capitalis- 
mului e nu numai amuzantă, ci şi carac- 
teristică pentru o întreagă categorie so- 
cială.) Ceea ce nu ne poate opri să nu 
atragem luarea aminte a autoarei asupra 
unor lungimi, mai ales în expoziţie (ac- 
tul I), asupra necesităţii unei mai mari 
concentrări a materialului dramatic. 

Eram pe punctul de a aminti că aceste 
neajunsuri sînt „inerente oricărui început: 
de fapt, uitasem să precizăm că Zile obiş- 
nuite e piesa de debut a lui Földes Maria. 
Insăşi uitarea aceasta e semnificativă: ea 
atestă, în felul ei, maturitatea autoarei şi 
valoarea piesei, debutul unui talent real, 
mai mult decît promiţător. 

Montarea de la Baia Mare (secția ma- 
ghiară a Teatrului de Stat) a confirmat 
viabilitatea piesei. Versiunea regiei lui Ha- 
rag György a acoperit, aproape perfect și 
cu minime inadvertenţe, versiunea literară 
a textului, 


Tinerii actori băimăreni au o mare ca- 
litate, am putea zice o mare pasiune: 
aceea de a-și apropia orice rol cu pros- 
pețimea şi vigoarea cerută de un lucru nou, 
inedit, de un drum ce trebuie tăiat în 
piatră. 

Personajele au fost conturate prin abun- 
dente şi complexe mijloace de expresie, 
care le-au făcut să trăiască, să fie viabile 
în scenă. Dintre interpreții care au dat 
creaţiile cele mai valoroase, ne-au plăcut 
în mod deosebit Csiky Andrâs, care a re- 
zolvat rolul dificil al fiului  tuberculos, 

Foldesy Ilona (soția avocatului Keresztesi), 
Deâsi Jenö (avocatul Keresztesi),  Elekes 
Emma (Lena) şi  S6os Angela (Júlia). 
Alţii, deşi s-au orientat bine, n-au asigu- 
xat rolurilor o suficientă omogenitate : Páll 
Magda, de la Teatrul Maghiar din Cluj 
(mătuşa Teréz), din buna intenţie de a fi 
sobră ca actriță, a dat prea multă rigidi- 
tate personajului ; Nagy Iza (soţia lui Gá- 
bor) a împrumutat rolului un caracter de 
excesivă frivolitate în actul I, dar s-a co- 
rectat sensibil în jumătatea a doua a 
piesei. 

Era firesc ca slăbiciunile textului în 
ceea ce privește principalul personaj pozi- 
tiv (asistentul universitar Szabó) să se 
räsfrîngä şi asupra interpretării, şi aceasta 
din urmă n-a făcut decît să le accentueze 
prin jocul inexpresiv şi neconvingător al 
lui Kozma Lajos; Âcs -Alajos, distribuit în 
același rol, a fost mai puţin rigid şi s-a 
străduit — cu destul succes — să dea 
mai mult farmec şi luminozitate figurii 
lui Szabó, fără să putem afirma că jocul 
său ar fi rezolvat problema personajului 


Lă 


pozitiv, ce rămîne, înainte de toate, o pro- 
blemă deschisă a textului. 

Calitățile piesei — dialogul de cele mai 
multe ori viu şi pitoresc, atmosfera — au 
fost bine puse în valoare de regie. Remar- 
cabile în acest sens, scenele dintre avoca- 
tul Keresztesi şi soția lui, dintre aceasta 
şi ghicitoare (datorită mai ales lui Foldesy 
Ilona), momentele ilariante de tutti din 
actul II și III, şi altele încă. La izbutita 
lor realizare a contribuit în largă măsură 
inteligenta înțelegere a regizorului Harag, 
precum și a actorilor. 

Decorurile Elizei Kozma au rotunjit cu 
discreție atmosfera, deși puteau fi simplifi- 


* cate pe linia indicaţiilor oferite de autoare. 


Zile obişnuite a prilejuit, în concluzie, un 
spectacol mai puţin obișnuit, adică a pus 
în evidență faptul că — bine orientat, 
condus cu pricepere și plin de pasiune — 
un colectiv tînăr poate furniza oricînd do- 
vezi de incontestabilă maturitate artistică. 
Semnalăm cu bucurie efortul actorilor din 
Baia Mare de a-şi găsi un făgaş cît mai 
apropiat de ceea ce, în artă, se cheamă 
stil. 


Ín limitele textului 


E cunoscut din psihologie fenomenul lui 
déjà vu, care face să ne apară cunoscute 
persoane și locuri pe care nu le-am cercetat 
niciodată înainte. Simţurile şi chiar rațiunea 
ne sînt înșelate de elemente analoge, sedi- 
mentate în noi, care se suprapun obiectului 
contemplat. O asemenea senzație — păstrînd 
doar metafora — am trăit-o la spectacolul 
Torpilorul roşu. Am recunoscut în însăilarea 
acțiunii numeroase elemente ale unor piese 
văzute mai de mult: Uraganul de Bill- 
Beloțerkovski ; Sfirşitul escadrei a lui Al. 
Korneiciuc ; Tragedia optimistă de Vs. Viş- 
nevski, dar, mai cu seamă — şi nu e 
vorba numai de corespondențe ale fac- 
torilor exteriori —, analogia se cere ope- 
rată în raport cu Sfirşitul escadrei. 

Se va putea observa că analogia subzistă 
în înseși evenimentele evocate, care, desigur, 
ar fi putut genera episoade dramatice și 
chiar figuri identice. Şi am putea accepta o 
atare observaţie dacă am fi convinși că Vla- 
dimir Colin, autorul Torpilorului roşu, a 
plecat de la ele, de la fapte, de la istorie, 
şi că le-a urmărit tot timpul în plăsmuirea 
narațiunii şi a personajelor sale dramatice. 
Convingerea noastră e, însă, alta. 

Vladimir Colin a avut, fără îndoială, o 

fericită inspiraţie cînd și-a fixat atenţia a- 
supra episodului revoluționar din decembrie 
1917, la Sulina : a fost un moment în care 
istoria poporului nostru s-a întîlnit cu isto- 
ria popoarelor sovietice. Să recunoaștem, 
ideea unei piese tesute pe această acțiune 


"era cit se poate de fascinantă şi de fertilă 


pentru un autor. Numai că Vladimir Colin 
s-a oprit aici, la acest dat iniţial. Locul 
istoriei, al vieţii, a fost luat, în piesă, de 
literatură ; de aici impresia netă că Torpi- 
lorul roşu e un mozaic de momente déjà vu. 

N-am vrea să se înțeleagă că piesa n-ar 
avea totuși un fir narativ al ei, o logică 
proprie, că autorul a fost cu totul lipsit de 
invenţie. Poveştea lui Colin despre mari- 
narii de pe torpiloarele de la Sulina, care 
au încercat să se răscoale și să împiedice 
intervenția rominească la Odesa, corespunde 
unei realități istorice. Dar modul în care 
Vladimir Colin și-a condus intriga, conflictul 
și personajele a generat o rezultantă literară, 
adică ține mai mult de cultura dramaturgică 
a autorului, decît de capacitatea sa de re- 
trăire artistică. Or, trebuie să convenim că. 
a lucra după modelul modelului înseamnă a 
lipsi opera de artă de originalitate, de am- 

prenta ei de autenticitate, de fiorul care o 
face unică, ireductibilă. 

Teatrul din Constanţa nu s-a oprit la a- 
ceste consideraţii. Însă, spectacolul de acolo 
ne-a dat prilejul să facem o ierarhizare 
oarecum inversată a factorilor lui constitutivi: 
scenografie — interpretare — regie. (Mai tre- 
buie subliniat că o asemenea inversiune im- 
plică însăşi rezerva noastră principală asu- 
pra întregii realizări ?) În fapt, creatorul 
decorurilor (Nicolae Lebas) a fost cel care, 
din capul locului, a dat claritate şi ţinută 
întregii montări. Lucrînd pe cît de simplu, 
pe atit de expresiv, cu perdele cenușii, Lebas 
a soluționat cu mînă ușoară ambianța celor 
şase tablouri, dintre care inspirate au fost 
casa pescarului Irofei (3), cîrciuma lui Mas- 
trofilio (2) şi puntea torpilorului „Viteazul“ 
(5). Decorurile din tablourile 1 și 6, deşi 
îngrijite, au fost mai puţin originale, amin- 
tind montările Mossovietului (Uraganul). 

Așa cum o încăpere în care totul e curat 
şi dispus cu gust te îmbie s-o locuiești, tot 
aşa — credem — decorurile lui Lebas au 
avut darul să stimuleze jocul actorilor, să-i 
dea limpezime și naturaleţe. 

Poate că autorul Torpilorului roşu nu se 
aștepta ca figura cea mai realizată, în spec- 
tacol, să fie cîrciumarul Mastrofilio, și to- 
tuși așa a fost. Aceasta, nu numai datorită 
remarcabilului talent de comedian al lui 
Constantin Morțun, ci şi modului în care 
Colin şi-a tratat personajul, în limitele epi- 
sodicului pitoresc. Mastrofilio rămîne o fi- 
gură complexă, prezentată — în ciuda des- 
tinației periferice — în ipostaze multiple, 
comice și tragicomice, care îi conferă un ca- 
racter integral. Din aceleași pricini, generate 
de text şi de angajarea actorilor, la fel de 
valabili ni s-au părut sergentul-major Găină, 
căruia Emil Sassu i-a imprimat o indiscuta- 
bilă autenticitate, mașinistul Juraşcu, sincer 
interpretat de Romeo Mogoş, cum și artelni- 
cul Iofciu, ale cărui fațete s-au oglindit 
fidel în jocul lui Mircea Psatta. O apreciere 
analogă am putea face relativ la Costoi, 
căpitanul de arme, cu rezerva surplusului de 
şarjă care a alterat compoziţia, de altfel sa- 
vuroasă, a lui Petre Ştefănescu, și de ase- 
menea la santinela Mişa, dacă C. Guţu n-ar 
fi fost excesiv în mișcare și intonații. Palidă 

a fost, în schimb, interpretarea lui Costel 
Rădulescu (Ojog). Expresiv şi sobru jocul 
lui Şt. Moisescu (cpt. Maltezianu) și al lui 
Oct. Uleu (Romaşcanu). 

Mai puţin potriviți în roluri ni s-au părut 
Dumitru Bitang (timonierul Voicu) şi Coca 
Dumitriu Drugan (Dunia), nu atît din pri- 
cina diferenței de virstă (ei formează un cu- 
plu de îndrăgostiți), cît pentru insuficienta 
vigoare a celui dintii şi pentru afectarea În 
joc a Cocăi Dumitriu Drugan. 

În ceea ce privește regia lui Bernard Le- 
bli, am avut impresia că aceasta mai mult 
a secondat, a observat din urmă jocul ac- 
torilor, decît că l-ar fi condus. Acest pro- 
cedeu n-a prilejuit, desigur, o creație regi- 
zorală, dar — prin retușările și clarificările 
pe parcurs — a ferit spectacolul de disconti- 
nuități şi dezechilibrări, cu excepţia aminti- 
telor excese compoziționale. 

Florian POTRA 


Li 


Teatru epic sau roman teatralizat ? 


Operă a unui tinăr debutant, Boieri şi 
țărani de Alex. Sever incearcă în mod 
curajos să aducă pe scenă o temă de o 
dramatică gravitate (răscoalele din 1907), 


temă care — deși a cunoscut remarcabile 
realizări în poezie şi roman — pină în 
prezent nu a fost abordată în cadrul ge- 
nului dramatic. (Pirjolul este o dramati- 

zare !) Faptul acesta justifică în mare 
parte curiozitatea și atenția cu care croni- 
carul urmăreşte, în spectacolul Teatrului 
de Stat din Piteşti, desfășurarea celor 13 
tablouri ale acestei „povestiri. dramatice “. 
Aşa cum a fost realizată, opera reflectă pe 
întregul ei parcurs tinerețea” autorului. 
Spontaneitatea ideii, sclipirea replicii, vio- 
lența curată a conflictului se amestecă 
peste tot, într-un foarte inegal dozaj, cu 
elemente retorice monologate, cu suspensii 
nejustificate, cu inadvertente de compoziţie 
scenică, ce atîrnă ca un balast în economia 
severă a spectacolului. Toate aceste con- 
tradicții dovedesc totuşi un talent literar 
(orientat mai mult spre epică decît spre 
dramă) care, deşi a atacat o temă cu mul- 
tiple carate scenice, nu a reuşit totuşi să 
se menţină 'în limitele rigide și severe ale 
genului ‘dramatic. 

„Povestirea dramatică“  Boieri şi ţărani 
se plasează, ca gen literar, undeva la frun- 
tarile instabile dintre roman şi dramă so- 
cială. De aici, o serie întreagă de dificul- 
tăți, de forme hibride în compoziţie: pe 
de o parte dialog și personaje scenice 
(uneori bine realizate), conflict multiplu, 
deznodămînt tragic; pe de alta, îmbrăţi- 
şarea prea largă a tematicii, respirația nu 
pe acte ci pe capitole de roman (13 ta- 
blouri !), extensiune în loc de intensitate, 
descriere în loc de desfăşurare. Teatrul, 
spre deosebire de roman sau film, este o 
artă de mare sinteză, în care, de cele mai 
multe ori, prin dozarea amănuntului, se 
realizează mai mult şi mai profund decît 
prin aducerea în scenă a celor mai cum- 
plite furtuni istorice. Or, în vasta econo- 
mie a dramei sale, Alex. Sever a uitat, 
la un moment dat. de unde a plecat, unde 
vrea să ajungă și, mai ales, care sînt 
mijloacele artistice cu care e obligat să 
opereze. Din cauza aceasta. a alunecat de 
la intenția de frescă dramatică la una ci- 
nematografică, pentru ca rezultatul final să 
fie o „povestire dramatică“, în care pre- 
tențiile scenei se ciocnesc continuu de struc- 
tura epică a textului, provocînd astfel nu 


numai o hibridizare a temei, dar — ceea 
ce este mai grav — şi una a emoţiei de 
ansamblu. 


Autorul, dus de şuvoiul ispititor dar tul- 
bure al acțiunii, a schimbat, de mai multe 
ori pe parcurs, gama dramatică. Ca orice 
operă de artă, piesa de teatru trebuie să-și 
respecte „cheia“, tonalitatea. Nu trebuie ui- 
tat că la originea teatrului european stau 
cele trei unităţi: de loc, de timp şi de 
acţiune. Chiar dacă, în cursul istoriei, a- 
cestea s-au transformat, principiul unităţii 
dramatice — în care ca într-un aliaj nou 
se topesc cele trei unități ale clasicismu- 
Jui — rămîne o lege artistică valabilă şi 
astăzi. De aceea, o actiune începută în 


tonuri grave, aproape macabre (vezi ta- 
bloul 1), nu permite decit cu enormă di- 


ficultate, alunecarea în comedie sau bur- 
lesc. 


În Boieri şi ţărani, autorul pune faţă în 
față conacul boierului Timofti și satul 
ţăranului Țarălungă, năpăstuit de mizerie, 
ca expresie a două lumi diferite. De o 
parte, exploatare, conservatorism, cruzime ; 
de altă parte, mizerie, revoltă mocnită sub 
cenușa ignoranței şi a tradiţiei. Pină aici, 
„totul e perfect“ (pe plan literar vorbind). 
La un moment dat, însă, autorul pune în 
funcție două  peneluri. două stiluri: în 
timp ce boierul Barbu Timofti evoluează 
pe gamele grave ale dramei, crește ca un 
erou clasic (fiind cel mai teatral personaj 
al piesei), ţăranii sînt prezentaţi într-o 
tonalitate  grotescă,  breugheliană, sau de 
farsă : gen commedia dell'arte. Boierul, deşi 
reacționar pînă la sînge, rămîne totuşi 
eroul unor principii, al unei voințe: cade 
ca o victimă, deși nu are dreptate; cade 
ca un om, deși e o fiară. În schimb, tä- 
anii, deși luptători ai unei cauze drepte, 
apar grotești şi apocaliptici în pornirea lor 
de a incendia şi de a se răzbuna. De ce? 
În alambicul intim al compoziţiei, s-a pro- 
dus o confuzie: s-au amestecat premisele 
dramatice (ale eroilor negativi) cu cele 
comice (ale celor pozitivi). Conflictul re- 
zultă parcă din întîlnirea unor eroi ce vin 
din două piese diferite, din două modalități 
de viaţă diferite. Confuzia aceasta devine 
de-a dreptul dureroasă în scena imortali- 
zată de pictorul Băncilă. Cer  macabru, 
flăcări la orizont, siluetele tragice ale tä- 
ranilor încremeniţi în așteptare; împușcă- 
turi, vaiete. Scena se umple de cadavre 
(ah, problema asta a crimei pe scenă !), 
efect de tragedie care trece dincolo de 
emoție, atingînd aproape nervul idiosincra- 
zic al durerii fizice. În clipa aceasta, 
apare un fel de Ion-Nebunul, beţiv și 
idiot. Publicul e derutat: aflîndu-se încă 
sub impresia șocului tragic provocat de 
împușcături, el se vede dintr-o dată soli- 
citat să ridă. Toboșarul satului, turmentat 
și puţin năuc, începe un monolog confuz, 
pentru ca, atunci cînd cade sub gloanţe 
(alte emoţii !), lumea să izbucnească spon- 
tan în rîs. Evadarea din dramă s-a comis; 
răniții pot să geamă la nesfirşit, nimeni 
nu-i mai crede. Nu-i mai crede, pentru că 
— uite — dintre ei se ridică nasul roșu 
al chiaburului Bordei, care, după o serie 
de figuri șmecherești, nu găseşte altceva 
mai bun de făcut decît să fure pălăriile 
şi opincile celor morţi. Efectul e tragi- 
comic, altul decît cel urmărit. 

Nu este în iritemia noastră să negăm 
calitățile literare ale tînărului autor, La 
lectură, piesa Boieri şi țărani apare ca 0 
caleidoscopică demonstraţie de posibilitate 

şi forță. Chiar pasajele care, în severa 
echilibrare  compoziţională a dramei, apar 
ca nonsensuri, au — luate aparte — o 
valoare literară. 

Teatrul din Piteşti ne-a revelat, în afară 
de - unele probleme interesante ale textu- 
lui, o serie de valori în spectacol. Tînărul 
regizor C. Dinischiotu a avut o extrem de 
grea şi ingrată sarcină: a trebuit, pe de 
c parte să pună în evidență ceea ce era 
frumos, autentic și sincer în piesă; pe de 
alta, a trebuit să lupte cu reziduurile a- 
cestei „povestiri dramatice“, care cocheta 
atît de îndeaproape cu romanul şi cine- 
matograful. Şi, în mare măsură, a izbutit. 
Astfel că, deşi pe parcurs apar scene con- 
tradictorii, momente greu de sudat într-o 
sinteză, spectacolul în ansamblu- spune 
ceea ce are de spus. Regizorul a avut, de 
altfel, şi norocul de a fi fost sprijinit în 
intenții de un scenograf cu bun simț (Al. 
Olian) — original în scenele cu țărani, 
uşor convenţional în interioarele boierești 
— şi de câţiva interpreți talentați. Ne re- 
ferim în primul rînd la Gh. Leahu care, 
în rolul lui Ţarălungă, a întruchipat un 


erou puternic, autentic. Cu mici excepții, 
actorii s-au achitat frumos de rolurile pe 
care le-au avut. Bogdana (Eugenia Gheor- 
ghian) a desfăşurat o gamă de fine nuanţe 
psihologice în frivola ei cochetărie şi rău- 
tate, iar cinicul Şerban (Paul Mocanu) a 
menținut, prin calm şi măsură, o linie de 
cruzime care a convins şi a înfiorat, echi- 
librînd astfel ușoara caricatură pe care a 
încercat-o prea filfizonul său frate Dumitru 
(M. Milcoveanu). În rolul lui Blindy, 
Nicolae Nicolae a fost simplu şi egal. 
Zahei, bătrinul şi înțeleptul rezoner al 
grupului de țărani (Gh. Lascu) a atins, în 
ultimele scene, nuanțe de duioşie aproape 
lirică. 

Costumele şi machiajul juste (uneori 
exagerate puțin pe linia unui naturalism 
care se vrea expresiv, dar care lezează 
simțul de pondere realist). Luminile prea 
tari, prea de efect (uneori în întirziere). 

Cu toate nedumeririle publicului față 
de paradoxala realizare a lui Alex. Sever, 
spectacolul justifică totuși într-o oarecare 
măsură aplauzele care i-au fost adresate 
cu generozitate la Pitești și București. 

Ion D. SÎRBU 


Adevărul este simplu 


Dacă — aşa cum se spune — unii eroi 
pozitivi ai dramaturgiei noastre noi sînt 
schematici, are actorul posibilitatea de a 
umple cu ajutorul mijloacelor sale proprii 
tiparul gol al personajului literar ? Şi care 
sînt acele mijloace datorită cărora inter- 
pretul izbutește să dea viață scenică unor 
eroi lipsiți de profil dramatic ? lată numai 
două din multiplele întrebări ce şi le 
pune cronicarul dramatic, vizionînd spec- 
tacolul Atenţiune, copii! de Lucia Deme- 
trius, în care, de la început, atenția se 
îndreaptă asupra personajului Maria Pri- 
copie. 

Maria Pricopie e un personaj static. Po- 
ziția sa centrală nu-i permite decît o miş- 
care redusă, de osie care susține un întreg 
sistem rotativ. Maria Pricopie e un fel 
de oglindă în fața căreia celelalte per- 
sonaje vin să discute sau să monologheze 
asupra dramei lor : în actul I, Petru Da- 
nian, director de fabrică, preocupat prea 
mult de problemele producției şi prea pu- 
lor ; în actul II, același Petru Damian, de 
data aceasta cap al unei familii din care 


băiatul — elev de liceu rămas repetent și 
spirit visător rănite de asprimea tatălui 
său — fuge pe neașteptate; în actul III, 


Olga Ceaușu, înșelată în dragostea ei pen- 
tru Victor, sau muncitori ca soții Preda, 


y 


əri Catrina Ponor, preocupați de soarta 
zopiilor lor. 

În- spectacolul Teatrului de Stat din Ora- 
şul Stalin, Maria Pricopie, interpretată de 
Eugenia Eftimie-Petrescu, a fost, întîi de 
toate, o continuă prezență scenică. Perso- 
naj mai mult receptiv decît activ, în sensul 
mişcării dramatice, rol de interiorizare, 
Maria Pricopie a trăit, îndeosebi în actul 
I, prin limbajul mut al privirii, zîmbetului 
şi gestului, care au precedat întotdeauna 
cuvîntul. Eficacitatea replicilor ei, puţine 
și discrete, venea de dincolo de cuvinte, 
din greutatea specifică a personajului, sim- 
țită mereu ca o prezență vie, serioasă, in- 
tegrä. 

Personajul este, indiscutabil, lipsit de 
dinamică. În loc să se zbată, să lupte, 
Maria Pricopie avertizează. Ea atrage aten- 
tia lui Petru Damian asupra necesității 
lărgirii creșşei, asupra angajării unui şofer 
bun, asupra atitudinii față de copii, iar 
evenimentele ulterioare îi vor da dreptate. 
Se pare că interpreta a intuit această fe- 
cundă resemnare a personajului. Încă din 
primele momente te izbește o anume mască: 
incremenirea trăsăturilor feței și privirea 
zare se plimbă peste oameni și lucruri, dar 
care, totuși, pare întoarsă în ea însăși. 
Eugenia Eftimie-Petrescu a dat Mariei Pri- 
zopie modestia și sobrietatea celui care știe 

că faptele, nu vorbele, conving pe oameni. 
Economia mijloacelor actoricești ale inter- 
pretei n-a dus la o înghețare a personaju- 
lui. Din contră: o viață caldă, strălucitoare, 
dar în același timp vibrînd o coardă gravă, 
se dezvăluie îndărătul celor cîtorva gesturi 
fin nuanțate. Interpreta nu ridică nici o 
clipă tonul; mișcarea ei se consumă înainte 
de a se desfășura, undeva, într-un plan 
interior, încît pînă la noi nu ajung decît 
gesturile, ultime, simple : umbra unui zîm- 
bet, o mină dusă la timplă, ridicarea capu- 
lui, frîngerea miinilor. 

Dacă tiparul, abia 
schițat, al personajului 
literar îņdreptățea o a- 
semenea interpretare, so- 
brietatea mijloacelor ac- 
toriceşti pare a veni în 
contradicție cu genero- 
zitatea omului. Superio- 
ritatea Mariei Pricopie 
asupra celorlalte perso- 
naje stă tocmai în dra- 
gostea ei de viață și de 
oameni, în totala ei dă- 
ruire. Interesul pentru 
problemele fiecăruia, o- 
ricît ar fi acestea’ de 
märunte, lipsa exclusi- 
vității egoiste în ataşa- 
mente şi preocupäií, 
iată substanța umană 
a personajului. Euge- 
nia Eftimie-Petrescu a 
demonstrat însă că bo- 
păţia vieții läuntrice a 
unui personaj nu cere 
neapărat o întreagă 
gamă de mijloace ex- 
terioare, că dimensiunea interioară a ca- 
racterului poate fi exprimată în  atitu- 
dini lipsite de dimensiune spaţială. Ironia 
necruțătoare față de Petru Damian, de 
pildă, e însoțită totdeauna de un zîmbet. 
Interpreta a creat o Marie care, ştiind că 
omul e susceptibil, atenuează severitatea 
adevărului printr-un surîs. lată scena (ac- 
tul III) în care vrea să afle ce o tulbură 
pe Olga Ceaușu: întrebarea ei nu e o 
iscodire rece, pusă cu pasiunea indiscretă 
a omului care urmărește adevărul în sine; 
cuvintele sînt învăluite în ceva cald, încu- 
rajator, aproape vesel (deși se simte undeva 
o adincă îngrijorare) ; e un om care vrea 
să afle adevărul asupra unui alt om, nu 
de dragul de a cunoaște, ci de dragul de 
a acţiona, de a veni în ajutor. 

Eugenia Eftimie-Petrescu a făcut din Ma- 
ria Pricopie un personaj al cărui zîmbet 
luminează întreaga scenă. Poate, tocmai 
pentru că sînt discrete, gesturile sale au o 
pondere aparte, o semnificație adincă, grăi- 


Eugenia Eftimie-Petrescu (Maria Pricopie) 
în „Atenţiune, copii!“ 


toare. Ce să spunem de risul ușor hohotit 
cu care o întimpină pe Catrina Ponor, ris 
care ne-o descoperă dintr-o dată în înte- 
gime apropiată de cei simpli! Zimbetul mut 
prin care se face prezentă chiar atunci 
cînd, în planul din față, alte personaje 
atrag atenția spectatorului, înginarea cu 
care însoțește jocul alintat al copiilor, sau 
hohotul aproape gutural cu care cucereşte 
pe muncitori, insuflîndu-le încredere — 
iată cîteva din nuanțele datorită cărora in- 
terpreta a ştiut să dea autenticitate unui 
personaj căruia autoa- 
rea nu i-a schițat de- 
cît conturul. 

Maria Pricopie îşi 
dezväluie întreaga a- 
dîncime sufletească în 
actul III. Vestea despre 
rästurnarea camionului 
care transporta copiii 
zguduie toate perso- 
najele piesei. Dar în 
timp ce fiecare își trä- 
iește drama sa proprie, 
interesat exclusiv de 
soarta fiului său, Ma- 
ria rămîne să gindească 
pentru tot, să poarte, 
ea singură, povara unei 
grave răspunderi. Dacă, 
pentru toți ceilalți, dra- 
ma se desfășoară în- 
tr-un plan nediferenţiat, 
într-o zonă aproape 
instinctuală, acolo unde 
se realizează inițial le- 
gătura dintre părinți 
şi copii, pentru Maria 
drama e prezentă în plină lumină, în 
planul conştiinţei, într-o zonă nouă în 
care oamenii s-au instalat, fiecare la 
locul său, pe baza propriilor lor merite. 
Interpreta a ştiut să marcheze această 
superioritate morală asupra celorlalte per- 
sonaje : vocea ușor înăbușită, o anumită 
rigiditate a mişcărilor (şi totuși nu face 
decît un pas pînă la telefon !), tremurul 
fin al miinii oare apucă receptorul, în- 
toarcerea discretă cu spatele spre public, 
sînt numai cîteva din atitudinile firești — 
atît de firești, dar cît de revelatorii — ale 
interpretei. 

Fără îndoială, Maria Pricopie trăiește 
nu prin ce spune, ci prin felul cum spu- 
ne. Dar ceea ce trebuie subliniat este că 
interpreta impune atenției noastre acest 
personaj lipsit de text suficient de con- 
cludent, chiar în momentele, numeroase de 
altfel, cînd prezența sa e mută. Cît de su- 
gestiv este, de pildă, gestul prin care, tre- 
cîndu-și degetele de la frunte spre tîmplă, 

vrea parcă să frîngă cercul de fier care-i 
stringe ţeasta ! 

lată de ce cronicarul dramatic pleacă 
de la spectacol cu convingerea că actorul 
poate suplini într-o oarecare măsură, uneori, 
o parte din existența nedesăvirşită a per- 
sonajului literar. Eugenia Eftimie-Petrescu 
dovedește fără putință de îndoială lucrul 


acesta. Trăind viața interioară a persona- 
jului său, comunicînd-o cu mijloace puţine 
şi sobre, a căror eficiență dramatică stă 
în nuanță și sugestie, Eugenia Eftimie- 
Petrescu a demonstrat că adevărul vieţii 
este simplu și poate fi redat cu simpli- 
tate. 

Șteian Aug. DOINAȘ 


„Piesa țărănească “ 


A fost poate datorită unei prejudecăţi 
estetice, poate necunoaşterii vieţii, dar is- 
toria teatrului ne oferă destul de puţine 
exemple de piese ai căror eroi mînuiesc 
coarnele plugului, ară cîmpul, culeg poame 
şi cresc vite. Faptul poate părea ciudat, 
dacă-l alăturăm impresionantului număr de 
romane cu temă țărănească... În afară de 
alte explicaţii care ţin de cercetarea isto- 
rică, faptul poate fi lămurit şi de lipsa 
de interes pentru destinele și viaţa tru- 
ditorilor pămîntului, priviţi doar ca un 
obiect de muncă. Nici istoria teatrului ro- 
mînesc nu oferă prea numeroase exemple 
de piese inspirate din viața satului. 

Ţăranii muncitori, chemaţi pe un nou 
drum in R.P.R., au început a găsi reflec- 
tarea vieții lor şi în opere dramatice. 
De la Ziua cea mare de Maria Banuș, 
la Vadul nou de Lucia Demetrius, Aşa 
s-a dumirit Ghiţă Bălan de Gh. Marti- 
niuc, Noapte de vară de Aurel Baranga, 
sau Împărătița lui Machidon de Tiberiu 
Vornic şi loana Postelnicu, iată un drum, 
e drept sinuos, în care însă autorii dra- 
matici au încercat mai întîi să deslu- 
şească realitatea socială a satului romi- 
nesc în coordonatele sale actuale, și apoi 
să o transfigureze artistic. S-a încercat a 
se surprinde omul în situația cea mai 
puțin facilă: transformarea sufletească, 
smulgerea din rădăcinile vechii mentali- 
tăți, întoarcerea lui către noi realități -şi 
relaţii sociale. Țăranul, de pe petecul lui 
mărunt de pămînt, era chemat să devină 
unul din stăpînii colectivi ai orizonturi- 
lor largi deschise de tractoare și de ma- 
şini perfecționate. Anii petrecuţi cu gru- 
majii frînți și fruntea întoarsă către pă- 
mînt au lăsat urme adinci. Răuvoitorii, 
naşii înstăriți, foştii vechili și primari și-au 
mai făcut pe cîte undeva „meseria“. O 
încleștare dramatică, violentă, însoțește a- 
desea transformarea. Era firesc deci ca 
figura chiaburului, înfățișat ca atare sau 
în haine schimbate, în mod deschis sau 
insidios, prin fini şi nepoate, să fie pre- 
zentă aproape în toate piesele. Am putea 
desluşi şi o oarecare schemă dramatică 
ce a stat la baza celor mai multe piese: 


un țăran şovăielnic, cinstit dar influența- 
bil, o soţie înapoiată, supusă direct șoapte- 
lor chiaburești, doi-trei tineri înaintați, o 
crimă — o încercare de a se pune foc, 
care deschide ochii mijlocașului — şi un 
instructor care patronează serbarea finală... 
Am putea descifra această temă, desigur 
cu multe variante şi rezolvări, în cele 
mai multe piese cu şi despre ţărani, Este 
drept că satul nostru oferea autorilor de 
teatru o vastă realitate care demonstra 
limpede că lupta de clasă generează con- 
flictele şi că alianța țărănimii muncitoare 
cu clasa muncitoare e chezășia succesului. 
De aceea, poate, subiectele au „migrat“ de 
la unii la alţii. Dar e adevărat că şi mulţi 
autori de teatru orășeni și-au turnat eroii 
in propria lor schemă construită aprioric, 
dînd „farmec“ acţiunii, cu „țărănisme“ li- 
vrești. Adevărul vieţii a fost suit pe scenă 
într-un fel, să-i spunem „organizatoric“, şi 
nu emoțional artistic. Atunci cînd un autor 
ca Tiberiu Vornic s-a dovedit a cunoaște 
bine țăranul, pe care-l surprinde direct, 
nemijlocit, creează o piesă în care, cel pu- 
țin în prima parte, țăranii sînt autentici și 
trăiesc. 

Valeriu Luca s-a apropiat mai de multă 
vreme de lumea satului. Vara furtunoasă 
sugera cel puțin un scriitor care este „la 
el acasă“ în lumea satului. Ceea ce sur- 
prinde de la început în Inima noastră — 
ultima sa piesă — este faptul că eroii lui 
Val. Luca sînt niște oameni care trăiesc în- 
tr-un sat rominesc, de undeva din Moldo- 
va, reacționează specific psihologiei țăranu- 
lui moldovean, se bucură, se „încontrează“, 
suduie şi se veselesc ca acesta. 

Spre deosebire de alte piese inspirate din 
viața satului, Valeriu Luca încearcă să 
dezvăluie conflictul plecînd de la erou că- 
tre problemă. Or, exemplul multor piese 
de acest gen ne arată că autorii lor por- 
neau invers, de la problema satului sau a 
colectivului, ilustrată, iconografic aproape, 
prin eroi... Luca deslușeste frămîntările în 
mijlocul vieţii. el nu este numai un cunos- 
cător al problemelor teoretice ale satului, 
ci în mare măsură al vieţii oamenilor de 
la ţară, al conflictelor și existenței lor. Cu 

toate acestea şi Valeriu Luca a- rămas 
oarecum credincios schemei migratorii. 

Punind titlul Inima noastră în capul 
piesei sale, Valeriu Luca s-a gîndit de la 
început la conflictele omeneşti, la patimile 
pe care avea să le înfăţişeze. Inima Rafi- 
rei e frintă, căci sotul ei, Grigore, cu care 
a împărțit ani negri, o bate — şi ea pleacă 
din casă ; inima loanei se mistuie de dra- 
gul fiului de chiabur, inima colectivistului 
Voicu de dragul Ioanei, iar a Aniţei pen- 
tru Voicu... 

Piesa e un fel de suită de drame per- 
sonale, şi chiar un personaj ca Nică, ve- 
selul, năbădăiosul Nică, are propria sa 
suferință din dragoste. Alteori, dragostea 
izbucneşte, ca la Ioana, cu accente säl- 
batice. Parcursul subiectului lui Luca e 
poate asemănător cu altele, circulă pe ace- 
leaşi ` direcții, aici există însă momente 
nodale în care oamenii se ciocnesc cu scă- 
părări. Fiecare personaj evoluează într-un 
fel sau altul, pînă la un moment dat, cînd 
pare că se mistuie sub povara unei pro- 
bleme şi atunci se iluminează. E drept că 
procedeul e puţin prea general, aplicat la 
toți eroii, şi că poate din frica de a nu 
cădea în şabloane, Luca a hiperdramatizat ; 
vrind să  individualizeze, a  literaturizat 
puțin. 

E semnificativ de urmărit destinul para- 
lel al celor doi eroi principali: Grigore 
şi Florea. Grigore e un personaj complex, 
cu trăsături bine definite; Costea e mai 
mult sub influența chiaburului. Asupra lui 
Florea s-au revărsat mai mult locurile co- 
mune ale „piesei țărănești“; la -Grigore, 
autorul a fost mai curajos şi l-a conturat 


Scenă din „Inima noastră“ 


viguros. Supără însă greşelile de construc- 
ție dramatică şi aici teatrul şi regizorul 
ar fi putut — în colaborare cu autorul — 
să facă mai mult. În piesa lui Luca, actul 
II ar fi putut avea trei finaluri pînă ce 
cade cortina, replicile sînt lungi, oamenii 
discută de prisos pentru nodul acțiunii. La 
fel supără, alături de autenticul grai al 
sătenilor, poetizările idilizante ale Ioanei 
sau Rafirei. Oare, în acest vălmășag de 
patimi omeneşti, autorul a scăpat din ve- 
dere realitățile sociale de la care pornea ? 
Lui Luca, deși uneori a ramificat puţin 
prea stufos faptel& eroilor săi, îi rămîne 
însă în față adevărul vieţii: drumul fi- 
resc al țărănimii noastre sărace şi mijlo- 
cașe. Destinul lui Grigore Hincu e comun 
cu al altor nenumărați țărani. Prin viaţa 
lor sufletească, eroii lui Luca aduc în 
scenă putere de convingere. Păcat că chia- 
burului i-au fost lăsate aceleași acțiuni 
„clasice“ şi că restul satului apare la fina- 
luri de act ca un cor de operetă și nu ca 
acel colectiv unit, hotărît să-l cîştige pe 
Grigore. Inima noastră e o valoroasă în- 
cercare de smulgere din vechile sabloane. 
Reușita e parțială, căci unele rădăcini mai 
stăruie. Dacă textul dramatic nu a putut 
ocoli anumite locuri convenționale, spec- 
tacolul Teatrului de Stat din Brăila parcă 
dimpotrivă a vrut să le îngroașe. 
Regizoarea, Ioana Ottescu, s-a lăsat 
condusă de scheme simpliste, reducind pînă 
la șablon viața sufletească a eroilor, con- 


sumată prin gestul și clasica atitudine 
„dirză“ la țăranul lămurit, insidioasă şi 
conspirativă la chiabur. Astfel Voicu (Nae 
Niculae), țăran colectivist, care are misiu- 
nea ingrată de a-l prelucra pe Grigore, 
poartă silueta  „consacratului“ instructor 
din piesele cu țărani ; chiaburul Ghiţă par- 
că apare şi dispare dintr-un ceas cu cuc 
printr-o uşițä în perete, iar sătenii vin și 
pleacă tot timpul ca la o nuntă. O voce 
îngroșată, fața crispată sint mijloace ele- 
mentare de care s-a servit Viorel Brînzaş 
pentru a sugera pe fiul chiaburului. Paul 
Varduca a încercat să sugereze frămiîntă- 
rile complexe ale lui Grigore Hincu, fără 
ca regia să-i fi creat fundalul dramatic ce 
era necesar. Aceeași afirmație este vala- 
bilă şi pentru strădania Rodicăi Dianu, ale 
cărei căutări artistice nu au găsit același 
ecou în colectivul de interpreţi. Surprinză- 
toare e insă autenticitatea cu care şi-a 
creat rolul Ştefan Mihăilescu. Rolul ingrat 
ca dramaturgie al chiaburului nu a stăvi- 
lit o exprimare mereu diversă, stări va- 
riate sufletești și un umor de bună cali- 
tate. 


Piesa lui Valeriu: Luca e un succes gi 
un semn al creșterii concepţiei valorice cu 
privire la piesele care reflectă realitatea 
satelor. Oamenii de azi și de miine ai 
satelor noastre așteaptă însă tot mai mulți 


creatori care să meargă şi mai mult în 
adincul vieţii, spre multitudinea ei de pro- 
bleme și care să o transfigureze artisticește, 
cu mari vibrații. 

| Al. POPOVICI 


Un spectacol veridic şi sincer 


Există uneori în teatru un fenomen, 
care duce la înăbuşirea elanului creator 
şi la înlăturarea spiritului de inovație şi 
originalitate în interpretare. E fenomenul 
de imitație fără discernämînt a modalită- 
lor de creație ce au asigurat succesul unor 
spectacole anterioare, dar care — prin a- 
doptare servilă —  frînează calea descope- 
ririi ineditului în rezolvarea problemelor 
scenice şi căutarea noilor mijloace de ex- 
primare artistică în jocul actorilor. Acesta 
e cazul unor colective de teatru, care — 
confundind realizarea concretă a rolurilor 
cu „linia“ de creație — abandonează pro- 
blematica muncii actorului,  considerînd 
drept o soluţie valabilă apropierea cît mai 
exactă de unele interpretări verificate. 


Meritul colectivului artistic al Teatrului 
de Stat din Baia Mare constă în faptul că 
ne-a oferit surpriza unui spectacol care se 
caracterizează, în esență, prin ceea ce con- 
stituie încă un deziderat şi o problemă în 
discuția oamenilor de teatru, adică prin 
îndrăzneală în concepţia regizorală şi în- 
țelegere psihologică în distribuţia rolurilor. 

Tînărul regizor Mihai Dimiu a pornit de 
la intuirea justă a semnificației adînc 
umane a comediei lui M. Sebastian, sa- 
tiră a societății capitaliste minate de pro- 
priu-i virus, în ultima ei perioadă de do- 
minație politico-economică în ţara noastră, 
care presimte zguduirea ce-i va aduce pră- 
bușirea inevitabilă. Lumea aceasta compusă 
din politicieni servili, de tipul ministrului 
Brănescu, sau din ziariști venali și fără 
scrupule ca Borcea, directorul ziarului-fan- 
tomă „Deşteptarea“ — în care Bucșan, po- 
tentatul vieții economice, își impune voința, 
prin corupție sau violență, în funcţie de 
interesele-i proprii — e o expresie a co- 
rupției și demagogiei politice a vremii. În 
mijlocul ei, prezența profesorului Al. An- 
dronic, intelectual de o rară onestitate, 
străin de combinațiile bazate pe compro- 
mis sau șantaj, ca și intervenția entu- 
ziastă şi generoasă a studentei Magda 
Minu, care luptă pentru a îndeplini idea- 
lu] cercetărilor lui științifice, au valoarea 
simbolică a triumfului forțelor morale îm- 
potriva aparentei atotputernicii a unei pă- 
turi sociale meschine şi parazitare. Andro- 
nic nu mai are aci soarta lui Miroiu din 


Steaua fără nume, căci soluţia finală nu 
mai 'e resemnarea la o viață de învins, 
ci preludiul unei vieți noi, care constituie 
mesajul încrederii autorului în viitor. 

A reușit colectivul tinerilor interpreți ai 
piesei să realizeze acea iluzie scenică în 
care e transpus însuşi „adevărul vieţii“, 
aşa cum l-a intenţionat scriitorul ? Trebuie 
să mărturisim cu sinceritate că — după 
părerea noastră — spectacolul oferit de 
Teatrul din Baia Mare nu a trădat, în 
concepție și realizare scenică, nici semni- 
ficaţia operei, nici intenţiile dramaturgului. 

Cu egală înțelegere, direcția de scenă a 
îndrumat pe actori, atît în sezisarea esen- 
tei conflictului dramatic, cît și în găsirea 
mijloacelor de exprimare a situațiilor în- 
cordate prin care se defineşte caracterul 
însuși al personajelor. Regia artistică a 
tradus concret, în spectacol, satira socială 
a lui M. Sebastian, folosind nu numai ele- 
mentele unui decor adecvat pentru a reda 
prăpastia dintre condiţiile de viață ale ce- 
lor două lumi (scenograf: I. Eminet), ci 
mai ales subliniind latura morală specifică 
în ciocnirea dramatică a eroilor piesei. 

Calitatea dominantă a spectacolului o 
constituie fără îndoială caracterul veridic 
al imaginii artistice, în raport cu realitatea 
reflectată, alături de sinceritatea unui joc 
care a reușit să creeze iluzia spontaneității, 
îndeosebi la interpreții principali. Pe por- 
tativul întinsei game a personajelor come- 
diei lui M. Sebastian, întîlnim întreaga 
faună a oamenilor ce trăiesc în societatea 
burgheză — de la capitalistul infatuat 
(Bucșan) la tipul intelectualului învins 
(Ştefănescu), de la aventurierul fără idei 
și fără scrupule (Borcea) la micii tribu- 
tari ai şantajului (Pompilian sau Voicu), 
de la proprietarul de tipografie, copleșit de 
neîntelesul joc al intereselor capitaliste 
(Agopian). la  modeștii reprezentanți ai 
muncii de atelier (Hubert) ș.a. 

Ceea ce îi caracterizează pe toți acești 


oameni — cu excepția lui Gr. Bucsan, con- 
trariat doar efemer în planurile sale de un 
incident  neprevăzut — este nesiguranța 


vieții, neîncrederea în viabilitatea societății 
în care trăiesc, sentiment general, care re- 
vine ca un „leit-motiv“ și care exprimă 
o incontestabilă realitate pentru momentul 


WWW .cimec.ro 75 


social-istoric redat. Această idee a fost su- 
gerată, prin mijloace operative de un real 
nivel artistic, pe aproape întreaga desfă- 
șurare a spectacolului. Datorită rezolvării 
scenice a numeroaselor incidente, a agita- 
ției provocate de elementul-surpriză al con- 
flictului, ritmul ieşirilor şi intrărilor ne- 
așteptate în scenă, prezența lui Bucșan în 
redacția ziarului, vizitele insolite ale lui 
Bucșan sau Borcea în cabinetul de lucru 
al profesorului Andronic etc. au apărut 
perfect motivate din punct de vedere al 
psihologiei eroilor şi al dramatismului ac- 
țiunii. Cu o mnuanţare, care dovedește stu- 
diul atent al caracterului personajelor și 
înțelegerea situațiilor, direcția de scenă a 
obținut de la fiecare interpret imaginea 
veridică şi adecvată a tipului întrupat: 
servil sau tiran, cinstit sau meschin, ge- 
neros sau ingrat, fiecare personaj a fost 
un „om“ adevărat, în suferința sau zbuciu- 
mul căruia am crezut fără rezerve. 
Alegiînd pentru Decadă piesa lui M. Se- 
bastian, teatrul din Baia Mare și-a asumat 
o mare răspundere, prin inevitabila com- 
paraţie între realizările tinerilor săi inter- 
preți cu marile creații ale unor actori de 
prestigiu de la Teatrul Naţional din Capi- 
tală, în aceleași roluri. Spre cinstea lui, 
trebuie să spunem că spectacolul prezentat 
a fost deplin realizat, fără cea mai uşoară 
urmă de improvizație, dovedind o minu- 
țioasă punere la punct pe plan regizoral 
şi un nivel artistic superior în interpretare. 
De la cele mai scurte apariţii în scenă 
(Ion Siminic în Voicu, A. Bursaci în Pom- 
pilian, Ion Uţă în Agopian etc.) pînă la 
personajele de amploare (Bucşan, Andronic, 
Magda Minu), colectivul artistic al tină- 
rului teatru din Baia-Mare a depus aceeași 
atenție, pentru realizarea unui spectacol omo- 
gen și unitar în concepţie și interpretare. 
În rolurile care presupun certe elemente 
de compoziție (Bucșan, Al. Andronic), tine- 
rii interpreţi au avut de învins reale difi- 
cultăți, inerente oricărui actor tinăr. T. Ca- 
zimir, interpretul lui Gr. Bucşan, a reușit să 
redea profilul moral al odiosului personaj, 
dezorientat în clipa în care constată că nu 
mai poate folosi. față de un adversar ale 
cărui metode nu le cunoaște îndeajuns, mij- 
loacele care îi asigurau în mod normal suc- 
cesul. Dezorientarea lui, treptat accentuată 
pină la rezolvarea finală, amestecul de vio- 
lență şi frămîntare, îndeosebi în actul ultim, 
care sugerează un început de îndoială față 
de sine însuși, au fost reliefate printr-un joc 
sugestiv şi o mimică adecvată, fără a părăsi 


sobrietatea interpretării. Aceleași trăsături, 
reduse la proporția personajului, le-a relevat 
şi I. Anghelescu-Moreni în rolul lui Borcea, 
directorul de ziar servil, inuman şi venal, 
mai întîi în goană după şantaj și apoi după 
compromisul salvator, atins abia în momen- 
tul realizării finale. 


Dar revelaţia spectacolului a constituit-o 
interpretarea — sub toate raporturile excep- 
țională — a tinerei actrițe Coca Andronescu 
în rolul Magdei Minu. Este posibil ca o 
reală afinitate — cum mărturisește chiar ea 
în textul programului — să fi apropiat pe 
interpretă, pină la identitate psihică, de ero- 
ina interpretată, căreia i-a descoperit cali- 
tățile puțin comune ale purității şi genero- 
zității, altoite pe începutul unei mari pa- 
siuni. Dar sinceritatea şi căldura cu care a 
redat cele mai intense momente dramatice, 
modul în care — în jocul ei — ingenuitatea 
se înfrățește cu îndrăzneala, dăruirea totală 
pentru un ideal de viață cu perseverenţa și 
tenacitatea au dat întreaga măsură a sensi- 
bilității ei artistice şi a variatelor ei posi- 
bilități de exteriorizare a frămîntărilor inte- 
rioare. Artista a intuit în adincime struc- 
tura psihică a personajului şi a făcut din el 
nu numai o ființă care crede cu adevărat 
în forțele creatoare ale vieţii, ci şi un mesa- 
ger al acestor vremuri noi, capabil a zgudui 
încrederea în forțele capitalismului în declin. 
Expresivitatea jocului ei, dezinvoltura gestu- 
rilor, spontaneitatea mişcării în scenă sînt 
caracteristice îndeosebi în momentele de în- 
cordare dramatică, în care duelul cu adver- 
sarii e încă indecis. 

Alături de ea, Eugen Mercuș a creat un 
Andronic, poate prea abătut în unele scene, 
timid şi nesigur în clipa în care în viaţa sa 
apare „neprevăzutul“, dar de o mare can- 
doare şi puritate morală, așa cum l-a dorit 
desigur autorul. O menţiune deosebită me- 
rită creaţia lui Iulian Bradu în rolul secre- 
tarului de redacție Ştefănescu, tipul intelec- 
tualului învins, preocupat pînă la obsesie de 
grijile meschine ale muncii sale istovitoare. 

Restul colectivului (Nicolae Baltasiu în 
Niţă, Lavinia Teculescu în Ana, Maya In- 
drieş în d-ra Werner) a contribuit corect 
la omogenitatea spectacolului. O rezervă din 
punct de vedere regizoral ar trebui făcută in 
legătură cu situarea improprie a cabinetului 
redacțional pe două planuri — ceea ce în- 
greuiază ritmul mișcării scenice şi face să 


„se piardă uneori atenţia, concentrată asupra 


gesturilor și atitudinii interpreţilor. 


Mircea MANCAȘ 

Virtutea Şi viciul cumințeniei 


Nu ne plac cronicile în care se spune; 
„intenţiile sînt admirabile, tema de o actuali- 
tate arzătoare, nivelul ideologic excelent, dar, 
„din păcate“, tratarea este execrabilă, perso- 
najele adevărate fantoşe, iar conflictul sub 
orice critică“. Sint însă şi situaţii în care 
lipsa de tărie a cronicarului are într-un fel 
scuze, căci unele spectacole sînt făcute parcă 
înadins pentru a feri, pe cei ce le văd, de 
emoţii puternice, sau a-i feri de a-și face 
vreo problemă. În fața lor indignarea este 
totuși nedreaptă, precum entuziasmul ar fi 
excesiv. Cronicarul devine posac ca un poet 
părăsit de muză. Cind spun acest lucru, a- 
cum cînd scriu despre spectacolul Cadavrul 
viu (Teatrul Tineretului), nu fac o apre- 
ciere generală, ci — dacă îmi permiteţi — 
o confidenţă. 

Poate s-ar cuveni să spun acest lucru mai 
pe ocolite, să fiu mai atentă cu unele sus- 
ceptibilități şi să pun între ele şi cele ce 
urmează, ca un strat amortizor, rezumatul 
acestei foarte cunoscute piese și citeva isto- 
rioare despre bătrinul conte care, îmbrăcat 
în rubaşcă, ară pămîntul mujicilor. Din spi- 
rit de economie să considerăm toate acestea 
spuse, și să trecem la chestiune : există vreo 
greşeală fundamentală în spectacol? Apa- 
rent, nu. Fidelitatea față de text este o rea- 
litate. Nu se mai insistă, așa cum se obiş- 
nuia în trecut, pe decrepitudinea lui Pre- 
tasov ; Maşa nu mai este o variantă a acelor 
tablouri ` odioase  înfățișind ţigănci de o 
senzualitate provocatoare ; Viktor Karenin 
nu mai trece antitetic drept un heruvim po- 
gorît printre păcătoşi. Intenţiile lui Tolstoi 
sînt vădit și onest urmărite şi, pînă la sfir- 
şit, îţi apare limpede — uneori chiar cu 
ostentație — că numai societatea înconjură- 
toare poartă vina unei asemenea drame. 

Mai mult. Spectacolul conţine chiar cîteva 
interpretări asupra cărora nu se poate trece 
cu uşurinţă. Cind spun acest lucru, mă refer 
în primul rind la protagonist (Al. Critico). 
Cu toate că jocul său a stirnit opinii diferite, 
nimeni nu poate contesta caracterul său in- 
teresant. Actorul — este adevărat — pare 
mai puţin preocupat de a face proba farme- 
cului copleșitor al lui Protasov, a pasiunii 
şi neputinței sale pentru o viață nobilă. La- 
tura dramatică a acestei existențe este tre- 
cută uneori pe plan secundar, interpretul 
înlocuind-o cu un fel de autocontemplare, 


Olga Tudorache (Maşa) în „Cadavrul viu“ 


care îl scoate din virtejul întîmplărilor, 
situîndu-l spectator resemnat, undeva, pe 
deasupra faptelor. Puritatea morală a lui 
Protasov este pedala pe care apasă cu pu- 
tere Al. Critico, iar generozitatea discretă 
pînă la stîngăcie, gingășia zimbetului său 
care proiectează peste personaj o lumină 
blindă ne fac să-l simțim sfios în fața fero- 
cităţii, dezarmat printre lupi. Dramatismul 
pasiunii lui Fedor Protasov este poate prea 
palid înfățișat în scena cu țiganii ; se poate, 
la fel, ca zbuciumul episodului în care vrea 
să-şi ia viața să fie prea estompat; dar 
neputința lui Protasov de a se împotrivi 
mişeliei este, în jocul lui Critico, dominantă 
în tot momentul, impresionează şi dă sălii 
sentimentul că asistă la o autentică dramă. 
Este o impresie care se întărește mai ales 
în partea a doua a spectacolului (în special 
în scena interogatoriului), unde incapacitatea 
lui Protasov de a se împotrivi mișeliei este 
dublată de desperare, de o desperare plină 
de  vehemența omului ajuns la capătul 
puterilor, care a pierdut totul şi nu se mai 
teme de nimic. 

De asemenea, nu mi-ar fi iertat dacă, vor- 
bind de acest spectacol, nu aș aminti de 

Al. Critico (Protasov) în „Cadavrul viu“ 


Olga Tudorache, de simplitatea şi exaltarea 
generoasă a Mașei, de vocea ei, joasă, învă- 
luitoare, de privirea ei tristă ca de sălbăti- 
ciune, sau de Pop Marțian şi de personajul 
compus de el cu mult tact: Viktor Karenin. 

Atunci, ce-i lipseşte spectacolului ? La în- 
trebarea aceasta aş vrea să răspund chiar 
cu vorbele lui Protasov: ,,...nevasta mea a 
fost o femeie ideală. Trăiește. Dar, cum 
să-ți spun ? Nu prea avea pe vino-ncoace. 
Ştii, cum e bobul de piper în rachiu — nu 
exista nici un fel de neprevăzut în căsnicia 
noastră“. Lipseşte deci bobul de piper, lip- 
sesc stafidele din cvas — cum spun ruşii — 
adică mai exact, vibrația pasională, tensiunea 
dramatică. De pildă, scena cu ţiganii: cîn- 
tecele sînt frumoase, Protasov pierdut în re- 
verie. Şi totuși, ambianța aceea învăluitoare 
nu există. Contrastul acela subtil între rigidi- 
tatea, răceala, ostilitatea casei în care îl 
aşteaptă Liza şi puterea ciudată, dulce, mag- 
netică — cu neputinţă de definit — a came- 
rei unde sint țiganii și Maşa — nu există 
nici el. Sau scena tentativei de sinucidere. 
E foarte nimerită fereastra din fund cu dra- 
perii grele, care lasă să se strecoare o tîişie 
de lumină tare (în paranteză fie spus, deco- 
rurile cuplului Mitrici și Bragaglia, ţintind 
la surprinderea semnificativului și la promo- 
varea sugestiei, au o notă îndrăzneață care 
se face remarcată, deși, pe alocuri, nu se 
poate spune că filmul Cadavrul viu nu le-a 


servit uneori mai mult decît de inspiraţie). 
Este „bună“ figura lui Protasov, ca şi re- 
semnarea privirii sale. Aşa cum trebuie, Ivan 
Petrovici (Ipate Mareş) are gesturi largi și 
voce tunătoare. Şi totuși, atmosfera nu este 
electrizată de fiorul acestui moment crucial ; 
retorismul „geniului“ și calmul sfișietor al 
unui om care a luat ultima hotărire nu sînt 
destul de exact contrapunctate. De aceea, 
exclamaţia „nu pot“ nu are vibrația cutre- 
murătoare, rezonanța dureroasă şi strigătul 
de triumf al momentului în care, ca și în 
Fata şi moartea, dorința de a trăi învinge. 
La fel se întîmplă și în final. De aceea 
replica memorabilă : „ce bine e așa... ce 
bine“ se pierde neobservată, ciuntind mesa- 
jul piesei, stilcindu-i într-o măsură semni- 
ficaţia. 

Ce-i lipseşte spectacolului ? S-ar mai pu- 
tea spune — şi nu pe nedrept — ritmul. 
Tablourile trenează. Sînt momente insuficient 
punctate, unele scene fără zvicnire, mișcarea 
prea înecată, pauzele prea lungi. De aici, 
oboseala sălii şi sentimentul de exagerată 
lungime. S-ar mai putea reproşa unor scene, 
și chiar unor tablouri, faptul că sînt lucrate 
în tonalități contradictorii. Vezi, bunăoară, 
scena interogatoriului, unde modul caricatu- 
ral în care este înfățișat aparatajul judecăto- 
resc contrastează strident cu economia de 
gesturi exterioare, cu sobrietatea lui Prota- 
sov şi Karenin. Este o alăturare de stiluri 
care n-are nimic de-a face cu armonia artis- 
tică, nici cu intenţiile autorului. Dacă re- 
gizorul (C. Sincu) ar fi fost mai atent la 
unitatea spectacolului, l-ar fi scutit de 
apariții cu totul străine, cum este inter- 
pretarea Annei Pavlovna (Florica Demion), 
care se potrivește mult mai mult cu o 
soacră de comedie bufă, decit cu perso- 
najul imaginat de Tolstoi. 

S-ar mai putea. vorbi și de alte neajunsuri, 
după cum se poate vorbi de însuşirile, 
care nu lipsesc, ale montării. Dar, după 
părerea mea, aceste reușite sau nereuşite par- 
tiale nu definesc spectacolul nici în bine, 
nici în rău. Dacă îmi veţi cere o apreciere 
de ansamblu şi să spun, cu un singur cu- 
vînt, care este prima calitate a spectacolului, 
am să vă răspund: „corectitudinea“. Dacă 
mă veţi întreba care e cusurul său funda- 
mental, am să vă răspund: „tot corectitu- 
dinea “. 


Ecaterina OPROIU 

Jocul măştilor şi triumful vieții 


Pentru Ben Jonson — după cum o măr- 
turiseşte el însuşi în prologul la Every man 
out of his humour * — teatrul înseamnă o 


imensă oglindă, în care sufletul uman își 
contemplă diformitățile ce i le imprimă viciul, 
prostia, vanitatea, iar menirea autorului dra- 
matic este de a diseca, rigid şi violent, răul 
timpului ; în marele teatru al vieţii, în co- 
media neagră a păcatelor omenești, el joacă 
un rol flagelator. 

Poet doctissim, saturat de umanități, Ben 
Jonson e un spirit clasicizant, cultivînd clara 
logică a antichităţii (stilul său e academic, 
deductiv, teatrul său se străduiește să res- 
pecte unitatea de timp, de loc şi de caracter, 
a anticilor), maeștrii săi sînt Teofrast şi 
Seneca, doi moralişti severi. Spre deosebire 
de imaginaţia vizionară a lui Shakespeare, de 
fantezia poetică, dezlănțuită şi romantică, a 
acestuia, concepţia literară a lui Jonson 
poartă în primul rînd pecetea rigorilor mo- 
rale pure, aşa cum personajele lui, prin 
chiar numele lor, poartă eticheta viciului pe 
care îl incarnează : Volpone, Corvino, Vol- 
tore. Inexorabilä, concepția aceasta ia forma 
unei satire de o vehemențä rară : sarcasmul 
lui Jonson e atît de înveninat, încât otrava 
distruge substanța umană a eroilor, lăsînd 
să evolueze pe scenă doar ideea generală a 
viciului, cu mască proprie — caricaturi în- 
spăimîntătoare. Nu s-ar putea spune deci că 
Jonson își alcătuiește personajele din calități 
abstracte, cărora le insuflă demiurgic viață, 
ci mai degrabă că — în bun realist — 
pornește de la viaţă, luîndu-şi modelele din 
societatea vremii, dar, temperament coleric, 
le stigmatizează cu o violență neînchipuită, 
le despoaie de tot ceea ce nu e exclusiv 
viciul lor fundamental, pe care îl demască 
cu o ură fanatică. Risul ce ţi-l stirnește 
apariţia scenică a lui Corbaccio, ori a ladyei 
Politik nu e nici o clipă senin, ci plin de 
amar. Prin însăși expresia sa dramatică, ura 
lui Jonson pare uneori mai pregnantă chiar 
decît cea a lui Swift. 

Există așadar, în teatrul lui Ben Jonson, 
o tendință absolutizantă, rigoarea sa drama- 
tică, respectul pentru legile rigide ale tea- 
trului clasic îmbinîndu-se organic, în acest 
sens, cu radicalismul său moral Şi totuşi, 
în ciuda exacerbării viciului, care desfigu- 
rează personajele, pînă la conceptul lor, se 
dă aici o luptă puternică între mască și 
viață. Exemplul cel mai tipic îl constituie 
Volpone, comedie în care triumfă realismul 
viguros al lui Jonson. Fiindcă acest autor, 
care păstrează în inimă o ură neîmpăcată 


* Fiecare în felul său 


viciilor umane, supunîndu-le celor mai cum- 
plite torturi, iubeşte tot atît de mult viaţa, 
plasticitatea ei bogată și strălucitoare. Prin 
cîte suplicii, prin ce mare suferință trec 
hrăpăreţii „moştenitori“, chinuiţi de aștep- 
tare, de silnica îndatorire de a aduce „da- 
ruri“ la patul falsului muribund! Unul își 


sacrifică fiul, celălalt — ironie absurdă, căci 
e vorba de un gelos pradă furiilor! — îşi 
prostituează soţia, iar altul — avocatul — 


acceptă grozava farsă de a face, în fața 
tribunalului, pe ,posedatul“. Și toţi sînt 
azvirliți în cele din urmă în gheena deza- 
măgirii, demascaţi și pedepsiţi conform unei 
la fel de stringente ordini morale a lumii. 
Dar dacă, pentru a-și căzni victimele satirei 
sale, Jonson dă dovadă de o fantezie infer- 
nală, dragostea sa de viaţă e tot atit de 
ardentă. În Volpone se amestecă umorul 
gras, satira elementară din pictura flamandă, 
cu somptuozitatea tonurilor lui Tizian. Vol- 
pone însuși e un personaj care se desprinde 
din complexitatea lumii vital-plastice, specific 
rinascimentale. În Veneţia prodigioasă, el e 
înconjurat de bogăţie şi lux, iubeşte aurul, 
deopotrivă însă petrecerile, muzica, măscările, 
vinul, femeile ; nu mai puţin scelerat decit 
competitorii la moştenirea lui, ori decît jos- 


N. Sirete anu în Volpone 

nicul Mosca, el este în plus un estet al rioare, la fel de modeste și de terne, în care 


viciului, care se amuză de păcatele celorlalți, nu poți recunoaște nicidecum vestita piață 
gustă degradarea lor morală, ca într-un mon- San Marco. Plastic, regăseşti adevărata atmo- 
struos carnaval, în care el ia masca oribilă sferă venețiană abia în Casa Senatului, în 
a bolii și agoniei. scena judecății, printr-un motiv heraldic (de- 

N-au lipsit, din ` spectacolul Teatrului coruri : Traian Cornescu). Lipsit de gust 
C.F.R.-Giuleşti, intenţiile, fie de ordin re- în aranjamentul locuinţei sale, e firesc apoi 
gizoral, fie de ordin scenografic, de a'pune ca Volpone să se îmbrace la fel de prost 


(costume : Elena Barlo). Şalvarii de mătase 
în care se înfăţişează frumoasei Celia, cînd 
îşi leapădă halatul de bolnav neputincios, 
nu sînt de loc ai unui magnifico. 

Dacă ambianța plastică suferă, prin ùr- 
mare, într-un spectacol unde lupta dintre 
viață şi măşti se cere neapărat exprimată 
cu mijloace de ordin plastic, deoarece altfel 
caracterul eroului principal se falsifică şi se 
pierde, muzica (Nicolae Beloiu) nu servește 
nici ea la expresivitatea piesei lui Jonson, 
ci, dimpotrivă, o alterează. Senzuală şi di- 
fuză, scăldind spectacolul — de la un capăt 
la altul — într-o melancolie, o duioşie și 
o somnolență voluptuoasă, ce nu are nimic 
comun nici cu incisivitatea satirică a lui 
Jonson și nici cu pornirile spre orgie și spre 
atitudini teatrale ale lui Volpone, ea e ex- 
cesivă, acoperind replici și monoloage care 
pretind o audiție mai întîi de toate clară. 

Un autor clasic cere regizorului în pri- 
mul rînd, oricît ar părea de paradoxal, 
adincirea sensurilor sale prea evidente. Să 
redai umbra, adică perspectiva artistică, lu- 
crurilor care stau prea puternic în bătaia 
soarelui ! Iată cum se ,pune în lumină“ 
intenția dramaturgului clasic. Insuficient 
de clară în sensul acesta, concepția regizo- 
rală (Ion Şahighian) a limpezit totuşi pro- 
filul moral al cîtorva personaje, din păcate 
nu pe cel al personajelor principale. -— 

Volpone și Mosca sînt roluri complemen- 
tare, pe o scară mai subtilă a răului, și 
presupun savoare şi inteligență. Dacă Vol- 


în lumină ceea ce e esenţial în viziunea 


Ovid Brădescu în Corbaccio 


dramatică a lui Jonson, adică stigmatul mo- pone e un înșelător tot atît de cupid ca şi 
ral, masca în sens de metaforă a răului. „moştenitorii“ lui, plăcerea sa de viaţă, 
Astfel, costumele lui Corvino şi Corbaccio, pofta sa nesăbuită de distracţie şi vocaţia 
ca și gestica lor, au fost concepute pe linia lui teatrală (el face pe bolnavul, în variate 
măştii rigide a viciului, a schemei satirice, grade, se deghizează în medic şarlatan, în 
a caricaturii morale jonsoniene, ca simbol grefier) au o vitalitate nebună. El rezumă în 
transparent și corect. De aici însă s-a făcut fond viciile lui Voltore, Corvino și Corbaccio, 
saltul la simbolul abstract, nefericit, al pa- în forma lor absolută, care-i împinge pe toți 
ravanelor urîte, sărăcăcioase şi monotone, în prăpastie, întocmai cum bolnavii incura- 
care umplu camera de dormit a lui Volpone bili merg implacabil spre moarte. Pe cînd 
și care, pentru a sublinia încă o dată carac- Mosca, parazitul, e rece şi calculat, cenușiu 
terul ascuns al eroului comediei, nu ajung şi insinuant, perfid şi inteligent, nu ca o 
să exprime altceva decît un pleonasm scenic. unealtă a diavolului, ci ca diavolul însuși. 
Încărcată, asemenea unei magazii, de o mul- "Fără vitalitate, Volpone nu are savoare. 
time de paravane neplăcute la vedere, camera Or, în interpretarea lui N. Sireteanu, Vol- 
lui Volpone nu redă nimic din plasticitatea pone apare numai libidinos şi cupid, fără 
bogată a unui interior venețian din acea truculența belșugului de viaţă, acea partici- 
epocă luxuriantă și din casa unui om, nu pare debordantă de amuzament și haz la 
numai extrem de avut, dar și mare meșter chinurile celor ce jinduiesc să-l moștenească, 
în desfătări. Interiorul acesta pare menit de participare ce ar trebui să se manifeste 
altminteri să corespundă unei Veneţii exte- printr-o mare fantezie mimică, printr-o vastă 


80 www.cimec.ro 


gamă a jocului mut. Comedian prin carac- 
ter, Volpone se cere interpretat și printr-o 
utilizare a mijloacelor gratuite în aparenţă 
și burlești ale comedianului. 

Luciditatea perfidă şi inteligența rece, iată 
pe de altă parte elementele care alcătuiesc 
demonia lui Mosca, dindu-i expresia male- 
fică. Însă Constantin Lungeanu s-a mulțumit 
să incarneze un parazit, a cărui josnicie se 
manifestă mai mult ca un dat decit ca un 
mod : el e doar un mijlocitor care profită 
şi care nu devine nici o clipă suprem re- 
gizor al răului. 

Vioaie, totuși, apariţia lui Volpone, ca me- 
dic şarlatan, în piață unde coregrafia lui 
Stere Popescu aduce un moment de ordine 


Artistul de 


2:0 pentru noi este un spectacol de 
păpuşi destinat celor adulți. Mens sana in 
corpore sano — iată tema ilustrată de 
acțiune. De la prima ridicare de cortină 
ne cuprinde acel farmec ciudat pe care-l 
produce totdeauna o ficțiune cinstită, lip- 
sită de ostentaţie, prezentată cu seriozi- 
tate şi candoare. Aici, păpuşile nu sînt 
construite pe o asemănare maximă cu 
omul, nu încearcă să ne inducă în eroare. 
Dimpotrivă, chiar atunci cînd în locul mii- 
nii de lemn a păpușii apar degetele vii 
ale  mînuitorului, mişcările acestora sînt 
reduse la minimum necesar, păstrind o oa- 
recare rigiditate, tocmai pentru a nu träda 
stilul general de joc al păpuşii. 

Povestea începe într-un moment tragic 
din viața tinărului savant în paleontologie, 
Pescereakov. Acesta este grav bolnav, în 
pat. De sub plapumă nu-i ies decit capul 
şi un braţ, dar este evident că tot corpul 
suferă, fiecare mișcare e un efort, pe care 
tinărul martir îl suportă cu zîmbetul pe 
buze şi cu ochii mari deschişi ; doar glasul 
ii trădează slăbiciunea, ușor şi transpa- 
rent ca umbra de viață ce i-a mai rămas. 
Doctorul  diagnostichează : ipohondrie ; re- 
comandă un tratament drastic: mişcare, 
aer liber, alimentaţie solidă. Cele cîteva 
gesturi precise, cele cîteva cuvinte, modu- 
late inteligent şi sensibil, creează un per- 
sonaj complex şi limpede. Ciţi actori de 
teatru ar ajunge la același rezultat cu ase- 
menea mijloace reduse ? 

Pe scenă, acțiunea se desfășoară rapid. 


6 — Teatrul 

artistică şi de stil. Coerenţă dramatică no- 
tabilă au cele două scene de judecată. 

Ovid Brădescu, în Corbaccio, şi Marga- 
reta Papagoga, în lady Politik, au lăsat să 
transpară viciul în toată hidoșenia lui, tra- 
sind rolului lor un profil precis și animat, 
şi făcînd vie satira jonsoniană. 

Textul în formă originală al comediei 
lui Ben Jonson, tălmăcit de Mihnea Gheor- 
ghiu, nu s-a bucurat întrutotul de grija 
cuvenită  rostirii versului dramatic. Mai 
atentă și repariînd pe cît cu putință această 
deficiență, ajutind pe actori să înţeleagă 
diferența, în arta rostirii scenice, dintre 
proză și vers, regia ar fi sporit greutatea 
acestui spectacol cu unele valori interesante. 


I. NEGOIŢESCU 


sub scenă 


Savantul nostru este smuls. din pat de un 
prieten și dus la un meci. Acolo, dra- 
gostea face restul, pentru că, evident, Pes- 
cereakov se îndrăgostește. „Ea e poli- 
sportivă. E necesar deci să devină și el, 
iar transformarea se face sub ochii noștri. 
De la saltul de pe trambulină (metodă 
care îl aduce la spital cu capul spart) pină 
la marcarea celor trei goluri, datorită că- 
rora echipa sa cîștigă meciul de fotbal, 
asistăm la o serie de peripeții comice al- 
ternind cu momente lirice emoționante. lar 
în final, cînd fata refuză dragostea unui 
om pentru care — după cum crede ea — 
„numai sportul contează“, fericitul savant 
şi sportiv exclamă : „2:0 pentru noi“, iar 
cortina cade peste cel mai vesel și optimist 
spectacol din București. 

Tocmai datorită caracterului complex al 
teatrului de păpuşi, unde soluţiile tehnice 
ingenioase constituie fundamentul necesar 
creației artistice,. unde fiecare personaj este 
rezultanta a trei arte diferite (pictor, mì- 
nuitor, actor-voce), sarcina și răspunderea 
regiei sint covirşitoare. Renée Silviu a știut 
să inventeze şi să aleagă, cu fantezie și 
măsură, cele mai adecvate acțiuni fizice 
care suplinesc lipsa de mobilitate a feţei 
păpuşii. Ritmul variat și susținut, fineţea 
cu care se trece de la o situație la alta, 
bogăţia soluțiilor mișcării în scenă sint 
realizate cu atita măiestrie, încît spectatorul, 
fermecat, pierde din vedere că personajele 
pe care le admiră sint doar un amestec de 
cîrpă şi lemn, după cum face totală ab- 
stracție de artiștii de sub scenă. 

Există totuși momente cînd întrebările 
se îmbulzesc. Cum e minuit, de pildă, 
paznicul muzeului, cocoţat în virful unei 
scări, avind ambele picioare și brațe la 
vedere ? Cum e realizată gimnastica la 
bară a lui Pescereakov? Sau spălatul şi 
călcatul rufelor, împletitul ciorapului, pe 
care bunicuța, mînuită cu atita talent de 
Rita Stoian, le execută la fel de firesc ca 
orice bunică vie ? Pentru a primi un răs- 
puns la aceste întrebări am asistat o dată 
la „spectacolul“ din culise. În spațiul în- 
gust al scenei, aproape toată echipa lu- 
crează fără întrerupere, cu o concentrare ce 
ar putea fi invidiată de către regizorii de 
teatru cu actori. Patul, masa, scaunul, 
fiecare element de decor e minuit, adică 
ținut fix sau mișcat, după cum cere jocul 
păpușii ; de asemenea, recuzita, de care 
aparent se folosește păpușa, e purtată de 
un miînuitor anume. Pe lingă artistul prin- 
cipal care răspunde de creaţia rolului, fie- 
care păpușă este mînuită parțial (o mînă, 
un picior) de unul sau doi asistenţi. Pu- 
blicul è încîntat de tabloul în care se des- 
fășoară feeria pe ghiaţă, fără să ştie însă 
că sub scenă e un adevărat infern. În spa- 
țiul extrem de restrîns amintit mai sus, 
14 oameni aleargă, dansează, joacă cu pre- 
cizia unui aparat complicat. Ceea ce im- 
presionează în mod deosebit este jocul mi- 
mic continuu al artiștilor mînuitori; ei 
interpretează fiecare replică, fiecare senti- 
ment al păpuşii pe care o mînuiesc. 

În general, e mai bine ca păpușa să 
fie minuită și vorbită de același artist. 
Brindușa  Zaiţa, creînd personajul Verei 
Petrovna ca mișcare și glas, cu o neînchi- 
puită graţie, spontaneitate și drăgălășenie, 
ne îndreptățește să afirmăm că sub scena 
teatrului de păpuși stă ascunsă o actriță 
cu mari calități de ingenuă, cum nu se 
găsesc multe în teatru. De asemenea Cos- 


tel Popovici, în rolul doctorului, Carmep 
Stamatiade, în rolul sorei de la spital și 
al școlăriței de la muzeu, Valeriu Simion, 
în rolul reporterului-fotograf, au realizat 
personaje uimitor de bine conturate, con- 
secvente în tonuri şi mișcări, denotînd deo- 
sebite calități actoriceşti. 

“Atunci cînd vocea aparține unuia, iar 
mișcarea altuia, se obțin uneori personaje 
hibride, cum s-a întîmplat cu Podneben- 
skin, astronomul. Cu toată arta excelen- 
tului actor de comedie Justin Grad (mînui- 
torul păpușii), personajul rămîne nereali- 
zat, deoarece Florin Scărlătescu (voce), evi- 
dent neluînd în serios personajul, i-a dat o 
interpretare inutil dulceagă, inexpresivă și 
plată, lucru care deservește atit păpuşa cît 
și jocul subtil al mînuitorului. 

Alteori, vocea şi mînuirea s-au îmbinat 
fericit. Carmen Stamatiade (mînuire) și Gh. 
Fundătură (voce), lucrînd pe aceleași date 
artistice, ne-au înfățișat un Zagogulin co- 
mic la culme dar verosimil şi deosebit de 
interesant. Pescereakov rămîne realizarea cea 
mai reușită. Ştefi Nefianu, mînuitoare ex- 
celentă și actriță spontană, sensibilă și 
plină de umor, a avut parte de un colabo- 
rator (voce) deosebit de talentat. Tudorel 
Popa a înţeles personajul și l-a iubit; vo- 
cea lui parcurge o întreagă gamă de nuanțe, 
redind cu inteligență și căldură intențiile 
cele mai subtile ale textului. Interpretarea 
sa e strălucitoare, emoţionantă, şi aduce 
acea notă de umor și poezie care caracte- 
rizează toate creaţiile sale și întregeşte atit 
de artistic personajul. 

Dar Pescereakov nu e numai Ştefi Ne- 
fianu şi Tudorel Popa, bunicuța nu e nu- 
mai Rita Stoian (mînuire) și vocea ex- 
presivă a lui Renée Annie. Aceste perso- 
naje sînt, în același timp, opera creatoare 
a Ioanei Constantinescu, pictoriță cu fante- 
zie bogată, cu o profundă cunoaștere a 


Două scene din „2 : 0 pentru noi“ 


artei sale. Varietatea infinită a tipurilor şi 
unitatea de stil a prezentării plastice ne 
fac să nu găsim laude suficiente pentru 
munca acestei talentate artiste. Decorurile 
lui Ştefan Hablinski, realizate cu fineţe şi 
umor, completează armonios viziunea plas- 
- tică. Prospeţimea culorilor, stricta economie 
a mijloacelor utilizate, rezolvările specifice 
surprinzător de ingenioase creează imagini 
foarte izbutite, aducînd un irezistibil zîm- 
bet de voie bună pe buzele spectatorilor. 


(o 

ORIENTAREA  REGIZORALĂ — În 
paranteză fie spus, de-a lungul spectacolului 
se simte mereu participarea activă la întîm- 
plările piesei a tuturor celor prezenți în 
scenă, chiar dacă mult timp nu au de 
spus nici o replică. Totul decurge natural 
şi convingător, nici un interpret nu „dis- 
pare“, dar nici nu iese în evidență osten- 
tativ în timpul acestor „pauze“ ale rolului, 
pentru că regizorul a găsit, împreună cu 
fiecare actor în parte, cele mai expresive 
acțiuni fizice, în stare să caracterizeze şi 
fără replică reacţiile unuia sau altuia din 
personaje, atunci cînd se află în scenă. Este 
edificator, de pildă, întreg tabloul exame- 
nului de admitere... 

(Mihail Lupu, în cronica la Pre- 
ludiu de Ana Novac — Teatrul 
de Stat Galaţi. „,Scinteia tinere- 
tului“, nr. 2194) 


MASELE ÎN SPECTACOL — Masa 
trăieşte în scenă prin viața particulelor 
ce-o compun ; regizorul a creat aproape din 
fiecare ţăran ce apare în scenă, fie că are 
sau nu de rostit vreo replică, o fiinţă vie, 
în ale cărei suferințe crezi, ale cărei mișcări 
sînt fireşti, pline de adevăr. A dat greu- 
tate scenică fiecărui personaj, căruia autorul 
(din zgîrcenie) nu i-a prea dăruit trăsă- 
turi distincte şi, cu ajutorul unor actori 
de talent, a creat citeva personaje care-ţi 
rămîn în minte... 

(Sanda Faur în cronica la Boieri 
şi țărani de Al. Sever — Teatrul 
de Stat Piteşti. „Scînteia tinere- 
tului“, nr. 2198) 


Muzica lui H. Mălineanu, antrenantă şi 
melodioasă, contribuie creator la Rusigste 
acestui spectacol. 

Cu această nouă premieră, Teatrul Ţăndă- 
rică a obținut o prețioasă victorie artistică. 
Virtuozitatea  mînuitorilor face din spec- 
tacolul 2:0 pentru noi o adevărată lecţie de 
pantomimă, pe care fineţea bogat nuanțată 
a interpretărilor vocale o ridică la rangul 
unr ra din cele mai remarcabile realizări ale 
stagiunii. 

Rodica GHEORGHIU 

ANALIZA TEXTULUI — Autorul des- 


„făşoară acțiunea piesei pe două planuri pa- 


ralele, separate, prezentindu-se cele două 
tabere prin creionări rapide. lar cind, la 
sfîrşitul piesei, se declanşează conflictul, 
ciocnirea nu este impresionantă decit prin 
însăși gravitatea momentului petrecut aidoma 
în realitate — și nu prin emoția ce ţi-o 
poate transmite sacrificiul unor oameni pe 
care i-ai cunoscut în decursul piesei. 
(Magdalena Focşa în cronica la 
“ Torpilorul roşu de VI. Colin — 
Teatrul de Stat Constanţa. „,In- 
formaţia Bucureştiului“, nr. 878) 

FURIA OMULUI DE... STAL — Con- 
stantin Coşa, actor tînăr, lipsit de expe- 
riență, realizează un Spiridon Biserică, de 
care omul de stal, se simte legat și pe care 
nu-l aplaudă numai cînd îşi roteşte ochii 
prin cap a furie, ci și atunci cînd etc. 

(Sergiu Mihail în cronica la Mie- 
lul turbat de A. Baranga — 
Teatrul de Stat Birlad. „Munca“, 
nr. 2674) 


O DEFICIENŢĂ — O deficiență ce poate 
fi corectată pe parcurs, este situația prin 
care unele replici se pierd cind publicul 
aplaudă şi actorul continuă să-şi spună tex- 
tul mai departe. 

(I. Bella în cronica la Într-un 
ceas bun de V. Rozov — Tea- 
trul de Stat Galati. „Viaţa nouă“ 
— Galați, nr. 3571) 


www.cimec.ro 83 


STILUL EPOCII —  Urmind reliefarea 
permanentă a conţinutului de idei şi re- 
darea specificului epocii, regia a scăpat, 
apoi, din vedere faptul că la mulți actori 
s-a' manifestat o manieră de joc „teatrală“. 
Acest lucru nu era necesar şi a stricat, 
pentru că stilul epocii poate fi redat prin 
multiple mijloace, nu numai decit printr-un 
joc „stilat“, în maniera epocii. 

(Gabriel Manolescu în cronica la 
Hoţii de Schiller — Teatrul de 
Stat Reşiţa. „Drapelul roşu“ — 
Timişoara, nr. 3532) 


IDEEA ŞI NEONUL — Busşan se teme 
de șubrezenia poziţiei lui atunci cînd în 
luptă ar fi antrenați alți lupi ca e!, sau 
unii și mai mari, așa cum i “e pare lui. 
Şi ar fi fost nimerită scena din biroul 
său, atunci, noaptea tirziu, cînd cumpără 
tipografia „Deşteptarea“ şi stă de vorbă 
cu Borcea și apoi cu Werner, pentru a 
arăta că omului acestuia care nu se pleacă 
niciodată, de care depinde numirea miniş- 
trilor, îi e frică, da, îi e frică... Și acest 
lucru ar fi trebuit redat, mai ales că mij- 
loacele regiei tehnice servesc această idee 
(aprinderea şi stingerea firmelor de neon 
cu numele Bucşan). 

(A. Bâieşu în cronica la Ultima 


oră de M. Sebastian — Teatrul 
de Stat Baia-Mare (secţia ro- 
mină). „Pentru socialism“, nr. 
726) 


PATOS PE SITUAŢIE — Pe această si- 
tuație, patosul studiului a cuprins în aceste 
zile pe toți muncitorii de creație ai tea- 
trului. 

(H. Eliad intr-un articol din .„Fla- 
mura Prahovei“, nr. 1332) 


BINE PUSĂ LA PUNCT — Costuma- 
ţia a fost bine pusă la punct, datorită 
modelelor artistice executate de Motte 
Hortensia, lucru ce se vädeşte, de altfel, 
şi din felul cum au fost confecționate afi- 
şele. 

(Eugen Groza în cronica la In- 
trigă şi iubire de Schiller — 
Teatrul de Stat Oradea (secţia 
maghiară). „Crişana“, nr. 107). 


REGIA A RIDICAT... — În faţa figu- 
rilor revoluţionare regia a reuşit să ridice 
figuri negative, forțe  conârarevoluţionare 
din ţară şi de peste hotar, ca demagogul 
politic Romaşcanu, căpitanul  Maltezeanu, 
locotenent Lazu, colonel Forster și alţii. 

(V. Stănescu în cronica la Tor- 
pilorul roşu de Vladimir Colin — 
Teatrul de Stat Constanţa. ,Do- 
brogea nouă“, nr. 2441) 

Note pe marginea 
unor piese încă nejucate 


Printre scriitorii tineri care și-au cău- 
tat în ultimii ani o formulă proprie de 
expresie şi care — dacă ar fi fost spri- 
jiniți de la primele lor lucrări — ar fi 
găsit această formulă mai de mult, este 
și Ion Niculescu. Cu piesa în 3 acte 
Ceasul de aur, apărută în revista „,Tină- 
rul scriitor”, nr. 3, Ion Niculescu îşi 
conturează precis personalitatea literară 
şi prezintă o. piesă adevărată, o piesă 
puternică, care, cu toate defecțiunile cei, 
rămîne o construcție, dovedeşte o poziție, 
cea justă, un punct de vedere și mijloace 
scriitoricești pe care autorul e stăpin. 

Tema — viciile şi descompunerea cla- 
sei burgheze, care ar mai fi durat dacă 
nu s-ar fi ridicat poporul la cîrma ţării 
— e ilustrată de Ion Niculescu numai 
cu imaginea acestei clase, fără ca lupta 
propriu-zisă să ocupe vreun moment ste- 
na. Familia Sotirescu, cu membrii ei felu- 
riti: mare industriaș, fost ministru, fost 
moșier, fiică de mare negustor de vinuri, 
boiernaș fugit peste graniță să facă pe 
patriotul între străini etc. cuprinde gama, 
cam atît cît o ştim noi, a fostei proti- 
pendade profitoare, abuzive şi de o in- 
sensibilitate care ajunge pină la cruzime. 

Această temă e destul de frecventă în 
literatura noastră dramatică de azi, și 
totuşi Ion Niculescu a găsit posibilitatea 
să scrie o piesă care să nu semene cu 
nici una din cele pe care le cunoaștem. 
Eroii lui nu repetă eroi cunoscuţi, in- 
treaga acţiune se învirtește în jurul unui 
singur mobil, care caracterizează foarte 
bine acea lume: moştenirea. 

Simbolul acestei moşteniri de la bătri- 
nul Sotirescu — pe care o visează în- 
treaga familie — e un ceas de aur, 
scump prin el însuși, încărcat de bri- 
liante imense, și care e numai un semn, 
aşa cum ar fi sceptrul pentru o familie 


regală, că tot restul averii va fi dat 
celui care va primi ceasul. Dacă autorul 
n-ar fi încărcat prea mult acest simbol 
cu detalii care dovedesc o naivitate, o 
încredere în superstiții, pe care n-o poţi 
acorda acestor oameni cinici, lipsiți de 
prejudecăţi, o naivitate care nu concordă 
cu caracterul lor; dacă n-ar fi subliniat 
prea mult valoarea acestui simbol și l-ar 
fi lăsat să crească singur și să fie de Ja 
sine înțeles de cititor, ar fi fost mai 
bine. 

Totuşi, asta nu umbrește celelalte cali- 
tăți ale piesei. Acţiunea ei crește firesc, 
se amplifică, duce la un moment culmi- 
nant de o mare tensiune dramatică în 
finalul actului al doilea, și mai găsește 
încă posibilitatea să crească și în cel de 
al treilea act, acela al deznodămîntului, 
nu pentru că aşa o vrea autorul, ci 
pentru că așa o poartă eroii. 

În Ceasul de aur sînt unele personaje 
bine desenate, adinci, pline de note per- 
sonale, pline de viață adevărată, ca 
Alecu, Atena, Minodora, Mimi (al că- 
rei vocabular e totuşi exagerat), şi altele 
mai puțin adîncite, mai- puțin finite, ca 
Suzana (a cărei nebunie e puțin factice : 
obsesia tăvălugului nu e destul de mo- 
tivată de o mare emoție, de un şoc ade- 
vărat), Victor care nu are un caracter 
destul de personal, Dinu, care nu ajunge 
pină la capăt, în propria lui definiție, nu 
în construcția piesei. 

Elemente sänätoase, simpatice, pozitive 
-— cum ne-am obişnuit noi să spunem — 
sînt, în această casă de putreziciune, ser- 
vitoarea Maria, pusă cu măsură şi cu 
discreție, și vărul Sotireștilor, Victor So- 
tir, care, după părerea noastră, nu are 
absolut de loc ce căuta nici în acest 
neam, nici în obsesiile Suzanei, nici mai 
ales în final, unde nu aduce nimic, nu 
rezolvă mimic, nu răspunde nici unei 
necesități şi strică chiar ţinuta finalului, ca 
o concesie inutilă și inestetică. 

Piesa merită o analiză mai adincă, o 

mai serioasă oprire asupra caracterelor 
izbutite, a momentelor de încordare dra- 
matică, a  adevărurilor pe care le dez- 
văluie. Această scurtă notă o semnalează 
numai, cu bucurie 

Mira Iosif, absolventă a școlii de li- 
teratură, ca și Ion Niculescu, publică, 
tot în „Tînărul scriitor”, o piesă într-un 
act, vrednică de atenţia cititorilor şi a 
repertoriului echipelor culturale. 

Tînărul medic care pleacă să-și înceapă 
misiunea în provincie — temă tratată 
pînă acum în literatura noastră drama- 
tică de cîteva ori în piese mai lungi sau 
mai scurte — găseşte la Mira Iosif altă 
paletă, alte ecouri, vibraţiile unei sensi- 
bilități puternice și proaspete. 

Doctorita Otilia  Murărașu nu se duce 
la ţară, peste munți, pentru că o silește, 
o trimite cineva. Ea se duce din proprie 
inițiativă, ca să scape de o dragoste chi- 
nuitoare, plină de nădejdea că acolo se 
va naște din nou. Şi după o ciocnire 
dureroasă cu realități mai aspre şi mai 
urite decit putea bànui ea, tocmai pentru 
că se lovește de ele și se rănește, se 
naşte în adevăr din nou. Nu prin bucu- 


rie senină, cum își închipuise, ci prin 
durere, prin luptă. 

Dacă Mira Iosif nu se pricepe încă 
să ne motiveze perfect toate momentele 
şi situaţiile piesei ei, să ne spună de ce 
şi cum au ajuns eroii în situația în care-i 
păsim şi ce anume se va întîmpla cu 
ei după ce se lasă cortina (sau s-o 
sugereze mai limpede), în schimb, atita 
vreme cît își ţine eroul în mină, îl în- 
făţişează precis, nuanțat, îl face să se 
exprime pe sine în cuvinte absolut nece- 
sare firii lui și în acte care îl definesc 
pe el și numai pe el. 

Faptul că eroina principală, cu marea 
ei sensibilitate, cu omenescul și grația ei 
sufletească, e bine zugrăvită ne dovedeşte 
mai puţin posibilitățile autoarei (care, ca 
orice om tînăr în primele lui opere, şe 
poate descrie pe sine cu fidelitate și 
bine), decît chipul doctorului Orlea, bă- 
trinul ratat, uzat, beţiv şi indiferent, in 
care din cînd în cînd mai sticlesc scli- 
piri mici din iluziile, din elanurile de 
odinioară, din vremea în care, într-un 
stat burghez, condiția lui de medic de 
țară fără posibilități de a face bine îl 
strivise complet. 

Chipul acestui doctor e admirabil fă- 
cut, pînă în adînc, pină în cele mai 
mărunte detalii. Şi bine desenat este și 
instructorul raional, care are o atit de 
puternică influență asupra  doctoriţei, nu 
printr-o prelucrare politică, ci printr-o foarte 


omenească mărturisire. 

Acest omenesc, această căldură, această 
sensibilitate de calitate şi prospeţime se 
degajă din întregul act. Mira Iosif gă- 
sește, dacă nu pe de-a întregul, totuși pe 
foarte aproape, mijloacele cele mai bune 
pentru a scrie o piesă emoţionantă, pro- 
fundă și convingătoare, vrednică de a fi 
desprinsă şi citată dintre multele piese 
semifabricate, într-un act, care se scriu 
la noi. 

Lucia DEMETRIUS 


Reconstituiri pioase 


Față de alte arte, care au privilegiul 
fixării materiale a operelor reprezentative, 
teatrul are o situație specială. Creaţia ac- 
torului, oricît ecou ar lăsa în sufletele pri- 
vitorilor, se dizolvă chiar în momentul 
plăsmuirii ei. lreversibil, momentul emo- 
ției se memorează, dar nu se „repetă. Despre 
marii actori care au fost odată, nu aflăm 
decit mărturii neînsuflețite : fotografii, acte, 
costume, scrieri, judecăți ale contemporani- 
lor. Chiar imprimările pe discuri, bandă 
şi peliculă — dacă s-ar face sistematic — 
nu ar da decît o imagine palidă şi frag- 
mentară, insuficientă deci, a vieţii recreate 
pe scenă. 

Contemplarea obiectelor rămase să măr- 
turisească, oricît de sărăcăcios și îndepăr- 
tat, tumultul unor cariere ilustre îndreptă- 
țeşte o undă de tristețe, însă, în același 
timp, încurajează, îndeamnă. Căci aceste re- 
licve de preț, dincolo de semnificaţia lor 
materială, au și o valoare de ordin moral, 
sufletesc. Ele luminează momentele impor- 
tante ale unei tradiţii care se impune vii- 
torului, dindu-i forță, modeliîndu-i profilul 
specific,  deschizîndu-i drumuri  ispititoare, 
indrăznețe. 

Am vizitat, deunăzi muzeul Teatrului Na- 
țional din lași şi mi-am dat seama de în- 


treaga frămîntare a trecutului, care a im- 


primat scenei moldoveneşti o fizionomie 
proprie, iar marilor artişti, ridicați de aici, 
acea conștiință artistică, acea simplitate şi 
naturalete care — de la Millo — au rămas 
ca o lege în teatrul ieșan, cum afirmă un 
istoric de seriozitatea lui T. Burada. 

De la Gh. Asachi — organizatorul pri- 
mului spectacol în limba romînă, care a 
avut loc la Iași în 1816 (27 decembrie), 
începător al şcolii de actorie de la Trei Ie- 
rarhi — devenită mai tîrziu Conservatorul 
filarmonic-dramatic — şi pînă la actorii 
din generaţii mai noi, în muzeul din Iaşi 
îşi găsesc locul toate figurile de seamă ale 
teatrului romînesc, care au activat aici fie 
toată viaţa, fie numai o parte a carierei 
lor. 

Un portret al lui Gh. Asachi, executat 
în ulei de Constantin Stahi, domină vitrina 
cu cărți — primele ediții — ale aceluiași, 
texte dramatice, litografii. 

Tot Stahi a făcut şi tabloul lui N. Lu- 
chian (1838— 1893), unul din cei mai vechi 
actori din Moldova. Acesta, împreună cu 
colegii săi Teodorini şi Teodoru, a fost 
surghiunit în 1846, la minăstirea Soveja, 
pentru vina de a fi introdus într-un spec- 
tacol pasaje cenzurate dintr-o piesă a lui 
Alecu Russo, între care şi versurile: „Din 
Focşani la Dorohoi, / Ţara-i plină de 
ciocoi“. Un al doilea tablou al lui Luchian 
poartă semnătura lui Octav Băncilă. 

Persecutat pentru activitatea lui patriotică, 
satirică, a fost şi actorul Alex. Evolschi 
(1844—1891), arestat dincolo de Focşani 
pentru că rostea cuplete pledind pentru u- 
nirea Principatelor Romîne. Un reușit ta- 
blou al lui Evolschi, expus la muzeu, a 
fost executat de pictorul Mihai Dan, elev 
al lui Aman. 


Tablouri valoroase sînt şi acelea ale ac- 


torului Mihai Galino — fost şi profesor la 
Conservator — semnat tot de Stahi; al. 


comicului C. Bălănescu, executat de un 
pictor valoros al epocii: Şt. Şoldănescu- 
München : al domnitorului Cuza, protector 
al teatrului executat de Emil Bardasare, 
fost rector al Academiei de Arte Frumoase 
din Iaşi; al lui V. Alecsandri, iarăşi de 
Stahi : al lui Matei Millo, de pictorul Ro- 
taru. 

Cererile de angajare sau acele: de apro- 
bări de spectacole sînt numeroase. În vi- 
trine se află expuse cererile Aglaiei Theo- 
doru (mai tîrziu Pruteanu), angajată în 
1886 cu salariul de 100 lei pe lună pe 
timpul stagiunii şi cu obligația ui a fi- 
gura şi în cor, cînd i se va cere... 

Cam tot pe atunci este amgajat şi State 
Dragomir, „născut în 1870, licențiat în 
litere, absolvent al Conservatorului cu pre- 
miul I“, cum menţionează el în cerere. 
Aristizza Romanescu — după ce jucase în 
repetate rînduri cu trupa ieşană, împreună 
cu Gr. Manolescu, despre ale cărei înce- 
puturi s-a ocupat şi M. Eminescu în cro- 
nicile teatrale publicate în „,Curierul de 
Iaşi“ (1876—77) — este angajată pentru 
stagiunea 1897—98, la Teatrul Naţional 
din lași. În 1888 a fost angajat şi Vlad Cu- 
zinschi, artist de seamă, director de scenă. 

Multe documente : cereri, scrisori, chi- 
tanţe, fotografii, obiecte de uz scenic, se 
referă la Agatha Birsescu, marea actriță a 


țării, celebră și în străinătate, care şi-a 
încheiat cariera la laşi, ca profesoară de 
conservator și — în repetate rînduri — ca 
interpretă, alături de colectivul Teatrului 
Naţional. O fotografie din 1925 o arată în 
mijlocul artiștilor ieşeni, sărbătorită de ei. 
Printre cei prezenţi se disting și figurile 
multora care cinstesc și astăzi scena din 
laşi : Ani Braeschi, George Popovici, Miluţă 
Gheorghiu ş. a. Un portret în ulei al ar- 
tistei, executat de pictorul C. Agafiţei, este 
expus alături. 

Evident, nu ne putem opri asupra tuturor 
pieselor din muzeu, și nici măcar asupra 
celor mai importante. Aș vrea să subliniez 
însă o idee ce mi se pare esențială, şi 
anume : studierea documentelor și a piese- 
lor elocvente din muzeu îţi creează convin- 
gerea că între diferitele generaţii de artişti 
şi animatori, începînd cu Asachi, Millo, 
Alecsandri, Luchian, şi sfirşind cu cei de 
azi, există şi a existat totdeauna o legătură 
strînsă ; că torța talentelor de odinioară 
luminează pină astăzi, cu aceeași flacără, 
pentru că stilul de muncă, experiența, s-au 
perpetuat de la unii la alții, îmbogățindu-sce 
prin contribuţia tuturor, a celor mai celebri 
ca şi a celor mai modești, dar păstrători 
ai aceluiași nobil devotament faţă de artă. 
Teatrul din laşi nu a fost nicicind închis 
valorilor dinafară. Dimpotrivă, de-a lungul 
deceniilor, începînd de la inaugurarea sa 
(1837) au jucat la lași un Costache Ca- 
ragiale, Gr. Manolescu, Maria Ciucurescu, 
Nottara mai tirziu, cărora li s-a alăturat 
C. Vernescu-Vilcea ş. a. Condiţia legătu- 
rilor cu Iaşul a fost numai talentul şi 
dragostea faţă de arta adevărată. 

Ca dovezi materiale în sprijinul ideii de 
mai sus avem acele piese de muzeu care 
vorbesc despre preluarea tradiţiilor de la 
generație la generație. Într-o vitrină, de 
pildă, aflăm costumul cu care a jucat Millo 
pe Baba Hirca, la premieră, adică în 1848. 
Pe aproape se află fotografia celui care 
i-a urmat lui Millo în același rol, actorul 
Mihai  Arceleanu, în costumul respectiv. 
Tradiţia acestui rol, jucat „în travesti“, a 
fost însă mai departe preluată de un alt 
actor de mare valoare: Vasile Boldescu, 
care a predat-o, la rîndul său, lui C. Ra- 
madan, artist emerit al R.P.R. Alt exem- 
plu : multe din obiectele și podoabele de 
scenă ale tragedienei Agatha Birsescu, ex- 
puse la muzeu, aparțin încă actriței Ani 
Braeschi ; împreună cu aceste amintiri, 
maestra i-a dăruit ucenicei şi pasiunea 

pentru o intensă trăire scenică şi obiş- 
nuinţa gestului și a intonaţiei clasice. 

Tradiţia lui Gr. Manolescu a fost dusă 
mai departe de State Dragomir, care i-a 
preluat — este un amănunt, dar semni- 
ficativ — şi costumul lui Hamlet. lar lui 
State Dragomir i-au urmat alţii, dintre care 
ii notăm pe Aurel Ghiţescu, George Po- 
povici etc. 

Exemplele se pot înmulți. Acestea însă, 
deși nu stabilesc filřații rigide și exclusive, 
sint mai elocvente acolo, în fața pieselor 
de muzeu. 


N. BARBU 
Un deziderat 
şi o propunere 
Decada dramaturgiei originale — eveni- 


ment pe care-l putem numi, fără teamă 
de a fi retorici, epocal în viața teatrului 
rominesc — a pus în valoare o seamă de 
fenomene pozitive, s-a soldat cu rezultat- 
entuziasmante. Nu e aici locul de a le 
enumera. Dar, pe lingă acestea, s-au făcu: 
simțite și unele necesități, unele deziderate 
legitime. Am vrea să ne oprim asupra unuia, 
şi nu dintre cele mai puțin importante. 

Se ştie că oamenii de teatru — actori, 
regizori, scenografi, directori etc. — au o 
configurație sufletească în care primează, 
cum e și firesc, sensibilitatea, trăirile sen- 
timentale. Ei se angajează cu pasiune în 
munca lor și spectacolele devin ființă din 
ființa lor. De aceea, ei conversează cu plă- 
cere despre spectacolele lor, le comentează 
copios, dar... de foarte multe ori culeg și 
se opresc numai la aspectele favorabile. 
mereu înclinați să treacă peste observaţiile 
critice, gata să se legene pe aripile unei 
iluzorii desăvirșiri. Cu atît mai mult, cu 
cît — parcă-i un făcut — un roi de prie- 
teni și-ar arde miinile pentru a le atesta 
virtuți pe care le au și, în aceeași măsură, 
virtuți pe care nu le au. 


Firește că acel care nu acceptă discuţia 
pe terenul cu ghimpi al opiniilor şi apre- 
cierilor obiective, franc exprimate, nu va 
putea, la rîndul lui, să formuleze, obiectiv 
şi sincer, asemenea opinii relative la în- 
făptuiri dinafară. În realitate, nici nu ţin 
la lucrul acesta, din teama de a nu vexa 
şi de a nu suscita, astfel, riposte neplăcute 
la adresa propriilor realizări: un cerc 
vicios aci. Mulţi oameni de teatru riscă în 
felul acesta să treacă unul pe lingă celă- 
lalt, comunicînd doar prin zâmbete reţinute 
sau expresii de convenienţă. 

În rezumat, toate acestea constituie tră- 
săturile unui climat profesional nesănătos, 
întrucît împiedică schimbul de idei, comu- 
nicarea unor date și unor experiențe care 
ar trebui să incite curiozitatea fiecărui 
om de artă. 

lată de ce ni s-a părut foarte binevenită 
propunerea tinărului regizor Harag György 
de la Baia Mare, emisă cu prilejul unei 
consfătuiri a revistei noastre cu conducă- 
torii de teatre prezenți la Decadă. Regizo- 
rul Harag a propus organizarea, periodică 
şi în diferite centre artistice ale ţării, a 
unor spectacole cu invitați (actori, regizori, 
scenografi) de la alte teatre, precum și cri- 
tici dramatici. Vizionarea spectacolelor. ar 
fi urmată de discuţii libere, de convorbiri 
și schimburi de idei, în cursul cărora să 
se exprime opinii deschise şi constructive. 

Asemenea dezbateri ar avea darul să 
lărgească orizontul artistic, atît al realiza- 
torilor, cît și al celor invitați; ar crea un 
climat de tovărășească stimă și de cunoaș- 
tere reciprocă ; ar duce la formarea unui 
spirit critic obiectiv şi, în consecință, la 
ameliorarea calitativă a spectacolelor. 

Dar, înainte de toate, am asista la con- 
tinua întărire a legăturilor dintre oamenii 
care slujesc cu pasiune arta dramatică, or- 
ganic interesați de progresul și afirmarea 
ei din ce în ce mai strălucitoare. 

E o propunere care merită toată atenţia... 
şi pe care, în ceea ce ne privește, nădăj- 
duim s-o luăm în considerație nu mai tîrziu 
decît la începutul stagiunii viitoare. 

FI. P. 


Premiile Decadei 


Între 20—30 mai a. c. a avut loc la București Decada dramaturgiei originale. 
Cu acest prilej au fost decernate următoarele premii şi mentiuni pentru : 


S, pectacole 


Premiul I — Preludiu — Teatrul de 
Stat din Galaţi; Citadela sfărimată — 


Teatrul de Stat din Oradea (secția 
maghiară). 
Premiul II — Horia — Teatrul Naţional 
din lași. 

Premiul III — Inima noastră — Teatrul 
de Stat din Oradea (secția romînă) ; 
Zile obişnuite — Teatrul de Stat din 
Baia-Mare (secția maghiară); Ultima 
oră — Teatrul de Stat din Baia Mare 
(secția romînă). 

Menţiune — Împärăätita lui Machidon — 
Teatrul de Stat din Turda. 


Regie 


Premiul I — Dr. Gróf Ladislau, pentru 
regia la spectacolul „Citadela  sfări- 
mată“ la Teatrul de Stat din Oradea 
(secția maghiară) ; Crin Teodorescu, pen- 
tru regia la spectacolul „Preludiu“ la 
Teatrul de Stat din Galați. 

Premiul II  — Harag György, pentru 
spectacolul „Zile obişnuite“, la Teatrul 
de Stat din Baia-Mare (secția maghia- 
ră). 

Premiul III — Mihai Dimiu, pentru re- 
gia la spectacolul „Ultima oră“, la Tea- 
trul de Stat din Baia Mare (secţia ro- 
mînă) ; Corneliu Zdrehus, pentru regia 


la spectacolul „Inima noastră“ la Tea- 


trul de Stat din Oradea (secţia romină). 

Menţiune — Constantin Dinischiotu, pen- 
tru scenele de mase din spectacolul ,Bo- 
ieri şi ţărani“ la Teatrul de Stat din 
Pitești. 


Scenografie 


Premiul II — Al. Olian, pentru decorurile 
la spectacolul „,Boieri şi ţărani“ la Tea- 
trul de Stat din Piteşti. 

Premiul III — Elena Forţu, pentru deco- 
rurile la spectacolul „Horia“, la Teatrul 
Naţional din Iași. 

Menţiune — Francisc Demény, pentru de- 
corurile la spectacolul „Inima noastră“, 
la Teatrul de Stat din Oradea (secția 
romină). 


Actori 


Premiul I — Cristina Tacoi, pentru rolul 
loana din spectacolul „Inima noastră“, 
la Teatrul de Stat din Oradea (secţia 
romînă); Dukász Anna, pentru rolul 


Irina din spectacolul „Citadela sfärî- 
mată“, la Teatrul de Stat din Oradea 
(secția maghiară). 

Premiul II — Coca Andronescu, pentru 
rolul Magda Minu din spectacolul. „Ul- 
tima oră“, la Teatrul de Stat din Baia 
Mare (secţia romină) ; Gheorghe Leahu, 
pentru rolul Ţarălungă din spectacolul 
„Boieri şi ţărani“, la Teatrul de Stat 
din Piteşti; Jon Lascăr, pentru rolul 
Împăratul Iosif al II-lea din spectacolul 
„Horia“ la Teatrul Naţional din Iași. 

Premiul III — Eugenia Eftimie-Petrescu, 
pentru rolul Maria Pricopie din spec- 
tacolul „Atenţiune, copii!“ la 'featrul de 
Stat din Oraşul Stalin; Orosz Lujza, 
pentru rolul Emilia din spectacolul „Ci- 
tadela  sfărimată “, la Teatrul Maghiar 


de Stat din Cluj; Gh. Popovici (artist 
emerit al R.P.R.), pentru rolul Horia 


din spectacolul „Horia“, la Teatrul Na- 
tional din lași; Maud Mary, pentru ro- 
lul Maria Olteanu, din spectacolul „„Îm- 
părătița lui Machidon“, la Teatrul de 
Stat din Sibiu; Toma Caragiu, pentru 
rolul Ciolac din spectacolul „Arcul de 
triumf“, la Teatrul de Stat din Ploieşti; 
Cseke Sándor, pentru rolul Petru, din 
spectacolul „Citadela sfărimată “, la Tea- 
trul de Stat din Oradea (secţia maghia- 
ră). 

Menţiuni — Costel Constantinescu, pentru 
rolul Anton din spectacolul „La ora 6“, 
la Teatrul de Stat din Bacău; Elekes 
Emma, pentru rolul Lena din spectaco- 
lul „Zile obișnuite“, la Teatrul de Stat 
din Baia Mare (secția maghiară“; Petre 
Gheorghiu, pentru rolul Crişan din spec- 
tacolul „Horia“, la Teatrul Naţional din 
Iaşi; Gheorghe Radu, pentru rolul Ma- 
chidon Olteanu, din spectacolul „,Impă- 
rătița lui Machidon“, la Teatrul de Stat 
din Turda ; Ion Vilcu, pentru rolul Ghiţă 
Hîncu din spectacolul „Inima noastră“, 
la Teatrul de Stat din Oradea (secţia 
romînă) ; Aurel Giurumia, pentru rolul 
Barbarossa din spectacolul „Nota zero la 
purtare“, la Teatrul Naţional din Cluj; 
Alexandru Matei, pentru rolul Adam din 
spectacolul „Preludiu“ la Teatrul de Stat 
din Galaţi ; Eliza Plopeanu, pentru rolul 

Rarița din spectacolul „Inima noastră“, 
la Teatrul de Stat din Oradea (secţia 
romînă) ; Getta Grapă, pentru rolul Ca- 
trina Ponor, din spectacolul „Atenţiune, 
copii !“, la Teatrul de Stat din Oraşul 
Stalin ; Gerda Roth, pentru rolul Ioana 
Marin, din spectacolul „larbă rea“, la 
Teatrul de Stat din Timişoara (secția 
germană) ; Constantin Morţun, pentru ro- 
lul  Mastrofilio din spectacolul „,Torpi- 
lorul roşu“, la Teatrul de Stat din Con- 
stanța ; George Gheorghiu, pentru ro- 


lul Toma Dumitrescu din spectacolul 
„Mielul turbat“, la Teatrul de Stat din 
Birlad ; Dem. Columbeanu, pentru ro- 
lul Motroașcă din spectacolul ,Avansa- 
rea şefului“, la Teatrul de Stat din Pe- 
troşani; Hegyessi Magda, pentru rolul 
Margit, din spectacolul „Familia Ko- 
vács“, la Teatrul Maghiar de Stat din 
Sft. Gheorghe; Ştefan Mihăilescu, pen- 
tru rolul Ghiță Hîncu din spectacolul 
„Inima noastră“, la Teatrul de Stat din 
Brăila. 


În afara premiilor de mai sus, juriul a acordat un premiu onorific colectivului 
Teatrului Secuiesc din Tg.-Mureș pentru realizarea spectacolului Furtună în munţi, 
a cărui premieră a avut loc intr-o stagiune anterioară. De asemenea, juriul a acordat 
premii onorifice următorilor interpreți ai acestui spectacol: Andrási Márton pentru 
rolul Kujak ;  Borovszki Oszkár pentru rolul Czăk;  Lohinszky Lóránd, pentru rolul 
locotenentului Krugheimer. 

O polemică în jurul 
lui Racine 


Discutarea lui Jean Racine, a operei 
sale, a devenit, de mai mulţi ani încoace, 
o realitate a criticii și publicisticii din 
Franţa. „Cazul Racine“ preocupă azi într- 
egală măsură mediile universitare  frap- 
ceze, lumea teatrului, pe scriitori, gazetari, 
studenți şi cititorii de rînd. Că astfel stau 
lucrurile ne-o dovedeşte schimbul de opinii 
foarte însuflețit ce-a rezultat din ancheta 
întreprinsă foarte de curînd de săptămîna- 
lul „Lettres françaises“ 1. Articolele apă- 
rute în ultimii ani, ca şi monografiile re- 
cente consacrate poetului clasic, sînt o mär- 
turie în acelaşi sens ?. 

În abordarea problematicii raciniene s-au 
conturat pînă acum două preocupări mai 
însemnate. Majoritatea istoricilor literari 
s-au compläcut în reconstituirea biografiei 
lui Racine, a interpretării minuțioase a 
unor date noi, a alcătuirii portretului säu 
intelectual, moral şi psihologic. Printre a- 
ceştia, Pommier, Antoine Adam, Picard spe- 
culează cu multă competență și lux de a- 
mänunte elementele biografice capabile să 
lumineze pe omul Racine, ambițiosul, cru- 
dul și încîntătorul Racine. Scriitorii, criti- 
cii și actorii au cercetat însă mai cu seamă 
creația poetului, căutind să-i precizeze sem- 
nificaţia și, în ultimă instanță, actuali- 
tatea. 

Dezbaterile din „Lettres françaises“, a- 
mintite mai sus, au scos la iveală puncte 
de vedere divergente, fixînd poziţii antago- 


1 Nr. 609 — 621 din 1955. 

> Semnalăm, printre cele mai recente, o carte a 
lui Jean Pommier, Aspects de Racine (1954), capitolul 
consacrat lui Racine de Antoine Adam în a sa Histoire 
de la littérature française au XVII-eme siècle (1954), 
teza lui Raymond Picard despre La carrière de Jean 
Racine (1956) sau eseul lui Lucien Goldmann, Le 
Dieu cache, asupra lui Pascal şi Racine. In repetate 
rînduri, Yves Benot a reluat, în articole şi recenzii 
din „„Europe““ sau „Lettres franqaises** (1955/56), 
aspecte ale creaţiei lui Racine. 

niste, pasionînd opinia publică şi stirnind 
deopotrivă pe admiratorii fervenţi ai lui 
Racine, ca şi pe criticii săi cei mai severi. 
Mănuşa a fost -aruncată de actorul Jean 
Vilar, directorul Teatrului Naţional Popu- 
lar de la Paris, ale cărui iniţiative fericite 
din ultimii ani sînt bine cunoscute. Invitat 
la Sorbona să răspundă unui interviu ce- 
rut de studenţii în gramatică și filologie 
franceză, Jean Vilar a răspuns tineretului, 
care luase cu asalt amfiteatrul Richelieu, 
de ce nu a jucat pînă acum o tragedie de 
Racine la Teatrul Naţional Popular. Moti- 
vele lui Vilar, expuse pe larg, au fost de 
ordin teoretic și practic, vizînd atît valabi- 
litatea intrinsecă a operei raciniene, cît şi 
modalitatea reprezentării ei scenice. Racine 
i-a apărut lui Vilar ca un autor depășit, 
inactual, prea puţin legat de gustul publi- 
cului, de mase, ca un autor lipsit de acele 
însușiri dramatice specifice teatrului modern 
şi prea legat de vechea manieră în care era 
conceput spectacolul în secolul al XVII-lea. 
Spectacolul racinian — a susținut Vilar 
— e mai mult o recitare de versuri decit 
un joc dramatic complex. Şi, nemulțu- 
mindu-se cu această justificare de a nu-l 
fi jucat pînă acum pe Racine, Vilar a pus 
la rindul lui nouă întrebări, care au servit 
drept bază de discuţie largii anchete intre- 
prinse de „Lettres françaises“. Ele se re- 
zumau cam la următoarele puncte: în ce 
măsură Racine e un autor popular și deci 
actual ; dacă stilistul Racine nu l-a omorit 
pe autorul dramatic; ce lecţie poate să mai 
dea Racine tinerei generații de dramaturgi ; 
dacă 'el întruchipează spiritul francez prin 
excelență și dacă, pe viitor, Racine ar me- 
rita să figureze, ca pînă acum, la loc de 
frunte în manualele şcolare ? 

Discutarea „cazului Racine“ de către 
peste 30 de participanți a scos la iveală 
existența a trei poziții: pe de o parte, 
adversarii lui Racine, „cornelienii“, parti- 
zani ai tezelor lui Vilar, poetul Fernand 
Gregh, de exemplu, sau romancierul René 
Jouglet, dramaturgul Roger Vailland ş. a., 

care au căutat să demonstreze „caducitatea 
lui Racine; pe de altă parte, „racinienii” 
pasionaţi, în frunte cu actori ca Jean-Louis 
Barrault, Vera Korene, Marie Bell, Henri 
Rollan, Jean Yonnel sau scriitori ca Mar- 
cel Achard, Pierre Benoît, Gabriel Mar- 
cel, Henri Mondor, Joseph Kessel, Jean- 
Jacques Bernard, Pierre Daix, oameni de 
teatru ca Pierre-Aime Touchard, istorici li- 
terari ca Antoine Adam etc.; în sfîrşit o 
a treia poziție — de „centru“ — înregis- 
trată prin declaraţiile lui Jean Cocteau şi 
Andre Maurois, Robert Kemp, René Fau- 
chois ş. a. Statistic, numărul partizanilor 
lui Racine, fervenți sau „călduţi”, a însu- 
mat cam trei pătrimi din numărul parti- 
cipanților la dezbateri. 

Demonstrația lui Jean Vilar și a „par- 
tizanilor“ lui reia în fond o argumentare 
mai veche, de şase ani: aceea a lui J.-P. 
Marquet din amplul său articol despre sau, 
mai bine zis, împotriva lui Racine, inti- 
tulat „Umbra lui Racine“ („La Pensée“ 
nr. 31 din iulie-august 1950, p. 69—78). 
În prezentarea lui Marquet, creaţia raci- 
niană apărea ca eminamente statică şi „e- 
ternă“, expresie fidelă a gustului aristo- 
cratic al curţii de la Versailles, într-o vre- 
me in care teatrul devenise , privilegiul 
unei minorități“. Psihologizant şi schema- 
tic, pesimist şi chiar morbid, avind fobia 
acțiunii şi predilecție pentru tot ce e tul- 
bure în ființa umană, teatrul lui Racine 
apărea, în interpretarea lui Marquet, — 
profund negativ. „Trebuie să ieşim din 
umbra lui Racine!“ exclama autorul ar- 
ticolului arătind cît rău poate face autorul 
Fedrei tinerilor scriitori. Reluind tezele lui 
Marquet, Vilar le-a adăugat consideraţii de 
natură interpretativă şi scenică, pentru a 
motiva de ce la Teatrul Naţional Popular 
nu se joacă sau nu se poate juca Racine. 

Poziţia lui Vilar apare ca evident şu- 
bredă, iar teoretizarea problemei ca sim- 
plistă, de cele mai multe ori. De mai bine 
de 10 ani, critica ştiinţifică a valorificat 
cot ce este bun în creaţia lui Jean Racine. 
Studiile sovietice (începînd cu cel mai 
vechi, al lui S. S. Mokulski, din 1946) au 
pus în lumină realismul autentic al per- 
sonajelor și conflictelor raciniene, puterea 
dramatică excepțională a  tragediilor clasi- 
cului francez, măiestria neîntrecută a ver- 
sului său, fondul adînc uman și nelipsit 
de dimensiuni sociale al operei celui care 
avea să fie, în anii bătrineţii, creatorul 
Athaliei, prietenul janseniştilor persecutați 
și observatorul lucid și amărit al mizeriei 
poporului din Franţa... De mult, Racine a 
fost — alături de Corneille și nu împo- 
triva lui — preluat în mod critic ca unul 
din geniile cele mai reprezentative ale cla- 
sicismului francez. 


Cum se explică atunci rezerva îndirjită 
a unora dintre scriitorii francezi progre- 
sişti față de Racine? Ea provine, după 
părerea noastră, din necesitatea de a anula 
influenţa „nefastă“ a lui Racine, nu a 
adevăratului Racine, ci a acelui Racine 
care ani de-a rindul a fost edulcorat şi 
proclamat poet al simbolurilor şi al sonori- 
tăților „pure“, „patron“ al suprarealişti- 
lor şi ermeticilor. De 50 de ani incoace, 
critica burgheză s-a extaziat în fața ,mis- 
terului“ racinian și a aliteraţiilor savante, 
nesocotind esența sa adînc omenească și 
luminoasă. lar azi se petrece cu Racine 
ceea ce s-a intimplat, într-o oarecare mä- 
sură, cu Maupassant, acum cîțiva ani, cînd, 
pentru a anula imaginea unui Maupassant 
lubric şi cinic, eminentul critic André 
Wurmser a negat moștenirea literară a ma- 
relui nuvelist. Este firesc deci ca, în lupta 
de opinii foarte ascuţită care se duce în 
Franța pe tărimul revalorificării clasicilor, 
să se emită uneori teze insuficiente sau 
incomplete. Fără a subsuma lui Racine tot 
vedcul clasic, fără a face din Racine un 
semizeu al literaturii franceze — mai ales 
din Racine „preţiosul, galantul, ermeticul“, 
pe care-l adorau Thierry-Maulnier şi Gi- 
raudoux —, se cuvine ca astăzi să pără- 
sim învechita polemică Corneille-Racine şi 
să iubim deopotrivă ceea ce e cu adevărat 
valoros în opera lor. Pe bună dreptate, 
unul din participanţii la discuţii a afirmat 
că dezbaterea „cazului Racine“ va avea cel 
puțin o urmare pozitivă, şi anume că Jean 
Vilar va monta în cele din urmă, la Tea- 
trul Naţional Popular, o tragedie de Ra- 
cine... Şi marele public va fi atunci jude- 
cătorul nepărtinitor al bătrinului poet. De 
altfel, faptul că Jean Racine stirneşte, după 
mai bine de două veacuri și jumătate, dis- 
cuțiile cele mai aprinse şi declaraţiile cele 
mai pătimașe, nu e oare o primă dovadă 
că mesajul său artistic și uman nu şi-a 
pierdut trăinicia ? 

Valentin LIPATTI 


Un remarcabil dramaturg 


Este evocator şi demn de consemnat 
centenarul naşterii scriitorului ucrainean 
Ivan Franko (1856—1916). 

Personalitate creatoare multilaterală — 
poet şi prozator, înflăcărat publicist şi mi- 
litant revoluționar, om de știință, folclo- 
rist, etnograf, teoretician și critic literar, 
eminent traducător şi editor — Franko a 
fost în aceeași măsură şi un remarcabil 
dramaturg. 

Opera lui dramatică, fără să fi rămas cu 
desăvirşire „terra incognita“ pentru explo- 
ratorii literaturii, este — se pare — pînă 

în prezent mai puțin cercetată şi mai puţin 
cunoscută pe plan mondial. Explicaţia, nu 
și justificarea, trebuie mai cu seamă cău- 
tată într-o regretabilă zgircenie în ce pri- 
veşte tălmăcirea pieselor sale în limbi 
străine, cu excepţia — poate — a dramei 
de mai largă circulaţie, Fericirea furată, 
care a constitut, de altfel, obiectul unei 
recente ecranizări în Uniunea Sovietică. 

Cunoașterea şi recunoaşterea dramatur- 
gului ucrainean Ivan Franko pe scara va- 
lorilor universal consacrate ar duce nu nu- 
mai la o considerabilă îmbogăţire a re- 
pertoriilor teatrale, dar și la consemnarea 
unui moment semnificativ în evoluţia ge- 
nului pe făgașul realismului în care filonul 
psihologic şi cel social se întregesc într-o 
organicitate proprie marilor condeie. 

Prin specificul naţional, de inspiraţie fol- 
clorică, caracteristic teatrului său, Franko 
se situează la temeliile dramaturgiei clasice 
ucrainiene, care parcurge linia ascendentă 
de la realismul critic al pleiadei de iniția- 
tori: I. P. MKotlearevski, Taras Sevcenko, 
Kvitko-Osnovianenko, Karpenko-Karii, Ivan 
Franko, Lesia Ukrainka, la realismul so- 
cialist profesat de dramaturgii contempo- 
rani ai Ucrainei sovietice. În această rod- 
nică filiație a tradițiilor clasice, producția 
dramatică a lui Franko adincește, într-o 
diversitate tematică uimitoare, latura rea- 
lismului psihologic. De la puternica dramă 
socială cu specific țărănesc Fericirea furată, 
la comedia de moravuri Riabina, de la fa- 
bulația istorică a dramei în versuri Visul 
cneazului Sveatoslav la comedia satirică 
anticapitalistă Învățătorul, de la piesa de 
esență social-filozofică Ultimul creițar şi 
pînä la scurte producții dramatice într-un 
act, scrise în versuri sau în proză (Ghe- 
reta 27, Suflet de granit, Meşterul Cirneak 
şi altele), talentul lui Franko înregistrează 
o variată gamă de caractere umane, de co- 
liziuni sociale, de generalizäri etico-filozo- 
fice. Nimic din didacticismul abstract și 
convențienalismul schematic al manierei neo- 
clasiciste, sau din facilitatea spumoasă a 
vodevilurilor la modă în a doua jumătate 
a veacului al XIX-lea nu intră în factura 
pieselor lui Franko. Componentele artei sale, 
care-i dau vigoare și spontaneitate, forță de 
convicție și adincime a analizei, își trag seva 
din sursa nesecată a conflictelor sugerate 
de însăși viața poporului, „conflicte de un 
autentic dramatism, profunde, extrem de 
semnificative şi instructive, din punct de 
vedere social, pentru toți“, cum le definește 
scriitorul-dramaturg. 

Autor a unui număr impresionant de lu- 
crări (5.000 de titluri) în domenii diferite : 
beletristică, critică literară, publicistică, cer- 
cetări științifice — Ivan Franko, în cei 40 
de ani de activitate pe tărimul literelor, a 


rămas consecvent postulatelor crezului său 
estetic. „Sentimentul datoriei față de popor“ 
și „viața identificată cu lupta“ pentru mai 
binele umanităţii, iată resorturile intime 
ale viziunii sale de artist, care pun în 
mişcare mecanismul lăuntric al personaje- 
lor și al conflictelor. Esenţa creației lui 
Franko se centrează, în ultimă analiză, pe 
lupta dintre muncă şi capital. După cum 
arată M. Koţiubinski, în opera lui Franko 
— atit în cea dramatică cît și în marile 
romane — Borislav ride și Boa-constrictor 
— „oamenii se împart în două tabere: în 
asupritori împotriva cărora el îşi ascute, 
asemenea unui paloș, cuvîntul și în asu- 
priți, cărora îşi dăruiește inima“. 

Continuator al tradiției gogoliene în dra- 
maturgie, Franko se formează ca artist sub 
înriîurirea directă a democraților revoluţio- 
nari ruși Bielinski, Cernișevski, Dobroliu- 
bov. Cerinţa esenţială a artei rezidă pentru 
el într-o perfectă concordanță cu proble- 
mele arzătoare ale contemporaneităţii, în 
ascuțimea actualității sub toate aspectele ei. 
Teatrul, pe care-l concepe ca o adevărată 
„şcoală a vieţii“, îi oferă un vast teren 
pentru valorificarea acestei cerinţe. Interesul 
timpuriu pentru genul dramatic se vădește 
la Franko încă de pe băncile liceului, Tăl- 
măcirile din Sofocle (Antigona, Electra) 
coincid cu primele încercări originale : dra- 
mele istorice Jugurta, Trei cneji — preten- 
denți la un singur tron, urmate apoi de 
piesa cu motive mitologice, Achile. 

De la antichitatea clasică și pină la ma- 
rile modele ale artei shakespeariene, din 
care traduce în limba ucraineană, Franko 
parcurge drumul fertil al uceniciei. 


Originalitatea dramaturgului,  maturiza- 
rea concepției sale artistice se afirmă 
ca un rezultat al experienței de viață și de 
gîndire. Apropierea de mișcarea revoluțio- 
nară muncitorească din Galiţia (ținutul 
lui de baștină), care îi atrage prigoana 
autorităților, soldindu-se cu cîteva întem- 
nițări, cît şi inițierea în știința mraxistă 
au jucat un rol hotărîtor în formarea scrii- 
torului. 


Universalitatea fondului de idei şi de 
probleme a dramaturgiei lui Franko nu 
poate fi, de bună seamă, desprinsă de mo- 
mentul istoric care a inspirat-o. Aspectul 
general-uman se sprijină pe climatul social 
propriu epocii în care Ucraina apuseană a 
fost o colonie a Imperiului austro-ungar, 
această „Bastilie a popoarelor“, cum a de- 
numit-o Gherţen. Supus unui dublu jug — 
social și naţional — acest teritoriu rupt 
din trupul Ucrainei devenise arena ciocni- 
rilor de multe ori fățișe între forţele ad- 
verse, sau a protestului înăbușit care rä- 
bufnea din conştiinţa maselor sub forma 

unor manifestări spontane şi izolate. Dar 
aceste ciocniri nu capătă în piesele lui 
Frankó aspectul de - frescă socială, ci mai 
curind ele se consumă pe coordonatele 
unor drame sufletești cu rezonanțe profund 
umane, culminind spre un deznodămînt în- 
deobşte tragic, sfișietor. 

Așa, de pildă, piesa Ultimul creițar 
ilustrează tragismul - prăbușirii morale a 
unui tinăr student dominat de puterea dis- 
trugătoarea a banului. Monologul neferici- 
tului Evgheni, adresat „ultimului creițar“, 
în care răsună accentele pușkiniene din 
Cavalerul avar, este de fapt un rechizitor 
necruţător împotriva falselor relații sociale 
cu influența lor dezagregantă asupra con- 
științei omului. 

Tema intelectualității găsește o altă re- 
zolvare artistică în piesa. Învățătorul. Ideile 
revoluționare. propagate într-un sat din 
Ucraina subcarpatică de către eroul piesei, 
învățătorul Emelian Tkaci, vor prinde rod, 
trezind conștiința de- clasă a unei mase, 
de veacuri ţinută în întuneric. lată nota 
majoră din această dramă. Departe de a fi 
prezentată în culori idilice, viața satului 
apare în tratarea lui Franko cu tot com- 
plexul de ciocniri dramatice, generate de 
pătrunderea brutală a relațiilor capitaliste. 

În Fericirea furată, dezlănțuirea pasiuni- 
lor care duc la crimă are o motivare pro- 
fund socială. Soarta dramatică a Annei și 
tragicul sfîrşit al lui Mihailo Gurman, a- 
mâîndoi luptînd pentru fericirea lor „furată “ 
de cei: avuţi, demonstrează incompatibili- 
tatea fericirii cu „morala de fiară“ a unei 
întocmiri sociale nedrepte. Această capo- 
doperă a lui Franko ridică vălul de pe 
crunta realitate a vieţii abrutizante în care 
se zbătea țărănimea. Este aceeași „putere 
a întunericului“, care i-a sugerat lui Lev 
Tolstoi piesa cu acest titlu — o puternică 
pledoarie pentru umanitatea pîngărită de 
impulsuri criminale, monstruoase, dar și un 
verdict la adresa viciilor „civilizației“ oră- 
şenești, care împacă în țăranul tolstoian 
Nikita bestialitatea cea mai feroce cu cel 
mai obscur misticism. În timp ce realitatea 
psihologică din Năpasta lui Caragiale se 
sprijină pe stări sufleteşti complexe: 
„groaza care cuprinde sufletul după o cri- 
mă comisă, remușcarea și frica ispășirii 
acestei crime“ — cum spune criticul Do- 
brogeanu-Gherea —, în piesa lui Franko 
nonconformismul celor doi eroi afirmă drep- 
tul la fericire al unor oameni curați sufle- 
tește, promovînd indirect un ideal de mare 
înălțime morală. Năpasta care se abate pe 
capul lui Dragomir, prin voința răzbună- 
toarei Anca, suplineşte imperfecțiunea le- 
gilor sociale ce l-au condamnat pe nevino- 
vatul Ion. În Fericirea furată, soluţia fi- 
nală a crimei săvirșite de nevolnicul Mi- 


kola  deznoadă în mod tragic conflictul, 
reabilitindu-l pe răzbunătorul Gurman; Vi- 
ziuni şi maniere de tratare diferite, dar cu 
același substrat etico-social în problema 
fericirii umane. În '* Ghereta 27" crima din 
răzbunare apare justificată, salvatoare și 
necesară,  asigurînd tinerilor eroi, fericirea 
ameninţată de tendințele hrăpărețe ale des- 
irînatului  chiabur Prokop Zavoda. 

O concepția istorică largă stă la baza 
piesei Visul cneazului Sveatoslav. Din fie- 
care vers, din fiecare pagină respiră frea- 
mătul mulţimii“, hotăritor şi aici ca și în 
drama lui Pușkin — Boris Godunov. 

Amintirea lui Ivan Franko, care a mi- 
litat pentru fondarea unui teatru național 
si popular prin numeroase articole teore- 
tice („Teatrul ucrainean în Galiţia, „Mizeria 
noastră teatrală“ etc.), este legată astăzi 
de tradițiile teatrului din Kiev ce-i poartă 
numele. Această amintire se va perpetua 
şi prin piesele sale, prezentînd fațete mul- 
tiple şi totodată originale prin patosul 
ideilor de bine şi dreptate pe care-l trans- 
mit: posterității. 

Tamara GANE 


La Belgrad... 


Ca şi în alte orașe ale R.P.F. Iugoslavia, 
la Sarajevo, Titograd, Zagreb etc., mii de 
spectatori au unmărit spectacolele prezentate 
de Teatrul Academic de Artă „M. Gorki“, 
răsplătind, prin prelungitele lor aplauze, 
înaltele virtuţi artistice ale teatrului. 

Se împlinesc anul acesta 34 de ani de 
cînd colectivul Teatrului Academic, după un 
lung turneu în Europa și America, a po- 
posit pentru prima oară în Iugoslavia, la 
Zagreb. Primit cu deosebită căldură de pu- 
blicul iugoslav, M.H.A.T.-ul a prezentat 
atunci în loc de cinci spectacole prevăzute, 
12, neîndestulătoare totuși pentru acei mulţi 
care seară de seară asaltau sala teatrului 
din Zagreb. Puternic impresionați de pri- 
mirea făcută, artiști sovietici au adresat ac- 
torilor Teatrului Popular din Zagreb un 
mesaj de mulțumire, în care se spunea prin- 
tre altele : 

„ne-am obișnuit a socoti teatrul vostru 
apropiat nouă, iar Zagrebul un oraș natal... 
Vă mulțumim din toată inima pentru dra- 
gostea și prețuirea voastră și, despărțindu-ne 
de voi, sîntem încredințați că nu ne spunem 
„adio“ ci „la revedere“. 

După 34 de ani, poporul iugoslav a în- 
timpinat astăzi solii artei sovietice cu aceeași 
dragoste sinceră. Ca şi în trecut, spectatorii 
iugoslavi au fost în aceeași măsură impre- 
sionați de măiestria fiecărui interpret în 
parte, ca şi de înalta valoare artistică şi 

inimitabila unitate interpretativă a întregu- 
lui ansamblu. 

„Este foarte greu să-i alegi pe cei mai 
buni — mărturiseşte regizorul Bora Ha- 
nauska. Cînd admirăm un ansamblu atît de 
excepțional, ne dăm seama cît de zadarnică 
aste uneori strădania noastră, a regizorilor, 
de a camufla prin trucuri jocul deficient al 
actorilor. “ 

Turneul Teatrului Academic de Artă „M. 
Gorki“ în Iugoslavia s-a deschis la 8 mai cu 
spectacolul Trei surori de A. P. Cehov. 

Montată pentru prima oară la 31 ianuarie 
1901 într-o distribuţie avind în frunte pe 
Olga Knipper, Kacealov şi Stanislavski; 
piesa s-a înscris de la prima reprezentare 
ca un răsunător succes al teatrului. Primul 
turneu în străinătate al formaţiei conduse 
de Stanislavski şi  Nemirovici-Dancenko 
(1906) a adus spectacolului o consacrare 
mondială. De-a lungul anilor, bogați în pre- 
faceri politice și sociale, frămîntările Olgăi, 
Mașşei și Irinei, întruchipate cu măiestrie pe 
scena M.H.A.T.-ului, şi-au păstrat nealte- 
rată pregnanța dramatică, înduioșind dar şi 
revoltind mereu noi generaţii de spectatori. 

Contrapunind acelei lumi neputincioase 
să-și realizeze visurile şi elanurile care popu- 
lează piesa lui Cehov, lumea nouă a socie- 
tății sovietice, pentru care cele mai avîn- 
tate visuri devin realitate, al doilea spec- 
tacol al M.H.A.T.-ului a înfățișat spectato- 
rilor iugoslavi un crimpei din lupta Parti- 
dului Comunist al Uniunii Sovietice, pentru 
electrifiearea țării sovietelor. Orologiul Krem- 
linului de N. Pogodin, prezentată într-o 
nouă versiune scenică de Teatrul Academic 
în zilele celui de al XX-lea Congres al 
P.C.U.S., conturează puternic personalitatea 
lui V. I. Lenin şi neobosita sa strădanie 
pentru întărirea şi dezvoltarea statului so- 
vietic. 

Roadele învăţăturii de L. Tolstoi, cel de 
al treilea spectacol prezentat de ansamblul 
Teatrului Academic, a văzut pentru - întiia 
oară lumina rampei pe scena Teatrului Mic 
din Moscova. 

Asistind în 1892 la reprezentația piesei şi 
nemulțumit de interpretarea dată rolurilor 
de țărani, Lev Tolstoi scria : „În vorbele tă- 
ranilor răsună doar fără încetare tînguirea 
lor, uneori și o încercare de protest, iar cu- 
vintele lor, după părere mea, trebuie să tre- 
zească compătimire pentru starea fără ieșire 
în care se găsesc, nicidecum rîsul...“ 

În spiritul acesta, spectacolul Teatrului 
Academic subliniază condiţiile grele de viață 
ale țăranilor în Rusia ţaristă şi demască vi- 
rulent parazitismul lumii capitaliste. 

În afara celor trei piese, au mai fost 
prezentate fragmente din Anna Karenina, 
după romanul lui Tolstoi, și Suflete moarte, 
după romanul lui Gogol, ambele dramatizări 


figurind în repertoriul permanent al tea- 
trului. 

Ziarele iugoslave au consacrat ample cro- 
nici spectacolelor M.H.A.T.-ului, elogiind 
măiestria regizorilor și actorilor sovietici. 
Pentru a satisface într-o anumită măsură 
repetatele cereri primite din partea specta- 
torilor, ansamblul a oferit, în afara pro- ` 
gramului stabilit, cîteva matinee cu frag- 
mente din Orologiul Kremlinului, Anna Ka- 
renina şi Suflete moarte. 

Tineretul din Belgrad a organizat o trium- 
fală primire actorilor sovietici cu prilejul 
spectacolului prezentat în incinta Universi- 
tății din Belgrad. 

La Zagreb a fost organizată o expoziţie 
consacrată primului turneu în lugoslavia al 
ansamblului. În foaierul Teatrului Popular 
din Zagreb au fost expuse scrisori aparți- 
nînd lui Stanislavski, fotografii reprezentind 
pe V. I. Kacealov și I. M. Moskvin în di- 
ferite roluri, precum şi presa din acele vre- 
muri, consemnind în cronici ample spec- 
colele prezentate. 


„şi la Moscova 


La rîndul lui, turneul Teatrului de Dramă 
iugoslav a prilejuit spectatorilor sovietici 
cunoaşterea tradiţiilor artei teatrale iugo- 
slave. 

Fundat în urmă cu opt ani, Teatrul de 
Dramă din Belgrad și-a cîștigat, în decursul 
timpului, prețuirea și dragostea spectatorilor 
lui. Succesele repurtate se datoresc în mare 
măsură aportului substanţial al unui colectiv 
artistic numărind valori actoricești și regi- 
zorale reprezentative, printre care Branko 
Plesa, Iovan  Milicevici, Dubravka Perici, 
Mata Miloșevici, Victor Starcici și alții. Da- 
torită muncii neobosite a acestui colectiv, 
bazată pe principiile sistemului lui Stanis- 
lavski, spectacolele Teatrului de Dramă se 
disting prin înalta lor ţinută artistică şi 
prin virtuozitate în transmiterea explicită a 
mesajului lucrărilor interpretate. 

Preocupat din primele zile de întocmirea 
unui repertoriu pe mäsura cerințelor noului 
spectator iugoslav, Teatrul de Dramă a reu- 
şit, în opt ani de activitate, să pună în 
scenă lucrări variate, însumînd cele mai de 
seamă lucrări ale dramaturgiei clasice și mo- 
derne, străine și iugoslave. Putem cita ast- 
fel : Antigona de Sofocle, Soldatul Fanfaron 
de Plaut, Fintina turmelor de Lope de Vega, 
Regele Lear, Romeo şi Julieta de Shakes- 
peare, Volpone de Ben Jonson, Fedra de 
Racine, Burghezul gentilom de Moliere, Mi- 
randolina de Goldoni, Căsătoria de Gogol, 
Unchiul Vanea şi Livada cu vişini de Cehov, 
Azilul de noapte și Egor Buliciov şi alții 
de M. Gorki, Tatăl de Strindberg, Candida 

de Shaw, piese de Pirandello, Gow și d'Us- 
seau și alții. Atenţia deosebită a teatrului 
s-a îndreptat spre dramaturgia clasică şi 
contemporană iugoslavă, prezentă în reper- 
toriu prin piesele lui L. Kostici, Iovan 
Sterii-Popovici, Nușici, Marin Drijici, dintre 
clasici, și Marian Matkovici (La capătul dru- 
mului), Rank Marinovici (Gloria) şi alţii 
dintre contemporani. 

Paralel cu activitatea desfășurată la Bel- 
grad, teatrul întreprinde lungi turnee prin 
țară. În 1954 şi 1955, Teatrul de Dramă a 
reprezentat arta teatrală din R.P.F. lugosla- 
via la Festivalul de la Paris, cîștigindu-și 
recunoașterea mondială. 

Turneul întreprins în Uniunea Sovietică 
s-a. deschis în seara zilei de 21 mai prin- 
tr-un spectacol de gală cu comedia Dundo 
Marce de Marin Drijici, scriitor a cărui ac- 
tivitate se desfășoară în secolul al XVI-lea. 

Acţiunea comediei se petrece la Roma, 
unde negustorul Dundo Maroe își caută cu 
disperare fiul, Maro, pierdut cîțiva ani în 
urmă. Întreaga acțiune a comediei gravitează 
în jurul peripeţiilor lui Dundo Maroe și ale 
dibaciului său servitor, Pomet. 

Al doilea spectacol cu Egor Buliciov şi 
alții a avut loc în seara zilei de 22 mai. 

După o serie de spectacole la Moscova, 
colectivul Teatrului de Dramă a vizitat ora- 
șele Leningrad, Gorki şi Kiev. 


Stiri din... 
URSS 


©@ Printre ultimele premiere prezentate de 
Teatrul „Ermolova“ în trecuta stagiune, se 
numără și Veşnic vii de V. Rozov şi Po- 
topul de dramaturgul suedez H. Bergher. Cu 
spectacolul Potopul, colectivul teatrului a în- 
treprins un lung turneu prin oraşele ucrai- 
niene. 

Viitoarea stagiune teatrală va fi deschisă 
cu o dramatizare după Crimă şi pedeapsă 
a lui Dostoievski. Vor urma Bătrinul geniu 
de M. lurev, inspirată după lucrarea lui N. 
Leskov, şi Richard III de Shakespeare (re- 
gia spectacolului va fi asigurată de N. Oh- 
lopkov). Tot în cursul stagiunii 1956/1957, 
Teatrul „Ermolova“ va prezenta o nouă 
piesă în versuri a lui M. Svetlov, inspirată 
din viața comsomoliştilor aflați în regiunile 
înțelenite din Altai. 

Pentru sărbătorirea celei de a 40-a ani- 
versări a Marii Revoluții din Octombrie, 
teatrul va monta noua piesă a lui Nazim 
Hikmet Tinerețe (despre prietenia dintre po- 
poarele sovietice), pe care scriitorul turc o 
scrie anume pentru acest teatru. 


$ Colectivul artistic al Casei Literaţilor 
din Leningrad prezintă cu regularitate de 
cîțiva ani un „almanah satiric teatral“: Hai- 
deţi să nu mai facem aşa! Recent, formaţia 
a întreprins un turneu la Moscova. Cu 
acest prilaj, colectivul a prezentat a 8-a edi- 
ţie a „almanahului“. Cu o remarcabilă as- 
cuţime satirică, spectacolul a demascat unele 
fenomene negative din viața artistică şi cul- 
turală. Astfel, scenetele, scheciurile şi mono- 
logurile prezentate au biciuit fie pe iterații 
care fructifică același subiect în toate ge- 
nurile dramatice (dramă, operă, operetă), 
fie pe bucherii şi dogmaticii din sectorul li- 
terar sau artistic, după cum au satirizat 
unele emisiuni radiofonice anoste. 

$ În foaierul teatrului „E. Vahtangov“ 
a fost organizată o expoziție oglindind 68 
din cele 100 de montări prezentate pe scena 
acestui teatru de la înființarea sa. Standu- 
rile expuse au cuprins fotografii din diverse 
spectacole, schițe de decoruri şi costume. Un 
loc important l-au ocupat în ansamblul ex- 
poziţiei fotografiile şi desenele înfățișind 
actorii teatrului în diversele roluri. 

Vizitatorii expoziţiei au avut prilejul să 
cunoască primele montări ale teatrului, cu 
Prinţesa Turandot şi Minunea Sf. Antoniu, 
realizate de E. B. Vahtangov, sau pe acelea 
cu piese cu Egor Buliciov şi alţii, Omul cu 
arma, Mult zgomot pentru nimic, lucrări şi 
astăzi prezente în repertoriul teatrului. 

$ Conferinţa unională „Shakespeare pe 
scena sovietică “, desfășurată recent la Mos- 
cova, a analizat numeroasele spectacele sha- 
kespeariene prezentate de teatrele sovietice 
în decursul ultimelor stagiuni. 

Referatul a fost ţinut de regizorul N. 
Ohlopkov, iar coreferatul de actorul E. Sa- 
moilov. 

Cu prilejul conferinţei au fost prezentate 
fragmente din diferite spectacole shakespea- 
riene. 

9 În afara turneului organizat în R.P.F. 
Iugoslavia și R.P.R., Teatrul Academic de 
Artă a efectuat la sfîrşitul stagiunii 1955/ 
1956 un turneu în oraşele Zaporojie, Krivoi 
Rog și Dnepropetrovsk cu Soţul ideal, Dra- 
goste tirzie şi Prietenul uitat de A. Salinski. 

Pentru începutul noii stagiuni teatrale, co- 
lectivul Teatrului Academic de Artă pregă- 
teşte două premiere: Caleaşca de aur de 
Leonid Leonov şi Bătrinețe zbuciumată de 
L. Rahmanov. În cursul stagiunii, teatrul va 
prezenta Maria Stuart de Schiller, Poveste 
de iarnă, de Shakespeare, o dramatizare 
după Un cuib de nobili de Turgheniev, 
Dmitri Karamazov, dramatizare după roma- 
nul lui Dostoievski, Fraţii Karamazov, Dis- 
cipolul diavolului de Shaw, Moartea unui 
comisvoiajor de A. Miller. 

Totodată, în cursul noii stagiuni, teatrul 
îşi propune să monteze unele piese aparţi- 

nînd lui G. Berezko, N. Pogodin, K. Smir- 
nov, A. Sofronov și alţii, cu care conducerea 
teatrului a lucrat nemijlocit tot timpul pro- 
cesului de creaţie. 

Proiectele Teatrului Academic de Artă 
mai prevăd, pentru viitoarea stagiune, mon- 
tarea unei dramatizări după romanul lui 
Fadeev Înfringerea şi a unei piese a dra- 
maturgului M. Svetlov, inspirată de cunos- 
cutul roman al lui Charles de Coster Thil 
Ulenspiegel. 


Anglia 


$ John Fernald, noul director al Aca- 
demiei Regale de Artă Dramatică de la 
Londra, lucrează la punerea în scenă a 
piesei Cercul de cretă caucazian, de scrii- 
torul german Bertolt Brecht. 

$ Formaţia progresistă „Theatre Work- 
shop“ cunoaşte, în momentul de față, o 
etapă ce poate fi decisivă pentru desfășu- 
rarea ulterioară a activității ei. Într-adevăr, 
după ani de peregrinări din local în local, 
de totală instabilitate financiară și de pie- 
dici care de fiece dată păreau de netrecut, 
gruparea a obținut, în cele din urmă, un 
sediu permanent : este vorba de vechea 
clădire „Theatre Royal“ situată în Strat- 
ford, un district din estul Londrei. Tot- 
odată, neputind să treacă la nesfirșit cu 
vederea realitatea succeselor înregistrate de 
„Theatre Workshop“ și prestigiul ţinutei 
sale artistice, British Arts Council 'i-a fä- 
găduit o subvenție de 750 lire sterline, cu 
condiția ca și municipalitatea din Stratford 
să-i aloce o sumă similară. Totuși, suma 
este prea modestă și nu acoperea nevoile 
grupării decît pe timpul stagiunii trecute. 
De aceea, „Theatre Workshop“ s-a hotărît 
„să dea bătălia pe teritoriul dușmanului“ : 


a închiriat un local în West End — dis- 
trictul „elegant“ al Londrei — și repre- 
zintă acolo Aventurile bravului soldat Svejk 
de scriitorul ceh J. Hașek — spectacol cu 


care participă şi la Festivalul de la Paris. 
Faptul că ansamblul condus de Joan Little- 
wood și Ewan McColl nu a înţeles, nici în 
aceste împrejurări, să facă concesii în pri- 
vința repertoriului — și se încumetă să se 
prezinte în faţa publicului „fashionable“ 
(reacționar) cu satira antirăzboinică a unui 
scriitor progresist — este o nouă mărturie 
pentru consecvența ţinutei sale artistice și 
ideologice. 


R. P. Chineză 


9 Primul „Festival naţional al pieselor 
moderne“, desfășurat în primăvara acestui 
an la Pekin, reprezintă încă unul din mij- 
loacele prin care Ministerul Culturii al 


R.P. Chineze stimulează dezvoltarea drama- 
turgiei moderne. şi în special a dramei mo- 
derne (în proză). 

Teatrul de tip european reprezintă o ra- 
mură relativ tînără a străvechiului teatru 
chinez. Primele piese moderne datează apro- 
ximativ din anul 1919. Actualitatea lor, nota 
critică la adresa orinduirii feudale din Chi- 
na le-au creat o largă popularitate printre 
masele populare. Dar dezvoltarea dramei 
moderne a cunoscut adevărata înflorire abia 
după eliberarea Chinei. 

Primul „Festival naţional al pieselor mo- 
derne a demonstrat succesele înregistrate 
de teatrele şi dramaturgia chineză în larga 
acțiune pentru încetățenirea şi dezvoltarea 
dramei moderne. Festivalul s-a desfăşurat 


“concomitent pe patru din cele mai impor- 


tante scene ale Pekinului. Au fost prezen= 
tate 48 de piese, dintre care 20 într-un act. 
Inspirste din realitățile Chinei populare, a- 
ceste piese oglindesc aspecte ale cooperativi- 
zăsii ín agricultură, ale construcției indus- 
triale sau ale vieţii populației din regiunile 
naționale. De un deosebit succes s-au bucu- 
zat piesele: Marele marș de Cen Ți-tun, 
Cerul limpede de ao lui, dezbătind pro- 
blema reeducării intelectualității în noile 
condiţii de viaţă, sau În oraşul Cianan de 
Lao Şă, o puternică satiră la adresa func- 
ționarilor „gură cască“ ai unei instituţii de 
stat, deveniți, fără voia lor, complicii unui 
escroc. 

Printre colectivele dramatice care au luat 
parte la Festival se numără şi cele din re- 
giunile minorităţilor naţionale, ca și ansam- 
blurile trupelor din Mongolia inferioară şi 
Sinţzian. 

Totodată la Festival au participat şi două 
echipe dramatice de copii. 


R, D. Germană 


©@ Teatrul de Stat din Senftenberg a în- 
treprins recent un turneu prin mai multe 
oraşe germane cu piesa Mielul turbat de A. 
Baranga, în regia lui Horst Schöneman, 
care ne-a vizitat anul trecut țara. Turneul 
a inclus și un spectacol pe scena studioului 
lui „Deutsches Theater“ din Berlin, precum 
şi o reprezentație la Palatul Culturii din 
Karl Marx-Stadt. 

©®@ La Teatrul Naţional-Weimar sînt în 
curs repetițiile cu două piese într-un act din 
repertoriul clasic rus : Jucătorii de cărți de 
N. Gogol şi Jubileul de A. Cehov. Regia 
aparține lui G. H. Lange. 

$ Premiera germană a piesei Jurnalul 
Annei Frank, dramatizare de Frances Good- 
rich și Albert Hackett, va avea loc la 1 oc- 

tombrie pe scena Teatrului de Stat din Düs- 
seldorf, în regia lui L. Mittler. 

$ Teatrul „Hans-Otto“, din Potsdam, a 
prezentat de curind în premieră piesa Cå- 
lătorii de Ewan McColl, 'scriitorul-animator 
al grupării engleze „Theatre Workshop“. 

0 In ciuda situaţiei politice nefireşti, tea- 
trele germane încearcă să se apropie şi să 
se cunoască mai bine. Recenta vizită a unui 
ansamblu teatral dintr-un oraş din Germa- 
nia occidentală într-un oraș din R.D.G. a 
fost salutată de presă ca un eveniment îm- 
bucurător, ca un „dialog teatral“ binevenit. 
Este vorba de formaţia Teatrului Municipal 
din Bremen (Republica Federală Germană) 
care, la invitația conducerii lui ,,Volks- 
theater“ din Rostock (R.D.G.), a prezentat 
pe scena acestuia din urmă Fiorenza, o lu- 
crare de tinerețe a lui Thomas Mann. La 
rîndul său, „„Volkstheater“ s-a deplasat la 
Bremen cu unul din cele mai izbutite spec- 
tacole ale sale: Omul cel bun din Sezuan 
de Brecht. Iniţiativa formaţiei din Rostock 
a fost susținută călduros de opinia publică 
şi de cercurile artistice din ambele orașe. 

9 În cadrul schimburilor culturale în- 
tre R.D.G. şi R. Cehoslovacă, un grup de 
oameni de teatru cehi lucrează, în prezent, 
la punerea în scenă a piesei Femeia încă- 
păținată, de clasicul ceh Josef Kajetan-Tyl 
la Teatrul „Maxim Gorki“ din Berlin. Ka- 
rel Palous, conducătorul artistic al Teatru- 
lui Realist din Praga, asumă regia, iar Jan 
Sladek şi Jiri Dvorak, laureați ai Premiului 
de Stat al R. Cehoslovace, răspund de la- 
tura scenografică a spectacolului. Premiera 
a avut loc în cursul lunii iunie și a 
coincis cu premiera a încă unei piese de Tyl 
—  Svanda cimpoierul — pe o altă scenă 
berlineză : „Teatrul prieteniei“. Regizorul 
Stauder a petrecut un timp la Praga, unde 
a studiat modul cum este reprezentată acea- 
stă piesă la Teatrul Realist. 

$ Ținind seama de împrejurarea că obiș- 
nuita perioadă de practică a studenţilor, din 
lunile iunie şi iulie, coincide cu „vacanța 
teatrală“, Universitatea „Humboldt“ din Ber- 
lin'a hotărit ca, în mod- excepțional, stu- 
denții secției de teatrologie a facultăţii de 
filozofie să-și facă practica la teatrele din 
provincie în luna ianuarie. Cercurile de 
specialitate semnalează ` oportunitatea acestei 
măsuri, a cărei extindere se impune şi în 
privința secţiilor sau institutelor de teatro- 
logie din Leipzig, Jena și Greifswald. 

$ În localul Teatrului Tinerei Generaţii 
din Dresda, s-a desfășurat de curînd o con- 
ferință . a teatrelor de tineret din R.D.G. 
Atit raportul prezentat de dramaturgul Klaus 
Eidam cît și discuţiile au subliniat necesi- 
tatea unei mai substanțiale sprijiniri a tea- 
trelor de“ tineret, pe linia întocmirii unor 


repertorii cît mai variate şi atrăgătoare, pen- 
tru tinerii spectatori. 

Cu prilejul conferinţei, colectivul Teatru- 
lui Tinerei Generaţii a prezentat în premieră 
pe țară noua piesă a lui Klaus Eidam 
Zăpfel Kerns Abenteuer (Aventura lui Zăp- 
fel Kern). 


A ustriæ 


9 Cel mai tinăr teatru. din Viena — 
„Scala“ — luptă pentru existenţă... Califi- 
cativul „tînăr“ nu e motivat numai de anii 
puţini de activitate (teatrul a luat ființă în 
toamna anului 1948), ci şi de prezența în 
ansamblul lui a numeroşi tineri şi, în sfirşit 
— dar nu și în ultim rînd — de tinereţea, 
prospețimea concepţiei ce stau la baza orien- 
tării sale artistice.  Animatorii teatrului 
„Scala“ : regizorul şi actorul Wolfgang. 
Heinz, Otto Tausig şi Karl Paryla stabi- 
lesc cu grijă repertoriul, în care întîlnim 
de-a lungul celor opt stagiuni de pînă acum, 
mai toate farsele satirice ale acelui „Aristo- 
fan vienez“ care a fost Nestroy, alături de 
Mutter Courage de Brecht şi Cercul dia- 
bolic de Hedda Zimmer, Platon Krecet -de 
Al. Korneiciuk, Duşmanii şi Micii burghezi 
de M. Gorki, alături de Femeia îndărât- 
nică, Cum vă place de Shakespeare, Volpone 
de Ben Jonson, Minna von Barnhelm de 
Lessing, Revizorul de N. Gogol, Cadavrul 
viu de Tolstoi, sau. Alcadele din Zalameea de 
Calderon, Wilhelm Tell de Schiller etc. În 
total, 60 de opere alese dintre marile crea- 
ţii ale dramaturgiei universale. A luat ființă 
o asociaţie a „Prietenilor teatrului“, care co- 
laborează cu direcția în organizarea de spec- 
tacole rezervate populaţiei nevoiașe din dife- 
rite districte vieneze. Costul unui loc la 
„Scala“ e doar cu puţin mai ridicat decît 
costul “unui bilet de cinematograf, porţile: 
teatrului fiind larg deschise pentru oamenii 
muncii. 

Faptul că ansamblul de la „Scala“ se si- 
tuează pe poziţii artistice și ideologice îna- 
intate, că mulţi din membrii lui militează în 
rîndurile mișcării muncitoreşti, a servit de 
pretext pentru declanșarea unei vii campanii 
de presă împotriva „teatrului de propagandă 
comunistă“ — așa cum l-au denumit cercu- 
rile reacționare. De curînd simpla campanie: 
de presă a cedat locul unor fapte concrete: 
contractul de concesiune, pe baza căruia 
funcţionează teatrul, a fost anulat, în mod 
cu totul arbitrar, de municipalitatea orașu- 
lui, ceea ce înseamnă, virtual, încetarea ac- 
tivității ansamblului. Ştirea a provocat o pu- 
ternică indignare în cercurile artistice şi în 
rîndurile marelui public, care se raliază în- 
tr-o acțiune de solidaritate hotărită, în iurub 
echipei de la Teatrul „Scala“. Sub presiunea 


WWW .cimec.ro 


98 


opiniei publice, autorităţile nu s-au încume- 
tat încă să procedeze la evacuare. „Scala“ 
luptă pentru drepturile sale, implicit, pen- 
tru drepturile oamenilor muncii din Viena, 
la o artă de înaltă ţinută şi străbătută de 
un suflu sănătos, optimist. 


$ Iveţia 


4 Basmul Principesa pe bobul de mazăre, 
de H. Chr. Andersen, care a încîntat atitea 
generații de copii, a căpătat întruchipare 
scenică prin eforturile reunite ale scriitoarei 
Margit Braegger — autoarea unei valoroase 
dramatizări — și ale ansamblului Teatrului 
Municipal din St. Gall. În regia autoarei, 
s-a realizat un spectacol pe care presa de 
specialitate îl califică drept „un model al ge- 
nului“. 


Norve sia 


$ Cu prilejul comemorării a 50 de ani 
de la moartea lui Henrik Ibsen, între 23- 
29 mai s-a desfășurat la Oslo o säptă- 
mînă dedicată marelui dramaturg. 

Festivitățile s-au deschis în dimineaţa zilei 
de 23 mai printr-o şedinţă solemnă în cadrul 
căreia profesorul Francis Bull a evocat fi- 
gura marelui dramaturg. În cadrul aceleiaşi 
şedinţe, preşedintele Uniunii Teatrale Nor- 
vegiene a adresat un salut de bun venit 
oamenilor de teatru sosiți în capitala Nor- 
vegiei. 

În aceeaşi zi, în localul librăriei Univer- 
sității din Oslo s-a deschis Expoziţia festivă 
„Henrik Ibsen“. Seara, Teatrul Naţional a 
prezentat Micul Eyolf. 

Diversele manifestări organizate în de- 
cursul săptămînii : conferinţe, lecturi, con- 
certe și spectacole de teatru au contribuit 
la o aprofundată trecere în revistă a moş- 
tenirii literare a dramaturgului. 

Seară de seară, în decursul celor şapte 
zile, pe scenele Teatrului Naţional, Tea- 
trului Nou sau Folk Teatrului au avut loc 
spectacolele cu: Rața sălbatică, Brand, 
Nora, Împărat şi Galilean, Peer Gynt pre- 
cum şi alte piese de Ibsen. 


Grecia 


$ Presa de specialitate din Grecia este 
unanimă în a recunoaşte că actuala sta- 
giune teatrală a fost deosebit de rodnică. 
Aprecierea presei se referă în special la cele 
29 de premiere prezentate de teatrele elene, 


în decursul acestei stagiuni. Deşi ziarele 
acordă mai puţină importanță apartenenţei 
naționale .a autorilor acestor lucrări, este 
totuși semnificativ faptul că aproape jumă- 
tate din ele aparțin dramaturgiei autohtone, 
majoritatea  reflectind viața și moravurile 
Greciei contemporane. Dacă unii scriitori, 
înregistrînd aspectele mai puţin semnificative 
ale realităţii, relatează în forme apropiate de 


genul „uşor“ banale povești de dragoste şi 


false conflicte familiale, lipsite de contin- 
gență cu marile probleme politice și sociale 
ale actualităţii, alţii, în schimb, se situează 
în miezul acestor probleme, piesele lor cău- 
tind chiar să sugereze diverse soluţii de 
viață. În acest sens, pare interesantă piesa 
scriitorului Nikos Tsekuraş Omul cu o sin- 
gură sandală, prezentată de Teatrul Elen 
Popular în sala Teatrului Municipal din Pi- 
reu. Inspirindu-se din străvechea legendă a 
lui Iason (căutătorul linii de aur), Nikos 
Tseguras situează în centrul piesei figura 
utopică a unui om animat de dorinţa elibe- 
rării speciei umane, care-și propune să smul- 
gă o parte a societății (în piesă e vorba de 
locuitorii unui sat) de sub domnia arbitra- 
rului (în speţă, tirania moșierului) şi să-l 
pună în legătură cu marea comunitate 
umană. 

Alături de piesele aparținînd dramaturgiei 
elene, teatrele din Grecia au prezentat piese 
ale clasicilor universali. Shakespeare, Schil- 
ler, Cehov, Tolstoi -sînt foarte des prezenți 
pe afișul teatral grec. De un deosebit suc- 
ces s-au bucurat piesele lui A. P. Cehov, 
Unchiul Vanea, Pescăruşul şi Trei surori. 
De curind, publicul grec a putut cunoaște 
încă două lucrări ale dramaturgiei clasice 
ruse. Livada cu vişini de A. P. Cehov (Tea- 
trul de Artă) şi Cadavrul viu de Tolstoi 
(Teatrul Naţional). 


SLA 


@ În toamna acestui an, o formație a 
companiei „Old Vic“ din Londra va da, 
timp de douä luni, cu începere din octom- 
„brie, o serie de spectacole shakespeariene pe 
Broadway. Ansamblul care va face depla- 
sarea e formiat din 40 de persoane, printre 
care interpreţi de frunte ai scenei engleze — 
cum sint Claire Bloom şi John Neville. For- 
mația londoneză va reprezenta Romeo şi Ju- 
lieta, Richard III şi Macbeth. 

9 În localitatea Stratford din Connecticut 
s-a organizat în luna iunie a acestui an. 

un „Festival Shakespeare“ cu piesele Romeo 
şi Julieta, Regele Ioan şi Măsură pentru 
măsură. Festivalul a stirnit un legitim in- 
teres, cu atit mai mult cu cit Regele Ioan 
nu a mai văzut lumina rampei în S.U.A. 
din 1914, iar comedia Măsură pentru må- 
sură chiar din 1898, cînd a putut fi vă- 
zută la „Fifth Avenue Theatre“. 


RE Bulgaria 


9 Dramaturgii bulgari se pregătesc pen- 
tru sărbătorirea centenarului Teatrului Na- 
tional „Kristio Sarafov“ din Sofia (noiem- 
brie a.c.) printro fecundă activitate crea- 
toare. 

Kamen Zidarov — a cărui ultimă piesă 
Onoarea epoletului zugrăvește aspecte din 
lupta Partidului Comunist Bulgar între anii 
1919— 1920 și va vedea curînd lumina ram- 
pei la Teatrul Armatei — lucrează la o 
piesă în versuri inspirată de lupta poporu- 
lui bulgar împotriva năvălitorilor turci. 

După piesa în versuri Cintul Razvigoru- 
lui, scriitoarea Magda Petkanova este pe 
cale de a preda o nouă lucrare, scrisă tot 
în versuri: Țarul Samuil, evocînd momente 
din lupta poporului bulgar împotriva domi- 
nației Bizanțului. 

Preferinţa pentru drama în versuri pare 
să-l caracterizeze şi pe dramaturgul Slavcio 
Krasinski. Noua sa lucrare, poemul dramatic 
Sabia de foc, este un imn dedicat tineretului 
bulgar. 

Dacă unii dintre dramaturgi s-au adresat 
trecutului mai îndepărtat evidențiind, în 
special, aspectele semnificative ale luptei 
pentru independență națională, alții, răs- 
foind filele bogatei istorii a poporului bul- 
gar, au desprins evenimente mai apropiate 
zilelor noastre și cu deosebire bogate în 
sensuri sociale. 

Astfel, tot Slavcio Krasinski e pe cale 
să-și desăvirşească piesa Nopțile albe, a că- 
rei temă este răscoala din septembrie 1923. 

Același important moment din lupta mun- 
citorimii bulgare stă în centrul atenţiei scrii- 
torului Andrei Guliașki și a regizorului Fi- 
lip Filipov, coautorii piesei Septembrie 1923. 

Două dintre cele mai recente piese ale 
dramaturgiei bulgare sint închinate eveni- 
mentelor de la 9 septembrie 1944, ziua eli- 
berării Bulgariei de sub jugul fascist. E 
vorba de Neuitatele zile ale lui Lozan Strel- 
kov și de noua piesă a lui Boian Balaba- 
nov (al cărei titlu nu este încă cunoscut). 
Ambele lucrări sint rodul unei strînse oc- 


laborări creatoare între dramaturgi şi Teatrul 
Naţional „Kristio Sarafov“. 

Şantierul literar al dramaturgilor bulgari 
cunoaşte şi numeroase lucrări inspirate din 
viața noii Bulgarii democrat-populare. Putem 
cita astfel noua comedie a lui St. Daskalov 
inspirată din viaţa satului, piesa Taina mea 
de Pavel Vejinov, dezbătind problema fami- 
liei sau comedia lui Nikola Ikonomov, oglin- 
dind aspecte ale vieţii citadine. 

Multe din noile piese ale dramaturgilor 
bulgari vor fi prezentate la concursul insti- 
tuit cu prilejul centenarului, cele premiate 
urmînd a fi reprezentate pe scena Naţiona- 
lului din Sofia.! 


Israel 


@ În Israel ființează trei ansambluri 
teatrale. Cel mai vechi, „Habima“, înfiin- 
tat acum 35 de ani, a prezentat pină astăzi 
aproape 150 de piese, dintre care 24 în 
limba ebraică. Zece ani după constituirea 
Teatrului „Habima“ a luat naștere forma- 
ţia „Ohel“, care, în decursul timpului, s-a 
impus ca un teatru de comedie. Înființat 
in 1945, cel de al treilea teatru israelian, 
„Kameri“, prezintă un repertoriu situat cu 
precădere în cimpul dramaturgiei contem- 
porane. 

Repertoriul celor trei formaţii este destui 
de eclectic, răspunzind în special cerin- 
telor unui public recoltat din sînul pätu- 
rilor avute. Cu toate acestea, marile suc- 
cese înregistrate de teatrele israeliene au 
fost determinate de spectacolele clasice sau 
de acele piese reflectind problemele majore 
ale epocii noastre, care trezesc interesul 
majorității poporului israelian. Poate fi citat 
în acest sens spectacolul de la „Habima” 
cu piesa lui A. Miller Moartea unui comis- 
voiajor care cunoaşte de două stagiuni săli 
pline sau pe cel cu Aventurile bravului 
soldat Svejk de J. Haşek, la „Ohel“, cu 
care teatrul se deplasează adeseori în tur- 
neu. Dintre ultimele realizări valoroase ale 
Teatrului „Kameri“ trebuie menţionate 
Sfinta Ioana de Shaw şi Doamna Sursă- 
prețioasă de scriitorul chinez Şiung. 


Uruguay 


0 Stagiunea teatrală 1955/1956 a fost, in- 
contestabil, dominată de teatrele care singure 
îşi dau titulatura de „independente“, adică 
nu sînt „subvenţionate“ de stat sau de o 
grupare financiară, activitatea lor menţinin- 

du-se consecvent pe linia unui repertoriu de 
conținut. 

Numărul ansamblurilor din această cate- 
gorie s-a înmulțit, ceea ce constituie un fe- 
nomen îmbucurător. Ziarele progresiste din 
Uruguay subliniază, cu deosebită satisfacţie, 
interesul pe care-l acordă publicul spectaco- 
lelor prezentate la aceste teatre — interes 
explicabil dacă ne gîndim că ele vădesc o 
preocupare serioasă nu numai pentru reali- 
zarea scenică, ci și în privința ţinutei re- 
pertoriului. Astfel, teatrul „El Galpon“ din 
Montevideo a prezentat de curînd, în regia 
lui Atahualpa del Cioppo, piesa lui A. Mil- 
ler Vrăjitoarele din Salem ; „Teatro Moder- 
no“ reprezintă Profesiunea doamnei Warren 
de G. B. Shaw, în regia lui Juan José 
Brenta, care a montat pe scena lui „El Gal- 
pon“ şi o altă piesă a marelui scriitor ir- 
landez : Androcle şi Leul. De altfel, Shaw 
pare să se bucure de preferința „indepen- 
denţilor “ teatrali din Uruguay : îl regăsim 
şi la teatrul „La Mascara“ cu Candida. 
„Teatro Universitario“ prezintă Micul Eyolf 
de Ibsen. 

Presa progresistă uruguaiană semnalează, 
ca o carență a tuturor acestor ansambluri, 
faptul că ele au evitat pînă acum să includă 
în repertoriul lor opere autohtone și recurg 


aproape exclusiv la operele „consacrate“ ale 
dramaturgiei universale. 


A ustralia 


0 Deschiderea Teatrului Naţional din 
Sidney a constituit un important eveniment 
în viața culturală a Australiei. 


În comentariile lor pe marginea acestui 
fapt, ziarele progresiste australiene nu-și pot 
ascunde însă nedumeririle în legătură cu re- 
pertoriul teatrului, care şi-a început activita- 
tea prin montarea unei piese lipsită de greu- 
tatea vreunei semnificaţii sau valori artis- 
tice (Prinţul adormit de Rattigan). De altă 
parte, ziarele apreciază defavorabil inițiativa 
teatrului de a invita, pentru acest prim spec- 
tacol, o serie de actori din Londra. „Am 
dori, scrie în încheierea articolului său ziarul 
„Tribune“, ca Teatrul Naţional australian să 
nu rămînă naţional numai cu numele“. 


Olanda 


Un succes al stagiunii teatrale în curs 
îl constituie spectacolul de la Teatrul regal 
din Haga cu piesa Sybrech Willemsdochter 


de Ary den Hertog. Într-o serie de tablouri, 
autorul evocă figura pitorească a eroinei, 
personaj adesea întîlnit în povestirile popu- 
lare olandeze cu subiect istoric (în cazul 
de faţă, acțiunea se petrece în secolul 
XVI). Femeie din popor, destoinică, cin: 
stită şi ageră la minte, Sybrech dobindește, 
grație unui şir de împrejurări neobișnuite, 
o poziţie influentă la curtea regelui Da- 
nemarcei care, la cererea favoritei, acordă 
unele libertăţi şi înlesniri poporului. Un 
complot al nobililor o sileşte să se refu- 
gieze din Danemarca în Olanda, unde are 
un sfîrşit tragic, destul de obișnuit pentru 
acele vremuri : a fost arsă ca vrăjitoare. 

Autorul nu a urmărit să facă o analiză 
psihologică a personajelor, ci să reconsti- 
tuie atmosfera social-istonică generală a seco- 
lului XVI, tabloul acelor timpuri. Spec- 
tacolul a fost apreciat de critici şi de 
public. 


FAR A Ungară 


©@ La teatrul „Madach“ din Budapesta 
se prezintă Cavalerul reginei (Ruy Blas), 
drama romantică a lui Victor Hugo. 

Cronicile presei de specialitate scot în 
evidenţă calitățile spectacolului : de la noua 
versiune maghiară a lui Meszăly și de la 
regia remarcabilă a lui Vámos László, pînă 
la decorurile ingenioase ale lui Kreibich 
Margit şi la expresiva muzică de scenă a 
lui Kulka János. În ce priveşte interpre- 
tarea, aceasta a fost asigurată de actori 
valoroşi : Tolnay Klari (Regina), Gabor 
Miklos (Ruy Blas) și Uray Tivadar (Don 
Salluste) — pentru a nu-i cita decit pe 
interpreţii principali. 

„Aicest excepțional spectacol — scrie 
Demeter Imre în „Szinhaz es Mozi“ — 


ne dă o lecție: şi astăzi mai trăiește, în 


toată strălucirea ei, drama romantică a lui 
Victor Hugo.“ 

9 Teatrul Sătesc de Stat „Dâryne” a 
sărbătorit nu de mult cea de a 250-a re- 
prezentație cu Dankó Pista, în localitatea 
Balinkabánya. La Tiszalök a avut loc cel 
de al 100-lea spectacol cu Comedia dra- 
gostei şi tot 100 de spectacole a atins 
şi piesa Două iubiri. 

@ Teatrul Naţional din Szegedin și-a 
sărbătorit de curînd centenarul. În cadrul 
festivităților, care au durat două zile, au 
avut loc mai multe spectacole de gală: 

Bánk Bán de Katona József, Livada cu 
vişini de Cehov şi Leagănul actriţei de 
Merimee. 


Danemarca 


$ Teatrul Friedriksberg din Copenhaga 
a montat recent una din cele mai cunos- 
cute și apreciate comedii daneze Jebberod- 
bank de Axel Breidal şi Axel Fritch. 

Scrisă în 1920, în spiritul celor mai 
bune tradiții ale farsei populare daneze, 
Jebberodbank evocă anii imediat următori 
primului război mondial, cînd aproape toate 
țările capitaliste au fost teatrul unor gran- 
dioase lovituri financiare. Cei doi scriitori 
danezi demască, cu bogate mijloace satirice, 


lipsa de scrupule și rapacitatea reprezen- 
tanţilor lumii financiare, care, pentru rea- 
lizarea obiectivelor lor veroase, nu se dau 
în lături de la cele mai josnice acțiuni 
chiar cînd acestea pun în joc viața oame- 
nilor de bună credinţă. 

Autorii situează în centrul piesei tristele 
păţanii ale unui umil croitor, ajuns fără 
de voie director al uneia din cele mai im- 
portante bănci daneze. Unealtă oarbă şi 
inconștientă în mîinile unor oameni de afa- 
ceri veroşi, croitorul se trezește pe drumuri, 
cu cinstea pătată, atunci cînd interesele 
afacerii impun un faliment fraudulos al 
băncii. 

Spectacolul Teatrului  Friedriksberg s-a 
bucurat de concursul cunoscutului actor da- 
nez Osvald Helmut de la Teatrul Regal. 

Calea către desăvirşirea 
artei actorului 


Apariţia îndelung  așteptatului volum 
Munca actorului cu sine însuşi răspunde 
unei unanime năzuințe a oamenilor de tea- 
tru — şi nu numai a lor — de a cu- 
moaşte taina „imponderabilului“, pe care 
Stanislavski, pentru prima oară, l-a tra- 
dus ştiinţific, formulind legile creaţiei ac- 
toricești. 

În prefața acestei lucrări fundamentale 
pentru actor, K. S. Stanislavski arată că 
„atît cartea aceasta cît și toate cele ur- 
mătoare n-au pretenția de a fi lucrări 
ştiinţifice. Scopul lor este exclusiv practic“. 
Această indicație, care nu dovedeşte decit 


modestia marelui om de teatru, are un 
fundament real în stilul narativ, cu nerv 
memorialistic, al cărții; dar opera — de- 
parte de a fi un simplu compendium de 
sfaturi — se ridică la o treaptă superioară 
de generalizare, înscriindu-se în rîndul a- 
celor contribuţii epocale care au revoluțio- 
nat mișcarea teatrală. 

Munca actorului cu sine însuşi deţine 
coordonatele fundamentale ale „sistemului 
Stanislavski“, indicînd principiile de etică 
şi estetică proprii artei teatrale, peste care 
nu poate trece nici un actor conștient de 
necesitatea desăvirşirii procesului de creaţie. 

Primul obiectiv urmărit de Stanislavski 
constă în sezisarea caracterului organic al 
creației actoricești, în realizarea unor con- 
diții lăuntrice optime pentru declanșarea şi 
desfășurarea procesului creator. 

„lubeşte arta în tine, nu pe tine în 
artă. De aceea, în primul rînd aveţi grijă 
ca arta voastră să se simtă bine în teatrul 
vostru.“ Această deviză — dacă o putem 
denumi astfel —, care ar trebui să stea 


* K. S. Stanislavski. Munca actorului cu sine în- 
suşi, E.S.P.L.A., 1956 


Tiaa reviste 


înscrisă pe frontispiciul oricărui lăcaș de 
artă, oferă un bun prilej de meditație pen- 
tru orice actor sau regizor. Problema creă- 
rii condiţiilor datorită cărora „arta să se 
simtă bine în teatru“ l-a preocupat în mod 
deosebit pe Stanislavski. Caracterul organic 
al creaţiei actorului, ca și realizarea con- 
diţiilor lăuntrice necesare pentru declanşa- 
rea. şi dezvoltarea procesului creator au 
fost elucidate prin dezvăluirea căilor care 
duc la sezisarea naturii organice. Stanislav- 
ski arată că atunci „cînd actul, gestul 
încorporează datele naturii organice, sim- 
țirea vine de la sine“. El demonstrează ne- 


cesitatea unei creații care — fundată pe 
temelia trainică a adevărului vieţii, a lo- 
gicii şi consecvenței acțiunilor — va duce 


la libera și nestinjenita dezvoltare a na- 
turii organice. Principiul lui Stanislavski 
„prin conștient la subconștient“ duce la 
dirijarea ştiinţifică, lucidă a naturii orga- 
nice — în prima perioadă a repetițiilor —, 
la stăpînirea logică a acelui proces uimi- 
tor care face pe oameni să plingă și să 
ridă în fața unui Othello sau Hlestakov. 

Multe pagini consacră Stanislavski im- 
portanței  cuvintului, acțiunii verbale, pe 
scenă. A nu schilodi şi a nu falsifica 


ceea ce natura a dat actorului — ci a 
perfecționa necontenit talentul printr-o 
muncă minuțioasă şi perseverentă — este 


o cerință de căpătii pentru actor. „Pe 
scenă nu trebuie să existe cuvinte lipsite 
de suflet, de sentimente. Acolo nu avem 
nevoie de cuvinte goale de idei, așa cum 
nu avem nevoie de cuvinte lipsite de ac- 
țiune“. 

În repetate rînduri, Stanislavski a vor- 
bit de necesitatea cultivării glasului şi trupu- 
lui, pornind de la bazele naturii înseși. 
Dat fiind caracterul specific al creaţiei ac- 
toriceşti, care se desfășoară într-o lume po- 
sibilă dar nu reală, Stanislavski s-a pre- 
ocupat cu deosebire de problema adaptării, 
a acomodării actorului la condiţiile scenice. 
Atenţia scenică, dezvoltarea plasticii corpu- 

lui; eliberarea surplusului de -încordare 
musculară, credința în ficțiunea scenică, 
tempo-ritmul — toate aceste elemente asi- 
milate în profunzime — converg -la pregă- 
tirea acelei dispoziții adecvate scenei, fără 
de care artistul nu poate crea. 

În acest „manual“ al actorului, Stani- 
slavski a prevăzut, cu admirabila sa pă- 
trundere artistică, diversitatea de situații 
în care se poate afla interpretul — fără 
să preconizeze dogme rigide —, a pus la 
îndemina tuturor” mijloacele științifice ne- 
cesare creației autentice. 

Alături de problema adaptării la condi- 
tiile scenei, ca uh corolar logic al inter- 
pretării artistice creatoare, Stanislavski a- 
firmă necesitatea descoperirii și  însuşirii 
supratemei. Ne mărginim doar să amintim 
această problemă fundamentală pentru în- 
țelegerea oricărei lucrări dramatice, care 
constituie una din datele importante ale 
sistemului Stanislavski. 

O altă verigă esenţială a învățăturii sale 
este legea acțiunilor fizice. Considerind că 
psihicul și fizicul formează o unitate, care 
se exprimă prin acțiune, Stanislavski de- 
monstrează că stăpînirea liniei fizice exte- 
rioare a rolului îl ajută pe actor la deter- 
minarea liniei lăuntrice, adică a vieţii psi- 
hice a personajului. „De îndată ce actorul 
a simțit adevărul liniei exterioare a. ac- 
țiunii — ne învață Konstantin Sergheevici 
+ în el va apărea negreșit şi linia lăun- 
trică...“ 

Toate acestea l-au condus pe marele re- 
gizor să fundamenteze creația actoricească 
pe acțiune: „Înainte de toate, actionați !“ 

Dacă îl vei pune pe actor să-şi bazeze 
munca de creație pe psihologie, făcînd din 
aceasta pivotul exclusiv al procesului de 
creație, dacă îi vei spune: „lată un rol 
mare. lată un şir de sentimente, de pasiuni 
umane, de emoții adinci, mari, complexe, 
pe care trebuie să le redai“ — și îl vei 
lăsa să se descurce muncind numai asupra 
datelor sale lăuntrice „el se va înspăi- 
minta căutind calea complicată de a-şi re- 
zolva rolul, se va crispa în eforturile lui 
de a da simtire personajului, se va pierde 
în rol“. 

Dar dacă va afla și va stabili pentru 
fiecare situaţie, pentru fiecare condiţie dată, 
acțiuni fizice corespunzătoare sentimentelor 
și gindurilor pe care trebuie să le exterio- 
rizeze, şirul acestor acţiuni vor forma un 
schelet al rolului, vor fi niște puncte de 
reper solide pe drumul acela complicat; 
actorul va simţi un teren sigur sub picioare. 
„Justa îndeplinire a temei fizice vă va ajuta 
să creați o stare psihologică justă. Ea va 
transforma tema fizică în psihologică. Căci, 
după cum am mai spus, oricărei teme 
fizice i se poate da o motivare psihologică“. 


Forţa sistemului lui Stanislavski constă 
în faptul că nimic nu e născocit: „siste- 
mul aparține naturii noastre organice, atit 


celei spirituale, cît şi celei fizice“. Meritul 


acestui mare om de teatru stă în faptul că 
a aflat „unele legi după care creează na- 
tura noastră organică“, mărturisire pe care 
o poate adeveri oricare actor. 


Irina RĂCHIȚEANU-ȘIRIANU 


Despre natura 
dramaticului 


Într-un studiu recent,  esteticianul și 
istoricul literar Georg Lukacs analizează 
bazele delimitării dintre epic și drama- 
tic *, insistînd în special asupra speci- 
ficului genului dramatic, condițiilor şi sub- 
stanței dramatice. 

Ca şi romanul — scrie Lukacs — 
drama tinde spre o reprezentare totală a 
procesului vieții, cu deosebirea .că aci, 
această viziune totală se concentrează. a- 
supra unui punct fix, asupra conflictului 
dramatic.  ,„„Concentrind oglindirea vieții 
în înfățișarea unui mare conflict, gru- 
pînd toate manifestările vieții în jurul 
acestuia şi epuizîndu-le numai în raport 
cu acest conflict, drama simplifică şi ge- 
neralizează atitudinile posibile ale oame- 
nilor față de problemele lor de viaţă. 
Bogăția şi amploarea reprezentării tipice 
a celor mai importante și caracteristice 
atitudini omeneşti depind, desigur, de 
treapta de evoluție istorică pe care apare 
respectiva operă dramatică, precum şi de 
individualitatea autorului. „Cu toate a- 
cestea, factorul determinant rămîne dia- 
lectica internă, obiectivă a conflictului 
însusi, care — oarecum independent de 
conștiința autorului dramatic — conturează 
sfera  „totalității de mişcare“ (formulă 
prin care Hegel desemna acele „mișcări“ 
sociale, morale şi psihologice ale omului, 
din care ia naștere și în care se rezolvă 
conflictul). È 

Drama îşi propune să redea în primul 
rînd conflictul cel mai ascuțit al forțelor 
sociale, transpunînd condiția categorică a 
conflictului în limbajul vieții, regăsind în 
ea trăsăturile transformării revoluționare 
a vieţii însăși, generalizate la maximum. 
Nu e accidentală coincidența dintre ma- 
rile revoluţionări istorice ale societăţii și 
marile perioade de înflorire ale tragediei. 
Hegel a sezisat — ce-i drept, într-o for- 
mă mistificată — în conflictul din Anti- 


* Grundlagen der Scheidung von Epik und Dra- 
matik, în revista „Aufbau“, noiembrie — decem- 
brie, 1955 

gona lui Sofocle, ciocnirea dintre forțele 
sociale care în realitate au determinat 
distrugerea formelor sociale primitive şi 
formarea cetății greceşti. Bachoien, și cl, 


în analiza Orestiei de Eschil — deși în- 
tinde mistificarea mai departe chiar decit 
Hegel — semnalează, pe de -altă parte, 


mai concret acest conflict social, arătînd 
că este vorba de ciocnirea tragică dintre 
starea de matriarhat în curs de dispari- 
ție şi noua ordine socială patriarhală. 
Dar adevărata analiză, pătrunzătoare şi 
adincă, a acestei probleme este cea pe 
care o face Engels în Originea familiei 
şi care dă o temelie materialistă proble- 
mei, fundamentind clar — şi sub aspect 
teoretic şi sub aspect istoric —  corelația 
necesară dintre apariția tragediei gre- 
ceşti şi această transformare istorică pe 
plan universal. Un fenomen similar se 
constată şi în altă epocă istorică de în- 
florire a tragediei, în Renaștere, unde 
noul avint al literaturii se fundează pe 
conflictul dintre feudalismul în declin şi 
naşterea noii societăți burgheze. Karl 
Marx formulează în mod limpede și lipsit 
de orice echivoc această corelaţie între 
ciocnirea istorică, despre care am vorbit, 
şi înflorirea dramei în epoca Renașterii. 
De altfel, Marx semnalează în diferite 
scrieri ale sale necesitatea socială a apa- 
riției tragediei şi a  sfirșitului perioade- 
lor ei de înflorire. El face o analiză pro- 
fundă a cauzelor pentru care, în decursul 
evoluţiei istorice, ariumiie ciocniri sociale 
ajung să devină — din conflicte tragice 
— subiecte de comedie. 

Referindu-se la conflictul dramatic, Lu- 
kacs subliniază că  „pieirea tragică” nu 
trebuie interpretată exclusiv ca o dări- 
mare brutală a. vieții umane, deci ca ceva 
pesimist : „Să nu uităm nici un moment 
că, la marii autori dramatici ai trecutu- 
lui, drumul spre pieirea tragică ne-a a- 
rătat totdeauna şi o desfășurare a celor 
mai mari energii umane, a celui mai înalt 
eroism, a unei elogieri a omului, fapt 
care n-ar fi fost posibil fără ducerea 
pînă la capăt a luptei forțelor în con- 
flict“, căci eroii tragici apar mult supe- 
riori în clipa morţii decît înainte de a fi 
fost angrenaţi în viîrtejul coliziunii tragice. 

Remarcind necesitatea  accentuării de 
către autorii dramatici de azi a con- 
flictului dramatic, a transmiterii inten- 
sive a faptelor de viață, în și prin forma 
dramatică (ce nu implică în mod nece- 
sar şi  „pieirea tragică“), autorul cere 
dramaturgilor şi criticilor dramatici abor- 
darea concretă a problemei conflictului 
dramatic, ca un aspect real al vieții, şi 
enumeră cîteva aspecte reale tipice ale 
vieții „a căror oglindire duce în mod 


necesar la crearea formei dramatice“. 

Primul este dat de; „problema răspin- 
tiei în viața individului și a societății”. 
Posibilitatea şi necesitatea unei  hotăriri 
într-un sens sau altul (în cadrul oferit 
şi prescris în mod necesar de istorie) 
„Se ivesc totdeauna, integrindu-se in trä- 
săturile esențiale ale realității“, ca o ur- 
mare firească a bazei pline de contra- 
dicții proprii fiecărei evoluții social-isto- 
rice. În scrierile lui Lenin întîlnim des 
astfel de momente și el ne arată cit de 
însemnat este rolul lor din punct de 
vedere istoric și cît de restrinsă, în timp, 
este durata lor. Lenin ne învaţă că exis- 
tența unei răscruci, a unei clipe în care 
poate şi trebuie luată o hotăärîre, con- 
stituie o realitate faptică  jucind un 
important rol în destinul indivizilor și în 
acela al claselor. Momentul este de esență 
dramatică, deoarece alegerea presupune o 
criză acută a stărilor sociale şi a rapor- 
turilor personale. 

Al doilea complex de aspecte faptice 
ale vieţii l-am putea exprima prin aceea 
că omul este pus să plătească pentru tot 
ce a făcut în viață, în sensul repercusiu- 
nilor pe care o faptă a omului le are 
asupra destinului său, destin ce depinde 
în mare măsură de direcția pe care n 
dăm acţionării în circumstanţe istorice dr- 
terminate. Momentul are un caracter dra 
matic şi poate fi urmărit ca un leit-motiv 
în marile tragedii. 

Al treilea aspect al dramaticului este 
în legătură cu ceea ce sublinia Lenin în 
ordinea politică: necesitatea de a apuca, 
în anumite situaţii cînd eşti obligat să 
acționezi, o anumită verigă din lanțul 
nesfirşit al posibilităților, dacă vrei să ţii 
în mînă lanţul întreg. Observaţia indică 
momentul (ce imprimă vieții un caracter 
energic, impetuos și revelator de con- 
traste), de concentrare a problemelor vi- 
tale într-un punct generator de conflicte, 
aflat în vie interdependență cu acțiunile 
celorlalți. Concentrarea acționării în acest 
punct anumit declanşează şi acțiuni o- 
puse. Desigur, acest efect al „verigii” se 
vădește mai ales în viața politică, dar, 
mutatis mutandis, problema joacă un rol 
asemănător și în viața individului. 

Un alt aspect al dramaticului este a- 
cela al profundei identificări a omului 
cu opera sa. Legătura dintre un om și 
opera vieții sale este numai în foarte 
rare cazuri o chestiune de ordin perso- 
nal. Cind opera este legată nemijlocit de 
viața societăţii, se naște un complex de 
conflicte ce vor purta, in esenţă, un ca- 
racter direct social. 

Contopirea esențială, personală, ce se 
operează între individ, opera sa și con- 

ţinutul social al ei, intensifică concen- 
trația cercului de viață în care acțio- 
nează „individul  universal-istoric” al lui 
Hegel şi-l apropie de conflictele pregnante, 
legate obiectiv de realizarea acestui scop 
de viață. 

Conflictul social fiind în centrul dra- 
mei, în jurul căruia se mișcă totul şi la 
care se raportează toate componentele 
„totalității mişcării“, cere zugrăvirea de 
oameni care să reprezinte prin pasiunile 
lor personale forțele a căror ciocnire de- 
termină conținutul obiectiv al conflictu- 
lui. Este limpede că omul se pretează cu 
atit mai mult la rolul de figură centrală 
a dramei cu cît se apropie mai mult de 
„individul universal-istoric”, în sensul dat 
de Hegel, adică: cu cit pasiunile sale se 
concentrează înspre conținutul conflictu- 
lui și se contopesc cu el. După cum ve- 
dem, acest adevăr al formei dramatice 
este un adevăr al vieţii, nicidecum o năs- 
cocire  formalistă. De aceea, ideea nu 
trebuie interpretată exagerat, mecanic, cum 
o găsim, de pildă, în părerile teoreticie- 
nilor tragediei clasice franceze şi ale imi- 
tatorilor lor moderni,  neoclasicişti, care 
susțin că numai figurile mari din istorie 
sau mitologie pot constitui eroi ai dra- 
mei. Pentru viață și pentru imaginea ei 
artistică — drama — ceea ce are impor- 
tanță e concentrarea  obiectiv-substanţială 
de forțe în jurul unui complex personal, 
al unei forțe sociale care determină con- 
flictul. 

Aducînd exemple (Lukacs își ilustrează 
totdeauna cu cazuri concrete consideraţiile 
atit de substanţiale și de un înalt nivel 
teoretic) din Calderon, Lessing, Schiller, 
Ostrovski şi Hebbel, autorul ne arată 
eroii ca pe niște „individualități univer- 
sal-istorice”, în sensul de mai sus, și 
continuă : 

„Faptul că acest conflict concret indivi- 
dual, tratat în dramele de mai sus... nu 
hotărăşte nemijlocit soarta unor popoare 
sau a unor clase sociale, nu schimbă prin 
nimic această realitate. Important este 
numai ca acest conflict să fie un eveni- 
ment  social-istoric  hotăritor prin conți- 
nutul său intern social. Cu alte cuvinte, 
ca eroii acestor drame să reprezinte le- 
gătura pasiunii individuale cu conţinutul 
social al conflictului ce îl caracterizează 
pe „individul universal-istoric“. Lipsa a- 
cestor două momente dramatice ale vieţii 


însăşi are drept consecință, în majoritalea 
dramelor burgheze — și din păcate și a 
celor proletare —, o anumită platitudiae, 
o compoziție plictisitoare, nesemnificativă. 
Ingratitudinea subiectului constă înainte 
de toate în dificultatea redării dramatice 
a caracterului universal-istoric al conflic- 
tului şi al eroului angajat în el, fără 
stilizare, fără aderență la momentele fals 
monumentalizate. Drama modernă din pe- 
rioada decăderii generale a realismului... 
îşi adaptează mijloacele de creație celor 
mai triviale laturi ale subiectului, celor 
mai prozaice momente ale vieţii cotidiene 
moderne. În felul acesta, însă, şi bana- 
litatea incoloră devine subiect al creaţiei 
artistice. Se scriu piese care tocmai în 
privința  dramatismului se găsesc pe o 
platformă mai joasă decit viața însăși pe 
care vor să o oglindească.” 

Studiul atit de dens al lui Georg Lu- 
kacs este anevoie de rezumat, datorită 
în primul rînd desăviîrșitei înlănțuiri in 
care îşi exprimă gîndirea și formulează 
multiplele exemple cu care o ilustrează. 
Se pot desprinde totuși citeva idei de 
bază, deosebit de preţioase pentru îndru- 
marea cercetătorilor în problemele dra- 
maturgiei. 

În primul rînd, Lukacs ne înfățișează 
importanta corelaţie vitală care există in- 
tre ciocnirea dramatică și transformările 
sociale, urmărind concepția lui Marx şi 
Engels cu privire la legătura dintre pe- 
rioadele de înflorire a dramei şi momen- 
tele de revoluţie. În al doilea rînd, el 
stăruie asupra semnificației cu totul noi 
a ciocnirii dramatice în realitatea socia- 
listă, unde, bunăoară, „„pieirea tragică“ 
a eroului nu mai joacă același rol ca 
înainte, fără însă ca problemele, luptele 
şi conflictele să dispară şi să fie îinlo- 
cuite cu o seninătate plictisitoare, care 
ar duce la adoptarea unei poziţii plate, 
nedialectice. Lukacs recomandă să se ac- 
centueze latura omenească a ciocnirii tra- 
gice, care nu este cîtuși de puţin legată 
în mod necesar de „pieirea tragică” a 
eroului, ci de faptele generale din reali- 
tatea vieții, prezente şi în realitatea so- 
cialistă, latură care poate constitui teme- 
lia unei însemnate creații dramatice. 

lată, pe scurt, temele principale ce se 
desprind din substanţialul studiu al prof. 
Georg Lukacs şi care pot constitui puncte 
de plecare pentru teatrologii noștri. 

l O. D. 

O contribuţie la 
cunoaşterea tezaurului 
literaturii clasice 


Relațiile de prietenie, sprijin şi ajutor 
reciproc dintre U.R.S.S. și ţările de demo- 
crație populară au prilejuit nu numai o 
largă popularizare a literaturii ruse şi so- 
vietice în Bulgaria, Ungaria, Romînia, Ce- 
hoslovacia sau Polonia, dar au stîrnit și 
printre cititorii sovietici un viu interes pen- 
tru creațiile literare ale acestor popoare. 
Nume ca Boleslaw Prus, Adam Mickiewi:z 
sau Igor Neverly, Eminescu, Caragiale sau 
Sadoveanu, Ivan Vazov sau Andrei Guliașki, 
Alois Jiraşek sau Maria Puimanova, M6- 
ricz Szigmónd sau Tamash Aczel sînt bine- 
cunoscute azi publicului sovietic. În lumina 
activităţii de popularizare a literaturii şi 
artei din țările de democrație populară tre- 
buie semnalată culegerea Dramaturgia cla- 
sică a ţărilor de democraţie populară, tipă- 
rită recent de editura Iskusstvo. Cele două 
volume, care apar sub îngrijirea cunoscu- 
tului istoric literar K.  Derjavin, reunesc 
creaţiile cele mai semnificative pentru dra- 
maturgia clasică a Poloniei și Cehoslovaciei 
(vol. I), Bulgariei, Ungariei şi Romîniei 
(vol. II). 

Din dramaturgia poloneză cititorul face 
cunoștință cu opera cea mai reprezentativă 
a scriitorului patriot Juliusz Slowacki, Lilla 
Weneda. Contemporan cu Mickiewicz și 
unul din fruntașii luptei pentru eliberarea 
națională a Poloniei în 1830, Slowacki a 
dat în piesa sa o puternică rezonanță revo- 
luţionară unei teme legendare şi mitolo- 
gice. 

Semnificativă pentru orientarea realistă a 
dramaturgiei poloneze în secolul al XIX-lea 
este drama lui Jósef Korzenewski, Locuitorii 
din munții Carpați, piesă inspirată de exis- 
tența de trudă şi mizerie, de batjocorire și 
umilință la care era condamnat țăranul hu- 
țul în regimul de ocupație austriacă. 

Comedia poloneză clasică este reprezentată 
prin piesa Pan Jowialski, aparținînd cu- 
noscutului scriitor Alexandr Fredro. Om de 
concepție progresistă, adept ab principiilor 
realiste în artă, autorul a satirizat în figura 
lui Pan Jowialski spiritul retrograd, egois- 
mul şi, în ultimă instanță, lipsa de patrio- 
tism a nobilimii poloneze, care au dus la 
eșecul răscoalei din 1830. Tragicomedia 
scriitoarei Zapolska, Morala doamnei Dul- 
ska, reprezentată şi în Uniunea Sovietică, 
demască morala falsă, fățărnicia şi depra- 
varea lumii burgheze. 


* Dramaturgia clasică a țărilor de democrație 
populară, Culegere de piese vol. I şi II. Editura 
Askusstvo, Moscova, 1955 


Capitolul consacrat dramaturgiei cehe se 
deschide cu piesa Minerii din Kutna Hora 
de Josef Tyl. Dramaturgia lui Tyl a jucat 
un rol important nu numai în dezvoltarea 
acestui gen literar și a literaturii realiste 
cehe în ansamblu, dar și în desfășurarea 
luptei de eliberare națională și socială a 
poporului. După cum spune foarte bine cri- 
ticul ceh Jiri Hajek: „Prin operele sale 
dramatice, Tyl a participat la pregătirea re- 
voluţiei din 1848". 

Cel mai de seamă reprezentant al realis- 
mului în teatrul ceh la sfirșitul secolului 
al XIX-lea și începutul secolului al XX-lea 
este desigur Alois Jirasek. Opera Felinarul, 
inclusă în volum, scrisă în tradiția pieselor- 
basme, are o accentuată temă socială. În- 
fățişind ciocnirea între forțe sociale opuse: 
boieri şi ţărani, ea glorifică virtuțile omului 
din popor (Morarul, Hanicika, Braga). 

Dramaturgia clasică slovacă este repre- 
zentată prin piesa lui Jan Halupka, Koţur- 
kovo, o comedie plină de vervă şi umor, 


_satirizind meschinăria, trivialitatea, platitu- 


dinea micului burghez. 

Din teatrul clasic bulgar, în culegere au 
fost incluse două piese: comedia de mora- 
vuri Soacra de Anton Strașimirov și drama 
Exilaţii de Ivan Vazov, care aduce în scenă 
perioada luptei de eliberare națională a po- 
porului bulgar din preajma lui 1877 și evocă 
figuri de eroi, chipuri de luptători patrioţi, 
ca Vladikov sau Vladimir Bricicov. 

Piesa istorică Bánk Bán de Katona József 
se situează — pe bună dreptate — în frun- 
tea capitolului consacrat dramaturgiei cla- 
sice a Ungariei. Cu toate limitele pe care 
piesa le are în ce privește perspectiva so- 
cială, ea reprezintă — mai ales în figura 
ţăranului Tiborez — un protest puternic ím- 
potriva asupririi şi o afirmare a voinţei de 
libertate, a aspirațiilor spre dreptate care 
sălășluiesc în masele înrobite. 

Critica socială este foarte puternică în 
piesa Paraziții, comedia lui Csiki Gyârg, 
care rostește un aspru rechizitoriu împotriva 
societății burgheze, unde totul se cumpă:ă 
şi se vinde, unde un idol îl constituie ba- 
nii, un ideal suprem — bogăţia. 

Din opera cunoscutului scriitor ungur 
realist Móricz Zsigmond s-a tipărit Chef 
boieresc, un tablou zguduitor al agoniei 
claselor dominante din Ungaria, clase des- 
compuse, depravate, ducind o existență pa- 
razitară. Tendinţele democrate și elemen- 
tele critice au făcut ca această piesă să nu 
poată fi jucată sub regimul fascist al lui 
Horthy. 

Volumul al doilea al culegerii se încheie 
cu piese din dramaturgia clasică rominea- 
scă, şi anume: O scrisoare pierdută de 
I. L. Caragiale și Hagi Tudose de Barbu 

dată mai mult criteriul care a stat la baza 
selecționării materialului : includerea unor 
piese cu un înalt conţinut ideologic, punind 
probleme din cele mai ascuţite, dar repre- 
zentind în acelaşi timp şi realizări artistice 
valoroase. 

Capitolele consacrate uneia sau alteia din 
literaturi sint precedate de foarte intere- 
sante și utile studii de sinteză asupra dez- 
voltării teatrului și a dramaturgiei clasice 
în ţara respectivă. Pentru lămurirea citito- 
rilor, la sfîrşitul fiecărui volum există note 
bio-bibliogratice,  prezentind  diferiţii scrii- 
tori ale căror creaţii au fost incluse în vo- 
lum. Comentariile la piese sînt ample și ju- 
dicioase. 

Culegerea constituie în ansamblu o inte- 
resantă contribuție la cunoașterea tezauru- 
lui literaturii clasice a unor popoare care 
astăzi ridică pe aceste temelii edificiul noii 
culturi socialiste. 

Tatiana NICOLESZU 


O bună iniţiativă . 


Cele şase teatre de limbă maghiară 
ocupă un loc de seamă în viaţa artistica 
a țării noastre. Publicul din Capitală a 
aplaudat nu o dată spectacolele de înaltă 
ținută artistică date de actorii maghiari 
din Tg.-Mureș, Cluj, Baia-Mare sau Ora- 
dea, -iar numele unor artiști ca Poor 
Lilli, Kovács György, Tompa Miklós, 
Delly Ferencz, distinși cu Premiul de Stat 
sau cu titlul de maestru emerit al artei 
din R.P.R., sint bine cunoscute publicu- 
lui rominesc. Dar în timp ce teatrul de 
limbă maghiară este în plină dezvoltare 
în ţara noastră, oglindirea în presă a a- 
cestei dezvoltări lasă mult de dorit. Săp- 
tăminalul „Utunk“, organ al Uniunii 
Scriitorilor, trebuie să facă față în pri- 
mul rînd cerințelor dictate de viaţa lite- 
rară ; e natural deci, ca oglindirea vieţii 
teatrale să treacă pe planul al doilea în 
această publicaţie. Cotidianul „Elsre“, de 
asemenea, preocupat de sarcinile multiple 
ale construcției socialiste, nu se poate o- 
cupa decit sporadic de activitatea teatrelor. 

lată |pentru ce, comitetul redacţional 
al revistei „Igaz Szó“ a crezut necesar 
să se preocupe mai intens de problemele 
artei teatrale. „Igaz Szó“ e de fapt orga- 
nul Uniunii Scriitorilor — Filiala Tg.- 
Mureş — în care își găsesc un larg ecou 
cele mai variate probleme din domeniul 
literaturii maghiare din R.P.R.  Începind 
cu numărul 2/1956, în paginile „Igaz 
Sz6'-ului găsim şi un bogat material din 
viața teatrelor de limbă maghiară. E vorba 
despre un fel de „supliment“, în care 


cititorul este informat despre problemele 
cele mai importante care frămîntă pe oa- 
menii de teatru. Inaugurind noua rubrică 
a revistei,  redactorul-şei Hajdu Gyöző 
scrie între altele: „Am dori ca supli- 
mentul nostru teatral să devină un ate- 
lier de creație, unde în fiecare lună să-si 
dea întîlnire — pe lingă actori și regi- 
zori — scriitorii, artiştii plastici şi com- 
pozitorii. Sîntem convinşi că aceste în- 
tilniri, confesiunile actorilor şi regizorilor, 
operele poeţilor, prozatorilor şi criticilor 
vor apărea ca o minunată expresie a 20- 
laborării creatoare menită să asigure dez- 
voltarea neîncetată a artei teatrale ma- 
ghiare din patria noastră.“ 

Simpla . parcurgere a conținutului revis- 
tei arată că rubrica „Teatru“ a „igaz 
Szó“-ului ţine sä respecte programul de 
mai sus. Astfel, chiar cu numărul 2, re- 
vista a început să publice amintiri și 
mărturii scrise de actori. În amplul său 
articol întitulat „Fără sufler“, Kovács 
György, laureat al Premiului de Stat gi 
artist emerit al R.P.R., trece în revistă 
bogata sa activitate teatrală de mai bine 
de două decenii, evocînd soarta tristă a 
actorului în anii regimului þburghezo-ms- 
şieresc, şi făcînd o serie de observații 
juste pe marginea activității actuale a tea- 
trelor maghiare din țara noastră; autorul 
insistă mai aleș asupra necesității schim- 
bului de experiență dintre teatrele ma- 
ghiare şi cele rominești; de asemenea, el 
se ocupă îndeaproape de problema edu- 
cării noii generaţii de actori, în condiţiile 
favorabile create de regimul nostru. în 
numărul 3, un actor tinăr,  Lohinszky 
Loránd, schițează drumul parcurs de pri- 
ma promoție a Institutului de Teatru 
„Szentgyörgyi István“, arătind  năzuința 
tinerilor noștri artişti de a păși pe linia 
tradiției progresiste a artei scenice — 
năzuinţă îmbinată cu căutarea de noi pro- 
cedee aplicate în scopul zugrăvirii veri- 
dice a omului nou. 

Rubrica revistei „lgaz Szó“ tinde să 
devină într-adevăr un ateger de creaţie 
comun al scriitorilor şi actorilor. Astfel. 
chiar din numărul 3, scriitorii au început 
să colaboreze în această direcţie: Sütö 
Andrâs, laureat al Premiului de Stat, a 
scris un articol plin de vervă despre fe- 
lul cum Erdâs Irma, interpretă a rolului 
principal din piesa Învâțătoarea de Bródy 
Sândor. a reușit să reliefeze în mod con- 
vingător conţinutul de idei al operei; 
în același articol, Siit respinge cu nedi- 
simulată ironie, o critică — pe care el o 
socotește nejustă — la adresa actorului 
Andrási Márton. 

Ceea ce asigură suplimentului teatral 
al revistei „lgaz Szó“ un succes deosebit 

în rîndurile cititorilor, este faptul că re- 
dacţia ţine să* evite alunecarea pe calea 
șablonului în critica noastră teatrală. Cro- 
nicile dramatice „ale revistei, de pildă, se 
axează totdeauna pe o anumită problemă, 
încercîid să sublinieze un aspect sau două 
ale spectacolului respectiv. Szentimrei 
Jenö de exemplu, vorbind despre o co- 
medie de Lope de Vega, inteřpretată de 
absolvenții Institutului de Teatru, se o- 
“cupă în primul rînd de ceea ce. ,„fägă- 
duieşte“ fiecare dintre tinerii actori. De 
asemenea, Jordáky Lajos, în articolul sáu 
despre cel de al 100-lea spectacol al dra- 
mei Făclia de Illyés Gyula la Teatrul 
Secuiesc de Stat din Tg.-Mureş, pune ac- 
centul pe analiza amplă și documentată 
a interpretării date de Kovács Gyorgy şi 
Andrási Márton, interpretări pentru care 
cei doi actori au fost distinși cu Premiul 
de Stat. 

În numärul 2 al revistei, Déak Tamás 
analizează felul cum Orosz Lujza de ia 


Teatrul Maghiar - din Cluj a. interpretat 
rolul. Emiliei în . piesa Citadela sfärimată. 
În numărul din martie, același critic se 
ocupă de . trei: spectacole din Bucureşti: 
Don Carlos, Nora şi Patriotica Romină. 
Ar fi de dorit ca și criticii romîni să-şi 
spună cuvîntul în paginile „Igaz Sz6 - 
ului. 

Noua rubrică teatrală a revistei „gaz 
Szó“ e totdeauna însoțită de clișee care 
ilustrează multe din momentele şi inter- 
pretările cele mai reuşite ale spectacole- 
lor analizate în cronici. E de regretat 
faptul că uneori clișeele nu sînt însoțite 
de... articole, fapt care poate să dea o 
nuanţă  oarequm formală în  oglindirea 
vieţii teatrale. Dacă facem însă abstrac- 
ție de aceasta, putem considera că colec- 
tivul redacțional al revistei „Igaz Szó“ a 
pornit pe un drum bun. 


Olah TIBOR 

cititorului 


Emanoil Florescu, din Paşcani, ne scrie 
o lungă scrisoare în care, după ce salută 
apariția revistei noastre, face unele obser- 
vaţii cu privire la munca secretariatelor 
literare cu autorii locali : 

„Modul cum se studiază un text literar 
— scrie corespondentul — este adesea de- 
fectuos. Teama de concluzii duce de multe 
ori la amînări fără de termen, în care timp 
textul se ofilește, decolorindu-se și prin- 
zind patină. Alteori, referatele — destul 
de întirziate — sint întocmite încâlcit, lu- 
crările sînt insuficient aprofundate; iar 
autorul nu numai că nu ştie ce are de 
refăcut, dar nu-şi poate da seama nici 
măcar de părţile pozitive ale lucrării“... 

În continuare, tovarășul Florescu se plin- 
ge de faptul că opiniile unor cronicari 
teatrali nu sînt sprijinite de o argumen- 
tație ştiinţifică — şi afirmă că, criticile 
făcute în presă piesei Zbor de noapte de 
N. Tăutu n-au dus la nici un fel de cov 
cluzii edificatoare pentru autor, regizor sau 
interpreți. 


Eugen  Comornescu, student din Bucu- 
rești, ne scrie că spectacolul Cioara vop- 
sită al Teatrului de Estradă i se pare cu 
totul neizbutit. 

„Situaţiile comice sînt construite stingaci, 
fără a da cît de cit impresia de verosimii. 
Interpreţii şarjează, lucru care nu e de 
mirare la un astfel de text, pentru care 
calificativele cele mai severe ar fi încă 
îngăduitoare. Înscenarea cu cei trei pro- 
fesori Romeo mi s-a părut stupidă. Nu mai 


vorbesc că spectacolul are niște monologuri 
intercalate între acte, cu totul lipsite de 
gust. Textul duetului Zizi Şerban-Ovidiu 
Teodorescu n-are nici o legătură cu „farsa“ 
jucată, iar critica aspectelor bucureștene este 
arhi şi arhirăsuflată “... 

Corespondentul crede că spectacolul este 
„un act de desconsiderare al gustului spec- 
tatorilor“ şi reprobă mijloacele folosite de 
autori şi interpreți de a smulge risul prin 
„gag “-uri ieftine : 

„Mă încumet să spun că acţiunile per- 
sonajelor din Cioara vopsită sînt într-atit 
de neverosimile încît cu greu ar putea Íi 


imaginate ca aparținind unor oameni dir 
veacul nostru și mai ales din țara noastră. 


Cine ar putea fi convins, de exemplu, că 
există o motivare cit de cît plauzibilă ə 


logodnei fiicei directorului cu doctorul 
Romeo ? Ce o determină pe aceeași fată 
la căsătoria cu Ionescu ? Toate aceste ac- 
țiuni sint trase de păr, absurde, ridicole şi 
— ceea ce este mai grav pentru „calitățile“ 
umoristice ale „farsei“ — cu greu izbutesc 
să amuze vreun spectator, dinainte bine 
dispus. 

Poate nu am competința să fac critica 
unui spectacol. Dar cred că noi, simplii 
spectatori, nu trebuie să tolerăm să fim 
într-un asemenea hal desconsiderați încît 
să trebuiască să suportăm timp de două 
ore elucubraţiile „dramatice“ şi  „actori- 
cești“ ale unor oameni care confundă tea- 
trul de estradă cu clowneria. Cioara vopsită 
e într-adevăr o farsă — dar o farsă care 


. . v . v u . “u 
ni se joacă din păcate nouă, spectatorilor“... 

V. Alecsandri, de la naşterea căruia (21 iulie 1821) au trecut 135 
de ani, nu a fost numai poetul reprezentativ al epocii de afirmare eroică 
a literaturii noastre la mijlocul veacului trecut, ci si un scriitor militant, 
care a imbinat acțiunea politică cu munca de făurire a unei culturi na- 
ționale şi progresiste. Fruntaş al mișcării revoluționare pașoptiste, mem- 
bru în comitetul central al Unirii, cîntăreț al naturii (Pasteluri) şi al 
eroismului popular în războiul pentru independență (Ostașii noștri), evo- 
cator al trecutului de luptă pentru libertate, poetul a ridicat în versuri 
avîntate, protestul său împotriva regimului politic de opresiune, dovedind 
fondul patriotic al operei sale -pină în ultimii ani ai vieţii. 

Martor al izbitorului contrast social de la începutul secolului trecut, în Principate, și 
al decăderii moravurilor în perioada de descompunere a feudalismului, -Alecsandri a în- 
teles rolul militant al artei, făcind din teatru: „un organ spre biciuirea năravurilor rele 
şi a ridiculelor societăţii”, deci „un auxiliar puternic“ în lupta pentru înnoirea socială. 
Scriitor preocupat a crea opere realiste, care să poarte „sigiliul secolului“ și să compună 
un „tablou original al societăților ce se succed şi se prefac cu timpul“, Alecsandri poate fi 
considerat ca, primul dramaturg de valoare în literatura noastră. Comedia satirică, vode- 


vilul, sceneta și drama istorică — genuri pe care Alecsandri le-a cultivat cu succes — au 
nutrit scena rominească în: epoca în care aceasta era lipsită de un autentic repertoriu oxi- 
ginal. Dacă în comedii — din care se desprinde în special popularul tip al Coanei Chiriţa 


— el biciuieşte tendința de parvenire și demagogia burgheziei, că și putreziciunea mora- 
vurilor vechii clase, în' drama istorică scriitorul a urmărit să trezească conștiința de luptă 
patriotică a contemporanilor în lumina evenimentelor istorice din trecut (Despot Vodă), 
sau a evocat în opere de autentică valoare artistică figuri din lumea antichității romane 
(Fintina Blanduziei, Ovidiu). 

Alecsandri rămîne în istoria culturii romiînești un pionier care a deschis calea celor 
mai înalte creaţii ale literaturii noastre clasice. 


De curind (19 iunie) s-au împlinit 65 de ani de la moartea lui M. 
Kogălniceanu, scriitor, om politic reprezentativ pentru momentul Unirii şi al 
primelor reforme democrate în viaţa ţării, istoric de valoare şi animator 
al culturii naţionale progresiste de la mijlocul veacului trecut. 

Editor al foilor de propagandă culturală în lumea satelor, precum şi 
al revistelor „Dacia literară“ (1840), „Arhiva rominească “ (1841 — 1845) 
și „Propășirea” (1844), Kogălniceanu a fost un reprezentant autentic al for- 
telor progresiste ale vremii şi un adevărat îndrumător al literaturii din pe- 
roada pregătitoare a mișcării pașoptiste. 

Introducţia publicată . în primul număr al „Daciei literare“ are valoarea unui ade- 
vărat program de acțiune pentru stimularea forțelor naţionale de creaţie literară. Kogălni- 
ceanu susține aci necesitatea dezvoltării noii literaturi naţionale şi, combătind „mania“ tra- 
ducerilor (,,Dorul imitației omoară duhul naţional...“), consideră drept surse de inspiraţie 


pentru creaţia literară originală : folclorul, trecutul istoric, frumuseţile patriei şi evenimen- 
tele sociale reprezentative ale epocii. 

Kogălniceanu, care e și autorul a două mici localizări (Două femei împotriva unui 
bărbat, după comedia lui Dumanoir şi Brunsvick, și Orbul fericit), a dus o luptă consec- 
ventă pentru dezvoltarea teatrului rominesc.. Membru în comitetul de: direcție al Teatrului 
ieșean (1840) — impreună cu Alecsandri și Negruzzi — și cronicar dramatic, Kogălniceanu 
a pledat pentru dezvoltarea unei dramaturgii satirice: „expresie a societății noastre cu 
toate ridiculele de astăzi“, apreciind în mod deosebit comediile lui Alecsandri și punind în 
lumină valoarea documentară şi critică a comediei lui C. Caragiale: O repetiţie moldo- 
venească. 


La împlinirea a 50 de ani de la moartea lui B. P. Haşdeu (25 au- 
gust 1907), figura marelui învățat, polemist combativ, poet și dramaturg, 
folclorist, istoric și filolog apare în perspectiva uriaşei contribuţii pe care 
a adus-o, în cursul unei vieți zbuciumate, în toate domeniile de activitate 
ştiinţifică şi literară. | 

Personalitate multilatarală, formată în contactul cu ideile democra- 
ților ruși, prodigioasă prin complexitatea operei realizate, Haşdeu a pus 
bazele ştiinţifice ale istoriei și filologiei prin studiile și cercetările sale 
bazate pe o metodă riguroasă (Istoria critică a Rominilor, Cuvente den 
betrani, Basarabii, Principii de filozofie comparată ario-euopeană, Strat şi substrat etc.), 
a combătut erezia latinistă în problemele filologice, a fost autorul importantei lucrări de 
lingvistică Magnum etymologicum Roumaniae. 

Pe linia creaţiei literare, Hașdeu e autorul monografiei Jon Vodă cel Cumplit, în care 
evocă figura voievodului patriot și dezvăluie antagonismul între masele asuprite şi marea 
boierime exploatatoare, precum și al unor lucrări dramatice de inegală valoare artistică: 
Răposatul postelnic, Femeia, Răzvan şi Vidra, Trei crai de la Răsărit. Dintre acestea, 


drama istorică Răzvan şi Vidra (1867) — prin valoarea conţinutului ei realist-social și 
prin măiestria artistică pe care o dovedește scriitorul în crearea imaginii și caracterizarea 
personajelor — e o operă clasică, care a marcat un moment înnoitor în dramaturgia noastră 


originală. Haşdeu a pus în centrul piesei conflictul social al epocii (sec. XVI), luptind 
impotriva  prejudecății antipopulare, antinaționale și antifeminine a contemporanilor săi, 
pledind pentru valoarea morală a omului din popor, capabil „să-ntreacă trîndăvita boierime“. 

Pe alt plan, Orthonerozia, care a primit ulterior titlul de Trei crai de la Răsărit, e o 
satiră „la adresa burgheziei însetată de avere, ignorantă și pretențioasă, stăpînită de dorinţa 
de parvenire, ale cărei moravuri oferă scriitorului prilejul unei critici ascuțite. 


Fără a fi urmat studii înalte de artă dramatică Maria Ciucurescu, 
actrița care a fost pentru un scurt timp elevă a profesorului St. Vellescu 
la Conservatorul din Bucureşti, a intrat în teatru împinsă de o vocaţie 
puțin obişnuită și a cunoscut succese răsunătoare într-o epocă în care 
decorul, montarea şi costumația nu contribuiau efectiv la valorificarea 
interpretului în scenă. Intuiţia ei sigură în arta dramatică şi tempera- 
mentul excepțional au făcut din ea o excelentă comediană, care a cucerit 
publicul în cele mai variate genuri comice: comedie propriu-zisă, farsă, 
revistă, operetă. Talentul ei variat şi dragostea pentru scenă i-au ajutat 
să parcurgă roluri numeroase, în care a creat — alături de marii săi contemporani: I. Ni- 
culescu, V. Toneanu, P. Liciu, V. Hasnaș — timp de o jumătate de veac, adevărate tra- 
diții de joc şi de interpretare în genul comic. 

Maria Ciucurescu a fost în primul rînd o remarcabilă” interpretă a eroinelor lui Ca- 
ragiale (Ziţa şi Veta), cărora le-a dat conturul psihologic fidel intenţiei autorului, tot aşa 
cum a creat subretele din teatrul molieresc (Bolnavul închipuit, Tartuffe) şi a redat carac- 
terul exuberant al eroinei lui Regnard (Lisette din Nebuniile amoroase) sau Shakespeare 
(Noaptea regilor). La împlinirea a 90 de ani de la nașterea Mariei Ciucurescu (6 august 
1866), se cuvine să evocăm figura artistei care a ilustrat, prin munca și calităţile ei artis- 
tice, epoca renașterii teatrului rominesc de la începutul secolului nostru. 

